
Introducere 


Trăim vremuri marcate de schimbări revoluționare 

în ce privește comportamentele, principiile morale și 

concepțiile referitoare la cum este trăită și gestionată inti- 
mitatea în societatea noastră și în lume. În asemenea tim- 
puri, este atât o provocare, cât și o necesitate ca noi toți să 

reluăm, să revedem și să ne reexaminăm ideile cu privire 

la intimitate. În cadrul acestei cărți, am încercat mai mult 
decât să includem concepțiile tradiționale, aplecându-ne 

și asupra unora dintre graniţele și limitele domeniului 

intimitatii, precum intimitatea în cadrul dimensiunii 
digitale, intimitatea cu părți din noi înșine, intimitatea 

potenţială cu animale de companie și entităţi divine, inti- 
mitatea din prietenie și din dispoziţia prietenoasă, inti- 
mitatea din cadrul cuplurilor interculturale, precum și 
intimitatea în contextul culturii islamice din Iran. Un alt 
palier al structurării acestei cărți constă în abordarea din 
perspectiva dezvoltării. Începând cu un capitol de trecere 

în revistă a vastei întinderi a acestei teme și a istoriei sale 
în domeniul psihanalizei, plecăm apoi de la intimitatea în 
copilărie, pentru a ajunge la cea din adolescenţă, prietenie, 
viata de cuplu adultă și, în cele din urmă, la dimensiunile 
socioculturale și clinice. 

Celebra formula a lui Freud, „a iubi și a munci“, pare 
să așeze intimitatea în centrul a ceea ce definim ca sănă- 
tate psihică. Acest fapt implică presupunerea că, prin 
intimitate, ne referim întotdeauna la deschidere, căl- 
dură, reciprocitate și încredere. Cu toate acestea, trebuie 
să avem în vedere faptul că legăturile dintre oameni pot 
adesea include elemente de ostilitate, neîncredere, abuz 
și ambivalenta. Asa cum au evidenţiat câțiva autori, nu 
putem de asemenea să uităm că intimitatea se referă în 
egală măsură la spaţiul personal, precum și la relationare. 
Totuși, dacă dorim să înțelegem ce îi face pe oameni să 
funcționeze într-o anumită manieră, nu putem ignora 
semnificaţia și puterea nevoii lor de a se conecta cu ceilalți. 
Atât de mult din arta noastră, din poezie, muzică, film, 
teatru și literatură își are rădăcinile în nevoia și curiozita- 
tea noastră cu privire la experiențele de intimitate sau la 
pierderea acesteia. Atât de mult din munca noastră clinică, 
precum și din lucrurile de care ne apărăm este modelat de 
noțiunile noastre cu privire la intimitate. Congresul IPA 
din 2017, de la Buenos Aires, a fost organizat în mod înte- 
meiat în jurul temei intimitatii. Prezentările congresului, 
publicate în International Journal of Psychoanalysis (2017, 
98(6)) servesc drept resurse foarte importante pentru alte 
perspective variate și globale asupra acestui subiect. 

Propunându-și o viziune cuprinzătoare, vastă și pro- 
funda, această carte dedicată intimitatii încearcă să isi 
aducă cititorii la zi în privința unei teme întotdeauna de 
actualitate, dar în permanenţă dificil de definit. 

PROLOG 


Capitolul 1 


Conceptul de intimitate 


O expunere introductiva 


Salman Akhtar 


Mentinandu-ma in liniile impuse de tematica de fata, voi 
începe prin actul intim de a va povesti câteva lucruri des- 
pre tatăl meu, dispărut dintre noi, Jan Nisar Akhtar. Acesta 
a fost un poet renumit în limba urdu și un bine-cunoscut 
compozitor pentru Bollywood. Creaţiile sale literare au 
fost extrem de numeroase, iar dexteritatea și rapiditatea 
cu care scria erau remarcabile. Era un bărbat timid, care 
putea fi fermecător de elocvent în prezența poeţilor mai 
tineri, deseori strânși în sufrageria sa. Părând putin som- 
noros și absorbit în lumea sa interioară în timpul zilei, 
tata devenea charismatic în timpul recitărilor de poezie de 
după înserat. A scris multe poeme despre intimitate, din- 
tre care voi cita aici numai două exemple de sher (cuplet). 
Iată-l pe primul. 


Tu is qadar mujhe apne qareeb lagta hai 
Tujhe alag se jo sochooN, ajeeb lagta hai. 


Şi pe cel de-al doilea. 


Main teri zaat meiN gum ho saka na tu mujh meiN 
Bahut qareeb huye, phir bhi faasla to raha. 

Tradus literal, primul cuplet spune: „Am senzaţia ca 
ești atât de aproape de mine, / încât pare foarte straniu 
să mi te imaginez ca o ființă separată“, iar al doilea: „Nu 
m-aș putea pierde în ființa ta, cum n-ai putea nici tu / 
Chiar dacă ne-am apropiat foarte mult, o anume distanță 
a rămas“.! Cele două cuplete (J.N. Akhtar, 1975, pp. 65, 
84) surprind tensiunea dintre intimitate și spațiul per- 
sonal, descriu natura iluzorie a uniunii emoționale și 
aruncă lumină asupra limitelor apropierii interpersonale. 
Lăsând la o parte echivocurile bazate pe cronologia reală, 
sofisticarea psihologică a unei asemenea idei poetice ne 
reamintește de maniera în care Freud a recunoscut cu 
modestie că „oriunde as merge, descopăr că un poeta 
fost acolo înaintea mea“ (citat din Nin, 1966, p. 14). Poe- 
tul știe că relaţia intimă și spaţiul personal sunt gemeni 
siamezi într-ale subiectivitatii: în același timp separate 
$i conectate. 

Dar să nu mă grăbesc. Dati-mi voie să fac câțiva pași 
în spate și să încep prin a defini conceptul de intimitate. 
Odată ce această sarcină va fi fost îndeplinită, voi ana- 
liza în amănunt substraturile intimitatii din perspec- 
tiva dezvoltarii, deraierile psihopatologice ale acesteia si 
variatiile sale fundamentate sociocultural. Apoi voi pune 
în discuţie unele paliere neexplorate ale intimitatii, pen- 
tru a incheia ulterior cu implicatiile tehnice ale concep- 
tului de intimitate. 


1 O astfel de traducere literală a acestor cuplete are drept 


consecință pierderea regretabilă a frumuseţii lor prozodice. 
Așadar, îmi cer iertare fata de toți cei implicați aici — poetul, eu 
însumi, drept traducător amator, și cititorul — pentru această 
pierdere. 

Definitie si descriere 


Cuvântul englezesc „intimacy“ are rădăcini în patru epoci 
ale limbii latine (Mish, 1998, p. 613). În latina veche, 
strămoșul său este interus, care înseamnă „lăuntric“. În 
latina medie, originile pot fi trasate până la intimus sau 
„cel mai profund“. Iar în latina târzie, descendența se 
trage din intimatus, care înseamnă „a pune înăuntru“. 
Combinate, cele trei rădăcini etimologice se referă la 
interioritatea psihică, estomparea granițelor personale 
și apropierea de o altă ființă. Este de notat faptul că ter- 
menul din latina târzie intimatus mai semnifică și „a 
declara“. Așadar, intimitatea dobândește nu doar sen- 
sul de a lăsa ca un lucru foarte personal din celălalt să fie 
pus înăuntrul sieși, ci și de a pune ceva foarte personal 
din sine în celălalt. Implică o îmbinare bine închegată a 
convexitatilor și concavitatilor psihice ale celor doi indi- 
vizi. Acest fapt necesită încredere reciprocă și absența 
rușinii între parteneri. Expresia lui Balint (2014), „ames- 
tec interpenetrant armonios“, deși stângace și utilizată 
în mod specific în context clinic, surprinde esența defi- 
nirii intimitatii. 

În cadrul celorlalte dintre cele mai răspândite trei limbi 
din lume, anume spaniola, chineza și hindi, situaţia este 
aproximativ aceeași. Spaniolul intimidad este înrudit cu 
englezescul intimacy, dar este rareori utilizat în comu- 
nicarea orală. În chineză, expresia cea mai apropiată de 
termenul englez intimacy este chin-mi kwan-si. Se referă 
la apropierea romantică; în limba chineză, nu există o 
expresie corespondentă pentru intimitatea prietenească. 
În hindi, echivalentul intimitatii este aatmiyeta, care 
înseamnă „a-și aparține sieși“ sau „propriu sieși“; implica 
faptul că un anumit grad de fuziune sine-celălalt consti- 
tuie aspectul principal al intimitatii. 

in cadrul literaturii psihanalitice, referirile la intimitate 
apar în genere in două contexte: cel al relațiilor romantice 
și cel al muncii clinice. Voi discuta despre cel de-al doilea 
în cadrul secțiunii tehnice a acestui capitol, iar aici mă voi 
concentra asupra intimitatii din iubire. Rarele remarci ale 
lui Freud cu privire la modul în care, în perioada de îndră- 
gostire, Eul se abandonează în fata unui obiect idealizat 
(1917b), plasează un astfel de obiect în poziția unui Ideal 
al Eului (1921) si devine el însuși întru totul lipsit de apa- 
rare (1930) anticipează cu multă vreme înainte afirmația 
lui Paris (1985), conform căreia „atunci când ne îndrăgos- 
tim, are loc o pierdere a graniţelor Eului, uneori frizând 
desfătarea extatică. Ne uităm în ochii persoanei preaiubite 
și credem că nimic nu ne separă“ (p. 505). Paris este însă 
îndeajuns de înțelept încât să adauge „faptul că aceasta 
este o iluzie, întrucât multe paliere ale sinelui nostru sunt 
inaccesibile“ (p. 505). 

Cu toate acestea, „plăcerile autodezvăluirii, ale mărturi- 
sirilor reciproce și ale sentimentului de a deține un secret 
împreună“ (Brody, 1978, p. 527) alcătuiesc elemente cen- 
trale ale intimitatii. Într-adevăr, Rubin (1989) sublini- 
ază latura „pozitivă“ a acestei tensiuni dintre intimitate 
și spațiul personal. Acesta afirmă că intimitatea implică 
„încredere, tandrete, afecţiune, schimbul de sentimente, 
cooperare, bucuria adusă de realizarea de sine a celui- 
lalt și satisfacție“ (p. 1). Conform lui Rubin, relationarea 
cooperanta si ,apropierea benevolenta“ (p. 2) sunt cen- 
trale în experiența intimitatii. Mentionarea „apropierii“ 
aduce în discuţie interesantul punct de vedere al lui Burch 
(2004), conform căruia apropierea și intimitatea sunt pla- 
sate într-un continuum. Autorul consideră că apropierea 
este situată în viața conștientă, în timp ce intimitatea se 
naște din inconștient. Apropierea nu exclude intimitatea, 
dar nici nu o include în mod necesar. Proximitatea fizică 
și frecvența contactului pot conduce la „apropiere“, dar 

nu neapărat la „intimitate“.? Mai mult decât atât, impli- 
carea intensă într-o relație cu cineva poate exista și in 
absența apropierii, de pildă în stările de furie (Schimel, 
1987). Situatiile in care oamenii împărtășesc frica (de 
ex., dezastrele) și entuziasmul (de ex., meciurile de fot- 
bal) pot conduce la apropierea de ceilalți, în lipsa unei 
intimitati propriu-zise. Poate că apropierea se referă la 
experiențele de împărtășire a unor interese, în timp ce 
intimitatea implică un nivel mult mai înalt de încredere și 
o dezgolire psihică mult mai difuză si mai cuprinzătoare 
din partea celor doi implicați. 

Lăsând la o parte astfel de speculaţii, mă întorc la 
Burch și observ că acesta acordă un rol principal expe- 
rientei de „tandreţe“ în contextul intimitatii. Îl citează 
pe Thorne (1991), care afirma următoarele: „Atunci când 
tandretea este prezentă într-o relație, cred că există 
posibilitatea de a atinge sentimentul de întregire și de a 
accepta paradoxul eliberator“ (p. 27). A te dărui cuiva nu 
mai lasă nimic de dorit, iar primirea cuiva înăuntru în 


O întrebare conexă în timpurile noastre este dacă intimitatea — 
romantică sau prietenească — se poate dezvolta și menţine prin 
intermediul unor sisteme de comunicare digitală, precum Skype, 
Face-Time și aplicațiile de mesagerie în timp real. Reacţia auto- 
mată de scepticism cu privire la astfel de relații devine cu rapi- 
ditate una învechită. Oamenii susțin o multitudine de dialoguri 
semnificative, folosindu-se de social-media: dialoguri profesio- 
nale, familiale, romantice, erotice, de hărțuire și din categoria 
perversitatii sexuale. Unele dintre aceste contacte se califică 
într-adevăr ca fiind „intime“. Idealizarea părtinitoare psihana- 
litică a contactului personal poate fi dificil de justificat atunci 
când descoperim că unii dintre colegii nostri bine intenţionaţi 
si respectați în domeniu conduc tratamente analitice cu pacienți 
din alte tari sau continente. Să respingem ideea că aceștia sunt 
implicați într-un discurs intim înseamnă să ne asumăm o poziție 
din ce în ce mai greu de apărat în lumea contemporană, deși, așa 
cum argumentează autorii din Capitolul 8, se prea poate să existe 
elemente care se pierd în traducerea digitală. 

totalitate îi permite acestuia să fie el însuși cu adevarat.3 
Deși nu sunt menţionate nici de Thorne, nici de Burch, 
scrierile regretatului Veikko Tähkä (1993), un preemi- 
nent psihanalist finlandez, sunt remarcabile în această 
privință. Tähkä a descris tandretea ca fiind un afect care 
se naște din 


împărtășirea empatică a plăcerii obiectului și cedarea ulterioară 
a plăcerii către acest obiect. Într-o relație plină de iubire, această 
lăsare a obiectului să păstreze plăcerea pentru sine este urmată 
de o a doua re-plăcere a subiectului, provocată de sentimentul 
persoanei iubite și de conștiința faptului de a fi contribuit la 
acesta. 

(p. 244) 


Calitatea maternă a acestei experienţe aduce în discuție 
noțiunea transcenderii genului în contextul intimității. 
Brody (1978) subliniază faptul că „este posibil ca ade- 
vărata intimitate să necesite abandonarea unor aspecte 
convenționale cu privire la identitatea de gen“ (p. 521), 
confirmând spusele anterioare ale lui Binstock (1973), 
conform căruia „starea de a fi îndrăgostit completează 
identitatea îndrăgostitului, ca parte dintr-o dualitate mas- 
culin-feminin“ (p. 104). Și este adevărat că identificarea 
cu excitatia partenerului din timpul raportului sexual face 
posibilă derivarea plăcerii din dorința erotica a acestuia. 
Kernberg (1995) notează că, în astfel de circumstanţe, 
există un sentiment de 


3 Acest subiect este tratat și de teoria lui Kafka (1989) cu privire 
la „paradoxul primar al individuatiei“. Conform acestuia, sim- 
bioza sănătoasă mamă-copil îi permite copilului să crească și să 
se îndepărteze de mama sa. Într-un asemenea cadru, „iubirea $i 
acceptarea reciproca a aspectului de separare devin, in mod 
subiectiv, echivalente“ (p. 33). 

a deveni ambele genuri în același timp, de depășire a barierei, 
de netrecut în mod normal, ce separă sexele, adică un sentiment 
al completării și bucuriei de a penetra și de a cuprinde, dar și al 
faptului de a fi penetrat și de cuprindere a intruziunii sexuale. În 
acest sens, o deplasare simbolică a tuturor părţilor „penetrante“ 

ale anatomiei și ale tuturor deschiderilor de „cuprindere“ sau 

„penetrabile“ semnalizează condensarea erotismului din toate 
zonele [...] și, ca rezultat, confluenţa succesivă a fantasmelor și 

experienţelor ce reflectă întreaga suprafaţă a corpurilor ambilor 

participanți în activitatea sau contactul sexual. [...] identificarea 

inconștientă cu ambele genuri elimină nevoia de a invidia celălalt 

gen și, rămânând el însuși, dar devenind în același timp și celă- 
lalt, se ajunge la sentimentulunei transcendente intersubiective. 

(pp. 53-54) 


Deși pronunțată pe durata raportului sexual propriu-zis, 
înscrierea în roluri considerate în genere ca fiind cele 
adecvate pentru fiecare sex în parte devine mai laxă în 
cadrul majorităţii stărilor de intimitate parcurse de cuplul 
aflat într-o relație romantică. Acest fapt este mai „vizibil“ 
printre cuplurile heterosexuale, dar nu este mai putin 
valabil în ce privește diadele homosexuale, deși trece- 
rea intrapsihică între genuri este mai stratificată și mai 
nuanțată în acest caz. 

În linii mari, experiența intimitatii romantice implică 
următoarele opt caracteristici: (i) apropierea fizică și 
emoțională; (ii) încrederea în bunătatea fundamentală 
a partenerului; (iii) relaxarea granițelor personale; (iv) 
depășirea sentimentului de rușine cu privire la propri- 
ile cusururi, reale sau imaginare, precum și depășirea 
cu blandete a tendințelor la rușine ale partenerului; (v) 
împărtășirea gândurilor, fanteziilor, sentimentelor și 
aşteptărilor personale; (vi) imersiunea empatică în subiec- 
tivitatea celuilalt; (vii) tandretea, anume bucuria provo- 
cată de autorealizarea celuilalt și de facilitarea acesteia; 

si (viii) oscilarea si transcenderea parțială a granițelor de 
gen. In contextele nonromantice, precum cel al prieteniei, 
intimitatea urmeaza acelasi tipar, desi elementul erotic nu 
este inclus (ori este „cu scop inhibat“)4 și există o necesi- 
tate mai redusă a transcenderii de gen. În vreme ce sexul 
dizolvă graniţele de gen, prieteniile le consolidează. Acest 
aspect este valabil atât în cazul prieteniilor între persoane 
de același sex, cât și în cazul prietenilor între sexe diferite. 


Substraturile de dezvoltare 


Desi pare adevărată afirmaţia lui Erikson (1968) că „numai 
atunci când formarea identitară este bine stabilizată este 
posibilă intimitatea autentică și care constituie atât un 
contrapunct, cât și o fuziune a identitatilor“ (p. 135), este 
de asemenea un adevăr că fundația capacităţii de atin- 
gere a intimitatii se construiește în cele mai timpurii sta- 
dii ale copilăriei mici și ale anilor ulteriori ai copilăriei. 
Componentele intimitatii, in mod deosebit cele subsu- 
mate „curentului tandru“ (Freud, 1910) al iubirii, includ 
încredere, grijă, flexibilitatea granițelor personale, reci- 
procitate, absenţa rușinii, împărtășirea de experienţe și 
tandrete. Toate acestea isi au originile în relația timpurie 


Un exemplu impresionant de intimitate prietenească mi-a fost 
relatat recent de una dintre terapeutele pe care le supervizez. O 
prietenă apropiată o invitase pe această terapeută (care era și 
medic psihiatru) să fie prezentă în sala de nașteri cu ocazia nașterii 
primului ei copil. Soţul prietenei era și el prezent, dar, întrucât 
nici acesta și nici prietena nu aveau cunoștințe medicale, invitația 
adusă unui medic s-a dovedit a fi o rationalizare sănătoasă a unui 
lucru care se poate ca, în profunzimile sale, să fi purtat complexe 
motivații emoţionale. Pe de altă parte, se poate ca acest gest să fi 
constituit pur și simplu o dovadă a intimitatii prietenești (Ariela 
Green, comunicare personală, 21 decembrie 2017). 

dintre mamă și copil si înspre aceasta trebuie să privim 
în acest punct. 

Prin diferite metafore și concepte, toți teoreticienii 
importanţi ai dezvoltării timpurii subliniază că o legă- 
tură confortabilă între bebeluș și mamă reprezintă baza 
stabilităţii psihice, a sentimentului de siguranță și a 
celui de încredere. Concepte precum „dependența abso- 
lută“ (Fairbairn, 1952), „legătura primară de atașament“ 
(Bowlby, 1969), starea de „iluzionare“ (Winnicott, 1960b) 
și „unitatea duală“ (Mahler, Pine si Bergman, 1965), toate 
conduce copilul înspre dezvoltarea încrederii în propriile-i 
capacități și construirea unei perspective favorabile asu- 
pra lumii în ansamblul ei. Noţiunile de „așteptare încre- 
zătoare“ și „încredere de bază“ ale lui Benedek (1938) si, 
respectiv, Erikson (1950) se referă tocmai la acest fapt. 

Insotit de o asemenea încredere în sine si de o perspec- 
tivă pozitivă asupra lumii, copilul în creștere devine capa- 
bil de a explora realitatea externă; accesul neîntrerupt la 
obiectul primar pentru „reîncărcare emoțională“ (Furer, 
citat in Mahler et al., 1975, p. 69) ajută la susținerea stă- 
rii necesare de „a fi noi“ (Bergman, 1980, 1999) pe par- 
cursul afirmărilor lui „a fi eu“. Până la momentul la care 
copilul să fi realizat constanta sinelui și constanta obiec- 
tului, el poate amâna gratificarea, se poate consola prin 
puneri în act fantasmate și poate găsi plăcere în jocul de 
rol. Fuzionarea reprezentărilor de obiect bun si de obiect 
rau îi sporește capacitatea de a face fata sentimentelor 
simultane de iubire și furie fata de sine și fata de ceilalți 
(Kernberg, 1975). Până la vârsta de aproximativ trei ani, 
copilul normal poate merge la grădiniță, demonstrând 
astfel că este capabil să accepte un substitut matern. Dia- 
logul său cu mama internalizată face posibilă resimtirea de 
către acesta a unui minimum de intimitate cu educatoarea 
de la grădiniță (Kramer, 1996). Mai târziu, în perioada 

oedipiana, apar curiozitatile sexuale, iar natura intimitatii 
parentale devine o preocupare extrem de importanta pen- 
tru copil. El incearca sa inteleaga aspecte sexuale si, pana 
într-o anumită măsură, reușește, dar multe lucruri inca 
rămân un mister. Apoi se instalează refularea, care con- 
duce la compartimentarea psihicului, stratificarea sinelui 
și la inhibarea scopului dorințelor erotice tipice acestei 
etape de dezvoltare (Freud, 1924). 

Pe parcursul etapei ulterioare, cea de latenta (între 
șase și aproximativ doisprezece ani), relaţiile cu profe- 
sorii de la școală și colegii de același sex extind spectrul 
emotional al copilului. Prieteniile din perioada de latenta 
și, mai târziu, cele din adolescență permit împărtășirea de 
ambiţii secrete și de curiozitati sexuale. Astfel de relații 
sunt caracterizate de un nivel înalt de intimitate, întrucât 
acestea abundă în exclusivitate, reciprocitate și tandrete. 
Debutul adolescenţei împinge în mod special tânăra per- 
soană înspre căutarea intimitatii, de această dată cu un 
partener romantic și sexual. Iubirea și sexul, care până 
acum au existat separat, ajung în acest punct să se îmbine. 
Renuntarea contrafobică la identificarea cu părinții (Blos, 
1967; Tyson și Tyson, 1990) și „hiperintimitatea“ cu 
covârstnicii în serviciul consolidării identităţii se fina- 
lizează treptat, în timp ce devine vizibilă o întoarcere la 
conventionalism. Aceasta marchează începutul vieții de 
tânăr adult. Părinții sunt încă iubiţi, la fel sunt și prie- 
tenii, dar confidentele mai profunde sunt acum făcute 
numai partenerului romantic (homosexual sau heterose- 
xual, în cadrul sau în afara unei căsnicii). Transformarea 
în părinte și creșterea copiilor deschid noi orizonturi ale 
intimitatii cu partenerul. Mai târziu, acumularea de amin- 
tiri comune oferă posibilitatea intimitatii unei nostalgii 
comune. În ultima etapă a vieții, adaptările la schimbă- 
rile funcţionării biologice conduc cuplul înspre căuta- 
rea unor noi moduri de a susține intimitatea romantică 

(Kaplan, 1990). Cu siguranta, pe parcursul intregii vieti, 
starea psihica de bine 


include ideea unei vieți vibrante și a magiei intimității. Toate 
acestea merg împreună și contribuie la un sentiment de real și 
de a fi, precum și la un cerc al hrănirii realităţii psihice personale 
din experienţe, îmbogăţind-o și extinzând-o. Rezultatul este că 
lumea intemă a persoanei sănătoase este conectată la lumea 
extemă sau reală, fiind în același timp privată și capabilă de 
un sentiment de viață proprie. [...] fiecare persoană are un sine 
cuviincios și socializat, dar și un sine privat, personal, care nu 
este accesibil decât în intimitate. 

(Winnicott, 1984, pp. 31, 66) 


La această trecere în revistă relativ „conservatoare“ a 
literaturii dedicate perspectivei axate pe dezvoltare tre- 
buie adăugate câteva contribuții semnificative mai noi. 
Următoarele șase merită în mod cert să fie incluse aici, 
deși în acest domeniu există mult mai multe scrieri decât 
aș putea acoperi. Le voi rezuma în ordinea cronologică a 
apariției lor. 

Levenson (1984) a propus că atitudinile diferite ale 
mamei față de copil, în funcție de sexul acestuia, contri- 
buie la diferențele dintre variatele lui tipare de apropi- 
ere și distantare fata de ea: „În vreme ce băiatul poate 
face distincția din prisma diferenţei de sex, fetița trebuie 
să facă acest efort prin prisma diferenței de generație“ 
(p. 351). Pe măsură ce ea crește, granițele rămân mai laxe 
pentru aceasta din urmă. Drept consecinţă, „la momentul 
căsătoriei — diada intimă adultă — problematica de bază 
a unui bărbat este cum să fie intim și să rămână autonom; 
problematica femeii este cum să fie intimă și să devină 
autonomă“ (p. 533, italice în original). 

Horner (1986) a dedicat o monografie tensiunii dintre 
căutarea intimitatii și dorința de menţinere a independenţei 

$i a autenticitatii. Autoarea a trasat originile capacitatii 
sănătoase de a atinge un echilibru între aceste polaritati 
în îmbinarea activităților de susținere ale mamei, pe de o 
parte, și a funcțiilor sale de sprijinire ale individuatiei, pe 
de o alta. 

Stern (2019), în apreciata sa carte, Lumea interpersonală 
a copilului, a subliniat sincronismul interacțiunilor dintre 
mamă și bebelușul ei și bucuria provocată mamei de plăce- 
rea resimţită de bebeluș în propria-i eficiență, ca reprezen- 
tând elementele de bază ale construirii sentimentelor de 
reciprocitate și intimitate ale bebelușului. Stern a descris 
inițial patru stadii ale sinelui în dezvoltare: emergent, cen- 
tral (nuclear), subiectiv si verbal. Numai in cel de-al treilea 
stadiu (care se dezvoltă în jurul vârstei de opt luni) devine 
posibil un schimb intersubiectiv autentic cu mama. Acesta 
este momentul în care se creează capacitatea de intimitate. 
Revizuindu-și cartea cu treisprezece ani mai târziu, Stern a 
adăugat conceptul de „sine narativ“, care-i urmează „sine- 
lui verbal“. Această constelație dă naștere primelor povești 
adevărate sau false dezvoltate despre sine însuși; ele pot 
include fapte adevărate și fictive despre capacitatea sau 
incapacitatea de intimitate cu ceilalți. 

Ehrlich (1998) a descris două modalități experientiale, 
aceea de „a fi“ și aceea de „a face“. Este necesară prezența 
amândurora pentru consolidarea identităţii și pentru o 
funcționare sănătoasă a sinelui. Ehrlich a continuat prin 
a spune: 


O stabilizare a intimității bazată numai pe modalitatea lui 
a face va constitui cel mult un tablou de dominare a pulsiunilor 
și nu va depăși niciodată problematica erotică cu privire la cine îi 
face ce și cui. Pe de altă parte, intimitatea care se sedimentează 
exclusiv pornind de la modalitatea lui a fi se va regăsi în stă- 
rile de uniune profund spirituale, asemenea celor caracteristice 
experiențelor intens religioase și mistice. De una singură, nici 

măcar minim aliată cu ceea ce-i poate furniza modalitatea lui 
a face, aceasta nu poate oferi o altemativă la întâlnirea necesară 
dintre membrii sexelor opuse, a căror uniune mentală, spirituală, 
fizică și instinctuală conduce la interfertilizare, apariţia copiilor 
și formarea familiei. 

(p. 157, subl. aut.) 


Alperin (2001) a subliniat faptul că nevoia de intimitate 
este înnăscută și își extrage puterea din acordajul empatic 
dintre bebeluș și mama sa. Dorinţa adultă de intimitate 
reflectă o nazuinta de întoarcere la acest stadiu timpuriu 
și de „anulare a separării primordiale de mamă“ (p. 140). 
Alperin a inclus următoarele, drept obstacole întâlnite de 
intimitate pe parcursul vieții adulte: „individualismul ali- 
enant“ (Rotenberg, 1977) al societăților capitaliste, frica 
de dizolvare psihică în cursul apropierii, ostilitatea para- 
noida și anxietatile incestuoase. 

Orbach (2007) s-a concentrat asupra acestei ultime 
chestiuni și a explorat-o în contextul cuplurilor romantice. 
Autoarea a observat că, într-un asemenea cadru, se află la 
lucru trei scheme de atașament diferite: aceea a fiecărui 
individ în parte și aceea a entității înseși. Cea care con- 
tează în cele din urmă este ultima dintre acestea. Ajutorul 
oferit ridicării acesteia mai presus de tiparele individu- 
ale de atașament și protejarea spaţiului pe care îl pune la 
dispoziție sub forma „atașamentului separat“ și a „auto- 
nomiei conectate“ fac posibilă refacerea și/sau susținerea 
intimitatii sexuale între parteneri. 

În încheiere, aș dori să adaug o idee personală în acest 
cadru axat pe dezvoltare. Aceasta se bazează pe existența 
unei oarecare diferenţe între tipul de intimitate dintre un 
copil și mama sa și cel dintre acesta și tatăl său. „Intimi- 
tatea maternă“ este atotcuprinzătoare, nu neapărat ver- 
bală și furnizează hrană psihică și susținere. „Intimitatea 
paternă“ este centrată, didactică si directionata înspre 

realitatea externa. Suprapuse acestora se află si diferi- 
tele tipuri de intimitati cu părintele de același sex și cu 
cel de sex opus. În cazul fetiţei, „intimitatea maternă“ și 
„intimitatea cu părintele de același sex“ sunt în armonie; 
acest fapt nu doar adâncește capacitatea sa pentru intimi- 
tate, ci si sporește teama de autonomie. În cazul băiatu- 
lui, „intimitatea maternă“ și „intimitatea cu părintele de 
același sex“ implică două figuri diferite; acest lucru dimi- 
nuează capacitatea de intimitate, dar augmentează frica 
regresivă de fuziune. Voi reveni asupra manierei în care 
aceste două forme de relationare acționează la unison în 
cadrul secţiunii tehnice a acestei lucrări. Înainte însă de a 
pune în discuţie astfel de chestiuni tehnice, este necesar 
să aruncăm o privire asupra scenariilor în care ceva nu 
a funcţionat bine și unde capacitatea de intimitate este 
sever compromisă. 


Psihopatologie 


Asemenea tuturor trăsăturilor de caracter, capacitatea de a 
susține o relație intimă poate fi deturnată de cursul dezvol- 
tării personalităţii, de traumele psihice și de vicisitudinile 
nefericite ale vieții adulte. Astfel, pot emerge forme mor- 
bide de intimitate. Acestea includ: (i) intimitatea eșuată, 
(ii) intimitatea floridă, (iii) intimitatea fluctuantă și (iv) 
intimitatea falsă. În cele ce urmează, ofer scurte comen- 
tarii cu privire la fiecare dintre acestea. 


5 Propunerea mea conţine un ecou al conceptelor lui Herzog 
(1984) de acordaj homeostatic și acordaj disruptiv, anume fur- 
nizarea maternă de validitate și armonie și direcționarea paternă 
înspre autodezvoltare. 

Intimitatea esuata 


Nu toti oamenii sunt capabili de a dezvolta si a sustine 
relații intime cu alții. Eforturile acestora de a atinge inti- 
mitatea eșuează din cauza unor varii deficite și impe- 
dimente interne de natură defensivă. În general, în 
asemenea circumstanţe, sunt evidente patru niveluri de 
psihopatologie. Primul nivel aparține de anxietatile schizo- 
ide cu privire la apropierea emoțională de o altă persoană. 
Copil fiind, schizoidul s-a simţit cronic neiubit și nevă- 
zut în veridicitatea sa psihică de către părinți (Ferenczi, 
1929; Fairbarn, 1952). Încercările sale de joacă și de iubire 
erau tratate de către aceștia drept intruziuni. Ca adult, îi 
este groază să-și exprime sentimentele de afecțiune și de 
nevoie de afecțiune fata de ceilalți, de teamă ca acestea să 
nu fie respinse încă o dată. Relationeaza cu ceilalți prin 
intermediul intelectului și al rațiunii, în acest proces deve- 
nind didactic și moralizator. Ceilalți nu-l înţeleg, nu pot 
relationa cu distanța pe care o impune și, uneori, se simt 
intimidati de acesta. În consecință, individul schizoid se 
găsește lipsit de relații de prietenie. In viata sa există doar 
foarte puţină intimitate autentică sau deloc, întrucât pe 
acesta îl îngrozesc (și, folosindu-se de rationalizari, ridi- 
culizează) imprevizibilitatea și dezordinea obișnuită a 
relațiilor omenești. 

Al doilea nivel de intimitate eșuată este cauzată de fricile 
paranoide. Până la urmă, apropierea emoțională de ceilalți 
necesită ca individul să aibă încredere în cealaltă persoană 
și să se simtă în siguranță cu aceasta, într-o manieră rela- 
xata și în care există disponibilitate pentru autodezvaluire. 
Acest fapt este dificil pentru indivizii care se percep pe 
sine drept obiecte ale ostilitatii, interferentelor si opre- 
siunii din partea celorlalți. Aceste persoane sunt suspici- 
oase și se simt tratate nedrept de către ceilalți. Ca rezultat, 
isi construiesc ziduri defensive de vigilenta și rigiditate 

lipsita de umor. Ca trasatura de caracter, neincrederea 
devine o extraordinară barieră fata de intimitate, atât in 
sfera socială a vieţii, cât și în cea romantică (vezi Akhtar, 
2016, pentru mai multe detalii). 

Al treilea nivel de empatie deficitară implică trăsături 
de caracter narcisice. Teoria freudiană (1914) a „tubului 
în U“ cu privire la relația dintre iubirea de sine și iubirea 
de obiect încă stă în picioare: cu cât se iubește mai mult 
individul pe sine, cu atât mai puţin îi poate iubi pe alții. 
Cu toate acestea, au început să fie recunoscute mai multe 
nuanţe ale acestui principiu (Kohut, 1971, 1977; Kernberg, 
1975, 1984; Akhtar, 1992a, 2009b; Bach, 1977). S-a obser- 
vat că individul narcisic este în permanenţă preocupat 
cu a-și lustrui imaginea pe care o prezintă celorlalți, iar 
această preocupare nu lasă spațiu pentru energia psihică 
necesară în a-i asculta pe ceilalți. El nu poate surprinde 
profunzimea psihică a celorlalți. Și, dacă se prezintă ca 
strălucitor, perfect și mai presus de orice critică, atunci 
ceilalți nu se pot ridica la înălțimea sinelui său intern. În 
orice caz, poarta către intimitate rămâne încuiată. Mai 
mult decât atât, să-i lase pe ceilalți să-l cunoască nece- 
sită acceptarea sinelui său total și doar a punctelor sale 
forte. Cu alte cuvinte, interacțiunea autentică și profundă 
cu ceilalți presupune o oarecare modestie, iar narcisi- 
cul este incapabil de a avea o atitudine umilă. Pentru a 
complica lucrurile chiar mai mult, a-i cunoaște pe deplin 
pe ceilalți implică dublul risc de a le întâlni atât cusuru- 
rile, cât si punctele forte. Primele dintre acestea implica 
abtinerea de la critică, iar cele din urmă necesită tolerarea 
invidiei. Ambele sarcini sunt dificile pentru narcisic, ast- 
fel că acesta evită intimitatea cu ceilalți. O altă dificultate 
survine din profundul atașament intern al narcisicului 


6 Am elaborat în altă parte (Akhtar, 2018) conceptul de modestie 


într-o manieră cât se poate de detaliată. 

fata de „un obiect ideal fata de care individul nu ar simţi 
niciodată agresivitate și din partea căruia nu ar trebui vre- 
odată tolerate acţiuni agresive“ (Richards & Spira, p. 357). 
Acest fapt îl condamnă pe narcisic la o căutare nesfârșită 
sau de-o viata a acestui obiect perfect. Între timp, capaci- 
tatea de relationare semnificativă cu obiecte imperfecte și 
„obișnuite“ este grav compromisă. 

În cele din urmă, al patrulea nivel în atingerea inti- 
mităţii există în contextul unui nivel nevrotic sau „mai 
înalt de organizare a personalității“ (Kernberg, 1970). 
Problemele de acest tip sunt în genere mai scăzute ca 
intensitate, adesea egodistonice și limitate în termenii 
spectrului relational. În cea mai mare parte, implică pali- 
erul sexual si se manifestă ca inhibitii ale sexualității 
pregenitale, in special in timpul preludiului. Capabili 
de legături de încredere, profunde și susținute, pe bază 
selectivă, indivizii cu restricții nevrotice ale intimitatii 
pot dezvolta o sexualitate restrictivă și o viata socială 
neincitantă, impregnată cu „xenofobie nementalizată“ 
(Akhtar, 2007). 

Indiferent de nivelurile de psihopatologie evidenţiate 
mai sus, o apărare comună fata de intimitate rezidă în 
„promovarea“ absenței acesteia ca un garant al libertăţii, 
asupra căreia se insistă cu mândrie. 


Individul nu resimte amenințarea intimităţii, ci faptul că are 
nevoie de spaţiu, că nu poate tolera constrângerea, că iubește 
libertatea, că nu este încă pregătit ș.a.m.d. În cea mai simplă 
formulare a sa, ținta este libertatea și evitarea oricărui lucru care 
ar compromite-o. Angajamentul, chiar și ideea de angajament, 
amenință acea țintă. Pentru a menţine libertatea, afectele și 
asocierile care i se opun sunt cenzurate intern, prin intermediul 
apărărilor psihice. Așadar, persoanele căutătoare de libertate, 
în cazuri extreme, trebuie să evite să-și dorească ceva sau să se 
atașeze de cineva. Intimitatea cu altcineva și atașamentul fata 

de cineva mobilizează anxietatea, care este atenuată prin negare, 
detașare, dispreţ, rationalizare și sabotarea încrederii. 
(Ingram, 1986, p. 77) 


in contrast cu acest spectru al psihopatologiei care 


conduce înspre o intimitate deficienta sau eșuată, există 
situații și personalități care facilitează dezvoltarea „hiper- 
intimitatii“. 


Intimitatea florida 


Utilizând termenul „florid“ în sensul de a fi extravagant 
și bombastic, aș dori să descriu personalități și situații în 
care predomină un anumit tip de bonomie prefabricată și 
unde intimitatea se dezvoltă destul de rapid între străini 
sau aproape străini. Am în minte cinci scenarii. 

O persoană mai în vârstă, prosperă și cu multe resurse, 
dar profund traumatizată întâlnește o persoană mai 
tânără și compromisă financiar, cu un istoric trauma- 
tic similar. Prima dintre acestea resimte o empatie peste 
limitele firescului fata de cea din urmă; vrea s-o „salveze“ 
pe cea mai năpăstuită din acest duo. Cele două persoane 
dezvoltă o legătură de intimitate rapidă și strânsă. 

Un poet imigrant singuratic, care trăiește pe meleaguri 
în care aproape nimeni nu-i cunoaște limba, află că un 
alt poet care scrie în limba sa face o vizită în împreju- 
rimi. Se întâlnesc. Se înfiripă o conversaţie lungă și 
intimă. Prin ceea ce Kretschmer (1925) a numit „un 
autism extins printre oamenii cu convingeri similare“ 
(p. 162), cei doi devin prieteni foarte apropiaţi și con- 
tinuă să comunice multă vreme după ce poetul aflat în 
vizită revine în locurile de baștină. 

În sufrageria unui star de cinema de la Bollywood, 
tineri aspiranti spun tot ce-au pe suflet și, la cel mai 

mic semn din partea idolului de matineu, isi dezvaluie 
cele mai adânci secrete. Starul nu este mișcat înspre a 
face dezvăluiri reciproce, dar un coleg, „artist minor“, 
de asemenea prezent (un „figurant“, în vechea termi- 
nologie a industriei de film), se îndrăgostește și își 
împărtășește gândurile intime, cu o dorinţă ferventă 
de apropiere. 

Un bărbat și o femeie perverși sexual, cu consimtamant 
reciproc și aflându-se la un nivel regresiv de exact 
aceeași adâncime, decid să-și consume unul altuia feca- 
lele. Consideră că această stare extatică de poluare a 
eului constituie dovada profundei intimitati dintre ei. 
În contrast cu această ilustrare grotescă, avem urmato- 
rul pasaj elegant, care descrie dezvoltarea instantanee a 
intimitatii între doi străini sadomasochisti. „Ochii larg 
deschişi contin o nuanţă de reproș. Privirea ei intensă 
mă pătrunde adânc. Joacă rolul unei femei decăzute, 
victima unei nevoi de iubire care o conduce iar și iar 
înspre bărbaţi ticăloși, care o folosesc și-apoi o para- 
sesc. Este prizoniera vulnerabilitatii ei, a masochismu- 
lui ei ascuns, iar eu sunt prizonierul sadismului meu 
secret. Deasupra acelei învolburări, privirile ni se întâl- 
nesc, ne recunoaștem. Suntem o pereche.“ (Wheelis, 


1994, p. 86) 


Ceea ce au în comun toate aceste ilustrări este o tri- 


adă alcătuită din (i) extraordinara porozitate a granițelor 
sinelui, (ii) o nefirească reciprocitate a „limbilor vorbite“ 
de cei implicaţi și (iii) o rapiditate cu care are loc anga- 
jamentul emotional între aceștia. Variabile situationale 
(de ex., imigrarea, „drama“ bollywoodiană), estetice (de 
ex., poezia, alte interese comune) și caracterologice (de 
ex., perversiunea, tendințele hipomaniacale), toate con- 
tribuie la dezvoltarea ,,intimitatii floride“. Dati-mi voie sa 
mă grăbesc să adaug că dezvoltarea rapidă a intimitatii 

nu trebuie automat devalorizata. Cu certitudine, nu toate 
situațiile de acest gen au finaluri fericite? și multe dintre 
ele se dizolvă cu viteza cu care s-au dezvoltat. Cu toate 
acestea, unele dintre ele pot da naștere unor prietenii de 
lungă durată. Eu însumi îmi amintesc cu drag de prima 
conversaţie avută vreodată cu psihanalistul sud-african, 
practician în Londra, Julian Stern, care a durat unspre- 
zece ore și a avut drept rezultat o prietenie profundă și 
reciproc satisfăcătoare, neîntreruptă timp de 25 de ani. 


Intimitatea fluctuantă 


Că 


Constituind aparent o coexistenta a intimitatilor „eșuată“ 
și „floridă“, sindromul de „intimitate fluctuantă“ derivă de 
obicei dintr-un amestec echipotent de foame de obiect și 
anxietati de fuziune (Guntrip, 1969; Mahler et. al., 1975). 
Foamea de obiect împinge înspre apropiere $i dăruirea 
„sută la sută“ pentru ceilalți, în speranţa de a le deveni 
indispensabil. Anxietatile de fuziune stârnesc teama de 
pierdere a întregii autonomii și de a fi înrobit. Propria 
foame de obiect este proiectată asupra obiectului, condu- 
când la fantasme de a fi canibalizat. Drept rezultat, ase- 
menea indivizi (deseori denumiți „borderline“) se retrag 
din apropiere. Dar acest fapt îi expune la durerea unei 
singuratati absolute și a unei lipse a sentimentului de 
apartenenţă. Dorind să evite această groază din urmă, se 
reintorc la obiect, doar pentru a deveni din nou anxiosi. 
Asemenea porcilor-spinoși ai lui Schopenhauer (1851), 
partenerii prinși într-o astfel de matrita relationala fluc- 
tuează între intimitate și distanță, încredere și neîncre- 
dere, trădare și mărturisire, separare și fuziune. Nu pot 


7 


wy A 


Lui Freud și Jung, care au relatat cum au vorbit fără întrerupere 
timp de treisprezece ore la prima lor întâlnire (Gay, 2012), din 
nefericire nu le-a mers atât de bine pe termen lung. 

trăi liniștit împreună, dar nici nu pot rezista unul fără 
celălalt. Pentru asemenea indivizi, implicarea emoțională 
dă naștere unei „dileme nevoie-teamă“ caracteristice 
(Burnham, Gladstone & Gibson, 1969): a fi intim înseamnă 
a risca inghitirea, iar a fi separat înseamnă a risca singu- 
ratatea. Deloc surprinzător, acești indivizi continuă sa 
plece și să revină, rămânând neconsolati la oricare din- 
tre capetele spectrului intimitate-separare (Gunderson, 
1985; Melges & Swartz, 1989; Akhtar, 1990). Faptul că 
asemenea oscilaţii ale „distanţei optime“ (Akhtar, 1992b) 
le perturbă relaţiile este în afara îndoielii. Ce rămâne însă 
sub semnul îndoielii este dacă apropierii dintre aceștia și 
cei pe care-i iubesc i se poate acorda titlul de intimitate 
autentică. Incapacitatea lor de a-i accepta pe ceilalți întru 
totul, de a metaboliza agresivitatea și de a-și stăpâni fricile 
de fuziune care însoțesc contactul apropiat îi împiedică sa 
perceapă cu claritate subiectivitatea celorlalți. „Intimita- 
tea“ lor nu este doar tranzitorie, ci si superficială. 


Intimitatea falsă 


De vreme ce intimitatea, prin definiție, înseamnă inte- 
gritate psihică, transparenţă interactionala, veridicitate 
emoțională și încredere reciprocă, orice distantare de 
aceste componente contaminează experienţa. Indivizii 
care nu au atins nivelul de constanta a sinelui și constanta 
a obiectului (Mahler et al., 1975) si cărora le lipsește capa- 
citatea de relationare cu „obiecte întregi“ (Klein, 1935) 
nu pot realiza decât copii palide ale intimităţii, aceștia 
relationeaza din parti ale sinelui cu parti din alții. 

Cu toate acestea, un asemenea eșec dezvoltational nu 
constituie originea principală a intimitatii false. Intro- 
ducerea forțată a unui obiect parțial sau a unui accesoriu 
lubrifiant al dorinţei în intimitatea romantică este ceea 
ce o transformă într-una falsă. Descrierea de către Freud 

(1927e) a fetisismului — in cazul căruia interpunerea 
unui obiect inanimat (de ex., pantof, cercei, dres) sau a 
unei parti a corpului (de ex., picior, suvita de par) devine 
necesara unui barbat pentru realizarea unirii sexuale cu 
o femeie — reprezinta prototipul falsei intimitati. Khan 
(1979) a extins această temă și a declarat că „perversul pune 
un obiect impersonal între dorință și complicele sau; acest 
obiect poate fi o fantasmă stereotipă, un dispozitiv tehnic 
sau o imagine pornografică. Toate cele trei îl alienează pe 
pervers de el însuși, ca și, iată, de obiectul dorinței sale“ 
(p. 9). Detaliind mai departe „tehnica de relationare intimă“ 
specifică perversului (p. 20), Khan a notat că o astfel de per- 
soană este incapabilă de a relationa cu un obiect cu adevărat 
separat. Pentru acesta, obiectul ocupă o poziție intermedi- 
ară: nu întru totul subiectiv și totuși tratat ca fiind creat în 
mod subiectiv. Printr-o asemenea strategie a intimitatii, el 
„încearcă să își facă cunoscut siesi și să anunţe și să imprime în 
celălalt ceva care aparține de cea mai profundă natură a sa, 
precum și să-și descarce tensiunea instinctuală într-o mani- 
eră compulsivă și urgentă“ (p. 22, subl. aut.). Consecințele 
relationale și nuanța paradoxală a unei astfel de apropieri 
gonflate sunt rezumate prin următorul fragment elocvent 
din scrierea lui Khan. 


Capacitatea de a crea climatul emoțional în care o altă persoană 
să participe în mod voluntar este unul dintre puținele talente 
reale ale perversului. Această invitaţie la a se preda logicii speci- 
fice intimității corporale a perversului cere din partea obiectului 
o suspendare a discriminării și a rezistenţei la toate nivelurile 
vinovăției, rusinii și diferențieri. Este oferită o situaţie închipuită 
în care doi indivizi renunță temporar la granițele și identitățile 
lor separate și încearcă să creeze o intimitate corporală de 
maximă intensitate, de natură orgastică. Există totuși întot- 
deauna o condiţie. Perversul însuși nu se poate abandona trăi- 
rilor sale, iar Eul său menține un control manipulator, disociat 

și clivat al situaţiei. Acest fapt constituie atât împlinirea, cât și 
eșecul său în situaţia intimă. 
(p. 22) 


O descriere mai recentă a unei astfel de pseudointimitati 
se găsește în clarificarea făcută de Celenza (2015) cu privire 
la faptul că în perversiunile înfăptuite atât de bărbați, cât și 
de femei dinamica dominantă implică obiectificarea corpu- 
lui femeii. Oricât de plăcută și orgastică ar fi interacțiunea, 
tot nu ar putea pretinde statutul de a fi intimă, de vreme 
ce ambii parteneri cooperează în eliminarea subiectivitatii 
partenerului feminin, înlocuind-o cu un sentiment de com- 
plicitate și cu o supunere dezumanizantă. 

În afara scenariului sexual, forme de intimitate falsă pot 
fi observate și în cadrul vieților sociale ale personalităților 
narcisice și sociopate (Kernberg, 1984, 1992; Akhtar, 1989, 
1992a, 2007). Asupra incapacității primelor dintre aces- 
tea, am făcut într-o altă lucrare următoarele comentarii: 


Individul nu dorește să renunţe la autonomia totală, în același 
timp nepermițându-i celuilalt o viață mentală separată. Sub 
presiunea pulsiunilor, narcisicul se apropie prea mult de cealaltă 
persoană și, apărându-se de agresivitatea inevitabil mobilizată 
de intimitate, se retrage și devine rece și distant. În contrast cu 
relationarea matură din iubire, care devine treptat mai profundă, 
relationarea narcisică se caracterizează prin cicluri de intimitate 
bazată pe nevoie și retrageri defensive. Or, in.absenta oricărei 
reale cunoașteri mai profunde a acelei persoane odată cu trece- 
rea timpului, se dezvoltă un tipar de idealizare intensă și control 
coercitiv asupra celuilalt. 

(Akhtar, 2009a, pp. 102-103) 


În cazul personalităţii sociopate, degradarea funcţiilor 


Supraeului și deteriorarea fundamentelor etice ale 
relationarii umane conduc fie la incapacitatea totală de 

intimitate, fie la un tip particular de intimitate tranzito- 
rie și falsă, care derivă in mare parte din ,,prefacatorie și 
şarm“ (Abraham, 1925, p. 299), care îl atrag pe celălalt 
mai aproape, și dintr-o „empatie situationala“ (Gediman, 
1985), care permite un acordaj precis, dar tranzitoriu la 
nevoile celuilalt. Sociopatul, precum un păpușar abil, are 
capacitatea de a-l seduce pe celălalt înspre apăși către inti- 
mitate, în vreme ce așteaptă să-și facă următoarea mișcare 
abuzivă. 


Aspecte socioculturale 


De vreme ce intimitatea implică, prin definiție, relația dintre 
doi sau mai mulți indivizi, este foarte probabil să fie afectată 
de schema specifică a unei societăți cu privire la prototipu- 
rile unei astfel de experienţe în timpul copilăriei, la facilita- 
rea relațiilor apropiate interpersonale în timpul vieții adulte 
si la susținerea endemică a credinţei în valoarea relationarii 
umane și a reciprocitatii. Cu siguranță, toate societățile le 
deschid membrilor lor astfel de drumuri. Cu toate acestea, 
măsura în care o fac diferă. lar această diferență este cea 
care explică variațiile interculturale ale gradului de intimi- 
tate și al valorii acordate experienţelor de acest tip. 

În epoca „Omului Proteic“ (Lifton, 1971) și a „culturii 
narcisismului“ (Lasch, 1979), se acordă extrem de multă 
importanţă aparentelor, achizițiilor, ambițiilor și „adap- 
tărilor“ în interes propriu la circumstanţe. Viaţa de fami- 
lie suferă atunci când părinţii sunt consumati de cerințele 
profesionale si de presiunea de a avea venituri mari. Copi- 
lăria este avortată.8 Copiii au mai puţini frați și contact 


8 Asemenea proverbialei „întoarceri a refulatului“, copilăria își 
revendică neîntrerupt și feroce drepturile în viețile cotidiene ale 

limitat cu verisorii, care deseori nu locuiesc în același 
oraș. Miller (2013) descrie într-o manieră elocventă 
impactul negativ pe care toate acestea îl au asupra vieții 
emoţionale a copiilor, din care citez un fragment destul 
de cuprinzător. 


Majoritatea copiilor pare să fi suferit deteriorări din mai multe 
puncte de vedere. În primul și în primul rând, combinaţia dintre 
accelerarea destrămării familiei și presiunile economice care soli- 
cită două venituri a avut drept consecinţă faptul că acești copii 
au un nivel din ce în ce mai scăzut de relaţii personale cu părinții 
lor și, in sine, nicio experiență a unei vieți de familie normale. În 
al doilea rând, pericolele traficului rutier și frica de pedofili și de 
alti prădători fac ca foarte rar copiii să se poată juca cu vecinii 
și prietenii, nesupravegheati și în apropierea casei. Rezultatul 
este acela al unui soi de mentalitate de asediu. Înăuntrul „caselor 
sigure“ (acasă, la grădiniţă, la școală, în cluburi de after school 
etc.), viața este stearpă, bidimensională și stresantă. În timpul 
orelor de recreere, experiența practică, tridimensională, a con- 
struitului, inventatului și creatului este de domeniul trecutului. 
Grafica computerizată substituie realitatea, iar ecranul televizo- 
rului și căștile audio încurajează pasivitatea. Orele de la școală 
sunt dominate de presiunea testelor, de atingerea unor anumite 
niveluri, de examinări, inspecții și de natura constrângătoare a 
clasamentelor. Bucuria învățatului și importanţa trăitului într-o 


adulților americani. Imaginea oamenilor cu sticle de apă de plas- 
tic in mână și cu ochii pironiti în ecranele iPhone-urilor „con- 
firmă“ permanenta investirii oral-vizuale a sânului matern. 
Diferentierea vestimentară dintre copii și adulți este vagă. Fil- 
mele de mare succes sunt centrate în jurul supereroilor, a cadre- 
lor magice și a animației — toate fiind mărci ale imaginaţiei 
copiilor. lar reclamele de la televizor sunt suprasaturate cu per- 
sonaje animale (în sine, animate) care promovează un produs 
sau altul. În ansamblul lor, asemenea fenomene culturale reflectă 
o agatare disperată de copilărie a unor oameni care nu s-au bucu- 
rat îndeajuns de aceasta pe vremea când erau într-adevăr copii. 

atmosferă de cooperare sunt înlocuite de presiunea de a avea 
reușite și de axarea pe competiţie. 
(pp. 200-201) 


Și din perspectiva unui nivel mai timpuriu de dezvol- 
tare, scenariul contemporan din Occident (în special din 
Statele Unite) pare unul sumbru. Capitalismul prosperă 
pe baza inducerii de „nevoi false“ (Akhtar, 2011), care 
îi fac pe oameni să considere că trebuie să producă mai 
mulți bani ca să cumpere mai multe lucruri; acest fapt 
contribuie parțial la norma de necontestat a familiei cu 
două venituri. De vreme ce concediul de maternitate plă- 
tit este scurt (de ex., șase săptămâni în SUA), bebelusii 
sunt duși la creșe („centre de zi“), apoi la grădiniţe (sau 
centre de „educație preșcolară“). Legătura mamă-copil 
suferă, iar pierderile produse de lipsa sprijinului con- 
fortabil al mamei, ca furnizor al îngrijirii și siguranței, 
sunt „compensate“ de preamărirea familială și societală a 
autonomiei. Expresii precum „ai grijă de tine“ și „cu forte 
proprii“ sunt incontestabile, iar „viața asistată“, care este 
de fapt o cerinţă existenţială a tuturor ființelor umane, 
devine o formă de îngrijire subtil umilitoare, rezervată 
vârstnicilor si bolnavilor terminali. Imaginea din ce in 
ce mai ștearsă a lui „a fi noi“ produce o „generaţie a lui 
«a fi eu»“, impregnată de ambiţii, ezitanta cu privire la 
dependență și compromisă în termenii capacității de inti- 
mitate. Colegii de serviciu, mai ales cei cu muncă de birou, 
nu socializează între ei. Oamenii știu puţine despre pro- 
blemele personale ale prietenilor și adeseori trebuie să 
programeze o masă împreună cu câteva săptămâni sau 
chiar luni înainte. 

Lucrurile stau altfel în majoritatea culturilor latino-a- 
mericane, mediteraneene și asiatice. Deși forța teribilă a 
consumerismului în stil american începe să aibă impact 
asupra acestor societăţi, distincţia dintre ele și normele 

nord-americane este inca vizibila. In multe astfel de locuri, 
femeile nu lucreaza in afara casei, renunta la serviciu odata 
cu nasterea unui copil sau li se acorda concedii de mater- 
nitate plătite de lungă durată. Încă există familii întregi 
sau extinse, iar copilul nu este lăsat în grija unor străini 
plătiți încă de la șase săptămâni de viață (cum se întâmplă 
în majoritatea cazurilor în Statele Unite). Adesea, există 
la dispoziție un grup de femei (mama, bunica, mătuși, 
surori mai mari și verișoare) care să se îngrijească de copil 
(Roland, 1988; Kurtz, 1992) și să asigure o anumită con- 
tinuitate a contactului piele-pe-piele și a dependenţei 
emoţionale. Copiii au mai mulți frați și un mai mare acces 
la verișorii materni și paterni. Se joacă împreună și, astfel, 
se implica cu regularitate în viețile emoționale ale covârst- 
nicilor. Vecinii constituie o parte importantă a unei rețele 
relationale. Competitivitatea umană obișnuită este sacri- 
ficată pe altarul respectului reciproc și al coeziunii soci- 
ale. Locul de muncă oferă oportunităţi de legături de-o 
viata. Prieteniile sunt solide și implică un nivel extrem 
de înalt de împărtășire de informaţii, sentimente perso- 
nale și chiar secrete. Intimitatea abundă, iar singurătatea 
este o excepţie. 

Pentru ca aceste portretizări contrastante să nu lase 
impresia unor caricaturi, este necesară o atenuare a 
durității lor. În primul rând, profilurile de personalitate 
standard nu exclud variabilitatea individuală din cadrul 
unei societăți. Așadar, în Vest există și oameni calzi și 
prietenoși, cu o capacitate de intimitate profundă, la fel 
cum în Est există și indivizi reci, distanti si suspiciosi. 
Nu trebuie să permitem ca tendințele de grup pictate cu 
pensula largă a generalizării să acopere nuanțele mai 
fine ale psihodinamicii individuale. În al doilea rând, atât 
în Est, cât și în Vest, se poate să existe diferențe sub- 
culturale, regionale și etnice, în termenii intimitatii inter- 
personale. Spre exemplu, rezerva personală care constituie 

prototipul pentru persoane albe, protestante, anglo-sa- 
xone (,WASPS“9) nu este valabila in privinta populatiei 
afro-americane sau italo-americane din Statele Unite. 
Iar in India, oamenii din statele Punjab si Tamil Nadu 
diferă foarte mult, din perspectiva locvacitatii, a nevoii 
de spatiu personal si a usurintei cu care isi fac prieteni 
noi. În al treilea rând, clasa economică joacă şi ea un rol 
aici. În general, familiile ce aparțin claselor socioeco- 
nomice inferioare locuiesc la mare apropiere unele de 
altele. Acest lucru impune o mai mare interacțiune cu 
rudele și vecinii, precum și cu alți membri ai comunității. 
Supraaglomerarea spaţiilor de locuit poate conduce la o 
,subtiere“ a granițelor personale și la o mai mare toleranță 
a intimitatii. Chiar și o privire fugitivă asupra suburbii- 
lor nord-americane, populate de clasa medie superioară, 
predominant albă, dezvăluie izolationismul și autono- 
mia rigidă a localnicilor. Contactul cu vecinii este super- 
ficial și mai puţini copii sunt văzuţi jucându-se în afara 
casei. Pentru a parafraza afirmaţia lui Freud că „anatomia 
este destinul“ (1924, p. 292), observaţiile precum aces- 
tea ne duc la concluzia că „economia este destinul“. În al 
patrulea rând, o variabilă conexă se referă la societățile 
rurale versus cele urbane. Primele furnizează o foarte 
mare necesitate și oportunitate pentru relații umane 
apropiate. Celelalte facilitează viața retrasă. Așadar, în 
cadrul naţiunilor lumii aflate în creștere, precum China, 
Brazilia și India, unde migrarea din spațiul rural în cel 
urban are loc într-un ritm uluitor (Akhtar, 2011), forma 
și structura familiei și a practicilor standard de creștere 
a copiilor sunt și ele în schimbare. Acestea, la rândul lor, 
pot afecta atributele de personalitate (incluzând capa- 
citatea de intimitate) considerate dezirabile și adecvate 
pentru supraviețuire și progres. În al cincilea rând, trebuie 


9 Acronimul pentru „White Anglo-Saxon Protestants“. (N.t.) 

sa nu trecem cu vederea valurile masive de migratie din- 
spre tarile care fac parte din asa-numita Lume a Treia 
inspre emisfera vestica. Aceasta este insotita de o foarte 
importanta oportunitate pentru ca oamenii din ambele 
regiuni să dezvolte prietenii heteroetnice și homoetnice. 
Am detaliat diferenţele și similitudinile unor asemenea 
legături în cadrul altei lucrări (Akhtar, 2011, pp. 81-102). 
Este suficient să spun că, în genere, prieteniile homoet- 
nice alină și includ un contact mai intim, dar pot încetini 
procesul de individuatie, în vreme ce prieteniile heteroet- 
nice stimulează aculturatia și imbogatesc abilitățile Eului 
specifice respectivei culturi, dar împiedică astfel crearea 
unei intimitati mai profunde. În ultimul rând, trebuie să 
ne amintim că separarea intimitate-viata privată nu este 
un fenomen de tipul „totul sau nimic“. Nu este ca și cum 
vesticii valorizează mai mult viața privată, iar esticii valo- 
rizează mai mult intimitatea. Ambele grupuri au nevoie 
de cele două experienţe și le conferă valoare amându- 
rora. S-ar putea să difere modalităţile de a obține aceste 
experienţe și distribuţia aleasă pentru relațiile impor- 
tante. Mai semnificativ însă, s-ar putea să fie utilizate 
sectoare diferite ale structurii psihice pentru atingerea 
acestor teluri. În acest context, observaţia abilă făcută de 
Roland (1988), psihanalist cu practica in New York, cu 
o considerabilă experienţă clinica și socială de lucru cu 
clienți indieni și japonezi, este foarte pertinentă. 


Drept contrapondere pentru graniţele externe permeabile ale 
Eului din cadrul intenselor relații familiale de intimitate, indi- 
enii stabilesc o altă graniță internă a Eului, pentru a proteja și 
a extinde un sine extrem de privat, cu bogatele sale sentimente 
și fantasme — astfel ei își creează un spațiu psihic intern. Acest 
tip de graniţă a Eului nu a fost încă formulată în psihanaliza 
din Vest — în principal pentru că individualismul vestic, centrat 
pe graniţe externe solide ale Eului și pe autonomia individuală, 

înlătură necesitatea dezvoltării unei astfel de granite interne si 
a unui sine privat ca structuri psihologice centrale. 
(p. 227) 


Consideratiile endopsihice precum acestea constituie 
aduceri aminte utile cu privire la legăturile dialectice din- 
tre antropologie și psihanaliză (Paul, 2005), în același 
timp pregătind terenul pentru reintrarea noastră în tărâ- 
mul clinicii. Înainte de a face însă acest lucru, voi pro- 
pune o scurtă incursiune în domeniul unor aspecte ale 
intimitatii umane în genere doar partial înțelese. 


Trei paliere neexplorate ale intimitatii 


Voi acorda acum atenţie unui număr de trei paliere care se 
regăsesc foarte puţin în cadrul literaturii dedicate temei 
intimitatii. Formulate ca întrebări, acestea sunt: (i) Există 
grade variabile ale intimitatii cu diferitele reprezentări 
de sine ale individului? (ii) Poate exista intimitate între 
om si animale? (iii) Există un soi de intimitate între o 
persoană religioasă și dumnezeul său? Permiteti-mi sa 
fac niște scurte comentarii asupra fiecăreia dintre aceste 
chestiuni. 


Intimitatea cu parti din sine 


Un sine sănătos si „bine construit“ nu implica o omoge- 
nitate monolitica. De fapt, o consistenta rigida si cari- 
caturală adesea reprezintă o apărare fata de haosul și 
diviziunile interne. Un sine normal, bine integrat și cu 
o bună funcţionare este alcătuit din multe subseturi de 
reprezentări de sine (Eisnitz, 1980). Unele dintre acestea 
se află mai aproape de acțiune, iar altele, mai aproape de 

contemplare. Unele sunt mai apropiate de masculinitate, 
altele, de feminitate. Unele exprimă o serie de obiective 
în viata, altele o serie diferită de scopuri. Ceea ce face 
diferenţa dintre un sine unitar cu multiple reprezentări de 
sine și o identitate dezorganizată este sinteza de ansamblu 
caracteristică primului dintre ele, precum și o tranziție 
confortabilă între aspecte diferite și o combinație optimă 
între principiul realității și direcția vieții dictată de Idea- 
lul Eului, în termenii manifestării sau ai nemanifestarii 
uneia sau alteia dintre reprezentările de sine. 

De aceea, s-ar putea menține distanțe variabile fata de 
diferite părți din sine. De notat aici faptul că atât modelul 
freudian topografic al aparatului psihic (1900), cât și cel 
structural (1923b) permit o ipoteză de acest tip, iar Bouvet 
(1958), care a fost primul care a scris despre „distanța 
optimă“, se referea de fapt la „spaţiul care separă modul 
în care un subiect își exprimă pulsiunile de modul în care 
le-ar exprima dacă nu ar interveni procesul de «gestio- 
nare» sau «amenajare» (în franceză: amenagement) a aces- 
tor expresii“ (p. 211). Pe lângă astfel de separări formale 
și dinamice, există în cadrul sinelui diviziuni bazate pe 
conținut. Conceptul lui Bach (1977) de „complementari- 
tate în oglindă a sinelui“, conform căruia o extremă com- 
portamentală conștient trăită și exprimată este aproape 
întotdeauna asociată cu opusul său (de ex., lăcomie versus 
generozitate) se referă exact la acest fapt. La fel si lucra- 
rea lui Feldman (2007) cu privire la tehnica de abordare 
(sau de neabordare) a părților repudiate din sine în cursul 
travaliului analitic. 

Așadar, sinele recunoscut de către individ ar putea 
menţine un dialog apropiat cu o anumită reprezentare 
de sine, în același timp nepermitandu-i alteia exprima- 
rea. Luându-mă pe mine ca exemplu, am evitat „intimita- 
tea“ cu două aspecte ale sinelui propriu: unul se referă la 
jocurile de noroc și celălalt la spiritualitate. Tinandu-ma la 

departare de primul, nu am frecventat cazinouri (in urma 
unei excursii hipnotizante in Atlantic City) si nu am vizitat 
niciodată Las Vegasul. Nepăstrându-mă la o distanţă la fel 
de mare de cel de-al doilea aspect, am perceput impulsu- 
rile de a renunța la o individualitate bine structurată atât 
ca tentante, cât și ca terifiante. Am flirtat cu dorințe de a 
cunoaște mai bine budismul și sufismul, de a vizita locurile 
sfinte din lume și de a mă retrage într-o solitudine nepă- 
mântească!9, dar am resimțit aceste chemări interne ca 
fiind destul de înspăimântătoare. Un compromis gradual 
din partea mea a fost să citesc și să scriu despre atributele 
umane precum iertarea (Akhtar, 2002), bunătatea (Akhtar, 
2009a, 2009b), recunostinta (Akhtar, 2018a), generozi- 
tatea (Akhtar, 2018b), demnitatea (Akhtar, 2015), rabda- 
rea (Akhtar, 2015c) și modestia (Akhtar, 2018). Absența 
„intimității“ cu sinele meu jucător mi-a facut bine. Ezitarea 
mea de a-mi cunoaște întru totul „sinele spiritual“ (Roland, 
2011) a produs rezultate ambivalente. Lăsând la o parte însă 
propriile mele lupte, întrebarea rămâne dacă putem — noi 
toți — să devenim „intimi“ cu toate părțile noastre. Și, dacă 
nu, o astfel de distanță îmbogățește sau sărăcește persona- 
litatea cuiva? Sunt posibile compromisurile? Iar asemenea 
compromisuri apar numai la vârsta mijlocie sau înaintată 
ori și mai devreme? 


Intimitatea cu animalele 


În Totem și tabu, Freud (1913) a scris faimosul pasaj: 


10 Spre marea surprindere a prietenilor cărora le-am mărturisit 


acest lucru, am fost absolut fascinat (și mi-am dorit să urmez 
calea) călugărilor carmeliti, care fac un jurământ de tăcere și 
isi petrec viata în izolare și rugăciune. Mai recent, văzând foto- 
grafii ale mănăstirii Sumela din secolul al IV-lea, din Turcia, am 
resimţit un efect la fel de ispititor al acestora asupra mea. 


48 Intimitatea 


Copilul nu arată încă nicio urmă din acea aroganță care il face 
apoi pe omul civilizat adult să își delimiteze, printr-o graniță 
hotărâtă, propria sa natură de tot ce-i animalic. Copilul îi acordă 
animalului, fără să se gândească, întregul drept la egalitate; în 
recunoașterea neinhibată a necesităţilor sale, el se simte mai 
înrudit cu animalul decât cu adultul, care este probabil enig- 
matic pentru el. 


(p. 494) 


Patru ani mai târziu, Freud (1917a) a revenit asupra 
acestei teme, făcând următoarea afirmaţie: 


Omul nu este cu nimic diferit și cu nimic mai bun decât ani- 
malele, el însuși a provenit din ele, fiind mai aproape înrudit 
cu unele specii, mai îndepărtat de altele. Achizitiondrile lui 
ulterioare nu au fost capabile să șteargă mărturiile analo- 
giei cu ele în constituţia sa fizică, precum și în predispozitiile 
sale psihice. 

(p.77) 


Teoria freudiană a dezvoltării sublinia substratul ani- 
mal al lumii interne a ființelor umane, remarcând de 
asemenea faptul că se întâmplă frecvent ca animalele să 
servească rolul de rezervoare simbolice ale proiectiilor 
noastre. Într-adevăr, trei dintre cele patru cazuri „celebre“ 
ale sale — anume Micul Hans (1909b), Omul cu șobolani 
(1909d) și Omul cu lupi (1918b) — implicau preocupări 
și fantasme omenești centrate pe animale. 

Această linie de explorare din cadrul operei lui Freud 
nu a fost continuată de psihanalistii de mai târziu, cu 
notabila excepţie a lui Searles (1960) și, într-o mai mică 
măsură, a scrierilor lui Sperling (1952, 1971) şi Shengold 
(1971). Un foarte semnificativ avânt a fost oferitunei astfel 
de conceptualizari prin două volume pe care le-am editat 
alături de Volkan: Grădina zoologică mentală (Akhtar & 

Volkan, 2005a) și Grădina zoologică culturală (Akhtar & 
Volkan, 2005b). Am strâns împreună un număr de analiști 
contemporani care au continuat elaborarea noțiunilor fre- 
udiene preliminare cu privire la rolul animalelor domes- 
ticite sau sălbatice în dezvoltarea psihică a unui copil; în 
adaptarea acestuia la lumea externă; și în bogata și com- 
plexa țesătură a culturii umane, incluzând mitologia, arta, 
muzica, literatura și cinematografia. 

Acum, făcând un pas înspre straturile mai profunde 
ale relației om-animal, ridic întrebarea dacă intimitatea 
autentică poate face parte din această legătură. Lăsând la o 
parte utilizarea perversă sexual a animalelor (Krafft-Ebing, 
1892; Kinsey, Pomeroy & Martin, 1948a, 1948b; Stolo- 
row & Grand, 1973; Greenacre, 1951; Shengold, 1967; 
Traub-Werner, 1986) și cruzimea fata de acestea (Akhtar 
& Brown, 2005), în cazul cărora relaţia este exploatatoare, 
lipsită de empatie și unilaterală, răspunsul la întreba- 
rea cu privire la intimitatea autentică între om și animal 
pare să fie afirmativ. Experiența cu câinii mei — Jackie și 
Majnun —, experienţele copiilor mei cu pisici și cai, obser- 
varea prietenilor și a pacienţilor care au avut animale de 
companie și lectura romanelor care includ relația om-ani- 
mal (de ex., Ackerley, 1956; Parkhurst, 2004) și a unor 
contribuții psihanalitice mai noi (Bolognini, 2008; Platt, 
2017) vin în sprijinul unei astfel de ipoteze. 

Toate componentele intimitatii — afecțiunea, incre- 
derea, împărtășirea experienţelor, înlăturarea rușinii și 
facilitarea dezvoltării pline de satisfacție a sinelui partene- 
rului — pot fi regăsite în relația om-animal. Comunicarea 
și schimbul de asemenea sentimente au loc mai putin la un 
nivel verbal și mai mult la unul nonverbal, senzitiv și intui- 
tiv. Scriind în mod specific despre relația om-câine, Bolog- 
nini (2008) susţine că, dacă stăpânul menţine „un spirit 
suficient de liber“ (p. 98) şi poate rezista impulsurilor de 
a-şi proiecta reprezentările de sine asupra partenerului 

animal, se poate înfiripa între cei doi „o uniune opera- 
tivă“ (p. 99) și o ,,directionalitate comună“ (p. 105); aces- 
tea pot imbogati vietile emotionale ale ambilor parteneri. 
Sunt de acord cu acest lucru și adaug că noi nu numaica 
le dăm tot felul de nume de alint animalelor noastre de 
companie, ci inventăm și porecle pe care ne imaginăm că 
ele ni le-au dat nouă. O astfel de reciprocitate este chiar 
mai mult sporită de joaca împreună și de atenția și res- 
pectul acordate dispozitiei și nevoilor celuilalt. Observatia 

lui Khan (1983), că prezenţa în casă a unui câine! poate 

facilita „lenevitul fără griji“ al stăpânului, este unul dintre 
cele mai grăitoare exemple ale funcțiilor de susținere din 

cadrul relaţiilor om-animal. O altă ilustrare este adusă de 

reciprocitatea de mare profunzime afectivă dintre oame- 
nii nevăzători și câinii dresați pentru nevazatori. Utiliza- 
rea animalelor domesticite în cadrul azilurilor de bătrâni 

constituie încă un exemplu al beneficiilor intimitatii om- 
animal. Mai recent, încrederea în atitudinea binevoitoare 

naturală a cailor a început să fie folosită pentru a ajuta 

la spargerea carapacei caracteristice mentalizării defici- 
tare a copiilor autisti (Murphy, 2011; Cahill, 2015) și la 

crearea de naratiuni confesive care sa preintampine reci- 
divismul în cazul detinutelor ajunse aproape de liberare 

(Rellahan, 2017). 


Intimitatea cu Dumnezeu 


Dezintegrarea sinelui — sau, cel puţin, fragmentarea sa 
parțială — în timpul stării de „sentiment oceanic“ a fost 
atribuită transcendentei de către Rolland (într-o scrisoare 


către Freud, de pe 5 decembrie 1927, citată în Freud, 1930, 

11 Deși Khan nu specifică acest lucru, cred că este nevoie de un 
câine de talie mare pentru facilitarea lenevitului fără griji al stă- 
pânului. Majoritatea câinilor mici sunt prea neastâmpărați și 
jucăuși pentru a furniza o astfel de funcţie de susținere. 

p. 227) si regresiei de către Freud (ibidem). Senzatia că te 
afli in fuziune cu intregul univers si ca totalitatea timpului 
și a spaţiului este o prelungire a Eului era considerată de 
primul autor ca reprezentând o atingere a unui nivel de 
conștiință mai înalt (în care sinele renunță la propriile-i 
graniţe), iar de către cel de-al doilea drept o întoarcere la 
o stare infantilă timpurie (în care sinele se află într-o stare 
de fuziune cu mediul său, incluzând-o, firește, pe mamă). 
Cu câteva excepții (Rizzuto, 1979, 2001; Meissner, 1984, 
2001), psihanalistii ulteriori au mers in continuarea liniei 
de gandire a lui Freud. Au adaptat perspectiva sceptica a 
acestuia asupra credintei religioase (Freud, 1927b) si au 
ajutat la crearea unei atmosfere euristice, in cadrul careia 
psihanaliza a devenit un geamăn siamez al ateismului. 
În lumina acestui lucru, s-ar putea ca majoritatea 
analiștilor să se simtă incomodati de sugestia mea că 
poate exista intimitate între om și Dumnezeu.’? Aceștia 
ar putea afirma că, de vreme ce Dumnezeu este o creaţie 
imaginară a omului, iar existența sa este una strict intra- 
psihică, întrebarea cu privire la intimitatea cu divinitatea 
nici nu-și are sensul. La această obiectie, eu răspund că, 
dacă pot exista niveluri diferite de intimitate cu reprezen- 
tări de sine diferite (așa cum am descris mai sus), atunci 
de ce n-ar exista și cu diferite reprezentări de obiect? Res- 
pingerea argumentativă freudiană a lui Dumnezeu (1927c) 
și susținerea ferventă a ateismului de către unii gânditori 
contemporani (Hitchens, 2007; Dawkins, 2008; Thomson 
& Aukofer, 2011) n-ar putea și chiar nu-i cu putință să-i lip- 
sească pe oameni de nevoia de a crede într-o putere divină 
și de a menţine o comunicare internă cu aceasta. Acest 
„obiect intern divin“ (comunicare personală, Părintele Lee 


12 Adevărul este că există un mare număr de cărți intitulate Intimacy 
with God (Intimitatea cu Dumnezeu), de exemplu Heald, 2000; 
Keating, 2009; Jakes, 2013; Oberto, 2017. 

Makowski, 21 ianuarie 2001) sau „reprezentare a lui Dum- 
nezeu“ (Rizzuto, 2001) poate dobândi atribute antropo- 
morfice și specificitate de conținut ori poate fi metaforică 
și rămâne integrată în „aria intermediară a experienței“ 
(Winnicott, 1953). Proiectată în exterior, prima dintre 
acestea conduce la idolatrie și supunere. Mentinuta în 
interior, cea de-a doua sporește recunostinta și modes- 
tia (Akhtar, 2018). Afirmația mea că „Dumnezeu este un 
poem măreț“ (Akhtar, 2009b, p. 5) reflectă această ultimă 
poziție. Nu mai este nevoie să adaug că putem fi inspirați 
de o poezie și că putem să-i oferim semnificaţii în plus și 
s-o imbogatim. 

Privind din această perspectivă, suntem mai puțin 
surprinși (decât am fi dacă am rămâne blocaţi in dezba- 
terea inutilă cu privire la existența lui Dumnezeu) să des- 
coperim ca, în ciuda vehementelor sale afirmaţii de a fi 
ateu, Freud i-a adus în mod repetat omagii lui Dumnezeu. 


Scrisori semnate de Freud de-a lungul vieţii sale sunt infuzate cu 
cuvinte și expresii precum „am trecut examenele cu ajutorul lui 
Dumnezeu “; „dacă aceasta este voia lui Dumnezeu“; „bunul Dum- 
nezeu“; „preluând îndemnul Domnului“; „în stăpânirea Domnu- 
lui“; „până după Înviere“; „știința pare să solicite existenţa lui 
Dumnezeu “; „judecata Domnului“; „voia Domnului“; „harul Dom- 
nului“; „Dumnezeu din ceruri“; „dacă ne vom întâlni cândva în 
ceruri“; „în lumea următoare“; „rugăciunea mea secretă“. Într-o 
scrisoare către Oscar Pfister, Freud îi scrie acestuia că se considera 
„un adevărat servitor al Domnului“ și că „avea norocul de a se afla 

în poziţia de a-i îndrepta pe alții către Dumnezeu“. 
(Nicholi, 2002, p. 51) 


Este cert faptul că Freud era revoltat față de imaginea 
paternă, externalizată, severă a lui Dumnezeu, care cere 
închinare oarbă, însoțită de exprimarea lipsită de frică a 
umilintei fata de obiectul sublim al veneratiei, evlaviei și 

recunostintei. In mod fascinant, in cadrul uneia dintre 
ultimele sale scrieri, Freud (1939) a afirmat ca o credinta 
intr-un Dumnezeu universal, caracteristic religiilor mono- 
teiste, are drept consecinta un anumit ,,sacrificiu de inti- 
mitate“ (p. 691). Dând o explicație caricaturală, am putea 
spune ca este mai putin probabil ca tatăl a doisprezece copii 
să fie „intim“ cu fiecare dintre copiii săi decât tatăl a unul 
sau doi copii. Acest fapt deschide posibilitatea ca religiile 
politeiste care le permit credincioșilor să-și aleagă zeitatea 
căreia să i se închine (de ex., masculină, feminină, copil, 
animal, jumătate animal, jumătate om s.a.m.d.) să facili- 
teze de fapt o mult mai mare intimitate între om și respec- 
tiva zeitate. Hinduismul, în mod special, oferă un „panteon 
transferential“ (Rao, 2005, p. 271) însoțit de posibilitatea 


de a crea, prin intermediul plasticităţii permise de politeism, 
un dumnezeu după imaginea proprie a individului. Acest fapt 
este exemplificat prin frecventa practică a închinării la un ishta 
devata (la un dumnezeu personal), după gustul fiecăruia, un 
dumnezeu pe care o familie sau un membru al familiei îl adoptă 
ca fiind în mod personal mai semnificativ decât toți ceilalţi dum- 
nezei. Ideea de a alege forma de dumnezeu căreia să i te închini 
sau pe care s-o venerezi are specificul ei, dar nu e foarte diferită de 
practica de a cere binecuvântarea din partea unui sfânt ocrotitor 
creștin. [...] În India, dumnezeii sunt dumnezei transferentiali 
prin excelență; am putea chiar merge mai departe prin a spune 
că sunt și dumnezei ai transferului, însemnând că, într-o mani- 
eră fundamentală, dumnezeii hinduși se extind, la rândul lor, 
ca fiind ființe transformabile și obiecte de transfer. Ei fac acest 
lucru prin intermediul mecanismului avatar, de obicei tradus ca 
întrupare a aceleiași zeități (dintr-o stare mai înaltă), o putere 
prețuită a zeităților hinduse, care permite existența a mai multe 
vieți, nașteri, apariţii și atribute, pentru a se racorda la epoci 
temporale, obiceiuri culturale și dorinţe personale. 

(pp. 291-292) 

O asemenea flexibilitate se afla intr-o evidenta opozitie 
cu Dumnezeul patern si paternalist al celor trei credinte 
avraamice. In acelasitimp, formele mai blande ale tuturor 
acestor religii (de ex., Cabala pentru iudaism, varii secte 
mistice pentru crestinism, sufismul pentru islamism) per- 
mit totusi un dialog mai ludic si mai personal cu Dumne- 
zeu. Acest lucru constituie, in termenii lui Ostow (1995), 
„intimitatea supremă“. 


Implicații tehnice 


Orice examinare a implicatiilor terapeutice ale intimitatii 
trebuie să înceapă prin delimitarea spaţiului pe care îl 
ocupă o astfel de experiență în orice terapie psihanalitica 
axată pe dezvoltarea umană. Există două conceptualizări 
opuse. În cadrul modelului clasic (Freud, 1905a, 1915c), 
căutarea descărcării tensiunii pulsionale constituie prin- 
cipalul factor motivator psihic, iar „obiectul“ (acela care 
va facilita reducerea tensiunii) este secundar „scopului“ 
pulsional (tensiunea particulară care trebuie să fie des- 
cărcată). În cadrul modelului elaborat ulterior, cel al 
relațiilor de obiect, „libidoul se află în mod fundamental 
în căutarea obiectului“ (Fairbairn, 1963, p. 224), nevo- 
ile de atașament ocupă o poziție superioară fata de gra- 
tificarea pulsională (Bowlby, 1958), iar copilul are, încă 
de la începutul vieţii, o „nevoie de intimitate“ (Sullivan, 
2018). Perspectiva clasică permite cu reticenta valoriza- 
rea specificitatii obiectului și o face mai mult în terme- 
nii dorințelor evoluate din punct de vedere experiential 
decât în cei ai nevoilor de dezvoltare înnăscute. Perspec- 
tiva relaţiilor de obiect subliniază faptul că îndeplinirea 
nevoii de intimitate, ce o implică în mod specific pe mamă, 
este esențială pentru creșterea și dezvoltarea normală a 


55 


copilului. Cele doua perspective genereaza pozitii tera- 
peutice diferite. 

Perspectiva clasica descurajeaza intimitatea cu paci- 
entul. Pledeaza pentru anonimat si abstinenta din par- 
tea terapeutului. Utilizarea de catre Freud a metaforei 

„chirurgului“ și pe cea a „oglinzii“ (1912, pp. 119, 123) a 
evidențiat poziția neutră si „neimplicată“ personal pe care 
considera ca ar fi optim ca terapeutul sa si-o asume. Desi 
a admis existența „forței iubirii ca mijloc curativ“ (1907, 
p. 38), ba chiar a spus că „leacurile noastre sunt leacuri 
prin iubire“, Freud (citat în Nunberg & Federn, 1962, 
p. 101) a recomandat, pe cale oficială, ca medicul să fie 
„netransparent pentru pacient“ (1912, p. 123) și să evite 
furnizarea de informații personale sau chiar și o vagă dez- 
văluire față de pacient a sentimentelor sale. Avertizările de 
acest fel au încurajat analiștii ulteriori să adopte o poziție 
retrasă și distantă fata de emotionalul subiectiv al pacien- 
tului. O limită tragică a fost atinsă atunci când Hartmann 
(1960) a afirmat că „terapia analitică este un fel de tehno- 
logie“. Astfel s-a născut o psihanaliză ,,nonrelationala“ sau, 
așa cum o numesc eu, o psihanaliză „fără mama“. 

Dezacordurile cu o asemenea austeritate pseudoștiin- 
tifica au fost evidente încă de la începuturile psihanalizei. 
Ferenczi (1928, 1931) a plasat contactul emoțional dintre 
analist și pacient în centrul a ceea ce făcea ca psihanaliza 
să fie terapeutică. Iar atitudinea acestuia s-a reflectat în 
scrierile mai târzii ale discipolului său, Balint (1953, 2014). 
În Statele Unite, un psihanalist marginalizat și ignorat 
din punct de vedere academic, Sullivan (2018), a fost cel 
care a luptat în apărarea acestei cauze. El a subliniat fap- 
tul că nevoia umană de contact emotional cu ceilalți este 
înnăscută, iar eșecul de îndeplinire a acestei nevoi duce 
la dezorganizare în copilărie și la singurătate în viata 
adultă. Pentru Sullivan, noțiunea de tratament includea 
ca terapeutul să devină, tocmai prin propria-i căldură și 

umanitate, o prezenta utila care sa transcenda fantasmele 
transferentiale și să satisfacă nevoia de intimitate. Repre- 
zentând acest mod de gândire, Ferreira (1964) a afirmat 
că „în psihoterapie, nu explicaţia este cea care contează, 
ci experiența“ (p. 193). Dezvoltând mai departe această 
ipoteză, Levenson (1974) a declarat că toate interpretările 
sunt, în cele din urmă, acte de contratransfer. Analistul 
„nu trebuie să se folosească pe el însuși ca unealtă în a-l 
împinge pe pacient înspre schimbare“ (p. 365). O carac- 
teristică suplimentară a unei astfel de abordări terapeu- 
tice este ca analistul să împărtășească ceva subiectiv cu 
privire la el însuși cu pacientul. În cuvintele lui Hirsch 
(1983), „expunerea sinelui analistului și a sinelui paci- 
entului reflectă intimitatea analitică“ (p. 327). Rezona- 
rea analistului cu experiența pacientului și ajutarea lui 
în a descoperi mai multe nuanţe ale acesteia este ceea ce 
face ca psihanaliza să fie terapeutică. Aceasta este ceea ce 
numesc eu versiunea „fără tată“ a tehnicii psihanalitice. 

Această separare între varianta clasică și cea relationala 

a luat multe forme, începând cu dezacordul dintre Freud 
și Ferenczi, trecând prin schisma dintre Klein și Balint, și 
până la tensiunea curentă dintre „psihologia modernă a 
Eului“ și abordările relationale, intersubiective ale tehnicii. 
Numele se tot schimbă, iar filiatiile sunt evidenţiate sau 
negate?3, dar problemele rămân aceleași. Impactul tehnic 
al acestei divergențe este mult prea vast pentru a putea fi 
acoperit aici, iar noi trebuie sa ne mentinem atenta con- 

centrare asupra chestiunii intimitatil. 

În tehnica clasică, cererea de asociere liberă „forțează“ 
pacientul să-și dezvăluie fantasmele și secretele, în vreme 
ce analistul rămâne „netransparent“, opac. Acest lucru nu 


13 Din varii motive „politice“, analiștii relationali din prezent nu 


declară că originile lor conceptuale și teoretice pornesc de la 
Sullivan. 

pare sa se califice ca intimitate, mai ales daca se considera 
ca reciprocitatea si bilateralitatea constituie elementele 
sale centrale. Cum poate pacientul sa fie intim daca analis- 
tul este rezervat? În tehnica relationala, experienţa subiec- 
tivă este privită ca fiind mereu validă și se recomandă o 
reactivitate și o deschidere comună în cadrul diadei cli- 
nice. Terapeutul este descurajat de la a atribui o mai mare 
semnificație înțelegerii sale cu privire la experiența paci- 
entului. Kohut (1977) și Schwaber (2007) sprijină amân- 
doi o astfel de „postură antiinterpretare“, deși pornind 
de la baze teoretice diferite. Nosek (2009) este chiar mai 
vocal în această privință. 


Dacă suntem pregătiți să renuntdm la violența cunoașterii, dacă 
nu ne lăsăm incitati de urgenţa ontologiei și a puterii pozitivis- 
mului, ajungem să descoperim teritoriul ospitalităţii; aceasta 
înseamnă să primim străinul ca atare, să-i permitem propria 
existență. Acest gest, configurat ca bunătate, nici nu mă înno- 
bilează, nici nu mă înalță; natura sa derivă din infinitul care 
poate fi primit, dezvăluind că am atâtea posibilități. [...] Pentru 
noi, psihanalistii, aceasta reprezintă o reflecţie radicală privind 
ierarhia; psihanaliza nu mai este o cură prin cuvântul spus, ci 
prin cuvântul ascultat. 

(p. 145) 


Levenson (1974) încearcă să adopte o poziție de com- 
promis, spunând că, „odată ce experiența pacientului 
și cea a terapeutului au fost validate, o interpretare a 
conținutului are valoarea de a-i furniza pacientului un mit 
coerent, o armătură pe care să așeze povestea“ (p. 365). 
Oferind ceva mai multă importanţă utilității interpretă- 
rii, am observat cum analistul trebuie să se lase purtat de 
fluxul si refluxul materialului adus de pacientul sau, une- 
ori făcând comentarii de validare, iar alteori descifrând 
anumite intervenţii (Akhtar, 2002). 

Tentatia care apare aici este de a considera intimita- 
tea derivata din acordajul intersubiectiv $i interpretarea 
generată de „ascultarea obiectivă“ (Akhtar, 2013a) ca 
fiind entități separate. Însă adevărul este că și cea mai 
validatoare remarcă a analistului conţine un element 
interpretativ. Următoarele trei viniete exemplifică această 
aserțiune.'4 


Vinietă clinică: 1 

Andrea Hooberman, o învățătoare de 55 de ani, 
divorțată, fără copii, era prinsă în ghearele angoasei la 
momentul la care mi-a solicitat ajutorul. O intervenţie 
chirurgicală prost lucrată o lăsase recent cu o disfunctie 
care îi făcea imposibilă plăcerea în timpul sexului. De 
asemenea, devenise și incontinentă fecal. Multiple 
consultaţii la medici și chirurgi îi confirmaseră că defec- 
tul produs era ireversibil. Deși îl dăduse în judecată pe 
chirurgul care o operase și urma să primească o imensă 
compensație financiară, nu putea găsi consolare în acest 
lucru. 

În cadrul travaliului ei cu mine, se întâmpla adesea ca 
Andrea să izbucnească într-un plâns amar. Odată, reușind 
să se oprească dintr-o astfel de revărsare emoţională, m-a 
privit drept în ochi și m-a întrebat: „Deci, dumneavoastră 
ce credeți?“ Fără nicio ezitare, i-am răspuns: „Mă gân- 
deam, de fapt, la două lucruri. Unul, că mi-aș dori să 
găsiţi un chirurg excelent, care să vă rezolve problema. Și 
al doilea, mă gândeam cum v-aș putea ucide fără durere, 
ca să vă eliberez din această suferință de nesuportat*. 
Andrea m-a privit, a incuviintat din cap, și a soptit: „Vă 
mulțumesc“. 


14 Numele date pacienţilor din aceste viniete sunt fictive. 

Vinieta clinica: 2 

Lisa Fischetti, o studentă de 22 de ani, se afla la mine 
în tratament din cauza faptului că avea de multă vreme 
un sentiment de inferioritate, o incapacitate de a spune 
„nu“ și îndoieli cu privire la propria-i valoare. Crea impre- 
sia de a fi atrăgătoare, inteligentă și descurcareata, dar se 
percepea ca având puţine de oferit și fiind incapabilă să 
stârnească vreun interes unei persoane valoroase. Cele 
două lucruri din viata ei pe care le admitea ca fiind bune 
erau performanțele ei academice și faptul că dezvoltase 
o prietenie frumoasă cu colega ei de cameră. Apoi, într-o 
bună zi, s-a întâmplat o tragedie: această prietenă a ei a 
fost călcată cu mașina de un șofer beat și a murit pe loc. 
Lisa a fost devastată. 

În ședința care a urmat imediat după acest accident, 
Lisa a plâns și a plâns: cu corpul ghemuit de durere, chi- 
pul ud de lacrimi, suspinele și hohotele umplând spaţiul 
psihic dintre noi. Am rămas în cea mai mare parte în 
tăcere până aproape de sfârșitul ședinței, când i-am 
spus: ,,Stiti, fiind analist, nu mi se permite să fac anumite 
lucruri. Dacă nu aș fi fost constrâns de regulile de etică, 
m-aș fi ridicat de pe fotoliu și v-as fi îmbrățișat strâns si 
lung“. Lisa și-a ridicat capul, s-a uitat în ochii mei și a 
incuviintat cu înțelegere și recunoștință. 


Vinietă clinica: 315 

Katherine O’ Malley își pierduse mama, care suferise 
de cancer pulmonar, la varsta de patru ani si jumatate. 
Desi tatăl fusese foarte iubitor, atitudinea de respectare 
strictă a datoriei, de împotrivire fata de pulsiuni și com- 
plet lipsită de jovialitate a mamei ei vitrege îi provocaseră 


15 


Acest caz a fost inclus și în altă lucrare (Akhtar, 2015), într-un 
context diferit. 

lui Katherine o rana vesnica a pierderii materne. A avut 
foarte mari reușite profesionale, s-a căsătorit și a cres- 
cut doi copii, dar având întotdeauna sentimentul că ceva 
lipsește din viata ei; o angoasă chinuitoare o insotise 
mereu. Aceasta s-a înrăutățit când fiica ei adolescentă s-a 
apucat de droguri. Katherine a intrat la acel moment în 
analiză și a fost surprinsă să descopere efectele perva- 
zive, deși subtile, ale pierderii sale materne din copilărie 
asupra funcționării ei psihice. Suferinta de doliu care 
fusese „amânată“ (Freud, 1918b) începuse abia acum 
cu adevărat și s-a aflat în prim-plan în primii doi ani 
de analiză. 

În al patrulea an, când doliul părea să se fi încheiat, 
un eveniment extern tulburător i-a reactivat suferința. 
Katherine a fost copleșită și, în timpul unei ședințe, 
a început să plângă cu intensitate. Abia reușind să-și 
domolească răsuflarea întretăiată și suspinele, a spus: 
„Am crezut că s-a terminat, dar cu siguranță că nu-i 
asa“. M-am simţit impulsionat să-i răspund și i-am 
spus: ,Stiti, mi-au venit în minte două versuri dintr-o 
poezie din limba mea maternă, ca răspuns la ce tocmai 
ati spus. Știu că nu le veţi înțelege, dar dati-mi voie ca 
mai întâi să vi le recit și apoi vi le voi traduce“. După 
aceea, am recitat: „Kitne toofaN uthhaye aankhoN ne 
// Naao yaadoN ki doobti; hi nahiN“® Apoi am facut 
o pauză și i-am spus: „Înseamnă că, oricât de multe 
furtuni s-au oglindit în ochii mei, această nefericită 
barcă a amintirii nu se scufundă în veci“. Simtindu-se 
înțeleasă si bine „susținută“, Katherine a incuviintat 
și s-a mai liniștit. 


Versurile îi aparțin poetului urdu contemporan din India, Akhlaq 


Mohammad Khan Shahryar (1936-2012). 

Asa cum ar trebui să se înțeleagă cu ușurință, aceste 
viniete au multe elemente în comun. În toate cele trei 
cazuri, pacienta era torturată de emoţii puternice, iar eu 
am fost, la rându-mi, mișcat. În toate cele trei situații, am 
făcut un anumit fel de autodezvăluire (în prima, a fante- 
ziei pe care o aveam; în a doua, a unei acțiuni pe care aș 
fi făcut-o dacă nu m-aș fi aflat într-un cadru clinic; iar în 
a treia, a nevoii mele de a vorbi în limba maternă, care 
nu-i era comprehensibilă pacientei). În toate cele trei 
contexte, intervenţiile mele s-au caracterizat printr-o 
marcată autenticitate și spontaneitate. În toate cele trei 
cazuri, pacienta a răspuns intervenției mele prin a se simți 
profund înțeleasă. 

Împreună, aceste trăsături fac ca asemenea intervenții 
să pară din categoria celor pe care Bion (1970) le-a numit 

„acte de credință“; acestea se referă la intervenţii care 
se nasc din intuiţia bruscă și care, într-un moment de 
maximă inspiraţie, lasă toată experiența și cunoașterea 
anterioare deoparte. Acest lucru este valabil dacă ne 
concentrăm numai asupra spuselor mele. Dacă suntem 
însă atenți la tiparul relational al acestor viniete, atunci 
„momentele de întâlnire“ despre care vorbesc Stern et al. 
(1998) par o încadrare mai potrivită. Un „moment de întâl- 
nire“ este „o stare diadica nou-creată [...] [și] punctul in 
care este modificat un context intersubiectiv“ (p. 913). 
Stern et al. subliniază faptul că interpretările pot con- 
duce către un „moment de întâlnire“, iar un „moment de 
întâlnire“ poate conduce către o interpretare.!7 Sunt de 
acord si as adăuga că acele comentarii făcute în astfel de 
momente contin atât elemente afirmativ-validatoare, cât 
și elemente interpretativ-revelatoare. 


17  Yerushalmi (2013) a remarcat că dezvoltările teoretice care încu- 
rajeaza analiștii să creeze astfel de momente produc o creștere 
a riscului trecerilor la acte contratransferentiale. 

Asadar, in prima vinieta, comentariul meu nu doar 
ca a rezonat cu sentimentul de neajutorare al pacientei 
mele, ci a și dezvăluit tentatia de omnipotenta proprie 
unor asemenea circumstante. In mod similar, in a doua 
vinieta, comentariul meu a demonstrat ca eram constient 
de cât de îndurerată era pacienta mea, în același timp des- 
cifrând dorința umană firească de a fi consolată în timpul 
suferinței de doliu. În sfârșit, în a treia vinietă, alegerea 
poemului respectiv a constituit un acordaj la suferința 
pacientei, în vreme ce folosirea limbii mele materne a 
exprimat faptul că eu însumi eram mai puțin „pustiit“ 
și puteam să-i ofer îngrijire maternă. Întorcându-mă la 
un comentariu pe care l-am făcut în cadrul secțiunii din 
această lucrare dedicate dezvoltării, atât „intimitatea 
maternă“, cât și „intimitatea paternă“ se aflau simultan 
în lucru. În viziunea mea, acest fapt șterge distincția clară 
dintre a oferi intimitate și a face o interpretare, astfel cre- 
ând o punte peste prăpastia care există de atâta vreme în 
teoria noastră privitoare la tehnică. 


Concluzii 


În cadrul acestei contribuţii, am rezumat literatura psih- 
analitică asupra conceptului de intimitate. Din această 
examinare, am extras șapte componente ale intimitatii, 
incluzând încrederea, împărtășirea de experienţe și sen- 
timente, relaxarea granițelor, depășirea rușinii personale, 
empatia, tandretea și transcenderea limitărilor de gen. Am 
pus în discuție condiţiile de dezvoltare necesare pentru 
crearea capacității de atingere a unei astfel de intimitati, 
evidențiind rolul jucat de acordajul matern timpuriu 
la nevoile și emoţiile copilului și de abilitatea mamei 
de a tolera o oarecare distanță de copil și de a încuraja 

individuatia. Am arătat că rafinarea capacitatii de intimi- 
tate are loc in perioada de latenta și in adolescenţă și ca 
adevarata intimitate este realizata prin unirea afectiunii cu 
sexualitatea la debutul vietii de tanar adult. Mai departe, 
am delimitat patru deformari psihopatologice ale acestei 
capacitati: (i) intimitatea esuata, (ii) intimitatea florida, 
(iii) intimitatea fluctuanta si (iv) intimitatea falsa. Apoi 
am facut o incursiune in palierul sociocultural, in terme- 
nii influentei acestuia asupra formei, nivelului si atribu- 
telor intimitatii. Iar in cele din urmă am descris poziția 
intimitatii în situaţia analitică, furnizând câteva ilustrări 
clinice care evidenţiază participarea analistului în astfel 
de momente de contact profund. 

Înainte de încheierea acestei treceri în revistă, trebuie 
să adaug faptul că, la indivizii sănătoși, capacitatea de inti- 
mitate nu este utilizată în mod compulsiv. Ea se află sub 
un control voluntar; individul poate alege să fie intim cu o 
persoană și să nu fie cu alta. De asemenea, poate să regleze 
rapiditatea cu care se creează intimitatea. Mai mult decât 
atât, capacitatea de intimitate nu exclude capacitatea de 
a relationa cu alții într-o manieră neintima. Chiar și cu 
partenerul de cuplu, gradul de intimitate are suișuri și 
coborâșuri. În acest sens și pentru a întregi cercul întor- 
cându-mă de unde am plecat, închei această contribuţie 
cu un altul dintre cupletele (shers) tatălui meu, care se 
traduce prin faptul că acela care a devenit cu adevărat 
sigur de devotamentul persoanei îndrăgostite de el poate 
dobândi libertatea ca, uneori, să fie indiferent în iubirea 
sa fata de acea persoană. Cuvintele propriu-zise ale tatălui 
meu (J.N. Akhtar, 1964, p. 32) sunt: 


Aitmaad-e-mohabbat to dekhe koi 
Un meiN ik khaas begaana-pun aagaya. 

SPECTRUL 
INTIMITATII 


Capitolul 2 


Atasamentul si intimitatea 


April Fallon si Rama Rao Gogineni 


Intimitatea, iubirea și compasiunea sunt aspecte interco- 
nectate și partial suprapuse ale experienței umane, care 
se dezvoltă de-a lungul parcursului vieții. Capacitatea și 
ușurința de a oferi și de a primi aceste experiențe spo- 
resc calitatea vieţii fizice sau sociale ori au potenţialul 
de a îndrepta individul către singurătate, izolare și dis- 
perare (Durkheim, Buss, Sennett & Riley, 1897). Fun- 
damentele acestor capacităţi pot fi înțelese în cadrul de 
referință al sistemelor de atașament și de îngrijire, care 
au baze evoluționiste și se formează și restructurează de-a 
lungul întregii vieţi (Bowlby, 1969, 1973, 1980, 2011). În 
acest capitol, ne indreptam atentia asupra manierei in 
care atasamentul si ingrijirea afecteaza capacitatea si 
dorinta de intimitate la adulti, impletind teoria, cerceta- 
rea și observaţia clinica. Facem o scurtă trecere in revista 
a originilor legăturilor de atașament și ale sistemelor de 
îngrijire. Evidentiem apoi cercetările din domeniu și fur- 
nizăm scurte exemple clinice care ilustrează cum afec- 
tează diferenţele de atașament dezvoltarea intimitatii si 
a relaţiilor. 

Constructe ale intimitatii, atasamentului 
și îngrijirii 


Intimitatea 


Deși termenul englezesc „intimacy“ a început să fie folo- 
sit ca eufemism pentru actul sexual în secolul al XVII-lea, 
semnificaţia lui s-a extins în uzul contemporan (Online 
Etymology Dictionary, 2018; Random House, 2018). „Intim“ 
se refera la privat si personal (Dictionary.com, 2018). 
Cuvântul latin intimus se traduce prin „cel mai adânc, cel 
mai profund sau foarte secret“ (Wiktionary, 2018). Suntem 
foarte interesati de aceasta semnificatie, pentru ca se aplica 
la domeniul relational — conexiunea personala apropiata, 
familiară si de obicei plină de afecțiune sau iubire cu o 
altă persoană. Intimitatea poate implica o apropiere psi- 
hică, fizică (incluzând una sexuală și de afecțiune), soci- 
ala și/sau emoţională. Relaţiile intime au loc pe mai multe 
paliere: fizic, emoţional, social, intelectual, spiritual și 
recreational (Bochner, 2017). Intimitatea adultă implica, 
deci, cunoașterea și acceptarea propriilor sentimente și 
comportamente, împărtășirea lor sinceră și acceptarea tră- 
săturilor interne bune și rele, conștiente și inconștiente 
ale celuilalt. Explorăm maniera în care capacitatea de 
relationare intimă este semnificativ influențată de dezvol- 
tarea legăturilor de atașament timpurii. Cassidy (2001) a 
formulat patru capacități esenţiale necesare pentru intimi- 
tate, care pot fi considerate ca derivând din îngrijirea sen- 
sibilă a principalului îngrijitor și din calitatea ulterioară a 
atasamentului pe care o dezvoltă copilul — capacitatea de a 
căuta îngrijire, capacitatea de a oferi îngrijire, capacitatea 
de a se simţi confortabil cu un sine autonom și capacitatea 
de a negocia. Acestea vor fi explicate mai detaliat odată ce 

Teoria atasamentului 


Propusa de Bowlby (1958) si dovedita empiric de Ain- 
sworth (1967), teoria atasamentului se plasează într-un 
cadru de referință evoluționist etologic și darwinist. 
Esenţa acesteia constă în ipoteza că bebelușii au o tendință 
înnăscută de a căuta și a dezvolta o legătură afectivă unică 
și trainică, pentru a-și mări șansele de supraviețuire. În 
acest scop, bebelușul este înzestrat cu un repertoriu înnăs- 
cut și în curs de dezvoltare de comportamente (de ex., 
plânsul, zâmbitul), care au potenţialul de a activa capa- 
citatea de îngrijire a unui adult cu sensibilitate maternă 
(Bowlby, 1958).18 Aceste comportamente devin din ce în 
ce mai sofisticate și mai interactive pe măsură ce bebelușul 
se maturizează, iar îngrijitorul devine din ce în ce mai 
implicat și racordat la idiosincraziile copilului.'9 Dorința 
de proximitate a copilului variază în funcţie de vârsta 
copilului, de starea lui internă (de ex., dacă este bolnav 


18 În cadrul acestei contribuții, ne vom referi frecvent la figura pri- 


mară de atașament ca una maternă, întrucât majoritatea atașa- 
mentelor primare sunt față de mama biologică. Cu toate acestea, 
legătura primară de atașament poate fi și fata de tată sau alt bar- 
bat, față de o rudă sau un părinte adoptiv. 

Sistemul de atașament al bebelușului și copilului utilizează o 
multitudine de comportamente pentru a atinge nivelul de 
siguranță necesar. Spre exemplu, mersul în picioare și mersul 
de-a bușilea pot fi echivalente din punct de vedere funcțional în 
cadrul acestui sistem motivational, diferentiindu-se în funcție 
de dezvoltare (Sroufe & Waters, 1977). Într-o etapă ulterioară a 
dezvoltării, copilul poate apela la o imagine a mamei și trăi sen- 
timentul de siguranţă, care servește o funcție similară cu con- 
tactul direct, necesar la o vârstă mai mică. De asemenea, același 
comportament poate servi multiple sisteme; atunci când un copil 
apelează la mamă, poate face acest lucru din nevoia de siguranță 
și proximitate, dar poate exprima și o dorință de joacă, ce face 
parte din sistemul comportamental de sociabilitate (Cassidy, 
2016). 

sau îi este foame) și de amenințările percepute din par- 
tea mediului. Bowlby descrie sistemul de ataşament ca 
făcând parte dintre câteva sisteme comportamentale regla- 
torii cu bază biologică aflate într-un echilibru dinamic 
unul cu celălalt. Celelalte sisteme se maturizează și ele 
pe parcursul dezvoltării. Sistemul exploratoriu îi permite 
copilului să exploreze lumea și susține supraviețuirea. 
Atunci când copilul resimte conexiunea maternă ca fur- 
nizându-i atât un spațiu de siguranță, cât și o „bază de 
siguranță“, nevoia de comportamente de atașament 
scade; se extind, în schimb, joaca și explorarea. Sistemul 
de frică, declanșat de stimuli înspăimântători din mediu, 
sporește supraviețuirea, în același timp activând căutarea 
atasamentului și dezactivând comportamentele explorato- 
rii. Sistemul comportamental sociabil sau de afiliere spri- 
jină apropierea de covârstnici și facilitează dezvoltarea de 
abilități sociale și alte legături de afecțiune ce nu includ 
atașamentul. Sistemul comportamental de sociabilitate se 
activează atunci când nu sunt activate cele de atașament 
și de frică (Cassidy, 2016). 

Există o preferinţă fata de o figură de atașament princi- 
pală, cel mai adesea inițial mama biologică, fapt cunoscut 
sub denumirea de „monotrofie“ (Bowlby, 1969).20 Atunci 
când este separat involuntar de figura de atașament, copi- 
lul resimte disconfort și caută proximitatea, siguranța și 
confortul în acel ataşament primar (Bowlby, 1973, 1980). 


20 Se dezvoltă însă multiple ataşamente în timpul primului an de 


viata, fata de tată, surori și alti membri ai familiei care servesc 
ca îngrijitori competenți și furnizori de siguranță (Howes & 
Spieker, 2016). Există în genere o „ierarhie a atasamentului“, 
care se extinde pe parcursul vieții. Cassidy (2016) sugerează că 
există o „creare a unei ierarhii de legături“, prin care copilul își 
acordează ierarhia de atașament la prioritățile de atașament în 
ce privește îngrijirea oferită de cei din jurul său. Acest proces 
sporește șansele de supravieţuire dacă un copil realizează cine 
este cel mai legat de el. 

Dacă separarea persistă, disconfortul și protestele inițiale 
se transformă în disperare, iar în cele din urmă în detașare. 
Ontogenia legăturilor de atașament de-a lungul primilor 
patru ani de viata are o influență semnificativă asupra 
dezvoltării încrederii, a reglării emoţionale, a abilităților 
sociale, a identității pozitive și a calităţii relațiilor de-a 
lungul întregii vieţi (Marvin, Brittner & Russell, 2016; 
Mikulincer & Shaver, 2016).?? 

În relația mamă-copil, legăturile de atașament sunt 
coconstruite. Un copil, cu tendințe biologice unice, și 
figura de atașament se angajează într-o multitudine de 
interacțiuni senzoriale, fizice și verbale zilnice, care se 
transformă pe parcursul anilor preșcolari. În dezvoltarea 
normală, relația pornește de la necesitatea proximitatii 
fizice, realizând formarea atașamentului primar, pentru a 
ajunge la o „reprezentare“ simbolică mai trainică „în orga- 
nizarea internă a individului“ (Ainsworth, 1989, p. 711). 
Bowlby s-a referit la această relaţie internalizată drept un 
„model intern de funcționare“ și a delimitat patru stadii 
ale dezvoltării. Primul, care durează de la naștere până la 
aproximativ trei luni, presupune ca bebelușul să privească, 
să plângă, să apuce și să zâmbească, mama întorcându-i 
privirile iubitoare, atingându-l și satisfăcându-i cu sensi- 
bilitate nevoile biologice și nivelul necesar de confort. În 
a doua etapă, care se încheie la aproximativ șase-nouă 
luni, copilul are comportamente din ce în ce mai elaborate 
fata de îngrijitorii familiari, sesizându-se diferente între 
vocalizările, gesturile și comportamentele sale explorato- 
rii (Ainsworth, 1967). Calitatea atasamentului este afec- 
tată de „măsura în care mama a permis agatarea de ea și 
urmărirea ei, precum și toate comportamentele asociate 


21 Cu toate acestea, evenimentele de viata și emergenta relațiilor 
noi și importante pot modifica modelele de funcționare interna- 
lizate ale legăturilor de atașament pe parcursul vieţii (Feeney, 


2016). 

cu acestea“ (Bowlby, 1958, p. 370). Urmatorul stadiu, de 
la sase la noua luni pana la intre optsprezece luni si doi 
ani, implica abilitatile crescute de locomotie ale copi- 
lului și înflorirea dezvoltării cognitive, care permite ca 
interactiunile sa devina simbolice. Componenta-cheie — 
sentimentul stabil de siguranta — se traduce prin notiunea 
copilului cu privire la unde pot fi gasite la nevoie figurile 
de atasament si cum se asteapta copilul sa reactioneze 
acestea. Bowlby (1969) afirmă că „mamele ai căror copii 
mici sunt atașați într-un mod mai sigur de ele sunt mame 
care au reacții prompte și adecvate la semnalele date de 
bebelușii lor și care se implică în multe schimburi sociale 
cu aceștia — spre încântarea ambelor părți“ (p. 316). În 
același timp, se observă o creștere a fricii și circumspectiei 
fata de persoane nefamiliare. Bowlby a observat că o tulbu- 
rare semnificativă a acestei legături dintre mamă și copil 
după depășirea punctului de cotitură al împlinirii unui an 
de viata augmentează posibilitatea unor consecințe nega- 
tive pe termen lung. Cercetările în domeniul adoptiei con- 
firmă că acei copii adoptați după un an au un mai mare 
potenţial de a suferi de tulburări reactive de atașament și 
stiluri de atașament nesigur, în vreme ce copiii adoptați 
înaintea vârstei de un an par similari cu majoritatea copii- 
lor biologici.22 Creșterea fizică, cognitivă și cea emoțională 
a copilului permit o mai mare flexibilitate a manierei în 
care este menţinut sentimentul stabil de siguranţă. În 
acest stadiu, copilul dezvoltă sisteme comportamentale 
sociabile, de atașament, de frică și de explorare mai sta- 
bile. În ultimul stadiu, de la optsprezece luni și doi ani pe 
mai departe, este atins un parteneriat orientat pe scop în 
care atât mama, cât și copilul negociază un plan de proxi- 
mitate mutual (Bowlby, 1969). Copiii constientizeaza că 


22 Vezi Brabender și Fallon (2013), pentru o detaliere a acestor cer- 


cetări. 

ceilalți au gânduri diferite de ale lor. Componenta centrală 
a resimtirii sentimentului de siguranță este acum disponi- 
bilitatea percepută a obiectului de atașament mai degrabă 
decât conexiunea fizică. Deși temperamentul copilului, 
circumstanţele biologice și de mediu sunt importante, cali- 
tatea și variațiile capacităților de atașament sunt semni- 
ficativ influențate de sensibilitatea și îngrijirea oferite de 
figura (figurile) de atașament (Bowlby, 1973; Kobac, Zajac 
& Madsen, 2016). 

Cercetările timpurii întreprinse de Ainsworth (1954, 
1985), constând initial în observația familiilor cu bebeluși, 
apoi în dezvoltarea Testului Situatiei Necunoscute, au con- 
dus spre distingerea a trei strategii specifice pe care copiii 
mici le utilizează în gestionarea separării și care au ajuns 
să reprezinte tipuri de atașament pe care le-au prezentat 
copiii observați: sigur, evitant și ambivalent. Modul în 
care copiii interactionau cu părinții în timpul jocului și 
al explorării, cel in care reactionau la scurte separări de 
figura de atașament și apoi la reuniunile cu aceasta și cel 
în care reactionau la eforturile de apropiere ale unei per- 
soane străine erau diferite pentru cele trei tipuri. Copiii cu 
atașament sigur exprimau disconfort la plecarea mamei, 
dar se calmau la întoarcerea ei. Acești copii erau interesați 
de mediul lor atunci când figura de atașament era prezentă. 
Cei din grupul de copii evitanti păreau relativ netulburati 
de plecarea mamei și nu căutau reuniunea cu ea atunci 
când se întorcea. Grupul de copii anxiosi-ambivalenti 
erau tulburati de plecarea mamei. Atunci când mama se 
întorcea, păreau să-și dorească să fie consolati, dar respin- 
geau încercările mamei de a face acest lucru, continuând 
să-și exprime disconfortul. Acești copii sunt reticenti la a 
explora mediul chiar și atunci când mama este prezentă. 
Main și Solomon (1990) au adăugat stilul de atașament 
dezorganizat, în cazul căruia copilul prezintă comporta- 
mente în opoziţie, alternând între a apela la mamă și a 


73 


rămâne blocaţi odată cu reuniunea. Interviul de Atasament 
al Adultului a fost dezvoltat ca metodă alternativă de eva- 
luare a adulților, oglindind situația necunoscută pentru 
copii (George, Kaplan & Main, 1985). Amintirile adulților 
cu privire la figurile primare de atașament sunt evaluate 
în termenii coerentei și ai integrării. Pentru a înțelege 
mai în detaliu ataşamentul la copil, vom prezenta siste- 
mul complementar de îngrijire maternă și vom pune în 
discuție relaţia dintre îngrijire și atașamentele copilului. 


Sistemul de îngrijire 


Atasamentul a fost conceptualizat initial drept conexiunea 
copilului cu principalul ingrijitor (Bowlby, 1969). Sistemul 
comportamental de îngrijire constituie răspunsul comple- 
mentar, bazat pe sensibilitatea și eficacitatea îngrijitoru- 
lui în a furniza un spaţiu de siguranță (siguranţă în fata 
pericolelor, acces la alinare în momentele de disconfort) 
și o bază de siguranţă (sprijin pentru explorarea lumii și 
încurajarea dezvoltării psihologice și sociale) a copilului. 
Ainsworth (1985), în cadrul cercetării întreprinse asupra 
mamelor din Baltimore și Uganda, a descoperit că figu- 
rile de atașament care reacționează cu promptitudine și 
sensibilitate încurajează atașamentul sigur al copiilor lor. 
Metaanalizele au confirmat legătura dintre sensibilitatea 
maternă, ataşamentul matern și atașamentul sigur al copi- 
lului (DeWolff & Van Ijzendoorn, 1997; Van Ijzendoorn, 
1995). În mod similar, o metaanaliză axată pe sensibilita- 
tea paternă a demonstrat o legătură modestă, dar semni- 
ficativă cu tipul de atașament al copilului (Lucassen et al., 
2011).23 Transmiterea intergenerationala a acestor relații 


23 Analizând 64 de studii de cercetare publicate în urma acestor 
metaanalize, s-a conchis că îngrijirea parentală este corelată și 
cu tiparul de atașament al adulților (Jones, Cassidy și Shaver, 
2015). 

nu poate fi explicata din perspectiva geneticii (Feeney & 
Woodhouse, 2016).24 

In plus fata de consecventa si reactivitate, ce alte aspecte 
ale ingrijirii sunt responsabile in mod mai specific pentru 
această legătură cu atașamentul copilului? Examinând cer- 
cetările în domeniu, Solomon si George (2008) susţin că 
echilibrul, coerenţa și flexibilitatea îngrijitorului matern 
au impact asupra legăturilor de atașament. Copiii care au 
un atașament sigur fata de mamele lor au un mai mare 
potenţial de a avea reprezentări ale unor mame flexibile 
si coerente. În contrast, copiii cu un atașament nesigur 
au reprezentări neintegrate și ostile ale mamelor. Bowlby 
(1980) caracterizează procesele aflate la baza acestor 
diferenţe ca fiind un rezultat al metodelor inconștiente 
ale mamelor de procesare a conexiunilor relationale și a 
amintirilor aferente. Aceste apărări constituie „o exclu- 
dere a unor procesări ulterioare ale informațiilor de anu- 
mite tipuri specifice, pentru perioade de timp relativ lungi 
sau chiar definitiv“ (p. 45). Există trei forme de excludere: 
dezactivare, deconectare cognitivă și segregare (Bowlby, 
1980; Solomon & George, 2008). 

Mamele care utilizează dezactivarea își gestionează 
anxietatile cu privire la siguranţă și pierdere în cadrul 
relației, diminuând importanța conexiunii relationale, 
chiar si când copiii au mai putin de un an. Deși se poate 
ca aceste mame să fie coerente, responsabile și să se con- 
sidere implicate, se întâmplă adesea să-și supravegheze 
copiii de la o distanţă psihică. Spre exemplu, atunci când 
mama unui bebeluș de două luni s-a hotărât să revină la 


24 În cadrul mediilor și populațiilor omogene, caracterul ereditar 


este mai pronunțat decât în regiunile cu eterogeneitate mai 
accentuată (Bakersmans-Kranenburg & Van Ijzendoorn, 2016). 
Acest lucru sugerează că și copiii ar putea să se diferentieze in 
termenii receptivitatii fata de consecventa parentală și ai efor- 
turilor de creare a unei relații fizice și emoționale (Belsky, 1997). 

serviciu, ceea ce implica sa fie pentru multa vreme ple- 
cata de-acasă, a apelat la rationalizarea că tatăl și bunica 
îi pot oferi toată îngrijirea necesară copilului în absența 
ei. Organizase un program foarte elaborat și făcea liste de 
sarcini care trebuiau îndeplinite, părând totuși să acorde 
foarte puţină atenţie ideii că bebelușului i-ar fi fost dor de 
ea sau ei de el. Aceste mame încurajează explorarea tim- 
purie și valorizează achiziţiile copilului precum vorbirea. 
Mamele care se folosesc într-o măsură semnificativă de 
această strategie relationala ajung deseori să aibă copii 
cu un stil de atașament evitant. Atunci când mamele utili- 
zează deconectarea cognitivă, afectele și evenimentele pe 
care le trăiesc sunt deconectate; nici unele dintre ele nu 
sunt nici întru totul prezente în minte, dar nici excluse. În 
contrast cu mamele care se folosesc de dezactivare, aceste 
mame furnizează o supraveghere fizică și psihică de înde- 
aproape și nu se pot separa de disconfortul psihic și fizic 
al copilului. 

Acestea își exprimă frecvent intensa anxietate cu pri- 
vire la siguranța copilului și la lipsa lor de control în 
privinţa acesteia, externalizându-și furia asupra persoa- 
nelor străine. Mamele care se folosesc preponderent de 
această strategie au copii cărora le este teamă de explo- 
rare $i adesea prezintă stiluri de atașament anxios-ambi- 
valente. Spre exemplu, un pediatru a făcut o recomandare 
de terapie unei mame al cărei bebeluș era deshidratat și 
emaciat. Acesta părea să fie rezultatul unei lactatii foarte 
reduse a mamei, dar care refuza să-i suplimenteze hrana, 
invinovatindu-i pe consultantii în alăptare că nu i-au 
acordat mai multă asistență. Alăptatul era extrem de 
important pentru sentimentul ei de competență ca mamă. 
Nu realiza pericolul în care se afla copilul ei. De aseme- 
nea, nu le permitea tatălui și rudelor să tina bebelușul în 
braţe sau să o ajute la îngrijirea lui, temându-se că l-ar 
scăpa din braţe. 

O utilizare a „apărărilor prin segregare“ este cea mai 
patologica si, deseori, rezultatul unor traume suferite de 
mamă, fie inconștiente, fie conștiente. Acestea îi parazi- 
tează gândurile și o coplesesc într-o asemenea măsură, 
încât nu poate să întâmpine într-o manieră adecvată 
nevoile bebelușului ei, lăsându-și copilul să dezvolte un 
atașament dezorganizat, care implică riscul de a dezvolta 
ulterior o psihopatologie mai severă (Solomon & George, 
2008). Fraiberg et al. (1975) oferă câteva exemple exce- 
lente ale acestui tip de mame. 

Cercetările cu privire la această temă au adus la 
iveală doi alți factori importanţi pentru dezvoltarea 
atasamentelor sănătoase. Primul este „interesul pentru 
mintea celuilalt“ arătat de îngrijitor fata de copil, anume 
admiterea faptului că un copil deţine o minte separată de 
cea a îngrijitorului (Meins et al., 2012). Cunoașterea pro- 
fundă, intuitivă a copilului și respectarea existenţei sepa- 
rate a acestuia oferă un model pentru acurateţea empatică 
ulterioară în privința celuilalt. În al doilea rând, evitarea 
de către îngrijitorul primar a apropierii (privit în ochi, 
zâmbit, îmbrățișat, giugiulit etc.) și o expunere diminuată 
a emoțiilor sunt asociate cu o îngrijire mai puţin sensibilă 
și mai puțin reactivă. Evitarea timpurie și lipsa conexiunii 
fizice și emoţionale pun bazele unui model de funcționare 
a relațiilor adulte în care comportamentele intime sunt 
absente. Pe parcursul dezvoltării, mamele și alți îngriji- 
tori nu sunt perfecţi. Majoritatea copiilor tolerează un 
anumit nivel de insensibilitate parentală, atâta vreme cât 
îngrijitorii principali nu sunt ostili sau înspăimântători 
și ar putea gestiona într-o manieră rezonabilă echilibrul 
atasament-explorare. Anume, majoritatea îngrijitorilor 
pot fi intruzivi si insensibili atâta vreme cât intruziunile 
lor nu activează sistemul de atașament al copilului (Fee- 
ney & Woodhouse, 2016). S-a demonstrat că terapia si 
chiar intervenţiile de scurtă durată care îmbunătățesc 

sensibilitatea parentala conduc la o crestere a nivelului 
de siguranţă in atașamentul copilului (Bakermans-Kra- 
nenburg, Van Ijzendoorn & Juffer, 2003). 

Capacitatile de ingrijire sunt o functie proprie celor 
care au fost la randul lor ingrijiti. Sprijinul fizic, cel 
emotional si cel instrumental duc la cresterea sanatatii psi- 
hice prin furnizarea unui mediu sigur atunci când copiii 
resimt disconfort (un spaţiu de siguranță) și prin sprijini- 
rea dezvoltării lot personale printr-o plasă de siguranţă pe 
care să se poată bizui la nevoie (bază de siguranţă). Îngri- 
jirea eficientă determină calitatea legăturii de atașament 
dintre copil și mamă și are un puternic impact asupra 
capacităţii copilului de a deveni un viitor îngrijitor pen- 
tru copiii proprii, precum și asupra capacităţii de a crea 
legături romantice și de amicitie. 

Așa cum a sugerat Freud, este foarte probabil ca struc- 
turile psihice și comportamentele să aibă baze biologice. 
Cercetările din domeniul neurobiologiei, aflate încă la 
început, au indicat că două sisteme neuroendocrine, 
cel ocitocinergic și cel dopaminergic, sunt implicate în 
atașament și îngrijirea maternă. Primul este important 
în formarea amintirilor sociale, a comportamentului de 
afiliere şi a reglării afective (Diminich & Bonanno, 2014; 
Strathearn, 2011). Cel de-al doilea este implicat în sistemul 
de recompense. Există în curs noi cercetări (în cea mai 
mare parte pornind de la modelul animal) care sugerează 
că eliberarea de ocitocină, o neuropeptidă asociată hor- 
monului pituitar posterior, este implicată în legătura de 
atașament matern.25 S-a observat că nivelul de ocitocina 
începe să crească înspre sfârșitul sarcinii, iar după naștere 
25 La femeile însărcinate (si în urma sarcinii) are loc o creștere a 

nivelului de estrogen, care produce o augmentare a receptorilor 

de ocitocină din creierul anterior. La șobolani, injectarea de oci- 
tocină sporește comportamentul matern, iar blocarea acesteia 
diminuează comportamentul matern. 

noile mamici prezinta un nivel extrem de crescut al 

substanţei. Ocitocina ajută in procesul nașterii și in alap- 
tare. Ca răspuns la cerințele sociale, s-a mai observat și că 

acest hormon activează sistemul dopaminergic de recom- 
pense, ceea ce poate ajuta la a explica plăcerea intensă pe 

care mamele o resimt în relație cu nou-nascutii lor. Este 

foarte probabil ca aceste două sisteme să fie interconectate 

cu vocalizările și stimularea tactilă a bebelușului, elibe- 
rând ocitocină, ceea ce poate avea ca rezultat activarea căii 

dopaminergice de recompense. În plus, ocitocina pare să 

aibă efecte anxiolitice de lungă durată. Femeile care spun 

că au fost neglijate afectiv în copilărie prezintă niveluri 
mai scăzute de ocitocină, iar mamele care își neglijează 
bebeluşii par și ele să dețină indicatori mai scazuti de 

ocitocină. Indivizii cu ataşament nesigur și de respingere 

prezintă atât o activare redusă a sistemului dopaminergic 

de recompense atunci când li se expun chipuri de bebeluși, 
cât și un nivel scăzut de ocitocină, ca răspuns la contactul 

mamă-bebeluș (Strathearn, 2011). Există, de asemenea, o 

corelaţie între nivelurile de ocitocină mama-bebelus. La 

taţi, nivelul de ocitocină crește, dar numai după naștere. 
Așadar, se pare că ocitocina conduce la augmentarea com- 
portamentelor de îngrijire ale mamelor și tatilor, com- 
portamente care sunt recompensatoare, deci de întărire. 
Acestea corespund, la rândul lor, cu sistemele neurobiolo- 
gice de afiliere și plăcere ale nou-nascutilor (Bretherton & 
Munholland, 2016). Îngrijirea influențează atașamentul, 
iar atașamentul influențează apoi următoarea generație 

de îngrijitori. Este foarte probabil ca aceste sisteme să fie 

amorsate la nivel biologic și să se actualizeze diferit în 

funcţie de evenimentele determinante din mediu. 

Atasamentul din leagan pana in mormant 


Bowlby (1969) distinge legăturile de atașament de alte 
relații sociale ca având caracteristici definitorii, precum 
spaţiul de siguranță, menţinerea proximitatii, disconfor- 
tul la separare și baza de siguranță. Legăturile de afecțiune 
sunt conexiuni emoţionale față de o anumită persoană 
care nu furnizează în mod necesar protecție, dar satisface 
nevoile de conexiune socială ale oamenilor. Initial, toate 
relaţiile ulterioare erau văzute ca fiind de afecțiune. Cu 
toate acestea, în cadrul lucrării sale de mai târziu, Bowlby 
(2011) a sugerat: „Cu toţii, de când suntem în leagăn și 
până ajungem în mormânt, ne simțim cel mai bine atunci 
când viata este organizată ca o serie de incursiuni [...] 
având ca punct de plecare baza de siguranță oferită de 
figura (sau figurile) de ataşament“ (pp. 110-111). Cercetă- 
rile ulterioare cu privire la partenerii romantici sugerează 
nu numai că aceste legături de cuplu funcționează ca figuri 
de atașament, ci și că există o adaptare evoluționistă la 
această conexiune (Zeifman & Hazan, 2016). Pe măsură 
ce copilul crește, au loc trei modificări ale atasamentului 
care a debutat cu legătura primară de atașament. În primul 
rând, necesitatea de proximitate este treptat înlocuită cu o 
reprezentare mentală. În al doilea rând, atingerea, ce are 
un rol pregnant în atasamentele timpurii, începe treptat sa 
includă intimitatea sexuală pe parcursul adolescenței și al 
vieții de tânăr adult. În al treilea rând, asimetria îngrijirii 
din copilărie este substituită de un sentiment de siguranță 
împărtășit și de așteptări și comportamente de îngrijire 
de o mai mare reciprocitate. 

În vreme ce părinţii continuă să ofere o bază de sigu- 
ranta de-a lungul unei mari parti a adolescenţei, între var- 
stele de opt și paisprezece ani, copiii preferă să primească 
sprijin emoțional din partea covârstnicilor mai degrabă 
decât din partea părinţilor. Și majoritatea adulților 

preferă să caute sprijin $i siguranță printre covarstnici, 
nu de la părinți. O legătură de atașament pe deplin for- 
mată înseamnă însă mai mult decât o simplă preferință 
cu privire la căutarea sprijinului; durează mult să recreăm 
caracterul primar pe care îl avea legătura maternă. Studi- 
ile neuroimagistice arată că activarea cerebrală în relațiile 
timpurii implică sistemul dopaminergic, în timp ce la indi- 
vizii aflaţi în relații de cuplu cu o durată mai mare de 
doi ani are loc o activare a regiunilor sensibile la opioide, 
regiuni asociate atașamentului matern (Acevedo, Aron, 
Fisher & Brown, 2012). Atingerea fizică dintre o mamă și 
copilul său se extinde, pentru a include la adulți contactul 
sexual intim, acesta din urmă generând o creștere bruscă 
a nivelului de ocitocină, atât la femei, cât și la bărbați. 
Acest lucru indică faptul că o serie de contacte sexuale 
și intime repetate sprijină dezvoltarea atasamentului la 
adulți (Young & Wang, 2004). Atașamentul primar din- 
tre părinte și copil se redirectioneaza în adolescenţă și 
în viața adultă înspre un partener sexual pe termen lung. 
Iubirea și intimitatea activează aceleași căi neuronale pe 
care le activează atașamentul (Fischer, Aron, Mashek, 
Strong, Li & Brown, 1998). Pierderile, precum moartea, 
prezintă aceleași componente ca pierderile de atașament 
timpuriu (Fraley & Shaver, 2016). Relațiile romantice cu 
durată mai mare de doi ani (adesea numite legături de par- 
teneriat) pot conţine cele patru componente esenţiale ale 
atașamentului (menținerea proximitatii, disconfortul la 
separare, spațiul securizant și baza de siguranță) pe care 
le prezintă legătura primară de atașament mama-bebelus 
(Fraley & Davis, 1997; Fraley & Shaver, 2000; Zeifman 


& Hazen, 2016).2€ Zeifman și Hazen (2016) susţin (si 
26  Conceptualizarea empirică a atasamentului s-a modificat, abor- 
darea bazată pe „stiluri“ propusă de Bowlby și Ainsworth fiind 
abandonată în favoarea abordării dimensionale, preferată în 
mod curent de autori. Abordarea dimensională este centrată în 

furnizeaza dovezi empirice) ideea ca legaturile de lunga 
durata nu doar contribuie la supravietuirea $i conditiile 
propice de reproducere a descendenților, ci sporesc și 
sănătatea fizică și mentală a cuplului. Atunci când legă- 
turile de lungă durată sunt sigure, există multiple avantaje 
de-a lungul vieţii (Ainsworth, 1989; Bowlby, 1969, 2011). 


In ce fel atasamentul timpuriu afecteaza 
dezvoltarea intimitatii adulte 


Relaţia dintre atașament și intimitate sugerează ca ata- 
șamentele timpurii formează bazele calității relaţiilor 
romantice ulterioare și a manifestării intimitatii (Mayse- 
less & Scharf, 2007). Studiile neuroimagistice indică fap- 
tul că în relațiile adulte, intimitatea și atașamentul au arii 
destul de semnificative de suprapunere în cadrul siste- 
melor ocitocinergice și dopaminergice activate. Atunci 
când acestea nu sunt activate, observăm atât o calitate 
mai slabă a atașamentului, cât și niveluri mai scăzute ale 
intimitatii atinse. Începând din adolescență, sexualitatea 
este asociată cu intimitatea și ataşamentul. Există dovezi 
ale faptului că activitatea sexuală favorizează ataşamentul 
adult; ocitocina, implicată în atașamentul matern, pre- 
zinta o foarte mare creștere, atât la bărbați, cât și la femei, 
în timpul orgasmului, iar relaţiile care evoluează deve- 
nind legături de atașament sunt acelea în care există o 


jurul a două dimensiuni ortogonale: anxietatea și evitarea 
(Feeney, 2016). Aceia care au un nivel redus în ambele privințe 
sunt considerați a avea ataşamente sigure. Cei cu o anxietate 
crescută și cu un nivel de evitare scăzut sunt considerați 
preocupaţi (anxiosi-ambivalenti). Cei care prezintă un nivel înalt 
atât de anxietate, cât și de evitare sunt considerați ca având un 
atașament temător (Fraley, 2010). 

excitatie fiziologica pronuntata. O legatura de atasament 
cuun partener sexual menține cuplul împreună și sporește 
șansele de supravieţuire, pentru că amândoi își vor pro- 
teja descendenții. 

Legăturile de atașament timpurii au impact asupra 
competențelor și comportamentelor sexuale de la vârsta 
adultă. S-a descoperit că adulții cu un atașament sigur 
au un mai mic potențial de a se angaja în aventuri de-o 
noapte, aceștia raportând implicarea în activităţi sexu- 
ale reciproc satisfăcătoare și plăcerea adusă de contactul 
sexual. În contrast, femeile cu atașament anxios rapor- 
tează un nivel mai înalt de exhibitionism, voaiorism și 
dominare-supunere, iar bărbaţii cu atașament anxios 
sunt mai reticenti în privinţa activităţii lor sexuale. Adulții 
evitanti raportează un nivel scăzut al plăcerii date de con- 
tactul fizic, precum și implicarea în mai multe aventuri 
de-o noapte și mai multe contacte sexuale în afara relației 
principale (Cassidy, 2001). 

În cadrul modelului de funcționare internă, reprezentă- 
rile mentale ale sinelui și ale sinelui în relație cu persoane 
importante pot afecta interesul individului și capacitatea 
acestuia de a avea relații intime. Dorinţa de a fi cu celă- 
lalt, de a-l cunoaște în profunzime, de a-i împărtăși părți 
din sine, deținerea capacităţii de a fi consolat de celă- 
lalt constituie aspecte importante ale unei relații intime. 
Atasamentul sigur este asociat cu capacitatea de intimi- 
tate în următoarele șase domenii: (i) dorința de a se găsi 
într-o relaţie intimă, (ii) percepţia întemeiată și corectă 
a intensității acesteia, (iii) disponibilitatea și interesul 
de a obține îngrijire din partea celorlalți, (iv) oferirea 
de îngrijire a celorlalți, (v) a fi confortabil cu propriul 
sine autonom și (vi) capacitatea de a gestiona diferențele 
(Cassidy, 2001). 

Perceptia si evaluarea apropierii 


Un studiu de cercetare adresat cuplurilor căsătorite a 
indicat faptul că aceia care au un atașament sigur sunt 
confortabili cu intimitatea, acordă încredere mai repede 
și raportează o mai mare satisfacție maritală decât aceia 
cu un atașament mai putin sigur (Feeney, 1996). Cei 
preocupați și temători depindeau de alții în termenii valo- 
rii autoatribuite, își făceau intens griji cu privire la relaţiile 
lor și erau nesatisfacuti de relaţiile lor apropiate. Indivizii 
cu atașament sigur tind să creeze cupluri cu alti indivizi 
cu atașament sigur, iar aceia cu ataşamente sigure au un 
mai mare potential de a trăi experiența intimitatii în relații 
(Bartholomew, 1990). 

Teoria atașamentului sugerează că relaţiile intime 
se formează prin prisma experienţei de atașament tim- 
puriu mamă-copil. Acest lucru îi oferă unui individ cu 
atașament sigur posibilitatea de a percepe pe cineva ca 
fiindu-i compatibil si de a cocrea o dinamică relationala 
care furnizează siguranţă și confort, permițând creșterea 
(Ren, Arriaga & Mahan, 2017). Un sondaj online exhaus- 
tiv, incluzând 150 ooo de participanți, a arătat maniera în 
care oamenii definesc și percep intimitatea și a încercat să 
coreleze aceste date cu stilurile de atașament (Hudson & 
Fraley, 2017). Cercetătorii au descoperit că indivizii care 
prezintă niveluri înalte de anxietate au cerințe mai com- 
plexe, pentru a considera o relaţie ca fiind una apropiată, 
decât cei cu un atașament sigur, cei din prima categorie 
au nevoie de mai mult timp, afecțiune și autodezvăluire 
pentru a percepe o relaţie ca fiind „apropiată“. În con- 
trast, cei cu un nivel înalt de evitare își doresc mai puțină 
afecțiune, mai putin timp și mai puţină autodezvăluire 
pentru a considera că o relaţie este intimă. În cadrul aces- 
tui studiu, au fost prezentate viniete cu scurte povești de 
viata, reprezentând niveluri scăzute și înalte de intimitate, 

iar participantii au alocat scoruri pentru nivelurile de 
apropiere percepută. Cei cu atașament anxios percepeau 
indivizii din poveștile de viata prezentate ca fiind mai 
putin apropiați decât o făceau cei cu atașament sigur. Cei 
cu nivel mai înalt de evitare percepeau vinietele ca reflec- 
tând mai multă apropiere. Aceste diferențe erau mai exa- 
gerate în cazul acelor viniete menite să prezinte niveluri 
mai scăzute de apropiere. 

Acest studiu sugerează că indivizii foarte anxioși își 
doresc mai multă apropiere și au un potenţial mai mic 
de a recunoaște apropierea decât cei mai putin anxiosi. 
Persoanele evitante necesitau mai putin timp, afecțiune 
și autodezvăluire pentru a defini o relaţie ca apropiată și 
percepeau mai multă apropiere decât era înfățișată de fapt 
în vinietele referitoare la relații. Studiul a demonstrat ca 
atașamentul evitant și cel anxios influențează criteriile 
resimtite de fiecare ca reprezentând un comportament de 
„apropiere“ si conduc la o percepţie eronată a intimitatii. 
Aceste descoperiri au fost confirmate și de alte cercetări 
(Pietromonaco & Beck, 2015), care indică faptul că oame- 
nii au deformări de percepție și amintiri reconstruite, așa 
încât să fie în concordanță cu strategiile de reglare a afec- 
telor care le sunt caracteristice (Dykas & Cassidy, 2011). 
Astfel, comparând indivizii nesiguri cu cei mai siguri, pri- 
mii dintre aceștia au un potenţial mai mare de a-și aminti 
evenimentele negative și de a interpreta aceste evenimente 
ca reprezentând o mai mare amenințare pentru relaţie. 


Vinietă clinică: 1 

Mark si Joanna prezintă aceste diferente cu privire la 
atașament și intimitate. Amândoi se aflau de câțiva ani în 
terapii individuale în momentul în care a părut că starea 
de conflict din cadrul căsniciei lor de zece ani a crescut 

peste nivelul pe care il puteau tolera. Mark era un barbat 
de carieră și lucra foarte mult. Joanna lucra cu jumătate 
de normă și ei îi reveneau majoritatea responsabilitatilor 
de îngrijire a celor doi copii mici ai cuplului. Mark era 
nemulțumit de viața lor sexuală, de cât timp petrecea cu 
soţia lui si de nivelul general al intimitatii dintre ei. Își 
dorea să existe un oarecare contact în timpul zilei — „un 
telefon sau un mesaj din când în când“. Joanna se simțea 
prea ocupată, prea încărcată și nu vedea necesitatea unei 
astfel de conexiuni. Considera că cerințele lui erau prea 
solicitante, date fiind serviciul ei și responsabilitatile 
de îngrijire a copiilor și a casei. În timpul săptămânii, 
se simțea prea obosită pentru sex. Când Mark ajungea 
acasă, seara târziu, Joanna, care abia culcase copiii, se 
uita la televizor sau vorbea cu prietenele. Pe el îl înfu- 
ria faptul că ea alegea aceste activități în loc să stea de 
vorbă cu el. Uneori, ajungeau la certuri si tipete, dar 
nu și la o soluție. Mark rămânea cu gândul la ceartă, la 
furia și anxietatea lui, dar nu spunea nimic despre aces- 
tea. Joanna părea în schimb să fie capabilă să lase deo- 
parte intensitatea certurilor. Avea multe prietene de la 
serviciu și din vecinătate. El avea un singur prieten, cu 
care se vedea rar. Chiar când cei doi încercau să facă un 
compromis, Mark avea impresia că interesul și efortu- 
rile Joannei erau insuficiente, iar Joanna era de părere 
că solicitările lui erau insatiabile. 

Terapeutul de cuplu la care mergeau a încercat o 
abordare psihoeducationala/cognitiv-comportamentala, 
vizând negocierea diferențelor. După un an, acel trata- 
ment s-a încheiat fără să se fi produs vreo mare schim- 
bare. Al doilea terapeut de cuplu căruia i s-au adresat s-a 
concentrat pe problematica de atașament. Mark avea un 
atașament marcat de o anxietate intensă, care nu putea fi 
calmată decât prin contactul cu Joanna. Joanna avea un 

atașament evitant, ceea ce echivala cu a-și dori mai putin 
contact, mai puțină implicare emoțională și cu faptul că 
îl percepea pe Mark ca fiind intruziv în spațiul ei. Mark 
rămânea îngrijorat cu privire lipsa de intimitate și trecea 
prin perioade de neîncredere, încercând atunci s-o veri- 
fice, citindu-i e-mailurile. În schimb, Joanna era capabilă 
să ia o distanță psihică față de conflicte și se folosea de 
multele ei relații de afiliere pentru a-și reduce disconfor- 
tul și a-și satisface nevoile de intimitate. Cei doi aveau 
percepții diferite cu privire la ce însemna intimitatea și 
erau destul de inflexibili și de rezistenți la schimbare. 
Însă, când Mark se retrăgea în cele din urmă, devenea 
deprimat și se gândea să plece, Joanna făcea un efort sem- 
nificativ de a-i satisface nevoile pentru o scurtă perioadă. 
La un moment dat, Joanna se epuiza emoţional, deve- 
nea incapabilă să mai susțină efortul și se retrăgea. Apoi 
ciclul se repeta, Mark devenind preocupat în tăcere, apoi 
solicitant. Când Joanna se adapta la nevoile lui, Mark se 
înfuria c-a trebuit să insiste. 

Joanna se simțea iubită de părinţii ei. Cu toate aces- 
tea, îi descria ca fiind niște indivizi destul de stricti, 
intoleranti la „prostii“ și la „văicăreli“, rigizi emotional, 
atitudini pe care le transmiseseră copiilor. Mark își 
descria mama ca narcisică, iar tatăl ca incapabil. Pentru 
a menţine conexiunea, devenea anxios și hipervigilent 
fata de stările lor emoţionale. Acest al doilea terapeut 
de cuplu a făcut progrese modeste în a-l ajuta pe fiecare 
să conștientizeze diferențele între stilurile relationale și 
afectivitatea lor, cum se dezvoltaseră acestea și cum se 
manifestau în interacțiunile dintre ei. Fiecare a dezvoltat 
o oarecare empatie fata de celălalt. 

Un aspect interesant cu privire la fiecare dintre stilu- 
rile lor era că Mark încerca să se asigure în mod direct și 
în privat de ajutorul terapeutului de cuplu, exprimându-și 

nemultumirea de care adesea nici nu-i vorbea Joannei, 
sperând ca terapeutul îi va transmite acest lucru. Joanna 
și Mark aveau capacități diferite de a-și conștientiza pro- 
priile nevoi de îngrijire și de a o cere atunci cand era cazul. 
Așteptarea lui Mark, ca terapeutul să-i vorbească soției 
sale despre nevoile lui mai degrabă decât să-i prezinte el 
însuși în mod direct cererile sale de îngrijire, evidențiază 
diferențele între așteptările membrilor cuplului cu privire 
la ce-ar trebui să „știe“ ceilalți. 


Membrii cuplurilor intime se simt liberi să dezvăluie 
parti din ei înșiși pe care nu le-ar dezvălui altora, atât 
emoții pozitive, cât și negative. În cadrul unui studiu inte- 
resant care a vizat cupluri nou-căsătorite de-a lungul unei 
perioade de doi ani, bazat pe însemnări zilnice într-un jur- 
nal, atașamentul a fost corelat cu tipurile de interacțiuni 
și conflicte (Freeney, Noller & Callan, 1994). Atunci când 
soţii erau confortabili cu apropierea și intimitatea, erau 
mai deschisi, mai implicaţi și mai satisfacuti în relaţie. In 
contrast, atunci când soțiile prezentau un nivel înalt de 
atașament anxios, erau mai nesatisfăcute si resimteau con- 
flictele ca fiind mai constrângătoare și mai tulburătoare. 
Când nivelurile de anxietate și evitare sunt înalte, este 
mai putin probabil să existe încredere și sprijin, ceea ce 
va avea probabil ca rezultat o slabă gestionare a conflictu- 
lui, absența intimitatii și mai puţină satisfacție în relație 
(Khalifian & Barry, 2016). 


Interesul de a obține îngrijire și capacitatea 
de a căuta îngrijirea la nevoie 


Se prea poate ca dorința de îngrijire și capacitatea de a 
căuta îngrijire să constituie predispozitii înnăscute, întru- 
cât sporesc șansele de supraviețuire. Individul trebuie să 

aiba incredere ca ceilalti sunt disponibili sa-i ofere o ingri- 
jire sensibila si receptiva. Cercetarile sugereaza ca, atunci 
cand atât prescolarii, cât și scolarii au un atașament sigur, 
aceștia au reprezentări pozitive ale mamelor lor ca fiind 
disponibile, receptive și consolatoare. Astfel, lor le este 
confortabil să caute îngrijirea. Pe măsură ce adolescenții 
și adulții cu atașament sigur încep noi relaţii, se așteaptă 
și se încred în faptul că alții îi vor accepta, le vor oferi 
îngrijire dacă au nevoie de ea, iar acest lucru va contri- 
bui la intimitate (Cassidy, 2001). Copiii cu atașament 
evitant au mame cărora le este adesea inconfortabil con- 
tactul fizic apropiat. Acești copii prezintă dificultăți când 
trebuie să caute îngrijire. În Situația Necunoscută, acești 
copii, atunci când erau separați de principalul îngrijitor, 
se foloseau de „activități de distragere“ pentru a gestiona 
separarea, concentrându-se mai degrabă pe jucării decât 
pe separare. Copiii de acest tip par să nu fie deranjati de 
separare, dar indicatorii vegetativi indicau o creștere a 
ritmului cardiac, și nu o scădere a acestuia, care însoțește 
de obicei joaca autentică (Spangler & Grossman, 1993). 
S-a descoperit că, în genere, acești copii fac contact vizual 
doar dacă nu sunt într-o stare de disconfort puternic. Lor 
le lipsesc reprezentările mamelor ca fiind o sursă de spri- 
jin. După modelul mamelor, și ei neagă importanţa relaţiei 
primare. Adulții cu atașament evitant întâmpină dificultăți 


Vinietă clinică: 2 

Lucinda, o tânără adultă, locuise cu părinții după ter- 
minarea facultății, deși acest lucru nu era necesar din 
punct de vedere financiar. Cu toate acestea, rareori lua 
masa cu familia și detesta să socializeze cu ei. O descria 
pe mama sa ca fiind caustică, iar pe tatăl său ca fiind 

mai cald, dar mai implicat in viata sa profesionala decat 
in familie. Lucinda povestea ca detesta sa fie atinsa de 
membrii familiei, dar îi făcea plăcere contactul fizic cu 
prietenii. Însă majoritatea prietenilor ei erau virtuali și 
pe foarte puțini dintre ei îi întâlnise de fapt în persoană. 
Își dorea un partener, dar răspundea cu dispreţ la incer- 
cările unora de a crea o intimitate cu ea. 

Când mama ei era pe moarte, Lucinda și-a expri- 
mat nerăbdarea ca acest lucru să se întâmple. Pe par- 
cursul înrăutățirii stării mamei, a respins solicitările de 
a petrece timp cu aceasta. Când mama ei a murit, și-a 
exprimat nemulțumirea că trebuie să participe la înmor- 
mântare, s-a simțit forțată că trebuia să plănuiască ritu- 
alurile de înmormântare alături de familie și nu găsea 
nicio consolare în vizitele si condoleantele oferite de 
rude. Aproximativ în aceeași perioadă, atenţia pe care o 
acorda de obicei înfățișării sale exterioare, care trebuia 
să fie fără cusur, s-a deteriorat, iar aspectul i-a devenit 
foarte neîngrijit. Relaţia terapeutică oglindea celelalte 
relații din viața ei. Respingea în mod direct semnificația 
acesteia, dădea deseori vina pe terapeut pentru că nu-i 
acorda sprijinul și îngrijirea necesare, dar, de-a lungul a 
câțiva ani, nu lipsise de la nicio ședință. 


Atunci când mamele sunt imprevizibile, însă în același 
timp sunt fățiș intruzive, copiii devin hipervigilenti. Acești 
copii cu atașament nesigur-ambivalent nu se calmează 
în urma reunirii de după o separare. Se caracterizează 
printr-o emoție negativă exagerată, care tinde să se cro- 
nicizeze. În timpul vieţii adulte, această hiperactivare ia 
forma unei dorinţe pregnante de apropiere intensă. Deși, 
inițial, acest lucru ar putea da naștere unei forme accep- 
tabile de atenţie și interes fata de ceilalți, pe termen lung 
conduce la a se simți amenințați atunci când partenerul își 

doreste autonomie si crestere personala. Exemplul ante- 
rior al lui Mark este o buna ilustrare. 

Bebelusul sau copilul cu un atașament dezorganizat 
caută îngrijirea din partea unei persoane care îl înspăi- 
mântă. Sunt prevalente reprezentările mentale ale 
mamelor ca fiind ostile, violente și incoerente, fapt care 
interferează cu intimitatea cu un altul, întrucât indivi- 
dul are foarte puțină încredere că s-ar putea baza pe acea 
relație. 


Vinietă clinică: 3 

Mira, o femeie de peste 30 de ani, ne oferă un exem- 
plu. Desi avea o carieră de succes si era destul de atră- 
gătoare fizic, majoritatea legăturilor ei romantice se 
limitau la aventuri de-o noapte. Amintirile cu privire la 
mama sa includeau îngrozitoarea conștientizare a fap- 
tului că, pentru a-și procura droguri, mama ei era dis- 
pusă s-o vândă pe Mira pentru sex atunci când aceasta 
abia intrase în adolescenţă. Deși pacienta afirma că își 
dorea o conexiune intimă, era de fapt înspăimântată și 
neîncrezătoare în încercările aparent autentice făcute 
de unele persoane în acea direcție. Exprima ambivalenta 
cu privire la dorința de a fi îngrijită și iubită. Avea aven- 
turi cu bărbaţi cărora le plăceau practicile de legare în 
timpul actelor sexuale și ocazional se regăsea și ea anga- 
jându-se în practici sadice. Perioadele ei de disociere 
erau derutante pentru partener, care rămânea interesat 
de ea, în vreme ce ea oscila între a se agăța de acesta și 
a-l evita. 

Capacitatea de a oferi ingrijire la nevoie 


Capacitatea de a realiza cand cineva are nevoie de ingri- 
jire, de a fi receptiv la tipul de ingrijire necesara, apoi 
de a fi capabil să o ofere facilitează crearea unei cone- 
xiuni intime (Cassidy, 2001). Îngrijirea include sprijin 
emoțional și instrumental; aceasta sporește starea psihică 
de bine prin reducerea disconfortului partenerului și prin 
sprijinirea creșterii personale a acestuia, furnizându-i o 
bază de siguranță. Experiențele de atașament ale individu- 
lui îi influențează așteptările cu privire la suportul social 
pe care presupune că îl va primi. Dacă au primit o îngri- 
jire adecvată, copiii vor tinde să creadă că se pot baza pe 
ceilalți pentru a le acorda sprijin. Cele mai cercetate com- 
ponente ale îngrijirii sunt sensibilitatea și receptivitatea. 

Sensibilitatea se referă la capacitatea cuiva de a detecta 
disconfortul celuilalt și de a-i oferi acestuia exact tipul 
și cantitatea de sprijin de care are nevoie și pe care și-o 
dorește. Copiii cu atașament sigur sunt capabili, începând 
chiar de la vârsta de patru ani, să simtă disconfortul celui- 
lalt (Cassidy, 2001). Adulții cu atașament sigur au un mai 
mare potenţial decât cei cu atașament nesigur de a oferi 
îngrijire si sprijin sensibil partenerilor (Feeney, 1996). 
Adulții cu atașament nesigur par uneori să nu realizeze 
că partenerii lor au nevoie de sprijin sau le oferă un spri- 
jin lipsit de sensibilitate. Cercetările sugerează că indi- 
vizii par să beneficieze cel mai mult din punct de vedere 
psihic de pe urma sprijinului atunci când nu realizează 
la nivel conștient că primesc respectivul sprijin (Bolger 
& Amarel, 2007). 

Receptivitatea la conştientizarea îngrijirii necesare este 
de asemenea un aspect important al intimitatii. Un studiu 
vizând cupluri căsătorite a indicat faptul că atașamentul 
sigur este asociat cu îngrijirea benefică și satisfacția în 
căsnicie (Feeney, 1996). Celor cu atașament sigur le este 

confortabila intimitatea si au incredere in ceilalti cu 
mai mare ușurință. Cei preocupați și temători depind de 
ceilalți în privința sentimentului propriei valori și își fac 
griji cu privire la relaţiile lor. Indivizii cu atașament sigur 
oferă îngrijire mai receptivă și mai putin compulsivă. Indi- 
vizii evitanti sunt mai putin sensibili și oferă niveluri mai 
reduse de îngrijire receptivă. Indivizii preocupați și temă- 
tori oferă mai multă decât este necesară sau dorită. De ase- 
menea, nivelurile de sensibilitate și receptivitate depind 
de starea individului, variind în funcţie de dispoziția aces- 
tuia (Iida, Seidman, Shrout, Fujita & Bolger, 2008). 


Vinieta clinica: 4 

John și Jane, căsătoriți de un an, s-au certat dimineața, 
inainte ca John sa plece la serviciu. Daca amandoi ar fi 
avut un atasament sigur, cel mai probabil ca furia fieca- 
ruia fata de celalalt s-ar fi disipat de-a lungul zilei; ar fi 
putut să-și autoanalizeze contribuţia si să se gândească 
la cum ar avea nevoie celălalt să se rezolve conflictul. Ar 
fi avut loc o discuţie fie în timpul zilei, fie în acea seară 
și amândoi, hotărându-se să-și comunice nevoile mai 
direct, ar fi putut să se bucure de o seară intimă. Dato- 
rita încrederii in permanenta relației și a deschiderii fata 
de părerea celuilalt, niciunul nu ar fi simţit o anxietate 
copleșitoare în a încerca imediat sau pe parcursul zilei 
să rezolve problema. S-ar fi gândit chiar dacă n-ar fi fost 
utilă o reacție mai repede de sfârșitul zilei. Însă nu așa 
au stat lucrurile pentru acest cuplu. 

John a continuat să rumege disputa în drum spre ser- 
viciu. Nu s-a putut concentra la muncă. În timpul pau- 
zei de prânz, a cumpărat niște trandafiri, apoi i-a făcut 
o surpriză lui Jane ducandu-i florile. Jane le-a primit și 
i-a mulțumit verbal, dar John a simţit că reacţia ei nu 

fusese din inimă, mai ales pentru că nu-l imbratisase. 
S-a întors la serviciu și a început să se înfurie din ce în 
ce mai tare din cauza lipsei aprecierii și a contactului 
fizic din partea ei. Jane era și ea foarte furioasă. A perce- 
put întoarcerea lui acasă cu florile drept o neîncredere 
vag deghizată din partea lui, resimtind surpriza ca pe 
o intruziune în ziua ei. Nici John, nici Jane nu au avut 
capacitatea de a reacționa adecvat unul fata de celălalt. În 
schimb, fiecare și-a proiectat propria anxietate și neîncre- 
dere asupra celuilalt. Niciunul dintre ei nu a avut o atitu- 
dine empatică. Deși, la nivel conștient, John considera 
că încearcă să rezolve conflictul, făcea acest lucru fără să 
se gândească în ce mod va fi perceput gestul său. Pe de 
altă parte, Jane s-a comportat cum ar face-o majoritatea 
indivizilor cu atașament nesigur, care au o tendință mai 
mică de a percepe asemenea gesturi ca fiind de sprijin 
(Pietromonaco & Beck, 2015). Dacă cei doi parteneri ar 
fi avut un atașament sigur, unul i-ar fi oferit celuilalt o 
îngrijire adecvată, iar celălalt ar fi primit-o cu bunăvoință. 


Capacitatea de a te simți confortabil 
cu sinele autonom 


Autonomia este importantă în intimitate, pentru că îi 
permite individului să se apropie de celălalt, fără a-i fi 
teamă că va fi înghiţit cu totul. Sistemul de atașament 
interacționează cu sistemul de explorare pentru a faci- 
lita dezvoltarea unui atașament sigur. Pentru explorare, 
este necesară o bază de siguranță, întrucât copilul trebuie 
să simtă că baza de siguranță este disponibilă în cazul 
vreunui pericol. Câteva studii longitudinale (Cassidy & 
Main, 1984; Cassidy, 2001) au susținut legătura dintre 
atașamentul sigur și autonomie la copii. Cei cu atașament 

nesigur este mai putin probabil sa exploreze si sa se anga- 
jeze intr-o joaca autonoma. 

Feeney si Thrush (2010) au evidentiat trei aspecte ale 
unei baze de siguranta in relatiile adulte. In primul rand, 
partenerii trebuie sa simta ca celalalt este disponibil in 
cazul în care ar avea nevoie de sprijin. În al doilea rand, 
atunci când chiar au nevoie de sprijin, acesta nu ar tre- 
bui să interfereze cu explorarea. În al treilea rând, încu- 
rajarea explorării trebuie comunicată. Baza de siguranță 
permite existența unui „paradox al dependenței“. Atunci 
când indivizii se simt confortabil cu dependenţa parte- 
nerilor de ei, aceștia din urmă au un potenţial mai mare 
să-și urmeze și să-și atingă propriile țeluri (Feeney, 2015; 
Feeney, Van Vleet & Jakubiak, 2015). Chiar și în cursul 
vieţii adulte, baza de siguranță încurajează explorarea 
și creșterea personală. Cei cu atașament nesigur-anxios 
întâmpină dificultăţi în a permite o asemenea dependență 
dacă anticipează că aceasta îi va separa chiar mai mult 
de partener, așa cum se poate vedea și în următorul caz. 


Vinietă clinică: 5 

Jake și Joan erau căsătoriți de cincisprezece ani. Joan 
fusese principala persoană responsabilă de întreținerea 
familiei. După nașterea copilului lor, la doi ani după căsă- 
torie, cei doi se deciseseră că Joan avea un potenţial sala- 
rial mai mare, așa că Jake ar trebui să rămână acasă cu 
copilul până la începerea școlii. Amândoi se descriau ca 
simțindu-se siguri cu privire la celălalt și fericiți în relație. 
Jake era bucuros să fie tată și a acceptat inversarea rolu- 
rilor, deși avea puţine puncte de sprijin în comunitate. 
Joan a făcut salturi enorme în carieră. 

Cu toate acestea, Joan și Jake au început treptat să 
comunice mai putin, să se bucure de mai puține momente 

intime împreună și să se simtă din ce in ce mai izolați 
unul de celălalt. Jake a făcut oarecare eforturi să se 
întoarcă la muncă după ce fiul lor a intrat în clasa a cin- 
cea, dar programul de lucru extrem de încărcat al lui Jane 
făcea dificilă împărțirea cu ea a unor responsabilități de 
îngrijire a copilului. L-a încurajat pe Jake să rămână acasă 
pentru încă șase luni. Joan n-a făcut însă niciun efort 
să-și modifice programul de muncă. Jake se simţea frus- 
trat, captiv, din ce în ce mai deprimat și mai distant. Joan 
simţea și ea că a pierdut sprijinul soțului ei și a început să 
resimtă anxietati și îndoieli cu privire la ideea de a conti- 
nua să-și urmărească obiectivele profesionale. 

Jake a început terapia după încă doi ani, aflându-se în 
abisul unui episod depresiv. Terapia de familie cu cei doi 
i-a oferit lui Jake posibilitatea de a o percepe pe Joan ca 
pe o bază de siguranță pentru a urma o carieră. Joan, de 
asemenea, a trebuit să se confrunte cu temerile ei de a 
pierde sprijinul lui Jake și de a pierde și atenţia acestuia 
odată ce el se va concentra pe noua sa carieră. 


În acest exemplu, deși amândoi păreau să aibă la bază 
un atașament sigur, circumstanţele au părut să conducă 
înspre deteriorarea relaţiei lor sigure și intime. Un număr 
de studii cantitative (vezi Feeney, 2016, pentru o exami- 
nare a literaturii de specialitate) au cercetat stabilitatea 
atașamentelor romantice adulte de-a lungul unor varii 
intervale. Indiferent de interval, se pare că aproximativ 
un sfert dintre participanţi își schimbă tipul de atașament 
în cursul timpului. Circumstantele de mediu, precum pier- 
derea cuiva drag, pot afecta stilul de atașament. Este totuși 
probabil ca evenimentele adverse timpurii să le creeze 
unora dintre indivizi o vulnerabilitate mai mare în această 
direcție. 

Capacitatea de negociere 


In relatiile apropiate, desi se poate sa existe stiluri simi- 
lare de atașament, nu va exista niciodată o sincronizare 
perfectă, întrucât evenimentele comune pot activa reacții 
diferite. Așadar, pentru ca intimitatea să se mențină, capa- 
citatea de a negocia cu celălalt este esenţială. Astfel de 
abilități de negociere își au originile în ultimul stadiu al 
atasamentului timpuriu, în care mama și copilul stabilesc 
împreună distanța optimă dintre ei, astfel încât copilul să 
poată explora pe fundalulunei baze de siguranţă, în vreme 
ce mama se ocupă de propriile-i nevoi. Copilul este capabil 
să trăiască și să-și exprime emoțiile negative și frustrările, 
iar mama este capabilă să îndeplinească sarcini care este 
posibil să implice alte persoane sau lucruri. Amândoi au 
capacitatea de a negocia cu succes, astfel încât fiecăruia 
să i se satisfacă o parte dintre nevoi. Într-un studiu care 
viza cuplurile romantice (Feeney, 1994), s-a descoperit că 
indivizii cu atașament sigur au o mai bună capacitate decât 
indivizii cu atașament nesigur de a negocia și de a avea 
o perspectivă axată pe reciprocitate. O aptitudine conexă 
este cea de confruntare cu conflictele fără a fi copleșit psi- 
hic, apoi de a fi receptiv la solicitările celuilalt. Cum ar fi 
de așteptat, aceia cu stiluri de atașament evitant supra- 
estimau emoțiile negative ale partenerului și subestimau 
receptivitatea adecvată a acestuia. Aceștia aveau un mai 
mare potențial de a fi ostili și defensivi în cadrul discuţiilor 
(Beck, Pietromonaco, DeVito, Powers & Boyle, 2014; Ove- 
rall, Fletcher, Simpson & Fillo, 2015). 

Concluzii 


Legăturile de atașament și intimitatea sunt intretesute 
într-o formă complexă în fundamentele lor neurobiolo- 
gice. Experiențele timpurii de atașament cu ingrijitorii 
primari influențează capacitatea de a dezvolta și a menține 
relații semnificative în cursul vieţii adulte. Preferintele de 
atașament influențează într-adevăr aproape toate caracte- 
risticile intimitatii. Stilurile de atașament afectează în mod 
diferit cerinţele din cadrul relațiilor intime. Preferintele de 
atașament determină strategiile de reglare afectivă alese 
și influențează percepțiile cu privire la comportamentul 
intim (aceste percepții depind de particularitatile atenției 
și memorării momentelor intime și interacțiunilor con- 
flictuale). Stilurile de atașament influențează capacitatea 
de a cere și de a primi sprijin în perioade de disconfort 
puternic, precum și capacitatea de a încuraja dezvoltarea 
unui partener și de a negocia diferenţele în ce privește 
toleranța disconfortului, dar și în ce privește nivelul dorit 
de confort și creștere personală. 

Capitolul 3 


Intimitatea si destinul acesteia 
in cursul adolescentei 


David Pauley 


Incep acest capitol asupra intimitatii in adolescenta cu 
un paradox, unul oglindit de urmatoarele strofe extrem 
de delicate din poemul lui Arthur Rimbaud, „Roman“27 — 
scris când poetul avea șaptesprezece ani, în 1870 —, dar 
încă actual, descriind la fel de bine generația Snapchat, ca 
și pe fiecare dintre generaţiile succesive de tineri care au 
trecut prin adolescenţă (apoi au devenit adulți) în dece- 
niile trecute de atunci și până acum: 


La ani șaptesprezece, nu ești defel serios. 

Lasi naibii, într-o seară, și tapi, și limonadă: 
Iesind din cabaretul cu lustre, zgomotos, 

Te duci sub teii-n floare ce cresc pe promenadă. 
În iunie, spre seară, e-atât de-nmiresmat 
Vazduhul, ca-nchizi ochii adesea, de plăcere. 
Orașul nu-i departe, iar vântul — încărcat 

Cu zgomote — miroase a vita și a bere. 


27 Publicată în traducerea lui Petre Solomon, în colecţia de poezii 
ale lui Arthur Rimbaud, Integrala poetică, Editura Eminescu, 


1992. (N.t.) 

Poezia lui Rimbaud evocă imaginea nazuintelor ado- 
lescentine într-o manieră în care puţine alte opere literare 
reușesc s-o facă, cu atât mai putin cele de dimensiuni atât 
de reduse (236 de cuvinte) sau scrise de un poet cu o vâr- 
stă atât de fragedă. Creând această alchimie susurătoare, 
„Roman“ ne îndreaptă privirea si înspre o dilemă cu care 
se confruntă multi dintre noi în prezent, pe măsură ce 
încercăm să dăm sens acelorași doruri epocale: natura 
senzorială, visătoare, ireductibilă a unei părți atât de mari 
din experiența adolescentină, și rezistența incapatanata, 
supranaturală la a se supune unei traduceri verbale. 

Acest paradox — lesne de observat în timp ce pornesc 
pe firul discuţiei curente — se regăsește și în sentimen- 
tul de neajutorare care îi cuprinde pe multi părinți, in 
încercările acestora de a împleti o poveste coerentă din 
poziţiile contradictorii, adesea tulburătoare, pe care 
adolescenții le adoptă în vieţile lor. Se regăsește de ase- 
menea în cadrul comprehensivitatii poate contrafobice a 
eforturilor depuse de psihoterapeutii specializaţi pentru a 
explica aceleași înclinații dintr-o perspectivă științifică — 
de la clasicele studii psihanalitice ale lui Peter Blos (sub 
multe aspecte, din păcate, acum desuete), întrunite în 
On Adolescence (1968) şi The Adolescent Passage (1979), 
și până la lucrarea lui Daniel Siegel, mai orientată către 
publicul de masă, bazată pe descoperirile din neurobio- 
logie și actuală, Brainstorm: The Power and Purpose of the 
Teenage Brain (2015). Indiferent care ar fi meritele acestor 
cărți, aceste tipuri de eforturi sunt întotdeauna însoţite 
de un iz de formaldehidă, de o senzaţie că motivațiile 
adolescentine sunt, dacă nu tocmai patologice, atunci cel 
putin o bizară subspecie a experienţei, a cărei taxonomie 
poate fi catalogată de adulți cu minţi lucide — precum 
niște fluturi într-un insectar —, omitand aspectul senzo- 
rial, evident pentru aproape orice poet (sau adolescent): 
scopul fluturilor este zborul. 

Si totuși, pe măsură ce adolescenții se prezintă, într-un 
număr din ce în ce mai mare, alături de părinții lor, la cabi- 
netele terapeutilor, macinati de griji, mai mari sau mai mici, 
pare un act de prudenţă să continuăm să încercăm să desco- 
perim izvoarele nesecate din care se hrănesc și care uneori 
îi împing spre abateri de la drum, izvoare nesecate pe care 
noi, adulții, se poate să le fi cunoscut odată visceral, dar pe 
care le mai putem zări acum (răsturnând metafora aposto- 
lului) doar „ca într-o oglindă in chip întunecos“28. Vocea 
științifică, cu întrebările ei iscoditoare și generalitatile ei 
linistitoare, isi are cu siguranță locul în astfel de discutii?9, 
dar are și câteva limitări nu tocmai nesemnificative, pe care 
le voi explora în paginile care urmează. Aceste limitări, 
împărtășite și de narațiunea culturală mai vastă, în per- 
petuă schimbare, a adolescenței, din care se nasc și acele 
produse ale medicalizării, aduc și întrebări cu privire la inti- 
mitate, la acele vibrații senzual-existentiale care infuzeaza 
tinerescul subiect al poeziei lui Rimbaud, intruchipat cu 
câteva versuri mai jos sub forma unei tinere fete, în „panto- 
fiorii“ ei, care se plimbă pe aceeași promenadă, sub privirea 
scrutătoare a tatălui ei. O anumită lectură mai superficială 
a „Romanului“ ori o frunzărire similară a literaturii psiha- 
nalitice cu privire la adolescenţă ar putea conduce la con- 
cluzia că intimitatea dorită aici este aceea a unei povești 
de dragoste sau cel puţin a unei „aventuri“, însă poemul 
lui Rimbaud, care-l urmărește pe acest tânăr începând cu 
prima scânteiere a atracției și până la intensa curtare epis- 
tolară a ființei iubite, ajunge la o încheiere surprinzătoare, 
care dezminte asemenea interpretări facile: 


28 Fragment din Biblie, trad. de Dumitru Cornilescu, 1924 (ed. rev. 


2016), 1 Corinteni 13:12. (N.t.) 

Nu doar pentru clinicieni: cartea lui Siegel, care include o mul- 
titudine de exerciţii ce-i vizează pe adolescenţi, se va muta cu 
siguranță în câțiva ani într-un coltisor de pe rafturile bibliotecii 
copilului meu de 10 ani. 


29 

[...] Dar Ea 

Se-ndură, într-o seară, să-ți scrie o misiva. 

În seara ceea intri în birtul zgomotos 

Si ceri un tap de bere sau poate-o limonadă... 
La ani șaptesprezece, nu ești de fel serios, 
Când știi că sunt atâția tei verzi pe promenadă. 


Acest tablou revelator, neașteptat, impregnat cu spirit 
adolescentin, a provocat suspine pline de apreciere din 
partea profesoarei mele de franceză din liceu pe când a 
recitat această poezie, în fata clasei a X-a din care făceam 
parte la începutul anilor '8030, dar fără îndoială că a fost 
întâmpinat de sinele meu de adolescent, precum și de o 
foarte mare parte dintre colegii mei, aflați în același punct 
de cotitură, cu ochi dati peste cap si chiar stupefactie 
(„Fata în sfârșit i-a răspuns la scrisori, iar el i-a dat papu- 
cii? Ce sens are?“) 

Obiectivul acestui capitol va fi tocmai elucidarea ace- 
lui „sens“, încercarea de a-l situa în mai largul cadru 
de referință al conversatiei culturale cu privire la ado- 
lescenta — care există în amintirile din perspective 
modificate de trecerea timpului, asemenea unor imagini 
văzute într-o oglindă laterală, ale părinţilor și psiho- 
terapeutilor, și este imprimată iar și iar, în fiecare zi, pe 
suprafeţele cinetice, ca de planșe Rorschach, ale trupuri- 
lor adolescentine. 


30 Madame Metzinger nu era nicidecum singura; recapitularea 
muzicală a lui Rimbaud a începutului acestei strofe a avut același 
efect asupra mea și a nenumaratilor altora de-a lungul deceniilor. 

Corpul ca harta si oglinda 


Prima ipoteza de la care voi pleca — vag vizibila in fun- 
dalul poeziei lui Rimbaud, cu un ecou răsunător în textul 
lui Blos, ca și în interpretarea mai eterodoxă, de public 
de masă (deși într-o formă putin mai artistică) — afirmă 
că asemenea nazuinte intime, precum schimbările pube- 
rale care își anunţă debutul, sunt in principal evenimente 
fiziologice, cuprinse în avalanșa de transformări instinc- 
tuale și neurobiologice ale anilor de adolescență. Pentru 
Blos, ca și pentru majoritatea teoreticienilor psihanali- 
tici „ai pulsiunilor“, trăgându-se încă de la Freud, această 
încadrare era una axiomatică. Energiile libidinale și agre- 
sive efervescente ale perioadei de pruncie, menținute sub 
forma unor focuri controlate pe parcursul anilor de școală 
primară și gimnazială, pun stăpânire, odată cu atingerea 
pubertatii, pe fragilele lor învelișuri corporale, distrugând 
slabele adaptări defensive ale acelei perioade mai timpurii, 
necesitând o renovare generală și o expansiune a Eului, 
toate acestea negarantând decât izbucniri haotice ale com- 
portamentului interpersonal al adolescenților (rebeliuni 
zgomotoase împotriva iritantelor stricteti parentale; expe- 
rimentări corporale de toate soiurile, incluzându-le pe cele 
cu aromă simptomatică), pe drumul către puncte terminus 
predeterminate biologic. Pentru Blos și mulți analiști din 
epoca sa (de ex., Anna Freud, 2002; Erikson, 2015), acele 
puncte terminus includeau, în cel mai bun caz, o viata de 
cuplu heterosexuală procreativă și preluarea rolurilor de 
gen normative, care nu doar că asigurau propagarea spe- 
ciei, ci și conservarea unui tip de estetică reconfortantă, 
valoroasă, corporală și familială (Blos, 1968). Această fina- 
litate, al cărei caracter nedigerabil se poate să fi fost la 
un moment dat ridiculizată de adolescenţi (sau temută — 
tatăl fetei din poezia lui Rimbaud este înfățișat purtând 

un „guler — o umbră-ngrozitoare“), este într-un sfârșit 
acceptată și chiar imbratisata ca potrivindu-li-se și fiind 
naturală, pe măsură ce plonjează prin vârtejul clocotitor 
în viața adultă. 

Textul lui Siegel, ce reflectă meniul relational mai 
variat care se asterne în fata tinerilor de astăzi, pășește 
cu prudență prin problematica expectatiilor normative de 
gen (dorința homosexuală își face apariția cu întârziere, 
dar este bine-venită, deși experiența trans, ca să nu mai 
spunem de impactul coroziv al sexismului sau rasismu- 
lui, nu sunt mentionate)3?, dar tot oferă o imagine vagă 
a graniței dintre transformările biologice și sociale din 
anii de adolescenţă. Autorul se află pe teren sigur, reca- 
pitulând descoperirile din neurobiologie, fenomene ușor 
observabile acum prin scanările PET și alte lentile tehno- 
logice. Exemplele de acest tip includ procesul de elimi- 
nare a sinapselor inutile (pruning) și de izolare graduală a 
conexiunilor neuronale din creierul adolescentin sau infu- 
zarea în funcție de context cu dopamină, care servește la 
recompensarea riscurilor asumate de adolescenţi. Aceasta 
ar putea explica și aversiunea convulsivă a multora din- 
tre aceștia fata de perioadele (prin comparaţie, lipsite de 
recompense) de repaus, cel putin până la momentul atin- 
gerii unui echilibru mai de durată. Astfel de modificări 
structurale puternice, dar nevăzute în alcătuirea sistemu- 
lui nervos — dincolo de puterea de observare a generaţiilor 
anterioare de cercetători — sunt însoţite în Brainstorm de 
o brumă de descoperiri ale științelor cognitive, ce indică 
aspecte similare. Cea mai vastă aplicabilitate dintre aces- 
tea o deţine descrierea lui Seigel a apariţiei relativ târzii 


31 Omisiuni flagrante, însă ciudat de constante în cadrul literaturii. 


Chiar și recenta interpretare atentă, centrată pe atașament, a lui 
Bendicsen (2013) — înfățișând pe copertă portretul unui tânăr 
alb solitar — ia acel subset de adolescenţi ca populaţie de 
referință. 

a „gândirii care discerne esentialul* (gist thinking) în anii 
de adolescenţă. Este un salt cognitiv important — absența 
anterioară a acestei capacități de a discerne esentialul sta 
la baza modurilor aparent nesfârșite, necoapte, în care 
adolescenții iau decizii, fără să se bazeze pe o reflecţie 
sănătoasă. Această tendinţă s-a manifestat recent într-o 
manieră dramatică în cabinetul meu când o adolescentă 
de cincisprezece ani își apăra dorinţa de a se angaja împre- 
ună cu prietenul ei într-o „explorare urbană“ — escala- 
dând poduri și zgârie-nori în construcţie, în căutarea de 
senzaţii tari și selfie-uri artistice. Nici măcar cele câteva 
căderi mortale menționate în presă (ale altor puști) nu 
erau îndeajuns pentru a o descuraja pe tânăra în cauză în 
ce privește acest plan; mai degrabă decât să le perceapă ca 
pe un îndemn la precauţie (ti s-ar putea întâmpla și tie!) — 
un lucru „esenţial“ care ar fi fost imediat intuit de multe 
persoane nu cu mult mai în vârstă — tânăra considera 
aceste decese absurde ca reprezentând o dovadă statis- 
tică a relativei sigurante a îndeletnicirii plănuite (sunt 
doar o mână de incidente, într-un oraș de opt milioane 
de oameni, pe parcursul mai multor luni — de ce mi-aș 
face vreo grijă?) Majoritatea terapeutilor ar tinde să vadă 
acest tip de rationalizare oarbă ca fiind una intrinsec pato- 
logică (spre exemplu, ca reflecţie a unui impuls suicidar 
slab conținut sau derivată din supunerea nesănătoasă a 
fetei fata de dorințele iubitului ei), dar textul lui Seigel 
explică în mod clar faptul că asemenea interpretări greșite 
(uneori tragice), care te lasă fără cuvinte, se pot naște și 
dintr-o perturbare tranzitorie, specifică vârstei, a subru- 
tinelor perceptive cerebrale — una care, remarcă acesta, 
vine în sprijinul monitorizării îndeaproape și permanente 
a adolescenților de către adulți. 

Singura secțiune importantă în care Seigel virează 
într-un teritoriu epistemologic riscant este, în mod iro- 
nic, exact partea din textul său pe care pare s-o considere 


105 


ca sprijinindu-se pe o baza foarte solida, asa cum este 
ilustrat in pasajul următor dintr-un capitol de început, de 
introducere a tematicii, intitulat ,, The Essence of Adoles- 
cence“ („Esenţa adolescenţei“): 


Două lucruri se petrec în mod universal în adolescența noastră 
umană. Unul este că, odată cu instalarea pubertatii, începem 
să parcurgem schimbări ale corpului nostru și schimbări ale 
emoțiilor noastre. Al doilea este că ne îndepărtăm de părinţi, 
petrecându-ne mai mult timp cu covârstnicii și încercând să 
facem lucrurile în moduri noi. 

(p. 25) 


Deși prima dintre aceste două afirmații este departe 
de a fi una controversată — într-adevăr, adolescenţii din 
toate culturile trec, în mod automat, prin profunde modi- 
ficări fiziologice și emoţionale, care încep odată cu puber- 
tatea și nu se domolesc până la douăzeci de ani sau chiar 
până în jurul vârstei de douăzeci și cinci de ani —, a doua 
observaţie a lui Seigel, cu privire la îndepărtarea de părinți 
și petrecerea timpului cu covârstnicii, este (cum sigur 
trebuie să știe si el) oricum, dar nu universală. Bogăția 
datelor istorice și antropologice ne împinge spre direcția 
opusă: ,Separarea-individuarea“3?, narațiunea dominantă 


32 Clinicienii formați conform cândva dominantului model de dez- 
voltare din perspectiva psihologiei Eului (fundamentat de Anna 
Freud și la care şi-a adus contribuțiile și Eric Erikson) isi vor 
aminti că Blos a devenit faimos prin viziunea sa asupra anilor 
adolescenţei ca fiind o recapitulare a furtunoasei evoluții motorii 
$i intrapsihice care are pentru prima dată loc în copilăria mică. 
Margaret Mahler, creatoarea modelului de separare-individuare 
a bebelusului care l-a inspirat pe Blos (ea fiind cea care a introdus 
termenul), a căutat în principal să descrie o epigeneză universală, 
una care să se plaseze în afara culturilor particulare. În paginile 
care urmează, pășesc în urma multor altora care au încercat să 
atragă atenţia la presupunerile și distorsiunile foarte specifice, 

(centrata pe stadiile de dezvoltare) cu privire la experienta 
adolescentina in tarile vestice precum Statele Unite de 
astăzi (și cea la care se aplică cel mai mult perspectiva sa), 
este cat se poate de mult un construct cultural si istoric. 
Este un construct care, in pofida ipotezelor universaliste 
ale lui Seigel, este foarte posibil sa se diminueze chiar in 
momentul de fata, transformându-se, sub ochii nostri, in 
tipare diferite, noi, desi nu inca definitivate (vezi, spre 
exemplu, Twenge & Park, 2017). 


Individuatia: cautarea intimitatii 
si pericolele acesteia 


Pot fi prezentate date argumentative in sprijinul unei 
asemenea ipoteze (poate controversate) in foarte multe 
moduri, dintre care cel mai evident — asa cum se poate 
observa in traditia scrierilor psihanalitice — ar fi sa exa- 
minam literatura relevanta, apoi sa includem poate niste 
material clinic, pentru a ilustra aspectele in discutie. Desi 
voi face cu siguranta unele dintre aceste lucruri in pagi- 
nile care urmează, mă voi îndepărta de acea ipoteză, cel 
putin pentru o vreme, ca să analizez această tematică de 
la un nivel mult mai personal, așa cum s-a dezvoltat pe 
parcursul ultimelor două generaţii în cadrul familiei mele 
și cum se regăsește în momentul de fata în circumstanţele 
culturale și istorice destul de diferite ale fiicei mele de zece 
ani. Acest tip de creare a unei naratiuni personale, care 
are precedente în anumite paliere ale domeniului nostru — 
Murray Bowen, terapeut deschizător de drumuri (format 
pe modelul Menninger) în sectorul terapiei sistemice de 


deloc universale, intretesute în această teorie (vezi, spre exemplu, 
Galatzer-Levy & Cohler, 1990, 1993; Akhtar & Kramer, 1998). 

familie, este unul dintre promotorii timpurii notabili —, 
rămâne departe de normă în discursul psihanalitic, dar 
sperăm că ar putea deveni din ce în ce mai răspândit, pe 
măsură ce clinicienii sondează adâncimile istoricelor 
personale (exhaustiv cartografiate în analizele lor de for- 
mare), cu scopul de a oferi mai multe nuanțe si specifici- 
tate teoriilor noastre (Bowen, 2004). În ce privește temele 
de mare încărcătură afectivă precum adolescenţa, ar trebui 
să fie de la sine înţeles că acele modele teoretice nu există 
niciodată într-un vid conceptual, ci poartă întotdeauna 
marca diverselor locuri de unde ne tragem. 

În multe feluri, copilăria mea, trăită într-un orășel 
american, de clasă mijlocie, ar putea fi privită ca desfă- 
șurându-se conform tiparului clasic al separării-indivi- 
duării, așa cum a fost reprezentat în cadrul discursului 
din perspectiva dezvoltării de către Blos și alți gândi- 
tori similari. Cei patru frați mai mari și cu mine, născuţi 
înspre sfârșitul așa-numitei perioade baby-boom („explo- 
zia nașterilor“ dintre 1955 și 1965), am crescut într-un 
mediu de vastă abundență materială, lipsit de dureroa- 
sele șocuri economice și global-istorice care marcaseră 
atingerea maturizării de către părinții și bunicii noștri. În 
urma câtorva capitole destul de dramatice de revoltă între 
1970 și 1988, perioadă în care cea mai mare parte din- 
tre noi ne aflam în furtuna adolescenței — părul lung de 
hipiot, drogurile psihedelice, muzica rock și respingerea 
frecvent militantă a autorității erau la ordinea zilei —, am 
plonjat pe benzile autostrăzilor care taie în lung și-n lat 
ţinuturile noastre natale, asemenea unui sistem de capi- 
lare, mutându-ne în parti îndepărtate ale țării, aflate la 
distanţe de sute sau chiar mii de kilometri de cuibul fami- 
lial. Părinții mei, amândoi, oameni obișnuiți din clasa mij- 
locie și absolvenţi de facultate, fără neapărat a fi formulat 
vreodată ideea ca atare, priviseră întotdeauna școala ca 
fiind motorul care avea să-i călăuzească pe cei cinci fii ai 

lor inspre maturitate, dar, asemenea unui numar destul 
de însemnat de părinţi, au avut parte în cele din urmă de 
o foarte mare dezamăgire. Dovezile concrete ale acestei 
deziluzionări au rămas, timp de mulți ani, în sertarul încu- 
iat al unui dulăpior, alături de alte documente financiare: 
cinci librete bancare de conturi de economii frumos împă- 
turite, completate cu fonduri acumulate cu sârguință de-a 
lungul multor ani, destinate viitoarelor noastre taxe de 
studii universitare, pe care doar doi dintre noi am ajuns 
în cele din urmă să le folosim. 

Tatăl meu, mai în vârstă cu opt ani decât mama și un 
mândru membru a ceea ce a ajuns mult mai târziu să 
fie numită „generaţia de aur“, a suferit mult din pricina 
acestui lucru. Cea mai mare lovitură a primit-o la mijlocul 
anilor '70, întruchipată de persoana fratelui meu Kevin, 
un impielitat de nestăpânit în mijlocul haitei, care a tre- 
cut de la a fi o prezenţă oarecum benigna — un pic bufon, 
capul (majorității) rautatilor inofensive — la o creatură 
sălbatică înspăimântătoare, aproape de nerecunoscut. 
Total imposibil de ținut în frâu pentru o vreme, Kevin a 
început să fie atras de tineri care se lăsaseră de liceu și 
de toate felurile de ,,ratati“ (în cuvintele lui), pe care ii 
urma sau, mai degrabă, îi conducea cu aparentă încântare 
înspre îndeletniciri de negândit pentru bătrânii noștri 
puritani: nenumărate experimentări și trafic de droguri, 
infracțiuni minore (de la vandalism la spargeri de case), 
aluzii la escapade sexuale, dar care, cel putin mie, nu 
mi-au fost niciodată enumerate. Își făcuse în mod osten- 
tativ un tatuaj amator care simboliza unele dintre aceste 
lucruri, o sursă de mândrie de care — așa cum au decurs 
lucrurile — a ajuns oarecum să se rusineze în viata de mai 
târziu. Poate că nu este surprinzător faptul că, deși Kevin 
a plutit în derivă prin adolescenţă, fără să reușească vre- 
odată să obțină o diplomă (sau orice alt titlu rezultat din 
vreun parcurs academic), s-a familiarizat cu alte instituții 

care i-au modelat viata adultă, de la centre de detenţie 
juvenilă și secții de psihiatrie până la o impozantă acade- 
mie militară — a fost trimis și acolo, într-un ultim efort 
disperat al tatălui nostru, veteran din al Doilea Război 
Mondial, de a nu-și lăsa al treilea născut să se ducă cu 
totul la fund. Kevin a consimţit la relocare, prezentată 
ca o alternativă la încă o perioadă de „închisoare“, cu o 
surprinzătoare seninătate, inclusiv aplecându-și capul 
pentru tunsoarea obligatorie, dar, când l-am însoţit acolo, 
a privit campusul dichisit — cu grajduri, poligon de tra- 
gere și terenuri de sport — cu uimire și o detasare amu- 
zată, chiar ironică (a fugit de acolo după doar câteva 
săptămâni). 

Dificultăţile întâmpinate de Kevin în timpul adoles- 
centei, versiuni într-o octavă mai înaltă ale loviturilor 
care au zdruncinat fiecăruia dintre noi vieţile în anii aceia, 
aveau loc într-un tărâm aflat în afara puterii părinților 
mei (şi a oricăruia dintre noi) de conceptualizare ver- 
bală. Dacă în acea perioadă ar fi fost somat să explice ce 
forte întunecate îi animau acțiunile, am sincere îndoieli 
că ar fi putut s-o facă, atât de captivat era de experiența 
senzorială a acestora. Foarte probabil Kevin ar fi rostit 
cuvântul „libertate“ — acel strigăt comun și familiar al 
adolescenților și unul care, în familia mea, ca și în multe 
altele, invita la inevitabila, deși adeseori inutila replică: 
„Dacă ce-ţi dorești e libertatea, atunci de ce nu te pui cu 
burta pe carte și nu faci ce e necesar ca s-ajungi departe 
în viata?“ Nazuinta de libertate a lui Kevin nu reprezenta, 
din păcate, niciodată argumentul rațional la care sperau 
părinții mei, ci, privit din perspectiva clară a prezentu- 
lui, pare să fi fost mai degrabă zvârcolirea maniacă a unui 
mânz, zbătându-se în vâltoarea apelor înspre parfumul 
slab al un petic de pământ poate de neatins. 

Narativul părinților mei cu privire la criza adolescen- 
tină a lui Kevin, așa cum l-au încropit atunci și în anii 

care au urmat, era puternic impregnat de culpabilizare si, 
din ce in ce mai mult, de autoculpabilizare. Tatal meu isi 
închipuia că, numai dacă l-ar fi implicat de mai timpuriu 
într-un mediu școlar mai bine structurat (academia mili- 
tară sau poate școala particulară mai prestigioasă pe care 
am urmat-o eu cu niște ani mai târziu), ar fi împiedicat 
această implicare morbidă în anturajul pe care l-a avut, o 
redirectionare care ar fi contat enorm. Mama, mai putin 
vehementa cu privire la asemenea modificari externe 
(ea intelesese intuitiv că problema se afla în interiorul lui 
Kevin, nu doar în grupul său de prieteni sau la școală), s-a 
întrebat ani la rând în legătură cu varii factori emotionali 
care se dezvoltaseră încă din timpul copilăriei și care, 
dacă ar fi fost cumva deslusiti, ar fi putut să-l împingă 
pe un fagas mai bun: temperamentul uneori exploziv al 
tatălui meu; glumitele poate mai putin inocente decât se 
considerase până acum care îl insotisera pe Kevin în copi- 
larie; inevitabila diminuare a atenţiei și a rabdarii fata de 
nevoile sale specifice, în vreme ce părinții mei se luptau cu 
cerinţele ce nu sufereau amânare ale celorlalți patru copii 
în creştere (incluzându-mă pe mine, bebelușul apărut târ- 
ziu). Când aveam putin peste douăzeci de ani, am adăugat 
litaniei mamei mele de autoreprosuri împărtășirea propri- 
ilor impresii cu privire la metehnele ei, puse cap la cap în 
timpul primei mele experiențe extinse de psihoterapie — 
o formă aproape irezistibilă (deși sadică) de reglare de 
conturi, folosindu-l pe adolescentul Kevin ca exponent al 
propriilor mele plângeri în ce-mi privea copilăria. 

Pe măsură ce am mai crescut, alături de Kevin acum 
adult — din fericire, adolescenţa lui nu s-a sfârșit printr-o 
tragedie, deși tiparele pe care și le-a creat atunci, în special 
abuzul de substanțe, l-au condus la o viata semnificativ 
scurtată (a murit în urma unei supradoze la vârsta de 49 
de ani) —, am devenit mai putin sigur de acele narative 
culpabilizatoare, povești cu morală care caută să ne ofere 

iluzia unui control in cadrul unor miscari tectonice mult 
mai puternice și mai impersonale decât oricare actor indi- 
vidual. Privind de pe promontoriul îndepărtat al prezentu- 
lui, în care nu numai că sunt părintele anxios al unui copil 
pe cale să devină adolescent, ci și un terapeut ce a acu- 
mulat peste un sfert de secol de contacte cu adolescenții 
și părinţii lor (adesea la fel de anxioși), sunt nevoit să 
conchid că adolescenţa lui Kevin nu poate fi corect expli- 
cată prin acel tip de tautologie rostită de pe fotoliu, care 
tine prea putin seama de manierele în care problemele lui 
erau intretesute cu factori culturali mai largi. Și aceasta, 
indiferent de modurile în care povestea vieţii lui se înca- 
drează perfect într-un narativ psihanalitic de patologie 
adolescentină, de tipul celui care ar fi fost descris de Blos 
sau Anna Freud — un germen de neglijență, embrionar 
încă din copilăria mică, străpungându-și crisalida printr-o 
rebeliune malignă odată cu debutul pubertatii. Supune- 
rea la o analiză atentă a acelor factori culturali — credințe, 
tradiții și practici referitoare la individualitate, parenta- 
litate, creșterea copiilor si familie — n-ar putea niciodată 
să ne conducă la certitudinile unei interpretări imagistice 
medicale, dar probabil ar putea, dacă ni se permite, să 
genereze un scepticism sănătos cu privire la aparentele 
daturi legate de adolescenţă din cadrul discursului nostru 
cultural, daturi care, asemenea credințelor aflate în mie- 
zul fiecărui folclor, ne pot spori înțelegerea cu privire la 
adolescenții unici din vieţile noastre, dar ne pot și orbi, 
îndepărtându-ne de la alte moduri creative de a privi zba- 
terile noastre colective. 

„Eu“ versus „noi“: cultura ca mediator 
și cadru pentru adolescenţi 


Când m-am angajat pentru prima oară după încheierea 
școlii doctorale în cadrul unei clinici de consiliere și psiho- 
terapie pentru copii, aflată în mijlocul unei intersecții aglo- 
merate din Flushing, Queens, am primit cel dintâi indiciu 
că noţiunea de separare-individuare/indepartare de părinți, 
pe care atât Blos, cât și Daniel Seigel o consideră a fi deter- 
minată biologic, nu ar fi tocmai o experienţă universală. 
La Clinica Trude Weishaupt, lucram cu familii și copii de 
pe tot globul, multi dintre aceștia fiind imigranţi recenți; 
o parte semnificativă a eforturilor noastre în munca cu 
aceștia consta în medierea conflictelor uneori copleșitoare 
care se creau odată ce familiile se confruntau cu normele 
și așteptările foarte diferite pe care tara adoptivă le avea cu 
privire la copiii și adolescenţii din viața lor. Cel mai uluitor 
aspect al acestei lipse culturale de conexiune în cazul mul- 
tora dintre acele familii, unul care a fost explorat pe larg în 
literatura de specialitate (Mishne, 2002; Akhtar & Kramer, 
1998), punea problema separării-individuării adolescen- 
tine și, în mod specific, a rolului desemnat părinţilor în 
cadrul acestui proces. Departe de a fi unul standard, mode- 
lul american de parentalitate cu privire la adolescenţi — 
atitudinea mereu marcată de anxietate, dar de acordare de 
libertate, pe care adolescenţii păreau să o perceapă, ală- 
turi de mâncarea de tip fast-food si incaltamintea sport 
cu prețuri exorbitante, ca un soi de drept din naștere — 
le părea la fel de des acestor părinţi ca reprezentând o 
abdicare amenințătoare, aproape comică, de la autoritatea 
parentală. Iar și iar, eu și colegii mei încercam să găsim răs- 
punsuri la aceste tipuri de întrebări, pe măsură ce părinții 
cu care lucram făceau mari eforturi de a descoperi o soluție 
de adaptare la relativ complet nefamiliara neputinţă de a 

modela alegerile fiilor si fiicelor in curs de separare-indi- 
viduare, precum si la aparenta indiferenta, ba chiar osti- 
litate, a institutiilor americane (de la scoli la clinicile de 
sănătate mentală și la autoritățile de protecţie a copilului), 
de la care acești părinți se așteptau să le devină aliați in 
scopul restabilirii unui lant de comandă eficient. Lucrând 
clinic cu astfel de familii și impartasindu-le luptele, mi-a 
devenit din ce în ce mai clar că această criză adolescentină 
care, în cadrul culturii noastre, este privită pur și simplu 
ca un dat se află foarte departe de normă în alte părți ale 
lumii. Mai degrabă decât ceva imuabil, expresie a unui 
imperativ endogen, chiar darwinist (Siegel, 2015, p.75), 
acest tip de criză identitară tranzitorie și de respingere a 
autorității parentale în favoarea grupului de covârstnici 
începea din ce în ce mai mult să pară un sindrom cu rădă- 
cini culturale, un fel de nebunie specifică etapei de viață pe 
care noi, americanii, precum și mai larga cultură pe care o 
reprezentăm îl solicităm de la tinerii noștri ca rit de trecere 
de la intimitatea copilăriei la formele întru totul diferite 
ale relaţiilor intime caracteristice maturității. 

Alături de munca în acea comunitate clinică poliglotă, 
interesul meu fata de curentele interculturale care mode- 
lează stadiile vieții precum adolescenţa a crescut foarte 
mult în aceeași perioadă în care începusem lucrul în cli- 
nică, datorită imersării mele din ce în ce mai profunde în 
familia extinsă a soțului meu, indian Punjabi născut în 
New Delhi, ale cărui rude, răspândite pe două continente, 
constituiau, în ciuda distanţei, o prezență importantă in 
viata sa. Diferenţele dintre mediile noastre culturale ne-au 
supus la început unor provocări (comunicarea publică a 
homosexualității nu era câtuși de puţin un fapt comun 
în mediul în care crescuse el), dar, odată ce m-a prezen- 
tat rudelor lui, aceste diferenţe nu au condus la negarea 
obligaţiei lor cultural înrădăcinate nu doar de a fi primitori 
fata de mine ca persoană, ci si de a încerca să găsească o 

metoda de a ma include in tabloul familiei extinse intr-o 
manieră care să corespundă unor roluri familiale (în cazul 
meu, de ginere, cumnat și unchi). Ar fi poate de așteptat ca 
același tip de tranziție să fi avut loc și în propria mea familie 
și, într-o anumită măsură, așa a și fost; soțul meu a ajuns să 
construiască în timp legături semnificative cu rudele mele 
în moduri cu putin diferite fata de cum s-ar fi întâmplat 
dacă am fi avut o căsnicie tradițională, heterosexuala, fapt 
în sine grăitor cu privire la maleabilitatea culturii familiale: 
e putin probabil ca bunicii mei bisericosi sau piosii bătrâni 
hinduși din familia soţului meu să fi găsit vreun sprijin 
ori vreun cadru de referință normativ de acceptare în rân- 
durile lor a unor nepoți LGBTQ și a partenerilor acestora. 

Cu toate acestea, în pofida imbratisarii similare din 
partea ambelor familii, cultura vieții de familie în care am 
pătruns (și am trăit în ultimii 25 de ani), adică cea a rudelor 
soțului meu, era extrem de diferită de cea în cadrul căreia 
am crescut, iar această diferenţă era deosebit de pronunțată 
cu privire la îngrijirea copiilor și adolescenților din familie. 
Psihanalistul Alan Roland, un foarte vechi observator al 
diferenţelor culturale dintre nord-americani și asiaticii de 
sud, din perspectiva ritualurilor vieții de familie, a introdus 
termenul de „sine colectiv“ (we self), pentru a evoca această 
traiectorie diferită de dezvoltare. În comparaţie cu domi- 
nantul model de maturizare de tip „sine individual“ (me 
self), comun în societăţile vestice — un fel de amestec colo- 
nial între generații, care se încheie abrupt și furtunos prin 
Declaraţia de Individualitate Independentă care însoțește 
anii de adolescență —, Roland prezintă familiile din Asia 
de Sud ca fiind caracterizate de un tip de confederație de 
interese flexibilă și de încurajare reciprocă de-a lungul 
generaţiilor, care parcurge o evoluție odată cu debutul 
pubertatii, dar niciodată o ruptură definitivă. 

Această distincţie între „sinele colectiv“ și „sinele indi- 
vidual“ mi-a părut imediat și visceral pertinentă, reflectând 

asupra perspectivelor contrastante pe care cele doua fami- 
lii ale noastre le aveau asupra rolului dominant pe care 

eu și partenerul meu îl jucam cu privire la următoarea 
generaţie, în calitate de unchi (până când, cu ani mai târ- 
ziu, am avut, si noi, propriul copil). Cumnatii și cumna- 
tele mele din partea americană33 sperau cu siguranță la 

un nivel mai înalt de căldură și de conexiune din partea 

noastră ca unchi decât cel al legăturii superficiale pe care 

îl avuseserăm noi în copilărie cu frații părinţilor nostri, 
însă intelegeam cu toţii instinctiv că implicarea noas- 
tră era însoţită de un set de limite sancționat cultural, o 

deferenta fata de rolul lor ca părinți și figuri centrale de 

atașament, care, privită de la distanţă, putea foarte ușor 
să fie considerată ca fiind un soi de dezinteres. Practic, 
aceasta însemna că eram liberi să ne bucurăm de nepoa- 
tele și de nepoţii noștri, produse ale căminelor individu- 
alizate/separate ale fraților mei, dar nu s-ar fi presupus 

(sau așteptat) niciodată de la noi să adoptăm un rol cvasi- 
parental fata de aceștia — să le schimbăm scutecele sau să-i 

punem la culcare, să le oferim lor sau părinţilor lor sfaturi 

importante cu privire la alegerile lor în viata sau să pre- 
luăm un rol constant (afectiv sau material) în cadrul îngri- 
jirii lor. Acest tip de relaţie prietenească, dar respectând 

o anume distanţă dintre nepoți și unchi, implicând un 

respect pronunţat fata de părinți ca reprezentând nucleul 

vieților copiilor, a caracterizat mai târziu și relaţiile dintre 

fiica noastră și unchii, mătușile și verișorii ei „americani“, 
fiind deci ceva creat si reprodus activ de acea familie „ame- 
ricana“, incluzându-ne și pe noi, ca sistem, și nu impusă 

din exterior. 


33 Utilizez aici termenii „american“ și „indian“ drepto prescurtare 


convenabilă pentru a desemna originea culturală a părților dife- 
rite ale familiei, deși partea soțului meu (anume, „partea indi- 
ană“) include atât cetățeni americani (prima sau a doua gene- 
ratie), cât și cetățeni din India. 

Lucrurile nici că ar fi putut fi mai diferite pe partea „indi- 
ană“ a familiei. Cu mult înainte de intrarea mea în acea 
familie, soțul meu jucase rolul de unchi grijuliu, extrem de 
implicat, fata de copiii fraților săi, iar opiniile lui aveau o 
greutate semnificativă în deciziile pe care părinţii le luau 
cu privire la îngrijirea acestora. Când mergea în vizită, se 
bucura de o intimitate cu copiii, incluzând o intimitate 
fizică — hrănit, făcut baie, spălat pe dinți, giugiulit —, o inti- 
mitate fata de care exista o foarte mare așteptare: relația cu 
nepoteii nu doar că trebuia să vină în sprijinul relațiilor celor 
mici cu părinţii lor, ci chiar era bine s-o eclipseze temporar. 
La rândul lor, membrii acestei generații mai tinere — mai 
ales cei doi nepoți ai noștri care au crescut în Statele Unite — 
s-au bucurat de o relaţie cu el, și mai târziu și cu mine, 
cu mult mai intimă și mai diferențiată (i.e. directă — nu 
doar filtrată prin dorințele parentale) decât genul de relații 
avute de mine cu nepoții din familia mea de proveniență — 
excepţie făcând apariția de mai târziu a fiicei noastre. 

Dovada acestei legături intime a devenit manifestă pe 
parcursul adolescenței și a începuturilor vieții adulte a nepo- 
tilor noștri. Chiar și pe măsură ce relaţiile lor cu părinții au 
început să fie umbrite de unele dintre furtunile asociate for- 
melor tipice ale înstrăinării adolescentine, ei și-au menținut 
rolurile așteptate în cadrul familiei extinse — serviabili și 
devotați fata de cei mai în vârstă care locuiau în apropiere 
sau veneau în vizită din India, în timp ce jucau neambiva- 
lent, ba chiar cu bucurie rolul de „frate mai mare“ (bhaiya) 
fata de verișori mai mici, în tot acest timp beneficiind de 
sprijin și susținere relationala, precum și de un spaţiu de 
respiro fata de părinţii lor, în casele unchilor, matusilor 
și verișorilor mai mari (inclusiv în casa noastră, în care 
ambii nepoți au locuit în perioade diferite în ultimii ani 
de adolescență și între douăzeci și treizeci de ani). Așadar, 
chiar și pe măsură ce-și consolidau relații importante cu 
covarstnicii și negociau hatisurile uneori extrem de dificil 

de parcurs ale creării unei identități americane, asa cum a 
evocat-o Erikson — alegeri cu privire la grupuri de covârst- 
nici, la interese academice și de carieră, parteneri romantici, 
valori morale, gusturi în modă și muzică, atitudini religi- 
oase (toate acestea derulându-se sub imperiul ambivalent 
al așteptărilor parentale) —, acei doi tineri s-au bucurat 
și de, să le spunem așa, multiple tărâmuri „neconflictu- 
ale“ de experienţă, porturi sigure în cadrul familiei extinse, 
în care identitatea continua să se dezvolte în concordanță 
cu tipare previzibile, gratificatoare social (Erikson, 1968). 

Lecturile din cadrul literaturii psihanalitice intercultu- 
rale, alături de observarea directă, de-a lungul multor ani, 
a numeroase alte familii indiene și pakistaneze din mediul 
clinic, precum și din afara acestuia mă aduc la concluzia 
clară că acest tip de evoluție intimă în cadrul familiilor 
extinse — nu „o ruptură, ci o prelungire“ (împrumutând 
faimoasa expresie a unui alt poet, Donne, dintr-o poezie 
scrisă în 1611) — nu este nicidecum rar întâlnit, ba chiar 
se poate să constituie încă norma pentru cele mai multe 
dintre comunităţile din diaspora nord-americană, cât și 
pentru cele de pe teritoriul subcontinentului. Este posi- 
bil ca acea interdependenta transgenerationala —,,sinele 
colectiv“ — sa atinga un fel de apogeu fundamental in anii 
de adolescenţă, dar își face pentru prima oară apariția in 
timpul primelor luni de viață, fapt descris cel mai în deta- 
liu de către antropologul Stanley Kurtz, într-un capitol 
foarte captivant din cadrul unui volum publicat în 1992, 
dedicat unei etnografii de inspirație psihanalitică, apli- 
cată la creșterea copiilor pe subcontinentul indian (Kurtz, 
1992). Cartea lui Kurtz a fost întâmpinată cu unele critici 
justificate din partea unor autori analitici precum Salman 
Akhtar, care a pus sub semnul întrebării afirmația repetată 
cu privire la mamele indiene care, deși permisive fizic în 
privinţa alăptării și a dormitului împreună cu copiii mici, 
ar manifesta o lipsă evidentă de reactivitate emoțională și 

de oglindire caldă și implicată a stărilor de sine ale copiilor, 
în comparație cu mamele nord-americane. Or, ideea acestei 
absente poate fi — așa cum arată Akhtar — rapid contra- 
zisă și prin cea mai superficială observare a interacțiunii 
în locuri publice dintre părinți din Asia de Sud și copiii lor. 
Ar fi tentant să încerc să elucidez motivele din spatele aces- 
tei disjunctii — o parte semnificativă din datele lui Kurtz 
par, de exemplu, să fi fost colectate din medii rurale rela- 
tiv sărace, multe dintre acestea regăsindu-se în literatura 
anilor '60-'70 (vezi Minturn & Hitchcock, 1966; ne între- 
băm aici și cât de empatici și de implicați în oglindire tre- 
buie să fi părut părinții americani din zone îndepărtate ale 
Apalașilor în aceeași perioadă, mai ales în ochii unui obser- 
vator străin). Totuși, ipoteza centrală a lui Kurtz, așa cum 
ne semnalează chiar și titlul cărții sale, All Mothers are One 
(Toate mamele sunt una), ar părea să sprijine cu tărie ideea 
„sinelui colectiv“ a lui Roland. Această ipoteză, redusă la 
punctul ei central, este că mamele indiene (si, as adăuga eu, 
și taţii) cultivă un sistem relational în care „maternajul“ — 
precum și atașamentul sigur, familiaritatea și intimitatea 
pe care acesta îl reprezintă — este, încă de foarte timpuriu 
în viata, difuzat într-un sistem familial intergenerational 
mai larg, nelimitându-se (așa cum se întâmplă adesea 
în Vest) la domeniul exclusiv al cuplului parental sau al 
poziției singulare a mamei (Chodorow, 1978). Observațiile 
lui Kurtz și Roland cu privire la individualitate și la tipul de 
parentaj specifice Asiei de Sud, care se apropie foarte mult 
de propriile mele observații referitoare la dinamica regăsită 
în cadrul părții „indiene“ a familiei mele extinse bicultu- 
rale, au implicații ample nu doar în privința dezvoltării 
adolescentine, ci și a întregului discurs analitic cu privire la 
atașament, care ia ca standard familia nucleară, vestică, de 
la mijlocul secolului XX, pe care acest discurs s-a bazat, și 
abundă în presupuneri traditionaliste, heteronormative și 
sexiste, care ar trebui în curând reevaluate (Bowlby, 1969). 

Revenind la adolescenti, aceste dezbateri intercultu- 


rale ar parea sa demonstreze clar faptul ca adolescentii 
din cadrul diferitelor culturi nu se imbarca in calatoria 
adolescenţei pornind de la același „mediu obișnuit previzi- 
bil“ în ce privește atasamentele intime, ci mai degrabă intra 
în pubertate pornind de pe terenuri extrem de diferite, de 
la care se îndepărtează în multiple direcții de-a lungul ani- 
lor de adolescență. Familiile indiene, precum cea a soțului 
meu, fac eforturi de un nivel rar întâlnit printre familiile 
americane nucleare tipice de a cultiva o zonă intimă inter- 
mediară (începând de la intimitatea corporală, literală a 
„mamelor“ multiple din copilărie), care funcționează într-o 
manieră similară cu „spaţiul tranzițional“ winnicottian, 
care face trecerea dintre lumea „internă“ a legăturii dintre 

copil și mama sa biologică și lumea „externă“ a covarstni- 
cilor, a școlii și a comunităţii mai largi (Winnicott, 1953). 
O consecinţă practică a acestui interstitiu relational fer- 
til și trainic ar părea să fie faptul că adolescenții din Asia 


de 


Sud (și părinţii lor) pătrund în furtuna adolescenței 


bazându-se pe un sistem de suport cu rădăcini mult mai 
flexibile si mai variate, în cadrul căruia există multiple 
noduri de atașament intim de-a lungul generațiilor, care 
funcționează asemenea unor proptele de care familiile se 
agaţă în timp ce negociază împreună transformările une- 
ori ameţitoare pe care le aduce adolescenta.34 În contrast, 


34 

Sunt conștient că acest tablou al adolescenţei indiene este unul 
pictat în roz și că nu ia în considerare unele dintre dezavantajele 
implicate de a avea o familie extinsă omniprezentă, implicată în 
mod ritualic. Cerinţele relationale ale acestui sistem extins pot 
aduce dificultăți specifice, spre exemplu, pentru nurorile nevoite 
să se lupte cu părinții (uneori dictatoriali, aflați sub același 
acoperiș) ai soților și sunt prezente și prin absența mai subtilă, 
dar nu mai putin incomodă a „spațiului personal“ de pe terito- 
riul subcontinentului indian (si pe care multi indieni, asemenea 
rudelor mele, il considera un aspect bine-venit al experientei 
nord-americane). În pofida acestor limitări, cultura vieţii de 

adolescenţii nord-americani tipici, ca și fratele meu Kevin 
acum un deceniu, intra in anii de adolescenta fiind lipsiti 
de această vastă rețea de sprijin și bazându-se, în schimb, 
la un nivel poate neobișnuit în alte părți ale lumii pe stâlpul 
singular reprezentat de cuplul parental. Stâlpul format din 
părinte si adolescent, saturat la ambele capete cu intimitate 
și relevanţă afectivă și bazat pe experiența din copilăria 
timpurie, poate să nu reziste într-o manieră sănătoasă la 
multele modificări — fiziologice, psihosexuale, culturale, 
semiotice — pe care le implică adolescenţa și, ca rezul- 
tat, conduce deseori înspre o restrângere semnificativă a 
intimitatii. Dacă această sugrumare a intimitatii ar avea loc, 
într-un același grad, în cadrul unei căsnicii, fiind însoțită 
de un refuz de a comunica profund, de o lipsă de afecțiune 
sau interes, de o ostilitate fata de o adaptare comportamen- 
tala intelegatoare, am putea-o vedea ca preludiu la divorț. 


Aspecte economice, intimitate și separare: 
adolescența ca exod ambivalent 


Cum au ajuns lucrurile în această formă? Teoriile noastre 
asupra dezvoltării ne spun că acest tip de înstrăinare tempo- 
rară de familie este una normativă, determinată biologic, o 
parteintegrantă din remodelarea neurologica/intrapsihica 
ce are loc în adolescenţă. Deși acesta constituie adesea un 
narativ util de avut la îndemână (care terapeut în lucru cu 
adolescenţi nu a inclus uneori în descrierea adolescenților 
din practica sa imaginea acestora ca niște dezastre explo- 
zive, imprevizibile, opuse autoritatii?) , acest narativ, asa 


familie din cadrul contextului indian deține și multe puncte 
forte, dintre care unele sunt evidenţiate în cadrul discuţiei pre- 
zente și care au fost adesea prea puțin subliniate sau chiar pato- 
logizate în relatările psihanalitice. 


121 


cum am incercat sa demonstrez, este de fapt doar o poleiala 
științifică ce acoperă un palier al unui folclor predominant 
vestic (european, nord-american), folclor care nu e deloc 
atât de vechi cum ar părea — acest lucru a fost demonstrat 
cu tărie de gânditori pornind de la magistralul Phillipe Aries 
(1962) și până la vocile mai noi, precum cea a istoricului 
american Kent Baxter (2008). Desi o încercare de a oferi o 
expunere mai amănunțită asupra istoriografiei copilăriei și 
adolescenţei ne-ar îndepărta foarte mult de discuția de fata, 
ansamblul respectivei literaturi sugerează că noțiunea de 
adolescenţă drept un stadiu distinct al dezvoltarii35 datează 
cel târziu de la mijlocul secolului al XIX-lea, perioadă în 
care industrializarea, mai mult decât oricare alt factor, a 
remodelat contururile vieții de familie în întreaga Europa, 
precum și în SUA. În comparaţie cu societăţile agrare, în 
cazul cărora ţinerea copiilor aproape era o necesitate eco- 
nomică, nu doar pentru muncile agricole, ci si pentru cele 
meșteșugărești, în care secretele mestesugului erau trans- 
mise de la o generaţie la alta, începuturile industrializă- 
rii au intensificat exponential un curent demografic aflat 
deja în creștere în Europa încă de la debutul epocii coloni- 
ale, care privea apreciativ părăsirea cuibului — separarea, 
individuarea, înfigerea steagului în pământul unor tarmuri 
îndepărtate —, drept mijloc de a-ți croi propriul drum în 
lume. Acel imperativ economic, definitoriu din punct de 
vedere cultural, înspre separare, din cadrul contextului 
nord-american, nu și-a pierdut din forță odată cu închide- 
rea frontierei simbolizate de conectarea căilor ferate inter- 
continentale de la sfârșitul anilor 1860, ba chiar a devenit 
mai puternică pe măsură ce economia, folosindu-se tot de 


35 Si chiar și cuvântul propriu-zis: Baxter (2008) afirmă că terme- 


nul „adolescență“ a intrat în limba engleză abia la mijlocul seco- 
lului al XIX-lea, termenul comun uzitat pentru „adolescent“, 

„teenager“ (persoană cu vârstă între treisprezece și nouăsprezece 
ani), intrând în limbă chiar mai târziu — în anii '30. 

acele căi ferate (si, mai târziu, autostrăzi și căi aeriene), a 
modelat o forță de muncă mai rapidă și mai informată, pre- 
gătită să-i urmeze cerinţele și să-i culeagă roadele materiale. 
Așadar, exact la momentul la care industria crea o serie 
vastă de oportunități economice pentru tinerii dispuși 
să-și lase rădăcinile în urmă, în părți îndepărtate ale țării 
și ale lumii, aceeași industrie alimenta o nevoie paralelă 
de noi generații de manageri, inventatori, cercetători și 
profesori, care constituiau împreună un alt rezervor de 
oportunități pentru adolescenții epocii, reprezentat de sis- 
temul educaţional. Acest curent, așa cum semnalează Bax- 
ter, este evident prin apariția rapidă a liceelor în a doua 
jumătate a secolului al XIX-lea (urmarea acestora devenind 
lege), ca și prin sectorul în continuă expansiune și treptată 
democratizare a educației superioare. Avem la dispoziție 
numeroase dovezi ale acestei formalizări relativ recente — 
uneori vertiginoase — a transmiterii cunoașterii către 
generațiile de tineri americani din cadrul istoriei recente. 
Spre exemplu, atunci când tatăl meu a intrat la facultate 
în anul întâi, cu foarte puţină vreme înainte de izbucni- 
rea celui de-al Doilea Război Mondial, numai 4,6% dintre 
americani aveau studii superioare (Wilson, 2017). Titulari- 
zarea sa ca licenţiat în domeniul afacerilor în deceniul de 
după război — formare universitară achitată de statul care 
ajuta veteranii (și privită cu un scepticism amuzat de buni- 
cul meu autodidact) — constituia o îndeajuns de mare nou- 
tate în acel punct încât să se dovedească irelevantă pentru 
cariera viitoare a tatălui meu. În mod caracteristic si poate 
nu atipic, nu s-a obosit niciodată să-și finalizeze disertatia 
de masterat (MBA). Cu toate acestea, pe parcursul unei 
singure generații, studiile universitare — multe dintre 
acestea necesitând relocarea la o distanță semnificativă de 
casa natală — au trecut de la a reprezenta un ornament al 
poziției sociale deținut de un număr restrâns și exclusivist 
de persoane la a constitui o cerință obligatorie obișnuită 

la angajare pentru un vast segment din populatie (e vorba 
nu doar despre cei 33 % licentiati in mod curent, ci și des- 
pre mult mai vastul sector al populației care aspiră la acea 
distincţie și face eforturi din ce în ce mai serioase în fiecare 
an pentru a o dobândi). În mod similar, studiile doctorale 
au avut parte de o creștere rapidă, devenind surse căutate, 
adesea chiar esenţiale, de „capital cultural“ printre tine- 
rii care aspiră la un spațiu în cadrul elitelor profesionale, 
intelectuale și manageriale. 

Așadar, străduindu-se să pună bani deoparte pentru 
educaţia noastră universitară, de-a lungul anilor '50, '60 
și '70, părinţii mei nu doar urmau, cum s-ar fi presupus, 
dictatele lumii costumelor de stofă gri în care se căsători- 
seră, ci lucrau în mod activ și la a ne împinge pe noi înspre 
o structură protectoare — un mediu tranzitional, daca 
vreţi: noi pășuni înverzite ivindu-se din spatele următoa- 
rei creste — care să ne pună la dispoziție profesii serioase 
și un grad de siguranță economică odată intraţi în viata 
adultă. În comparaţie însă cu generaţiile de părinți din 
epoca preindustrială, eforturile lor, ca și cele ale aceleiași 
categorii de părinți din comunităţile de pe întregul țării, 
implicau un compromis tacit, deși adesea destul de dure- 
ros. Pentru ca speranţele respective să se poată împlini, 
pentru ca acele pământuri fertile să se întrevadă, copiiilor 
trebuiau să plece, să se detașeze, geografic și emoţional, 
de familie și să-și croiască propriile drumuri, propriile 
profesii și iubiri, iar, în timp, și propriile experiențe fami- 
liale ermetic încapsulate, sub alte acoperișuri. Această 
așteptare a îndepărtării — rar rostită, dar normativă, evi- 
dentă în piesele fie siropoase, fie melancolice ale unei 
parti atât de mari a muzicii pop, precum si în ritualurile 
frenetice ale anilor adolescenței (de la politicile grupului 
de covârstnici, ale sexului și ale întâlnirilor romantice 
si până la pregătirile de facultate) — impregneaza peri- 
oada adolescentină din prezent, o perioadă marcată de 

dispozitiile afective schimbatoare (un alt aspect determi- 
nat cultural). Separarea/individuarea, mai putin o epi- 
geneză intrapsihică și mai mult o așteptare economică și 
culturală, este cu certitudine însoțită de un tezaur de noi 
posibilități de plăcere, dar se află și la baza înaltei și une- 
ori coplesitoarei ambivalente care caracterizează trecerea 
adolescentină, și nu doar pentru adolescenţi. 

În cadrul cărții sale recente despre creșterea copiilor, 
All Joy and No Fun, o lucrare extinsă și de observație meti- 
culoasă, jurnalista Jennifer Senior (2015) descrie cu o 
puternică directete maniera in care părinţii sunt afectați 
de trecerea în adolescenţă a copiilor, pe măsură ce aceștia 
din urmă intră în perioada pubertatii și se schimbă, se 
transformă și se distanțează (în zilele noastre, această 
trecere la adolescenţă a devenit mai degrabă rezultatul 
unei alegeri active a unui stil de viață decât efectul unei 
inevitabilitati biologice). Butonând permanent telefoanele 
lor, glisând peste digurile sociale înspre spații nevăzute 
ale cărorpuncte de atracţie și riscuri nu sunt deloc greu de 
imaginat, adolescenții fie rebeli, fie taciturni ai lui Senior 
(și ai noștri, ai tuturor) se supun de fapt unui itinerar cul- 
tural riguros care li se transmite din toate direcţiile de-a 
lungul procesului de creștere: Pleacă! Hotărăște-te ce vrei! 
Găsește-ți drumul în lume! Acest exod generational impus — 
asemenea migraţiei lemingilor, caracteristica definitorie a 
experienței adolescentine vestice și a „sinelui individual“ 
adult care se naște din aceasta — le creează părinţilor o 
anxietate nebănuită și chiar o suferință de doliu, pe măsură 
ce se confruntă cu schimbările pe care le produce, precum 
părăsirea și înstrăinarea de cuibul familial. Adolescentii 
fac, într-o manieră nonșalantă sau dramatică, alegeri care 
variază în privința similitudinii cu așteptările părinților, 
iar anii adolescenţei sunt însoţiţi de avântarea în forme 
uneori înspăimântătoare de comportamente simptomatice, 
de la consumul de droguri la tentative de suicid. Cu toate 


125 


acestea, se intampla extrem de des, dupa cum observa si 
Senior, dar ne demonstrează si mult din experiența clinica 
cotidiană, ca părinţii — la fel ca și terapeutii sau adulții 
care ne pun în scris teoriile — să considere aceste curente 
îngrijorătoare ca reprezentând doar niște fenomene izo- 
late care se desfășoară sub carapacea opacă a trupurilor 
adolescentine. Sustinand acest palier comun, dar intune- 
cat al unui folclor aprobat științific, părinții și terapeutii 
sunt privați de un nivel de putere (sau poate înțelepciune) 
care ar putea să derive din a realiza că amprentele lor, indi- 
viduale și colective, se reflectă, într-o oglindă relationala, 
în rătăcirile pline de frământare ale adolescenților lor. (Să 
ne amintim doar de așteptările și dorințele imposibil de 
contradictorii ale părinților: „Maturizează-te! / Nu pleca!“; 
»Gaseste-ti propria cale!“ / „Fă ce spun eu!“) 

La fel s-a întâmplat, cred eu, și în cazul episodului fur- 
tunos de separare-individuare pus în scenă cu zeci de ani 
în urmă de experienţa fratelui meu Kevin și, în moduri nu 
tocmai diferite, în tabloul liric al subiectului poeziei lui 
Rimbaud, precum și în viata poetului însuși, cu un secol 
înainte. Excesele simptomatice ale trecerii lui Kevin prin 
vârtejul adolescentin, atât de dureroase pentru noi toți, 
au pus pentru o vreme în umbră traiectoria sa evidentă, 
desi poate șovăitoare, înspre exterior. Desi Kevin a res- 
pins cu hotărâre metoda preferată de părinții mei cu pri- 
vire la separare și plonjare în viata adultă, indiferent de 
ambivalenta sa, el nu le-a contestat niciodată scopul. Nea- 
doptarea formei externe a visurilor pe care le aveau ei în 
ce-l privea — întorcând spatele educației academice — i-a 
făcut cu siguranţă experiența adolescentină mai dificilă 
decât ne-a fost acelora dintre noi care am parcurs-o într-o 
manieră mai apropiată de calea așteptată, nemaivorbind 
de resentimentele și durerea stârnite de alegerile sale și de 
brutala reviziure a acestor visuri. Cu toate acestea, până să 
ajungă în jurul vârstei de 25 de ani, Kevin — în principal 

prin intermediul interactiunilor informale cu membrii 
anturajului său — într-adevăr dobândise o educație proprie. 
Deși acel mod de învățare mai putin structurată nu i-a ofe- 
rit niciodată posibilitatea obținerii acelui tip de distincții 
academice care i-ar fi permis să se înscrie în rândurile pro- 
fesiilor mai înalte sau chiar și să poată pricepe conținutul 
lucrării de fata (cu siguranță i-ar fi captat esența, dar ar fi 
găsit că limbajul e descurajator), a intrat în viața adultă cu 
o serie de competenţe specializate — de la a pune gresie 
și faianţă la a monta uși și a ranforsa ferestre — a căror 
valoare sau lipsă de importanță depinde întru totul de con- 
textul relational din perspectiva căruia sunt privite. 

Subiectul poetic al lui Rimbaud, bazat pe experienţa tră- 
ită de poetul însuși la 17 ani, în anii 1870, ni se înfățișează 
într-o manieră similară, pe o cale aparent convenţională: 
un adolescent visător, ieșit la o plimbare, deodată impre- 
sionat de frumusețea care îl înconjoară, în cel mai viu mod 
întruchipată de prezența efemeră a fetei adolescente care 
îi cucerește inima și, pentru o vreme, îi stăpânește visele. 
Titlul în franceză al poeziei, „Roman“, sugerează o ambigu- 
itate greu de surprins în cazul unei traduceri. Acel cuvânt 
poate să însemne și „romanţă“, cu toate posibilităţile nara- 
tive convenţionale care însoțesc termenul (fericirile până 
la adânci batraneti ale iubirii si căsătoriei), dar poate la fel 
de ușor să fie tradus prin „Roman“, o narațiune mai vastă 
și mai cuprinzătoare ce se înfiripa din ce în ce mai intens 
la momentul la care scria Rimbaud, lipsită însă de aceeași 
finalitate prestabilită. Așa cum ar fi spus-o profesoara mea 
de franceză din liceu, ,romanta“ din titlu se referă mai 
puțin la fata propriu-zisă și mai mult la relația dintre poet 
și arta sa, incluzând cuvintele cu care o curtează, precum 
si acele versuri ulterioare (poezia însăși), în care își înre- 
gistrează experienţa și își conduce forma artistică aleasă 
în noi direcții, neașteptate și remarcabil de moderne. 

Concluzii 


Rimbaud fusese, desigur, un rebel nu doar in arta sa, ci si 
in viata, ducand pentru o vreme o existenta scandaloasa 
care (împreună cu renumele său în creștere) trebuie să-i 
fi provocat derută și indignare mamei sale singure, pios 
autoritare. Homosexualitate, viol, sadomasochism, dro- 
guri: poeziile de mai târziu ale lui Rimbaud — un catalog 
al experiențelor sale și o prefigurare a atâtor de multe 
dintre temele „de nerostit“ care au preocupat generațiile 
ulterioare de artiști și adolescenţi — au fost toate puse 
pe hârtie înainte ca el să împlinească 21 de ani, moment 
faimos la care și-a lăsat stiloul deoparte și a pornit într-o 
altă direcție. Departe de a se întoarce, asemenea fiului 
risipitor, în braţele mamei sale, fostul poet s-a îndepărtat 
chiar mai mult de tărâmul natal, în cele din urmă stabi- 
lindu-se în Aden, Yemen, ca vânzător ambulant de cafea. 
Făcând acest lucru, s-a apropiat (în moduri care trebuie 
să-i fi fost clare) mai mult ca niciodată de modelul tatălui 
său, căpitan de vas, de care abia își mai aducea aminte. 
S-ar fi întors oare poetul la scris dacă nu ar fi fost răpus 
pe neașteptate de cancer la vârsta de 38 de ani? Pornind 
de la puținele dovezi istorice, acest lucru pare foarte putin 
probabil; și totuși citindu-i opera, este greu să ne dezbărăm 
de dorinţa de a fi existat un astfel de deznodământ cine- 
matic: poetul matur, întorcându-se cu alai în imbratisarea 
lumii moderne pe care versurile sale din tinerețe o aju- 
taseră să se nască. Fără îndoială că reflectiile mele sunt 
impregnate de o năzuință similară în ce-l privește pe fratele 
meu. Ar fi fost oare drumul lui Kevin mai putin anevoios 
dacă ar fi fost mai putin zdruncinat de valurile tulburi ale 
adolescenţei — rebeliunea incapatanata, adictiile —, dacă 
el și părinții mei ar fi aparținut unei familii extinse mai 
îngăduitoare și mai diversificate, una care să-i fi „susținut“ 

(Winnicott, 1960b) mai bine nelinistile din acea perioada? 
Datele factuale sunt in acest caz mult mai ambigue. Atat 
fratele mai mare, cat si sora mamei mele au avut fii care au 
respins facultatea in favoarea unor meserii, doi devenind 
antreprenori si un al treilea constructor naval (in ciuda 
unui foarte mare succes in meseria sa, cel din urma s-a 
luptat cu alcoolismul și a murit prematur în circumstanțe 
similare cu ale lui Kevin). Însă în cadrul unui parcurs care 
ar fi de negândit pe partea „indiană“ a familiei mele extinse, 
în care chiar și verii de gradul al doilea sunt incluși în 
configuraţia vieţii de familie, acești veri primari (și părinţii 
lor) au dus vieți complet separate de a noastră (i-am cunos- 
cut pe doi dintre acești tineri în copilărie, dar nu l-am văzut 
niciodată pe al treilea). Această risipire indusă cultural, 
prototipică, americană a legăturilor familiale — înrădăci- 
narea profundă a separării-individuării si limitarea con- 
comitentă a familiei la un soi de relație supersaturată, 
verticală între părinţi și progeniturile lor — i-a privat pe 
aceşti tineri și pe părinţii lor din relații familiale lărgite3€, 
care poate le-ar fi normalizat drumurile diferite și le-ar fi 
oferit părinților lor posibilitatea să realizeze că dedesubtul 
respingerii capcanelor dorințelor parentale se afla loialita- 
tea lor fata de anumite tipare familiale și culturale. 

În cadrul literaturii psihanalitice și a profesiilor dedi- 
cate sănătății mentale în ansamblul lor, se știe, firește, deja 
de multă vreme că relaţiile nefamiliale — fie că acestea sunt 
cu profesori, terapeuti, vecini sau antrenori, ca să nu mai 
vorbim de membrii familiei extinse, precum mătuși sau 
bunici, dacă sunt îndeajuns de intime (apropiate, fami- 
liar-cotidiene) — se pot dovedi decisive în inversarea efec- 
telor toxice ale traumelor din trecut, în timp ce facilitează 


35 Conexiuni nu doar verticale între părinți si copii, ci si laterale 
(frați, verisori) si diagonale (bunici, matusi/unchi, nepoți și 
nepoate etc.). 

descoperirea unor arii neexploatate de sănătate și le per- 
mit adolescenților să depășească obstacole aparent insur- 
montabile. Cu toate acestea, în comparație cu discursul 
nostru încă dominant, din ce în ce mai fundamentat bio- 
logic asupra dezvoltării adolescentine, această literatură 
dedicată rezilientei (asemenea unei parti mari a scrieri- 
lor contemporane cu privire la procesul analitic) rămâne 
invariabil una de perspectivă ,,relationala“ — mă refer aici 
la o perspectivă în care dezvoltarea sinelui este văzută ca 
fiind contextuală, ca plecând de la un fapt biologic ale cărui 
formă și semnificație sunt negociate în cadrul suprapunerii 
intime și extrem de variabile a așteptărilor care marchează 
familiile și culturile. Această perspectivă relationala apli- 
cată adolescenţei nu îi poate niciodată elibera pe părinți 
de tipul de îngrijorări care caracterizează adesea această 
etapă a vieţii, dar sugerează totuși o cale înspre înțelegerea 
„sensului“ intim al acestor neliniști. În loc să acorde atenție 
numai unor factori izolați — variabilelor imponderabile 
ale hormonilor sau genelor, sau cerințelor grupului de 
covârstnici, sau efectelor ameţitoare ale culturii digitale —, 
părinţii, precum și psihoterapeutii ar putea beneficia de 
pe urma unei încercări de a-și înțelege adolescenții în con- 
textul a ce văd în fiecare dimineaţă atunci când se uită în 
oglindă: pe ei înșiși și vârtejul contradictoriu, uneori impo- 
sibil de satisfăcut, de dorinţe si nazuinte, atât centrifug, cât 
și centripet, pe care îl insuflă în procesul de creştere a copi- 
ilor lor. Recunoscând și poate primind ajutor în privința 
acestor dificultăți — care, bineînţeles, nu sunt doar ale lor, 
ci și ale culturii noastre —, părinţii ar putea ajunge să reali- 
zeze că lupta cea mai aprigă și mai intimă a adolescenților 
lor, pe parcursul trecerii adolescentine, se referă mai putin 
la a se elibera ei înșiși de așteptările parentale cât la găsi- 
rea unei căi de a le împlini (oricât de dificil ar putea să 
pară acest lucru). 

Capitolul 4 


Relatia de prietenie, dispozitia 
prietenoasa si intimitatea 


Gurmeet Kanwal 


Sa incepem cu observatia ca prima litera a cuvantului 
„intimitate“ este „I“ (in engleză „I“ înseamnă „eu“ — n.t.). 
Este interesant că, dacă ne uităm la primele două litere, 
avem cuvântul „in“ (în română, „în“ — n.t.), iar primele 
trei litere ne oferă un indiciu al derivatiei latine a cuvân- 
tului din cuvântul-rădăcină „intimus“ (Wiktionary, 2018), 
care înseamnă „cel mai profund“. Cum se face atunci că în 
psihologie am ajuns să considerăm intimitatea drept un 

subiect care se referă la apropierea dintre oameni? 

Iată o modalitate de a înțelege acest lucru. Măsura în 
care avem posibilitatea de a stabili o relaţie intimă cu o 
altă persoană depinde de măsura în care suntem conectaţi 
la propria subiectivitate profundă într-o manieră deplină 
și sănătoasă. Intimitatea devine un fenomen între oameni, 
dar numai avându-și originile în experienţa de intimitate 
cu sine. Se întâmplă prea des să observăm în munca noas- 
tră clinică oameni care încearcă cu disperare să stabilească 
relații apropiate (adică o anumită intimitate) cu ceilalți 
fără să fi stabilit o intimitate cu propria lor subiectivitate. 
Cu cât sunt mai prevalente operaţiile disociative din cadrul 
unui sistem al sinelui, cu atât este mai dificil să creezi 
o experiență relationala satisfăcătoare. Desi disocierile 
constituie uneori singurul mod de a supraviețui traumei 

relationale, „ca manieră proactivă de a-ţi trăi viata, costul 
acestei soluții este însă întotdeauna identic pentru fiecare 
individ — o viata netrăită la un nivel sau altul“ (Bromberg, 
1998, p. 202). Iar acest rezultat nu e deloc unul de dorit! 

Opusul este și el adevărat. Modul în care o persoană 
trăiește intimitatea în raport cu propria-i subiectivitate 
va depinde de tipul de intimitate de care are parte în 
cadrul relational. Din perspectiva dezvoltării, aceasta 
începe cu diada mama-bebelus (îngrijitor-bebeluș) si 
se dezvoltă de acolo înspre cercuri relationale din ce în 
ce mai extinse. 

Iată deci cum planul intrapsihic și cel interpersonal 
sunt legate tot timpul, inclusiv din perspectiva dezvoltă- 
rii — prin intermediul unei dinamici experientiale recur- 
sive, în cadrul căreia relationalul construiește in mod 
constant personalul, iar personalul generează în mod con- 
stant relationalul. Tulburările care au loc într-unul dintre 
planuri conduc la tulburări în cadrul celuilalt. Intrapsihi- 
cul si interpersonalul sunt complet dependente unul de 
celălalt sau, cu alte cuvinte, sunt complet interdependente. 
Altfel spus, în exprimarea lui Bromberg (1998), există „o 
negociere continuă între cele două realități subiective — 
interioritatea creativă și relationarea socială“ (p. 127). 

Așadar, intimitatea este o experienţă circulară care 
poate fi văzută fie ca începând de la cel mai profund nivel al 
fiinţei noastre și îndreptându-se în exteriorpentru a stabili 
relaţii, fie ca începând dintr-un context relational care per- 
mite dezvoltarea $i experientierea propriei subiectivitati. 
Modelul teoretic utilizat depinde de punctul unde ne dorim 
să punem degetul pe harta metapsihologică pentru a trasa 
suprafața acestei benzi a lui Mobius. Nu este deci vorba 
de a urmări cu degetul două suprafețe — aceasta e doar o 
iluzie perceptivă. Un cuplet scris de un poet indian din 
secolul al XV-lea, Kabir, oferă o bună imagine, primul vers 
traducându-se prin „aleea iubirii este atât de îngustă, încât 

nu este loc pentru doi s-o parcurgă“.37 Implicatia psiholo- 
gica a cupletului poate fi utilizata ca metafora pentru etimo- 
logia cuvântului „intimitate“. A fi îndrăgostit implica faptul 
că există doi și totuși într-un mod paradoxal nu este loc 
decât pentru unul. Dar paradoxul (ce nu poate fi rezolvat, 
aşa cum ne avertizează Winnicott) este că cei doi sunt unul 
și același, provenind din aceeași circularitate continuă. Ast- 
fel, cuvântul „intimitate“ are sens atât din punct de vedere 
etimologic, cât și psihologic. Un anumit tip de experiență de 
relationare și de intimitate despre care nu se vorbește înde- 
ajuns în literatura psihanalitică este dispoziția prietenoasă. 
Acest capitol pune în discuţie relația dintre dispoziţia prie- 
tenoasă și intimitate. Unde plasăm dispoziția prietenoasă 
într-un context psihanalitic? Care este valoarea acesteia, din 
perspectiva dezvoltării, din punct de vedere psihodinamic 
și clinic, în înțelegerea și facilitarea intimitatii? 

În cadrul introducerii lucrării Joc și realitate (1971/ 
trad. rom.: 2006), Winnicott a scris că „în descrierea 
locului acestor fenomene în viata unui copil, poziția cen- 
trală deținută de Winnie Ursuletul3® trebuie recunos- 
cuta“ (p. 11). Este interesant cum, la 27 de ani mai târziu, 
Ursuletul Winnie a fost desemnat și onorat ca mascota 
internațională a prieteniei de către Naţiunile Unite. Ce 
sugera referirea lui Winnicott la Ursuletul Winnie? Poate că 
Winnicott făcea intuitiv trimitere la semnificația relațiilor 
de prietenie, ca și la semnificaţia obiectelor tranziționale 
și a jocului, deși a spus puţine despre prietenie în par- 
ticular. În 1998, Ansamblul General al Naţiunilor Unite 
i-a onorat pe Ursuletul Winnie si pe celelalte personaje 
printr-o inscripție comemorativă în care i se mulțumea 
pentru constantul său mesaj de „tovărășie, loialitate și 


37 În hindi: „Prem gali ati sankri tame do na samaye“. 

35 Winnie the Pooh, personaj din cărțile pentru copii ale autorului 
englez A.A. Milne, numit în română Ursuletul Winnie Puh sau 
Winnie de Pluș. (N.t.) 

prietenie fata de lume“. Natiunile Unite au proclamat, de 
asemenea, in 2011 ziua de 30 iulie ca ,,Ziua Internationala 
a Prieteniei“. Fie că prin cărți, poezie, folclor sau film, 
lumea a recunoscut întotdeauna importanţa prieteniei în 
viața omenească, mult mai mult decât am făcut-o vreodată 
noi psihanaliștii, cel puţin în cadrul teoriilor noastre. 


Definiţii 


Multi scriitori l-au citat pe Aristotel cu privire la tema prie- 
teniei, datorită faptului că în opera sa seminală Etica nico- 
mabhică acesta descrie trei tipuri de prietenie. Thomson 
(1998) rezumă categoriile aristoteliene ca fiind ,,(1) prie- 
tenii care oferă o sursă de plăcere; (2) prietenii cu care ne 
angajăm în relații comerciale; și, în cele din urmă, (3) acei 
prieteni pe care îi iubim pur și simplu pentru cine sunt“ (pp. 
553-554). Cu toate acestea, acest capitol nu se referă la tipu- 
rile de prietenie, ci constituie mai degrabă o încercare de a 
pătrunde în spatele înțelegerii psihanalitice a sentimentului 
de prietenie, ca experiență psihică și tip de afect. Pentru 
a menţine acea claritate, aș sugera următoarele definiţii: 
Prietenia (friendship) este o ecuație relationala domi- 
nată de o dispoziţie prietenoasă care se consolidează de-a 
lungul timpului astfel încât avantajele menţinerii ecuației 
relationale încep să contrabalanseze multe alte obligaţii, 
dorinţe sau cerinţe sociale. Adesea, în mod deosebit în 
cursul anumitor stadii de dezvoltare, aceasta poate chiar 
să aibă prioritate în fata dorințelor sexuale — „tovarășii 
înaintea târfelor“ sau „gagicile înaintea sculelor“39 sunt 


39 Bros before Hos“ / „Chicks before Dicks“ în original, expresii 
de argou împământenite (mai ales în engleza americană), care 
exprimă statutul prioritar al relațiilor cu prietenii fata de relațiile 
de cuplu. (N.t.) 

strigate de protest care exprima astfel de prioritati homoso- 
ciale (in acest caz, nonsexuale). Kayleen Schaefer (2018) 
exploreaza centralitatea relatiilor de prietenie intre femei 
in cartea sa, Text Me When you Get Home: The Evolution 
of Modern Female Friendship (Dă-mi mesaj când ajungi 
acasă: evoluţia prieteniei moderne între femei). În mod 
similar, Michael Kimmel analizează această dinamică în 
cazul bărbaţilor în cartea sa din 2008, Guyland (Tărâmul 
bărbaților), în care afirmă că „masculinitatea este într-o 
mare parte o experiență «homosocială»: prestată pentru 
alti bărbaţi și judecată de aceștia“ (p. 47). 

Prietenii sunt indivizi care au capacitatea de a susține 
prietenia de-a lungul unor perioade semnificative. Prie- 
tenii nu sunt cunoștințe, colegi sau membri ai familiei, 
deși dispoziția prietenoasă poate fi regăsită în toate aceste 
relații și pot adesea exista suprapuneri între acele catego- 
rii. Un efect cultural și filologic nociv al Facebookului este, 
în opinia mea, pervertirea cuvântului „prieten“, sugerând 
că oricine se întâmplă să ajungă pe pagina ta de Face- 
book este desemnat ca fiindu-ti „prieten“. În lumea digi- 
tală, cuvântul „prieten“ a dobândit o semnificaţie iluzorie, 
efemeră și înșelătoare. În plus, se folosește de principiul 
central de cooperare din spatele sentimentului de prie- 
tenie și îl transformă într-unul competitiv și comercial, 
oamenii concurând la a avea un „număr“ mai mare al lis- 
tei lor de „prieteni“ decât alții. 

În timp ce prietenia desemnează starea relationala 
constantă dintre doi prieteni, dispoziția prietenoasă 
(friendliness) este o stare de integrare relationala dintre 
oameni care trebuie văzută ca fiind dinamică. Anume, se 
află în continuă schimbare, apare și dispare, se formează 
și se dizolvă, devine latentă sau activă, în orice cadru 
relational, fie că se întâmplă între „prieteni“, iubiți sau 
soți, ori chiar părinți și copii, precum și între pacienţi și 
terapeuti (transferential sau în alt fel). 

Există o distincție importantă de păstrat in minte între 
intimitate și dispoziția prietenoasă. Intimitatea este neu- 
tră ca valoare. Ea poate fi „bună“ sau „rea“. Intimitatea 
se poate structura în jurul relei-vointe, a ostilitatii sau 
a agresivitatii — i.e., unii oameni pot fi implicați într-o 
intimitate sadomasochistă. Acel tip de intimitate implică 
o fluctuatie continuă între motivaţia conjunctiva și cea 
disjunctivă (termeni introduși de Sullivan, la care voi 
reveni) — asemenea fenomenelor schizoide, în care 
fluctuatia este între evitare și apropiere. Putem să obser- 
văm o intimitate între parteneri, dintre care unul este abu- 
ziv, iar celălalt abuzat, unul este exploatator, iar celălalt 
exploatat, unul este opresor, iar celălalt opresat, ori unul 
este dedicat și loial, în timp ce celălalt este necredincios și 
amăgitor. În multe dintre aceste circumstanţe, ne putem 
trezi întrebându-ne de ce mai sunt împreună? Deseori, 
pacienții se află în tratament tocmai pentru a se dumiri 
ei înșiși care sunt motivele. 

Dispozitia prietenoasă, pe de altă parte, se referă intot- 
deauna, în opinia mea, la un element pozitiv al intimitatii. 
Dispozitia prietenoasă nu este niciodată „rea“, patologică 
sau dezadaptativă. Putem să avem prieteni răi, la fel cum 
putem să avem parteneri, soţi sau iubiţi rai. Dar ceea ce 
sugerez este că dispoziția prietenoasă este acel aspect al 
relationarii care se referă la capacitatea de a fi îngrijorat 
fata de celălalt (Winnicott, 1963), la siguranţa interper- 
sonală (Sullivan, 1953), la aspectul ludic mai degrabă 
decât la satisfacția libidinală (Winnicott, 2006) și la 
cooperare mai degrabă decât la competitivitate (Majolo, 
Ames & Brumpton, 2006). Prietenii pot fi competitivi, dar 
dispoziția prietenoasă este acel aspect dintre ei care este 
necompetitiv. Această distincţie nu a fost făcută de obi- 
cei în cadrul literaturii psihologiei asupra prieteniei și a 
dispozitiei prietenoase. Dispozitia prietenoasă nu este un 
atasament libidinal minus ceva anume, nu este o pulsiune 

„cu scop inhibat“ (Freud, 1921), ci, mai degrabă, este un 
scop în sine. Dispozitia prietenoasă nu este o staţie inter- 
mediară dintr-o călătorie întreruptă către satisfacția sexu- 
ală sau o sublimare ocolitoare a fantasmelor și dorințelor 
competitive și agresive. Dispozitia prietenoasă este un 
produs al evoluției comportamentale și psihice care asi- 
gură supraviețuirea prin cooperare, afiliere, relaxare și 
siguranţă. Acesta este motivul pentru care îl observăm atât 
la oameni, cât și la animale. Absența acestei claritati este 
în mare măsură responsabilă pentru inexistența literaturii 
psihanalitice asupra dispozitiei prietenoase, începând cu 
subsumarea sa de către Freud teoriei pulsiunilor. 


Dispozitia prietenoasă și teoria pulsiunilor 


Între pulsiunea libidinala/sexuala care sta la baza inti- 
mitatii și pulsiunea agresivă /de moarte care o tulbură sau 
o perverteste, unde anume a vizualizat Freud, dacă a făcut 
acest lucru, un spațiu pentru nevoia psihică de a avea o 
relație de prietenie? De fapt, nicăieri. Ca să-l parafrazăm 
pe Freud, prietenia și dispoziția prietenoasă sunt sexua- 
litate cu scop inhibat sau iubire cu scop inhibat (Freud, 
1921). În perspectiva sa binară, toate interacțiunile apa- 
rent nedeterminate de pulsiuni puteau fi reduse la una 
sau la cealaltă din cele două surse. Pentru Freud, toate 
activitățile umane sunt mascate — ele sunt derivate pulsi- 
onale și formaţiuni de compromis. Dacă acceptăm această 
premisă, atunci nu rămân multe de spus despre prietenie 
în afară de a-i dezvălui originile într-o formă sublimată 
a satisfacerii pulsionale, în care atât agresivitatea, cât și 
libidoul sunt conţinute prin anumite modalități, creând 
un spațiu pentru o interacțiune care tinde (astfel) să fie 
relativ lipsită de conflicte. Însă această perspectivă asupra 

prieteniei si a dispozitiei prietenoase impiedica posibi- 
litatea de a înţelege o experiență umană omniprezentă, 
fundamentală și, cu toate acestea, majoritar neglijată de 
gândirea psihanalitică. 

Leo Rangell (1963), descriind opinia lui Freud cu privire 
la prietenie, citează dintr-o comunicare personală cu Hart, 
referindu-se la afirmaţia acestuia din urmă că, „dispoziția 
prietenoasă și prietenia sunt descrise ca și cum ar fi niște 
variante diluate ale iubirii, la fel cum rozul este conside- 
rat o diluare a roșului“. Radomisli (1968), luând în con- 
siderare aspectul inhibării scopului în cazul agresivitatii 
(mai degrabă decât al libidoului), scrie: „Atunci, poate a 
venit timpul să reexaminăm teoria psihanalitică cu pri- 
vire la prietenie și să ne întrebăm dacă agresivitatea cu 
scop inhibat nu este la fel de importantă în prietenie ca 
sexualitatea cu scop inhibat“. Așadar, atât Rangell, cât și 
Radomisli continuă în linia formulării freudiene a pri- 
eteniei și a dispozitiei prietenoase ca expresii „cu scop 
inhibat“ ale pulsiunilor libidinale sau agresive. În cadrul 
capitolului de fata, eu prezint un punct de vedere care 
constituie tocmai opusul acestei perspective. Voi indica 
unele posibilități alternative, în principal ancorate într-o 
tradiție teoretică interpersonala/relationala. Voi susține 
faptul că dispoziţia prietenoasă își merită propriul spațiu 
cromatic în universul spectral al posibilităților relationale. 

Care ar fi dovezile ce demonstrează că prietenia nu este 
o forma sublimată a activităţii libidinale? Toate tipurile de 
oameni au prieteni — atât cei care sunt liberi și satisfacuti 
libidinal, cât și cei care prezintă conflicte și refulări libi- 
dinale. Iar prieteniile lor nu par să se caracterizeze prin 
aspecte semnificativ diferite. Există persoane cărora le este 
foarte dificil să-și facă prieteni. Acestora le este adesea difi- 
cil și să lege relații romantice/sexuale. Iar în ce-i privește 
pe aceia care au dificultăți în aria sexualităţii, dar nu și în 
cea a prieteniei, capacitatea lor de a întreține prietenii nu 

pare să se modifice pe măsură ce-și solutioneaza proble- 
mele sexuale. Continuă să aibă aceeași nevoie de a avea 
prieteni. În multe societăţi, absenţa conexiunilor filiale 
(care conduce la umilire sau alienare socială) poate fi mult 
mai devastatoare decât lipsa capacităţii de a atinge inti- 
mitatea sexuală. Cu alte cuvinte, s-ar putea ca dispoziția 
prietenoasă sau afabilă să fie valorizată în cadrul culturi- 
lor mai mult decât intimitatea sexuală. 

De asemenea, știm din cele mai vechi timpuri că priete- 
niile pot depăși toate tipurile de bariere sociale umane pre- 
stabilite. Prietenii care trec peste limite socioeconomice sau 
de castă sunt descrise chiar în mituri indiene antice, spre 
exemplu cea dintre Krishna (de descendență regală și o 
manifestare a divinității) și Sudama (un țăran sărac și umil), 
precum și cea dintre Karna (considerat inițial, în mod ero- 
nat, ca făcând parte dintr-o castă inferioară) și Duryodh- 
ana (un print, deci cineva dintr-o castă superioară) din 
Mahabharata. În Moby Dick al lui Melville, suntem marto- 
rii prieteniei improbabile dintre Ishmael și Queequeg, unul 
fiind atras de celălalt contrar tuturor așteptărilor: „Era, ce-i 
drept, sălbatic și arăta ceva de speriat; totuși, începusem să 
simt pentru el o atracție misterioasa“4°. Prieteniile dintre 
potenţiali parteneri sexuali par, în literatura populară, să 
constituie provocări mai mari. Exemplul clasic ni-l oferă 
filmul Când Harry a cunoscut-o pe Sally (apărut pe ecrane în 
1989). În ciuda marilor eforturi și având o sumedenie de 
discuții în contradictoriu despre posibilitatea prieteniei, cei 
doi protagoniști ajung în cele din urmă un cuplu. Conclu- 
zia este că dispoziţia prietenoasă între potenţiali parteneri 
sexuali conduce cu ușurință la intimitate sexuală. Dar, dacă 
intimitatea prietenească poate deveni drumul către intimi- 
tatea sexuală, atunci cum ar putea dispoziția prietenoasă să 
fie o formă de sexualitate „cu scop inhibat“? Este un drum 


19 Trad. rom.: Editura Minerva, Bucuresti: 1973, p. 95. (N.t.) 

deschis sau un drum infundat? Dispozitia prietenoasa faci- 
litează sexualitatea; nu este o cale ocolitoare a sexualității. 
Cu siguranţă, nu în vreun sens universal. 

Observăm existența dispozitiei prietenoase între spe- 
cii (câinele este considerat cel mai bun prieten al omu- 
lui), chiar dacă nu există reproducere sexuală între specii. 
În fapt, caracteristica definitorie a unei specii constă în 
absența posibilității de reproducere cu altă specie. Cu 
toate acestea, există o abundență de dovezi ale dispozitiei 
prietenoase între specii. În mod interesant, imaginile care 
înfățișează dispoziția prietenoasă între specii reprezintă 
un foarte mare punct de atracție pentru oameni. Cartea 
lui Jennifer Holland (2011), Unlikely friendships (Priete- 
nii improbabile), care conţine 47 de povești care prezintă 
dispoziţia prietenoasă dintre specii este îndeajuns de 
populară încât să ocupe locul #304 pe lista de cărți pentru 
Kindle a site-ului Amazon. Se poate să existe multe motive 
în spatele acestei reacții. Voi sugera aici trei dintre aces- 
tea, deși este cu certitudine posibil să existe și altele: (i) 
Aceste imagini demonstrează că nu trebuie să ne temem 
de lucruri (sau de sentimente, cum ar fi cel de agresivitate) 
de care ne-am temut în mod obișnuit — precum imaginea 
prieteniei dintre un tigru și o capră sau văzând cum o 
pasăre ciugulește mâncare dintre dinții unui crocodil! (ii) 
Observarea dispozitiei prietenoase dintre specii se inca- 
drează în categoria spargerii tabuurilor și, în consecinţă, 
ne provoacă o fascinatie ontogenetica. Aceste tabuuri pot 
să se refere și la altceva decât la aspecte ale sexualității sau 
ale incestului. Pot să fie și tabuuri ascunse în spatele xeno- 
fobiei și a multor altora dintre prejudecățile noastre. (iii) 
Posibilitatea prieteniei între specii relevă un optimism 
inerent. Implicatia ar fi că pulsiunile pot fi îmblânzite, ca 
obstacolele adânc înrădăcinate din perspectivă evolutivă 
pot fi depășite, că elementele disociate în mintea noas- 
tră pot coexista, ba chiar pot deveni integrate. Așadar, 

dispozitia prietenoasa intre specii intretine puterea Ide- 
alului. Acest fenomen biologic si evolutiv al dispozitiei 
prietenoase între specii pur și simplu nu a fost luat în 
considerare în cadrul gândirii psihanalitice cu privire la 
prietenie sau la dispoziția prietenoasă. Prietenia dintre 
specii este și ceea ce face ca Ursuletul Winnie și grupul său 
de prieteni (un urs, un porc, doi canguri, un măgar, un 
tigru, un iepure, o bufnita și chiar si un om) să îi încânte 
atât de tare și pe copii, și pe adulți. 

În vreme ce este adevărat ca pulsiunile libidinale si 
agresive ar putea fi descărcate sau deplasate în cadrul unui 
câmp interpersonal integrat în jurul dispozitiei priete- 
noase, aceasta nu înseamnă că dispoziția prietenoasă este 
prezentă numai pentru a permite o astfel de expresie pul- 
sională. Și când acest lucru se întâmplă, aceasta nu implica 
automat că dispoziția prietenoasă constituie o activitate 
pulsională „cu scop inhibat“. Singura implicatie este că, 
întrucât siguranța interpersonală este o caracteristică 
relationala a dispozitiei prietenoase, iar joaca este asociată 
ontogenetic cu aceasta, prieteniile pot adesea supraviețui 
în siguranță chiar și după exprimarea elementelor agresive 
sau erotizate. Măsura în care prieteniile pot conţine fără 
pericol expresii libidinale și agresive variază de la cultură 
la cultură și de la diadă la diadă. Și în cadrul oricărei cul- 
turi date, ce este permis între bărbați este diferit de ceea 
ce este permis între femei (Rubin, 1986). Spre exemplu, 
atunci când compar experiența mea de a crește în India 
cu cea de a locui în SUA, este impresionant de observat 
spectrul cu mult mai larg al permisivitatii prieteniei din- 
tre bărbați, în termenii căldurii emoţionale, ai atingerii și 
ai afecțiunii verbale. Un comportament similar este mult 
mai posibil să fie perceput în SUA ca indicând înclinații 
homosexuale. Însă tocmai acest gen de interpretare cu 
rădăcini culturale poate să facă dispoziția prietenoasă să 
pară o formă de „sexualitate cu scop inhibat“. Schaffner 

(2001), descriindu-si experienta traiului in India, face 
aceeasi observatie: ,Vesticii care calatoresc in India sunt 
adesea surprinși să vadă bărbați mergând pe stradă la brat 
sau ținându-se de mână ca semn al prieteniei, nu ca semn 
al unui interes homosexual“ (p. 119). 

Deși inovatoare în privința abordării acestei teme, 
lucrarea lui Rangell (1963) asupra dispozitiei prietenoase 
prezintă două probleme: nu reușește să mențină distincția 
dintre investigarea dispozitiei prietenoase ca stare afec- 
tivd/relationald și a prieteniei ca structură relationald si, 
deși semnalează originile timpurii ale dispozitiei priete- 
noase, rădăcinile acesteia în joc și în experienţa obiectului 
tranzitional, precum și relația dintre acesta și sentimentul 
de siguranță (ca opus al anxietatii), Rangell nu reușește 
să observe eroarea din cadrul logicii freudiene cu privire 
la „inhibiţia scopului“ pulsiunilor ca reprezentând funcția 
primară a prieteniei. 

Dovezi ale faptului că dispoziția prietenoasă consti- 
tuie o capacitate și o cale primară a dezvoltării se regă- 
sesc și în semnificaţia jocului. Știm, prin intermediul 
variilor domenii de studiu — psihanaliza, științele cog- 
nitive, sociologie, antropologie, biologie —, că jocul este 
esențial pentru starea de bine a organismelor orientate 
social, precum și un aspect universal al diferitelor specii 
si culturi (Bekoff, 1998; Bekoff & Jessica, 2009; Brown & 
Christopher, 2009; Burghardt, 2005; Smith, 1982). Stim 
că joaca începe de timpuriu și continuă pe tot parcursul 
vieţii. Cu toate acestea, faptul că observăm elemente ale 
unor expresii libidinale și agresive în variate forme ale 
jocului nu implică automat că jocul ar reprezenta pur și 
simplu o formă de sexualitate sau agresivitate „cu scop 
inhibat“. Și nici nu are implicatia că evoluţia jocului a 
avut loc astfel încât să redirectioneze sau să gestioneze 
pulsiunile libidinale și agresive. Corelatia nu este, deci, 
echivalentă cu cauzalitatea. 

De fapt, as sugera ca lucrurile se petrec in mod frec- 
vent chiar invers. Erotismul poate deveni deseori o incer- 
care greșit directionata de a satisface nevoia individului 
de prietenie sau de amabilitate prietenoasă. Acest lucru 
creează probleme în palierul romantic al relaţiei. În acest 
caz, sarcina terapiei este de a elibera dorinţa de prietenie 
de contaminarea sa cu erotismul. Am remarcat că pacienții 
care au fost în copilărie supuși abuzului sexual întâmpină 
adesea dificultăți în a face diferența dintre cele două. Este 
posibil ca dispoziția prietenoasă din cadrul experienţei lor 
de dezvoltare să fi fost coruptă sau pervertită de erotismul 
necontrolat al părintelui abuziv. O astfel de tânără care se 
identifica drept bisexuală avea dificultăți de menţinere a 
unei relaţii de prietenie, pentru că, mai devreme sau mai 
târziu, fie ajungea să se culce cu respectivii prieteni, fie se 
înfuria din cauza a ceea ce ea percepea ca fiind dorinţe ero- 
tice ale celeilalte persoane, care constituiau o intruziune 
în dorința ei de a menține relaţia la un nivel de prietenie. 
Apoi își percepea „prietenii“ ca fiind abuzatori si egoisti. 
Ce am înţeles este că dispoziţia prietenoasă îi trezea anxi- 
etate și nesiguranță, pentru că nu putea fi sigură că va 
rezista în timp. „Avea nevoie“ de contact sexual (credea 
ea) pentru a se asigura de interesul pe care i-l acorda cea- 
laltă persoană. Și totuși, imediat ce intervenea sexualita- 
tea, devenea mult mai greu de știut ce tip de interes era 
de fapt la mijloc. Soluţia fantasmată devenea o problemă 
în plus, iar soluţia reală îi era inaccesibilă. 

De fapt, există multe teorii care explică de ce jocul a 
evoluat în rândul animalelor, neexistând un acord gene- 
ral în cadrul ansamblului literaturii științifice. Pellis, 
Pellis și Bell (2010) clasifică teoriile existente în două 
categorii principale: „ipoteza antrenamentului motor“ și 
ipoteza „antrenamentului pentru situații neașteptate“. 
Ipoteza antrenamentului motor sugerează că jocul con- 
stituie o modalitate de a antrena atât corpul, cât și creierul 

organismului pentru a se angaja in comportamente adulte. 
Autorii indica, spre exemplu, existenta unor modificari 
observate in regiunile cerebelului care controleaza com- 
portamentul motor. Se pare de fapt că „tipuri diferite de 
joc isi ating varful in etape diferite ale perioadei de prun- 
cie a maimutelor, iar aceste varfuri corespund cu perioa- 
dele diferite de maturizare — deci sunt probabil asociate 
cu regiuni diferite ale creierului“ (p. 281). A doua ipo- 
teză sugerează că imprevizibilitatea și variabilitatea com- 
portamentului de joc constituie o modalitate prin care 
organismul dezvoltă o mai mare competenţă de gesti- 
onare a imprevizibilului și a situațiilor neașteptate în 
viata. In consecinţă, „joaca este un mijloc de expunere 
a unui animal la situații noi și de a testa comportamente 
noi“ (p. 282). Autorii continuă apoi prin a sugera oa 
treia posibilitate care le-ar putea circumscrie pe celelalte 
două: „Joaca antrenează animalele pentru a fi reziliente 
prin modificarea circuitelor neuronale care reglează răs- 
punsurile emoționale“ (p. 292). Datele ştiinţifice prezintă 
jocul drept o activitate multifuncţională care nici nu repre- 
zinta o redirectionare a impulsurilor sexuale și nici nu se 
limitează la exersarea unor componente ale comporta- 
mentului sexual adult. 

Dintre psihanaliști, Winnicott a fost cel care a creat un 
nou tip de spaţiu în cadrul căruia să fie conceptualizate 
aspectele de dezvoltare ale jocului. Postulând conceptele 
de spaţiu potential și fenomen tranzitional, Winnicott a 
separat jocul de pulsiuni și a elaborat o linie de dezvol- 
tare din copilăria mica până în viata adultă pentru varii 
activități din sfera creativă, referindu-se la toate acestea 
drept „joc“, incluzând aici și experiența tratamentului 
psihanalitic. Acesta afirmă foarte explicit: „Dar joaca tre- 
buie să fie studiată ca subiect de sine stătător, suplimentar 
conceptului sublimării pulsiunii. Având aceste două feno- 
mene (activitățile de joacă, respectiv cele de masturbare) 

atât de strâns legate in mintea noastră, este foarte posibil 
să se fi pierdut ceva. Am încercat să atrag atenția asupra 
faptului că, atunci când un copil se joacă, elementul mas- 
turbator este in mod fundamental absent“ (p. 65). Putin 
mai departe, scrie: „Cred că este important pentru analiști 
să li se reamintească în mod constant nu numai ce i se 
datorează lui Freud, ci și ce datorăm acestui lucru uni- 
versal și natural numit joc“ (p. 68). Consider că aceasta 
este o afirmație remarcabilă, ale cărei implicaţii nu au 
fost încă întru totul digerate sau recunoscute de teoria 
clasică. Urmând observaţia lui Winnicott, sugerez că joaca 
nu este posibilă în lipsa dispozitiei prietenoase și că, in 
consecință, această stare afectivă, ca și joaca, trebuie să fie 
înţeleasă separat de pulsiunile cu scop inhibat. Winnicott 
își încheie lucrarea cu următoarele afirmaţii: „Joaca este 
în mod inerent excitantă și precară. Această caracteris- 
tică nu derivă din excitatia pulsională, ci din precaritatea 
specifică interacțiunii, în mintea copilului, dintre ceea ce 
este subiectiv (cvasihalucinatie) și ceea ce este perceput ca 
obiectiv (realitatea împărtășită sau propriu-zisă) “(p. 82). 

Rangell recunoaște semnificația ideilor winnicottiene cu 
privire la fenomenele tranziționale (care, pentru Winnicott, 
conduc la spațiul de joacă) pentru a înțelege dispoziţia pri- 
etenoasa. El scrie: „Aș putea menționa ca «prieten» tim- 
puriu obiectul tranzitional descris de Winnicott. Acesta ar 
putea fi o păturică, un animal de companie sau o păpușă 
de cârpă“. Continuă prin a spune: „Acesta ajunge apoi să 
servească precum un «prieten» timpuriu, dacă nu chiar 
un prim «prieten», un ajutor extern al unui eu plăpând 
și neexperimentat, în lupta sa de a înfrânge starea de 
neajutorare“ (p. 15). Mai scrie (amintindu-ne de Sulli- 
van): „Aceleași considerații se aplică și aceleași premise 
există și în cazul dezvoltării anxietatii, al cărei opus este, 
apropo, dispoziția prietenoasă“ (p. 13). Cu toate acestea, 
în ciuda claritatii cu care vede conexiunea dintre dispoziția 

prietenoasa si fenomenele tranzitionale (incluzand aici 
joaca), autorului îi este dificil să contrazică noțiunea cla- 
sic stabilită conform căreia dispoziţia prietenoasă se naște 
din pulsiunile cu scop inhibat. Winnicott, pe de altă parte, 
o vedea ca o formă de relationare a Eului, afirmând că „se 
va constata că eu confer o mare importanţă acestui fel de 
relație pentru că sunt de părere că ea reprezintă materia- 
lul din care este făcută prietenia“ (Winnicott, 1958, p. 38). 


Înțelegerea prieteniei din perspectiva 
interpersonală a dezvoltării 


Pentru Sullivan, forma oricărei interacțiuni interperso- 
nale se referă întru totul la stabilirea unui sentiment de 
siguranță. Așadar, variatele mecanisme pe care oamenii 
le utilizează pentru a-l atinge sunt numite „operaţiuni de 
siguranță“ (Sullivan, 2018). Din perspectiva dezvoltării, 
această nevoie de siguranță debutează încă de la naștere 
prin atenția acordată „nevoilor“ fizice precum foamea. 
Autorul numește comportamentul și sentimentul stârnite 
persoanei îngrijitoare de nevoile bebelusului ,,tandrete“. 
Tandretea este definită de Sullivan drept „o anumită ten- 
siune [...] care reprezintă o potentialitate sau un impuls 
pentru activități potrivite — ori mai mult sau mai putin 
potrivite — pentru a satisface nevoile bebelușului“ (p. 76). 
Așadar, tensiunea foamei este eliminată (ceea ce Sulli- 
van numește ,,satisfactie“) prin tandretea mamei care 
isi oferă sânul. Apoi Sullivan prezintă ipoteza conform 
căreia, în contrast cu tensiunea nevoilor fizice, care este 
legată de „mediul fizico-chimic“ al bebelușului, tensiunea 
anxietății este întru totul o funcţie a „existenței în comun 
cu un mediu personal [...] relaxarea tensiunii anxietatii 
[...] nu este experienţa satisfacerii, ci cea a siguranței 

interpersonale“ (p. 79). Din perspectiva lui Sullivan, 
siguranta si valoarea proprie sau stima de sine constituie 
componentele-cheie ale sanatatii mentale. Capacitatea de 
relationare intimă se bazează pe aceste atribute. Sullivan 
(2018) scrie: „Intimitatea reprezintă acel tip de situație 
care implică doi oameni și care permite validarea tuturor 
componentelor valorii personale“ (p. 351). 

Noţiunile de „relaxare“ și de „siguranță interpersonală 
sunt de asemenea strâns legate de dezvoltarea și dinamica 
dispozitiei prietenoase. Aceleași caracteristici relationale 
sunt fundamentale pentru activitatea de joacă. Joaca este 
perturbată dacă cerințele sau așteptările libidinale inter- 
vin într-o manieră nereciprocă. Același lucru este valabil 
și în cazul dispozitiei prietenoase. Astfel, conform teoriei 
interpersonale, dispoziția prietenoasă poate fi privită ca 
o achiziţie în cadrul dezvoltării a unei cantități adecvate 
de siguranță, valoare personală și satisfacție. Bazele aces- 
tei capacități încep să fie construite în timpul copilăriei 
mici, apoi există unele stadii de dezvoltare în cadrul cărora 
exercitarea acestei capacități devine centrală și poate con- 
duce la stabilirea unor prietenii pe termen lung sau, în 
cuvintele lui Sullivan, la ,,intovarasire“.41 Weinberg (1989) 
oferă următoarea descriere: „Este un proces interpersonal 
care furnizează tipul de validare consensuală ce constituie 
o parte atât de necesară a intimitatii, încât Sullivan l-a 
subliniat în cadrul prezentării epocii preadolescentine ca 
reprezentând un factor-cheie pentru dezvoltarea integră- 
rii interpersonale și a unui sentiment adevărat al sinelui, 
prin intovarasire“. Pentru Sullivan, stabilirea de „tovărășii“ 
avea potenţialul de a oferi protecție împotriva perturbări- 
lor semnificative, precum procesul schizofrenic. 


« 


41 În original, „chumship“, termen echivalent cu „întovărășire“, 


„tovărășie“ sau ,amicitie“; în traducerea cărții lui Sullivan (2018, 
București: Editura Trei), termenul a fost redat ca „prietenie“. 
(N.t.) 

Pentru a intelege dispozitia prietenoasa in contextul 
metapsihologiei interpersonale, este de asemenea nece- 
sar să luăm în considerare noțiunile lui Sullivan (2018) de 
dinamisme „conjunctive“ și „disjunctive“ (un „dinamism“ 
fiind un tipar de interacțiune). Dinamismele „conjunc- 
tive“ sunt acelea în care anxietatea este relativ absentă, ele 
lucrând la sporirea sentimentului de siguranță, precum și 
a intimitatii. Dinamismele „disjunctive“ sunt cele mode- 
late de o anxietate interpersonală semnificativă, ceea ce 
face ca indivizilor să le fie dificil să se simtă în siguranță, 
îndepărtându-i de posibilitatea intimitatii. O forma în 
mod deosebit toxică de dinamism disjunctiv este ceea 
ce Sullivan numea „transformare răuvoitoare“. Aceasta 
este o situaţie în care individul resimte atâta anxietate 
cu privire la interacțiune, încât nu doar că se așteaptă la 
rea-vointa, ci și reacționează, în anticipație, cu rea-vointa, 
împiedicând astfel posibilitatea intimitatii. În înţelegerea 
mea, dispoziția prietenoasă este întotdeauna un dina- 
mism conjunctiv. Este pe cât se poate opus transformării 
răuvoitoare. În cadrul altei lucrări, într-un context dife- 
rit, am numit această posibilitate a unui dinamism care 
sporește în mod activ șansele ca interacțiunea să rămână 
conjunctivă prin termenul de „transformare binevoitoare“ 
(Kanwal, 2017), care este opus transformării răuvoitoare. 
De vreme ce în acea lucrare nu mă concentram asupra 
dispozitiei prietenoase, acum as considera-o și pe aceasta 
ca reprezentând o altă formă de transformare binevoitoare. 

Experienţa unei tandreti adecvate în timpul copilăriei 
mici pune bazele posibilității unui sentiment de siguranță 
adecvat și, în consecință, augmentează posibilitatea unor 
interacțiuni conjunctive satisfăcătoare pe parcursul vieții. 
Aceste tendinţe conjunctive constituie o condiție necesară 
pentru dezvoltarea de succes a capacităţii individului de a 
resimți dispoziția prietenoasă, cât și a capacităţii acestuia 
de a dezvolta relaţii sexuale și romantice. Cu toate acestea, 

aspectul pe care il subliniez este ca dispozitia prietenoasa 
reprezintă o cale de dezvoltare separată (si la fel de impor- 
tanta) fata de calea sexuală/romantică, și nu, așa cum a 
sugerat Freud (și Klein), fie o sublimare, fie o exprimare 
inhibată a impulsurilor libidinale. Teoria psihanalitică 
relationala ne oferă o modalitate mai buna de a înțelege 
dispoziția prietenoasă decât a făcut-o teoria clasică. Teoria 
relationala ne permite să formulăm faptul că dispoziția 
prietenoasă este o stare psihică facilitatoare a integrării 
stărilor disociate ale sinelui (Bromberg scrie, în Chefetz 
& Bromberg, 2004, ,Cunoaste-ti stările de ne-mine. Unele 
dintre propriile-mi stări de ne-mine mi-au devenit, de-a 
lungul timpului, prieteni foarte buni“.), întrucât consti- 
tuie o formulă relationala de atingere a sentimentului de 
siguranță și a relaxării. Înțelegerea rolului central al sen- 
timentului de siguranţă și al celui de prietenie este de ase- 
menea un aspect important la nivel macro sociocultural. 


Dispozitia prietenoasă si xenofobia 


În prezent, observăm peste tot in lume manifestările si 
consecințele xenofobiei. Din punct de vedere psihologic, 
dacă este să înțelegem xenofobia ca fiind anxietatea sau 
frica resimţită de o persoană în prezența a ceva nefami- 
liar, străin, nesimilar, din altă parte sau pur și simplu „un 
celălalt“, atunci atitudinea și afectul asociate dispozitiei 
prietenoase constituie întocmai antonimul său psiholo- 
gic. În acest sens, în cadrul unei atmosfere geopolitice 
în care „naționalismul xenofob“ (Akhtar, 2017), îngus- 
timea provincială $i sovinismul extrem devin pervazive, 
este din ce in ce mai important sa intelegem diminuarea 
corespondenta a dispozitiei prietenoase. Daca dispozitia 
prietenoasa emerge dintr-un sentiment de siguranta si 

din capacitati relationale conjunctive, atunci atmosfera 
curentă de nesiguranță și teroare face ca tendinţele dis- 
junctive să fie cele dominante, făcând astfel dificilă înflo- 
rirea dispozitiei prietenoase. Astfel se produce cercul 
vicios de alienare crescândă între ființele umane și seme- 
nii lor. Akhtar (2007) numește incapacitatea până și de 
a ne gândi la modurile în care o persoană îl alienează 
pe celălalt „xenofobie nementalizată“. Dacă înțelegem 
semnificația profundă și bazală a dispozitiei prietenoase 
pentru dezvoltarea psihică și pentru capacitatea noastră 
de joc, putem vedea cât de fundamental devastatoare și 
potenţial periculoase sunt tendinţele curente. Nu doar 
în termenii sănătăţii noastre politice și economice, ci 
și ai sănătății psihice a generaţiilor care cresc în aceste 
timpuri. „Xenofobia nementalizată“ face dispoziţia pri- 
etenoasă imposibilă. Într-o scenă emblematică din fil- 
mul Forrest Gump (lansat în 1994), Forrest, un băiat cu 
dizabilităţi, rezolvă dilema noțiunii de străin, urcându-se 
pentru prima oară în autobuzul de școală, prin actul sim- 
plu de a se prezenta soferitei și de a o ruga să i se pre- 
zinte și ea lui. „Acum, nu mai suntem străini“, îi spune 
apoi. Este remarcabil cât de frecvent eșuăm cu toţii în a 
face acest pas simplu către dispoziția prietenoasă atât în 
viețile noastre personale și profesionale, precum si in 
cele politice. 

Ciaramelli (2001), în cadrul elegantului său eseu asupra 
prieteniei și a dorinţei, analizează ipoteza lui La Boétie 
cu privire la natura prieteniei ca aflându-se în antiteză 
cu dorința de dominare. În viziunea lui Ciaramelli, „La 
Boétie ajunge initial la concluzia că principiul dominaţiei 
face prietenia imposibilă“ (p. 373). Dispozitia priete- 
noasa reprezinta baza democratiei. Derrida (1993) ne 
evidentiaza acest lucru investigand doliul ascuns in spa- 
tele afirmatiei de deschidere a lucrării sale Politics of fri- 
endship (Politici ale prieteniei): „O, dragii mei prieteni, nu 

există prietenie pe pământ“. Aceste cuvinte sunt atribuite 
lui Aristotel de către Montaigne. Derrida scrie: 


Dacă marile meditații canonice asupra prieteniei (spre exemplu, 
De amicitia a lui Cicero, De l’amitié a lui Montaigne, L’amitié 
a lui Blanchot) aparțin experienţei de doliu, momentului de pier- 
dere — aceea a unui prieten sau a unei prietenii —, dacă, prin 
elementul de neînlocuit al numelui, aceste meditații pătrund 
întotdeauna sub umbra testamentară pentru a delega moartea 
celui unic unui discurs universalizabil (dar și pentru a refuza 
includerea ei în acest discurs)... 


(p. 385) 


Atunci poate tocmai această prietenie constituie 
baza dreptății, iar în absenţa acesteia, simțim și absența 
democraţiei. Derrida încheie prin a întreba: „Când vom 
fi pregătiți pentru o experienţă de egalitate care ar repre- 
zenta un test respectuos al acestei prietenii și care ar fi, 
în sfârșit, un lucru drept — drept dincolo de justiţie ca 
lege, în sensul a ceva pe măsura caracterului ne-măsurat 
al prieteniei?“ (p. 388) 

Aș sugera, pornind dela cuvintele lui Derrida, că, odată 
ce spaţiul de joacă (deci și al dispozitiei prietenoase) se 
diminuează într-o societate, la fel se întâmplă și cu posi- 
bilitatea de dreptate, egalitate și democraţie. Atunci când 
competiţia, dominaţia, lăcomia, invidia și xenofobia încep 
să eclipseze dispoziția prietenoasă și cooperarea, ne con- 
fruntăm cu începuturile sfârșitului unei civilizaţii. Golu- 
rile disociative din interiorul indivizilor si dintre oameni 
încep să crească, sistemele devin mai rigide, gândirea 
devine limitată, iar ceea ce este „ne-mine“ este perceput ca 
meritând să fie exterminat. Această consecință — în care 
converg anxietatile disociative din interiorul individului și 
anxietatile disociative dintre membrii unei comunități sau 
dintre grupuri diferite în termenii etniei, rasei, culturii 

sau nationalitatii — a fost bine explicata de Kristeva (1994) 
în cartea sa Strangers to Oneself (Străini faţă de noi înșine). 
Bromberg (2011) (precum și Allan Schore în prefața scrisă 
pentru cartea lui Bromberg) subliniază faptul că acest dez- 
astru psihic poate fi și înscris în biologia noastră: „Cu 
cât este mai intens afectul nesimbolizat, cu atât sunt mai 
puternice forțele disociative care împiedică insulele izo- 
late de individualitate să creeze legături una cu alta în 
cadrul memoriei de lucru“ (p. 79). 
O tot mai mare cantitate de literatură psihanalitică 
dedicată temei „alterității“ provine din munca clinica, 
dar și din cadrele teoretice. Acest fapt are în mod natural 
implicaţii cu privire la conceptualizarea intimitatii. Un 
palier care nu s-a bucurat de destulă atenţie cu privire la 
alteritate este noțiunea dispozitiei prietenoase ca bază de 
dezvoltare care determină modul în care orice individ gestio- 
nează alteritatea, fie că acesta are loc sub forma rasismului, 
a sexismului, a naționalismului sau a altui „-ism“ distruc- 
tiv. Sunt de părere că, atunci când trauma relationala tim- 
purie conduce la dificultăți de dobândire a capacităţii de 
atingere a dispozitiei prietenoase (un caz extrem fiind 
acela descris de Sullivan ca „transformare răuvoitoare“), 
se pregătește terenul pentru dificultăţile de gestionare a 
„alterității“. Dispozitia prietenoasă este antitetică noţiunii 
de străin. Capacitatea de a atinge dispoziția prietenoasă 
constituie o achiziție de dezvoltare esenţială pentru posi- 
bilitatea de a evita un caracter limitativ rigid și extrem care 
face posibilă înflorirea neîncrederii, a prejudecatilor și a 
xenofobiei, atât în cadrul unei personalităţi, cât și al unei 
comunități. În acest sens, putem invoca stadiul eriksonian 
de „încredere versus neîncredere“, precum și conceptul lui 
Balint de „defect fundamental“ versus „încredere funda- 
mentală“. Dispozitia prietenoasă se bazează pe încredere, 
ca și joaca. Neîncrederea, pe de altă parte, este asociată 
cu „defectul fundamental“ (Balint, 2014) ori cu ceea ce 

este necunoscut, străin, disociat sau „ne-mine“. Disocie- 
rea pervazivă a „ne-mine“-lui conduce înspre ubicuitatea 
periculoasă a „ne-tine“-ului. 


Note clinice / prietenia ca transfer 


Odată ce putem corecta ideea că dispoziția prietenoasă 
este „sexualitate cu scop inhibat“, devine posibil să privim 
caracteristicile specifice ale dispozitiei prietenoase asa 
cum ar putea ele apărea într-o situaţie terapeutică — atât 
în cadrul de referinţă transferential-contratransferential, 
precum și atunci când se manifestă ca o funcţie a relaţiei 
„reale“ dintre pacient și terapeut. Pacienţii chiar își aduc 
tot timpul experienţele de prietenie în terapie. Cred însă 
că terapeutii ar putea face mai mult dacă ar avea în minte 
dispoziţia prietenoasă drept o capacitate care merită să fie 
evaluată, observată, cu privire la care merită să se lucreze 
și să fie investigată. Ar fi bine ca medicii psihiatri rezidenți 
și candidații în formare, precum și alte tipuri de studenți 
din mediul clinic să fie instruiți să acorde atenţie acestei 
dinamici. Capacitatea de a atinge dispoziţia prietenoasă 
este un bun indicator de pronostic pentru stabilirea unei 
alianțe terapeutice productive. În cuvintele lui Winnicott 
(1958): „În cele din urmă, ea s-ar putea dovedi a fi matri- 
cea transferului“ (p. 38). 

Unul dintre cele mai nocive efecte ale experienţei tra- 
umatice din copilăria timpurie este acela că îl îndepăr- 
tează pe copil de covârstnicii săi. Creează un sentiment 
de apartenenţă la o lume diferită. Rușinea care însoțește 
trauma relationala face adesea imposibil ca acești copii 
să stabilească prietenii sau să aibă oportunități adecvate 
de a-și exprima capacităţile de atingere a unei dispoziții 
prietenoase. Singurătatea rezultantă este deseori mai 

periculoasa decat durerea traumei — am constientizat 
acest lucru datorita unuia dintre pacientii mei foarte 
traumatizati. Dacă nu ar fi existat cei câțiva prieteni pe 
care a reușit să și-i facă în copilărie, este foarte posibil 
să nu fi supravieţuit abuzurilor la care fusese supus de 
o mamă psihotică și de un tată răuvoitor în mod mani- 
fest. Și în travaliul nostru, elemente de prietenie și de 
dispoziție prietenoasă au devenit o parte foarte impor- 
tantă a relației. Poziţia obișnuită atunci când pacienții 
își exprimă dorinţa de a deveni „prieteni“ cu terapeutul 
lor este de a interpreta această dorinţă fie ca rezistență la 
a deveni conștienți de elementele erotizate sau la conti- 
nuarea tratamentului, fie ca un acting out menit să rupă 
cadrul, fie ca o formaţiune reactionala împotriva ostilitatii 
refulate. Weinberg (1989) scrie: 


Luăm întotdeauna în considerare percepția lor cu privire la noi 
ca potențiali amanți. Dar nu cumva ne scapă momentul în care 
ne văd ca tovarăși? Îl înregistrăm și, dacă da, cum reacționăm 

atunci când ne privesc ca prieteni? Ce înseamnă în terapie 
atunci când percepția lor cu privire la noi trece de la „punctul 
de referință“ (Mahler) la „individul care stă în spate“ (Bowlby)? 
S-ar putea să fie mai amenintator pentru noi să fim văzuţi ca „un 

companion de încredere“ decât ca figura parentalizată protectivă 
ori autoritară sau decât un amant dorit, fapt pe care ne grăbim 

să-l interpretăm. Cu toate acestea, în multe feluri, atunci când 
pacienţii noștri încep să ne privească în acest mod, n-ar putea 

acesta să fie cel mai clar semnal că toată distanţa dintre ana- 
list și pacient de fapt s-a diminuat? Şi că tocmai aceasta, adică 

apropierea, directetea și egalitarismul, este ceea ce ne ameninţă 

mai mult pe noi decât pe pacient, pentru că ne confruntă cu acel 
sentiment de „cine, eu?“ În mod bizar, acest lucru se întâmplă 
atunci când reușim să atingem acel scop pe care l-am vizat în 

cadrul analizei. 


(p. 364) 

Guy-Thompson (1998), desi nu se dezice de la ideea 
că prietenia este o iubire „cu scop inhibat“, încearcă să 
demonstreze că relația analitică are aceleași caracteristici 
cu prietenia. În acest sens, el afirmă: „De fapt, nevroza de 
transfer este o formă de prietenie, manifestată prin încer- 
cările la care este supusă iubirea cu scop inhibat“ (p. 559). 
Freud (1937, p. 326), pe de altă parte, scrie: „Nu trebuie 
considerat transfer orice relație bună între analist și ana- 
lizand în timpul și după analiză. Mai există și relații de 
prietenie, care au baze reale și care se dovedesc viabile“. 
Îmi place descrierea făcută de Weinberg (1989): „Analis- 
tul poate fi și este un «ambasador» al prieteniei pentru 
pacient“. 

O altă pacientă traumatizată mi s-a adresat cu ani în 
urmă tocmai pentru a putea gestiona suferința de doliu 
provocată de pierderea unui animal de companie. Pre- 
fera să aibă animale ca prieteni, și nu oameni. Anima- 
lele îi creau un mai mare sentiment de siguranţă, nu prea 
exista posibilitatea să o dezamăgească, nu aveau cum să 
înțeleagă lucrurile greșit. A fost foarte important pen- 
tru ea că putuse crea acest spaţiu pentru experientierea 
dispozitiei prietenoase, chiar dacă în cadrul lumii animale. 

Într-una dintre supervizările mele, pe vremea când mă 
aflam în formare, am avut marele noroc să mi se semna- 
leze de către un supervizor că mă grăbisem să interpretez 
un anumit moment din transferul unui pacient ca expri- 
mând o homosexualitate latentă, când, de fapt, supervi- 
zorului meu îi părea că nu era vorba decât despre dorința 
pacientului de a mă avea ca prieten. Lămurirea acestui 
lucru a fost importantă pentru acest pacient, care a legat 
această dorință de împrietenire de felul în care suferise 
timpuriu în viață după pierderea unui prieten. 

O altă categorie de pacienţi de luat în considerare 
este aceea a imigranţilor, care ajung adesea la doliul 
după pierderea oportunităţilor de a-și exercita dispoziția 

prietenoasă, dar și după absenţa prieteniilor trainice 
lăsate în urmă, pe meleaguri îndepărtate. Din experiența 
mea, acesta constituie un motiv foarte comun din spa- 
tele depresiei la imigranți. Nu atât dificultatea de a găsi 
intimitatea legăturii de iubire, cât dificultatea de a găsi 
intimitatea prieteniei. Cred că acestei nevoi îi datorăm 
vasta proliferare a platformelor și aplicaţiilor care furni- 
zează un sentiment de conectare și de existenţă a prie- 
teniilor. Pentru aceia care sunt separați într-un anumit 
moment din viata de prietenii cu care au crescut, sar- 
cina de a-și face prieteni noi într-un mediu cultural nou 
poate fi destul de intimidantă (Ainslie et al., 2013). Une- 
ori, analistul poate funcționa ca o punte a prieteniei între 
imigrant și cultura-gazdă, oferindu-i pacientului posibi- 
litatea de a deveni mai sigur pe posibilitatea de a-și exer- 
cita dispoziţia prietenoasă. Dacă terapeutul nu recunoaște 
unicitatea dispozitiei prietenoase ca o cale de dezvoltare 
și ca o nevoie psihică, acesta ar putea veni cu interpretări 
în linia sexualităţii „cu scop inhibat“, astfel pierzând din 
vedere o importantă nevoie și oportunitate terapeutică. 


Concluzii 


Greșeala de a înțelege dispoziția prietenoasă ca o sim- 
plă stare „cu scop inhibat“ îi diminuează acesteia con- 
tributia la sănătatea și dezvoltarea psihică, precum și 
rolul în relaţiile sociale și globale. În cadrul acestui 
capitol, am încercat să subliniez unicitatea, precum și 
semnificația bazală pentru dezvoltare a dispozitiei pri- 
etenoase ca experiență psihică. Dispozitia prietenoasă 
este asociată cu sentimentul de siguranţă interperso- 
nală, cu relaxarea și joaca. Din această perspectivă deci, 
și nu din cea a sexualității, trebuie înțeleasă, abordată și 

interpretată semnificaţia dispozitiei prietenoase. Intele- 
gerea dispozitiei prietenoase în acest mod ar putea de 
asemenea să aibă efectul de a le oferi psihanalistilor 
libertatea de a vedea, facilita și accepta prezenţa acestei 
dispoziţii în matricea transferential-contratransferentiala 
și în cea a acting out-urilor. Atunci când ne uităm împre- 
jur, în aceste timpuri, observăm o schimbare majoră în 
ce privește modurile în care intimitatea este explorată de 
oameni în întreaga lume. Fie că este vorba de intimitate 
heterosexuală ori homosexuală, sau poliamoroasă, sau 
de o intimitate ce trece de granițele rasiale, de etnicitate 
și de cultură, ori de diferențele de vârstă și de spectrele 
de gen, accentul psihanalitic tinde să fie pus pe ceea ce se 
petrece din punct de vedere sexual. Ceea ce nu este luat 
în considerare este cu ce ne pot ajuta toate acestea în a 
înţelege rolul central al dispozitiei prietenoase și al prie- 
teniilor. Auzim adesea oameni vorbind despre a avea sau 
a-și dori „prieteni cu beneficii“ (adică virtuali amanți). Cu 
toate acestea, s-ar putea să existe momente când ceea ce 
au cu adevărat nevoie este să aibă niște „amanți cu bene- 
ficii“ (adică niște virtuali prieteni). 

Capitolul 5 


Intimitatea si alteritatea in cuplurile 
multiculturale / interrasiale / 
interreligioase 


Bari Smelson-Kanwal 


Introducere 


Ca psihanalist si terapeut de cuplu cu practica in New York 
City şi Westchester County, cabinetul meu este populat de 
un grup divers de oameni. Ca femeie albă, evreică, într-o 
relație de cuplu heterosexuală, multiculturală, interrasi- 
ală și interreligioasă, un număr semnificativ dintre colegii 
mei mă recomandă unor indivizi și cupluri multicultu- 
rale, interrasiale și/sau interreligioase. Petrecându-mi 
mai mult de 25 de ani reflectând și lucrând cu problema- 
ticile ce afectează cuplurile care nu împărtășesc o etnie, 
rasă, cultură, clasă sau religie similară, am devenit inte- 
resată de a înțelege ce funcționează și ce nu funcționează 
în aceste relaţii. În cadrul acestui capitol, voi pune în 
discuţie chestiuni referitoare la cupluri care se caracte- 
rizeaza prin aceste diferente și voi descrie câțiva factori 
comuni pe care i-am observat în căutarea de către acestea 
a intimitatii psihice. De asemenea, voi prezenta trei cazuri, 
care reprezintă tablouri ce ilustrează dificultăţile care pot 

apărea și voi sugera cum poate un terapeut de cuplu sa 
faciliteze dezvoltarea intimitatii atunci când conflictele 
de cuplu derivă din sentimente de alteritate, pierdere, sin- 
gurătate, vinovăţie și opresiune socială. Din experiența 
mea, este important să descoperim aceste dificultăți în 
viețile psihice ale cuplurilor multiculturale, interrasiale 
și interreligioase. 

Termenul „multicultural“ se referă la indivizi care deţin, 
în istoricul lor, elemente din mai multe culturi sau etnii. 
Cuplurile interrasiale sunt acelea în care indivizii sunt 
reprezentanți ai unuia sau mai multor grupuri rasiale. 
Cuplurile interreligioase circumscriu două sau mai multe 
religii. În literatura de specialitate, aceste tipuri de relaţii 
sunt definite ca interculturale, interrasiale, multiculturale 
sau multietnice. Rasa și etnia au fost utilizate ca având 
același sens. Killian (2017) afirmă că 


Etnia poate fi diferențiată de rasă prin faptul de a se referi la un 
aspect de moștenire comună alcătuit din similarități religioase, 
istorice și de natură naţională sau geografică. Etnia este asoci- 
ată tradiţiilor și moștenirilor sociale și familiale ale individului..., 
rasa este strâns legată de biologie și fizionomie. 

(p. 232) 


Cuplurile multiculturale pot fi și interrasiale sau inter- 
religioase. În cadrul acestei lucrări, mă voi referi la astfel 
de cupluri prin folosirea acronimului MII, ce simbolizează 
cuplurile multiculturale, interrasiale sau interreligioase 
ca grup. 

Statistici in schimbare 


În Statele Unite, a avut loc o creștere substanţială a numă- 
rului de cupluri multiculturale și interrasiale care coabi- 
tează sau se căsătoresc. Un studiu al Pew Research Center 


(2017) a arătat că, în 2015, 17 % dintre toate căsătoriile de 


pe 
de 


teritoriul Statelor Unite au fost interrasiale, „o creștere 
mai mult de cinci ori fata de cei 3% din 1967“. Con- 


form lui Wang (Centrul Pew Research, 2015), „dintre cele 
3,6 milioane de adulți care s-au căsătorit in 2013, 58% 


dintre amerindieni, 28 % dintre asiatici, 19 % dintre per- 


soanele de culoare și 7% dintre membrii populaţiei albe 


au 


un partener de rasă diferită de a lor“. Pew Research 


Center (2017) a raportat și că, în 2015, 

aproape trei din zece proaspăt căsătoriți asiatici (29 %) s-au 
căsătorit cu cineva de rasă sau etnie diferită... la fel ca și 27% 
dintre proaspăt căsătoriții hispanici. Căsătoria MII în cadrul 
acestor grupuri a fost în mod deosebit prevalentă printre cei de 
naționalitate americană: în 2015, au fost oficiate căsătorii MII 
pentru 39 % dintre hispanicii născuţi pe teritoriul SUA și pen- 
tru aproape jumătate (46%) dintre tinerii căsătoriţi asiatici, 
născuți în America. 


Mai mult decât atât, 


patru din zece proaspăt căsătoriți din Honolulu (42%) sunt 
căsătoriți cu cineva de rasă sau etnie diferită, urmați de proas- 
pat căsătoriții din zonele metropolitane ale Las Vegas (31%) 
și Santa Barbara, California. In același timp, există doar 3% 
căsătorii MII ale proaspăt căsătoriților din perimetrul sau din 
apropierea orașelor Asheville (Carolina de Nord) și Jackson 
(Mississippi). 

(Pew Research Center, 2017) 


Mai exact, în 2015, 42 % dintre hispanici, 15 % dintre 
asiatici si 11% dintre afroamericani erau căsătoriți cu o 
persoană albă (Livingston & Brown, 2017). „În același an, 
24 % dintre bărbații proaspăt căsătoriți de culoare se aflau 
într-o relație maritală MII, în comparație cu 12% dintre 
femeile proaspăt căsătorite de culoare“ (Bialik, 2017). Cu 
toate acestea, există o rată mai scăzută a căsătoriilor per- 
soaneloralbe cu indivizi de altă rasă (Livingston & Brown, 
2017). Per ansamblu, căsătoriile interrasiale sunt conside- 
rate ca fiind mai putin stabile decât cele endogame (Zhang 
& Van Hook, 2009). Însă, cu cât este mai înalt nivelul de 
educaţie al acestor cupluri, cu atât mai improbabil este 
să divorțeze. 

O analiză desfășurată de Pew Research Center în cadrul 
Biroului de Recensământ al Statelor Unite afirmă că 18 % 
dintre adulții care locuiesc cu cineva au un partener de 
rasa sau etnie diferită. Acest aranjament este mai ușor de 
întâlnit printre membrii generaţiilor născute între anii '60 
și '90, 46% dintre adulţii asiatici locuind cu indivizi de 
rasă sau etnie diferită. Datele statistice combină, în acest 
aranjament, 38 % de imigranți și 59 % de asiatici născuți 
în SUA (Livingston, 2017). 

Asemenea căsătoriilor multiculturale și multirasiale, și 
căsătoriile interreligioase prezintă o creștere pe teritoriul 
Statelor Unite. Din 2010, patru din zece indivizi (39%) 
s-au căsătorit cu persoane de altă religie, în comparaţie cu 
19% în 1960. Relaţiile interreligioase sunt chiar mai pre- 
valente în prezent printre persoanele necăsătorite. 49 % 
din acestea locuiesc cu parteneri de religie diferită. Cei 
la care există o mai mare probabilitate de a avea relaţii 
interreligioase sunt evreii, protestantii4? si cei neafiliati 
religios (Murphy, 2015). 


42 În original, „mainline protestants“, denumire religioasă care se 
referă la un grup de culte protestante din Statele Unite, care nu 

Exista cateva cauze ale cresterii in cadrul populatiei a 
numărului de cupluri MII. 

Un factor este imigrarea. Afluenta de asiatici și his- 
panici în SUA a creat o mai mare frecvenţă a soților mul- 
ticulturali în ariile urbane. Migrarea care are loc pe tot 
mapamondul conduce la creșterea numărului de relații 
MII. Indivizii au un mai mare acces la cultura celorlalți. 
Datorită globalizării economice și educaționale, oame- 
nii au început să călătorească într-un ritm mai accelerat 
în afara culturilor proprii. Călătoriile aeriene facilitează 
părăsirea țării de baștină. Un alt factor constă în revoluția 
tehnologică a ultimelor două decenii. Prin căutările de 
pe internet, avem acces direct la diversitate și eteroge- 
neitate. Printr-un simplu clic, putem afla orice cu privire 
la o cultură, societate, rasă sau religie. Chiar și căutând 
informații referitoare la relaţiile culturale, putem afla cum 
sunt acestea, ce probleme pot apărea și care este procen- 
tul de oameni implicaţi în astfel de aranjamente. Indivi- 
zii pot găsi imagini și descrieri ale locului unde a trăit 
celălalt. Pot chiar descoperi originea numelui de fami- 
lie al altei persoane. Așadar, imediat ce indivizii se întâl- 
nesc, există un anumit nivel de familiaritate, deja stabilit. 
Google și alte motoare de căutare fac familiaritatea posi- 
bilă, arătându-le indivizilor casa, preocupările și stilul de 
viata al altei persoane. Oamenii de pe meleaguri străine 
nu mai sunt atât de străini, pentru că internetul și medi- 
ile sociale îi fac să ni se pară cunoscuți. Cu toate acestea, 
s-ar putea să fie doar o iluzie de familiaritate. Cei care sunt 
atrași de alteritatea elementelor exotice, marginalizate 
sau romantate pot să primească exact câte date sunt nece- 
sare pentru a fi seduși de fantezia de a ajunge împreună 
cu celălalt. Din păcate însă, diferenţele și familiaritatile 


includ evanghelismul, fundamentalismul și confesiunile haris- 
matice. (N.t.) 

psihice nu pot fi profund intelese prin intermediul unui 
website. Essig (2012) scrie ca „semnificațiile psihanalitice 
se gasesc in consecintele functionale ale informatiilor, nu 
in evaluarile abstracte ale acestora. Cand este vorba de 
bogatia experientei, lungimea de banda a internetului nu 
este totul“ (p. 452). 

Cu privire la religie, indivizii devin mai putin religiosi 
$i mai mult spirituali. Conform unui raport publicat pe 6 
septembrie 2017 de catre Pew Research Center (Lipka & 
Gecewicz, 2017), 27% dintre adultii americani se consi- 
deră spirituali, si nu religioși. Această creștere este vast 
răspândită printre varii grupuri: se aplică afroamericani- 
lor, albilor, hispanicilor și persoanelor cu diferite nive- 
luri de educație și afilieri politice. Dacă un individ este 
spiritual, și nu religios, are loc o flexibilizare a limitelor, 
care facilitează crearea de cupluri formate din persoane 
de religii diferite. 

Un alt factor este modificarea limitelor legale și sociale 
din SUA. Începând cu decizia din 1967 a Curţii Supreme 
în cazul Loving versus Virginia, care a dus la eliminarea 
legilor care interziceau căsătoria interrasială, căsătoria 
cu o persoană de altă rasă a devenit în multe comunități 
mai putin periculoasă. Decizia din 2015 a Curţii Supreme 
în cazul Obergefell versus Hodges de recunoaștere a căsă- 
toriei între persoanele de același sex a extins aceste legi 
la populaţia LGBTQ, ajutând și mai mult la formarea de 
cupluri de către persoane provenite din medii diferite. În 
plus, conform unor date curente (Balzarini et al., 2017), 
în jur de 4 %-5 % din populaţia SUA este implicată in 
„relaţii consensual nemonogame“. Aceste relații le includ 
pe cele poliamoroase. În multe cercuri din SUA, limitele în 
general, precum cele rasiale, culturale, religioase și de gen, 
devin mai relaxate și mai fluide. Toţi acești factori contri- 
buie la frecvența mărită a relaţiilor MII. Cu aceste cifre 
aflate în creștere, terapeutii de cuplu trebuie să acorde 

atentie problematicilor particulare care ii afecteaza pe 
acesti indivizi. 

Cu totii avem vieti interne complicate, care ne imping 
inspre persoanele de care ne apropiem. Mitchell (2002) 
afirma ca ranile refulate din stadiile de dezvoltare timpu- 
rii tind să fie repuse în scenă cu o persoană iubită in tim- 
pul vieţii adulte. Intimitatea implică faptul că partenerii 
împărtășesc căldură, încredere, afecțiune și coeziune. Erik 
Erikson (2015) descrie perioada dintre 19 și 25 de ani 
drept Intimitate versus Izolare. Aceasta este perioada în 
care se speră că individul dezvoltă capacitatea de a avea o 
relaţie apropiată cu un altul, una care să implice încredere, 
autonomie și apropiere fizică si psihică. Ceea ce cauzează 
atracția oamenilor fata de ceilalți se leagă de multi factori, 
precum aspecte biologice și socioculturale, aspecte care 
tin de stilurile de atașament, relaţiile de obiect timpurii, 
precum și de repunerea în scenă a evenimentelor psihice 
din trecut în cadrul cuplului. 

Pornind de la scrierile lui Bowlby si Ainsworth cu pri- 
vire la atașament, Hazen și Shaver (1987) au conceptua- 
lizat procesele de atașament drept un „proces biosocial“ 
în care legăturile de apropiere se formează între parte- 
nerii adulți. Aceste legături se bazează pe experienţele 
de atașament timpurii din copilăria mică. Cele trei stiluri 
majore de atașament delimitate erau „cel sigur, cel evitant 
si cel anxios ambivalent“. Autorii descriu iubirea roman- 
tică drept un proces biologic care împinge la procreare 
pentru a împiedica dispariţia speciei. Parcurgerea unor 
stadii de dezvoltare specifice, precum iubirea romantică 
și creșterea copiilor, poate activa sistemul de atașament 
timpuriu. Hazen și Shaver (1987) afirmă că iubirea adultă 
este mai complexă decât atașamentul dintre bebeluș și 
persoana îngrijitoare, deși există similitudini funda- 
mentale. Problematici psihosociale, precum pierderea 
timpurie, trauma, imigrarea, rasismul, antisemitismul, 

divortul parental $i performanta academica, afecteaza 
selectia de parteneri, experienta romantica $i experienta 
de atasament din cursul vietii adulte. 

Scharff & Scharff (2014) conceptualizeaza relatiile 
romantice utilizand o abordare din perspectiva teoriei 
relatiilor de obiect, pornind de la scrierile lui Fairbairn, 
Klein, Winnicott, Bion și Dicks. Teoreticienii relațiilor 
de obiect incep de la premisa ca indivizii se afla in cau- 
tarea obiectului. Klein (1946) a fost cea care a introdus 
termenul de identificare proiectiva, anume procesul prin 
care parti nedorite ale sinelui sunt proiectate intr-o alta 
persoana. Consider ca acest concept are un rol-cheie 
in intelegerea dinamicii relationale din cuplurile MII. 
Dicks (1967) era de părere că, în fapt, căsătoria este o 
interacțiune continuă între nevoi conștiente, presupu- 
neri inconștiente și convenții de funcționare. Bion (1967) 
a descris un circuit de feedback continuu de proiecții si 
introiectii care formează comunicarea inconștientă din 
copilăria mică dintre mamă și bebeluș. Observ tot timpul 
cum un proces similar are loc în cuplurile MII. Scharff & 
Scharff (2014) extind aceste teorii considerând cuplurile 
ca devenind „obiectele interne ale fiecăruia dintre par- 
teneri, bazându-se pe relaţiile de obiect interne care au 
precedat întâlnirea lor și care sunt modificate în lumina 
noii experiențe, astfel încât cei doi să construiască noi 
organizări interne“ (p. 9). Shi & Scharff (2011) afirmă ca 
acest proces de „comunicare afectivă inconștientă“ este 
în mod direct legat de relațiile adulte de lungă durată, 
a căror calitate o determină. În plus, un efect profund 
asupra relațiilor de cuplu îl au factorii neurobiolo- 
gici. Fishbane (2015) descrie „ciclul de vulnerabilitate“ 
(p. 691), în care vulnerabilitatile sunt activate în sistemul 
limbic în cazul în care creierul simte o amenințare. Întru- 
cât amigdala păstrează amintirile emoționale din copi- 
lărie, rănile din copilărie pot fi activate (prin evocarea 

amintirilor emotionale) de interactiuni dureroase intre 
indivizi. Iubirea romantica determină structura psihică 
interconectivă a indivizilor. Cuplurile MII împărtășesc 
multe puncte comune în relaţiile lor romantice, dar ceea 
ce face ca aceste relaţii să fie în mod particular complexe 
este faptul că fiecare este atras de celălalt și pe baza unor 
sentimente preexistente și de lungă durată de alteritate 
(ceea ce pornește un „ciclu de vulnerabilitate“ în sistemul 
lor limbic), deși adesea aceste sentimente s-au născut în 
contexte foarte diferite. 


Dinamica alteritatii la cuplurile 
multiculturale 


În ciuda faptului că multe cupluri MII sunt diferite din 
punct de vedere cultural, rasial sau religios, consider că 
multe au și origini psihice similare. Indivizii se îndrăgos- 
tesc unul de altul pe baza acestor puncte comune par- 
ticulare. Este posibil să fi crescut în cadrul unei clase 
socioeconomice similare. Se poate să le placă aceeași 
muzică sau să împărtășească aceeași cultură sau aceleași 
idealuri. Se poate să provină dintr-un mediu educaţional 
similar. Mitchell (2002) afirmă: 


Îmi este dificil să-mi imaginez o persoană — sau, la drept vor- 
bind, o cultură umană — care să nu se orienteze în jurul unui 
anumit sentiment de acasă: locul meu, de unde sunt, de care 
aparțin, unde-mi doresc cu ardoare să mă întorc. [...] Căutăm 
continuitate, asemănare perfectă, ca un mod de a ne sprijini, de 
a ne ancora, și fiecare dintre noi are modul său propriu, specific 


de a decide cum stabilește locul care este „acasă“. 
(p. 36) 

Sunt de părere că, atunci când un individ nu simte ca 
este „acasă“, o altă persoană care se confruntă cu pro- 
bleme psihice similare devine ancora acestuia. În acest 
caz, o persoană este atrasă de cealaltă pentru că aceasta 
din urmă îi oferă posibilitatea de a-și găsi sentimentul de 
„acasă“. Ceea ce scapă atenţiei conștiente este că se poate 
ca sentimentul similar al celuilalt, de absență a sentimen- 
tului de „acasă“, să fie ceea ce îi aduce pe cei doi împreună. 
Cuplul este (adesea inconștient) compus din doi indivizi 
care se bazează pe faptul că experiența de alteritate a fie- 
căruia va genera o comuniune. 

Atunci când le vorbesc cuplurilor MII, elementul-cheie 
pe care îl observ este că mulți indivizi trăiesc experiența 
psihică de a se simţi un celălalt sau un străin in propria 
cultură, religie, rasă, comunitate, grup de colegi sau fami- 
lie. Acest sentiment de a fi un străin provoacă deseori o 
stare a sinelui disociată în interiorul unuia sau al ambilor 
indivizi. Bromberg (2011) scrie că „disocierea defensivă se 
vădește prin deconectarea minţii de la capacitatea acesteia 
de a percepe acele lucruri care par prea greu de îndurat 
la nivelul identităţii sinelui“ (p. 50). Experienţa de sine 
are loc în stări ale sinelui neconectate, care alcătuiesc o 
personalitate totală coerentă (Bromberg, 1996). Însă sen- 
timentele de alteritate, izolare și rușine sunt adesea nein- 
tegrate în psihicul individului. Așadar, astfel de indivizi 
își pot proiecta cu ușurință sentimentele neintegrate de 
alteritate asupra altui individ, recunoscut de societate ca 
(şi într-un mod mai vizibil) fiind un celălalt. Într-un cuplu 
MII, acest „celălalt“ este soțul sau partenerul. 

Într-un cuplu interrasial, experienţa psihică indivi- 
duală a fiecărei persoane este nuanțată de experiența cu 
privire la propria rasă. Spre exemplu, dacă o persoană 
este de culoare, trăind în mijlocul unei lumi predomi- 
nant albe, aceasta va avea experiența rasismului, a mar- 
ginalizării sociale, a opresiunii și a inegalitatii în fiecare 

palier al societatii. Acest fapt deriva din istoria sclaviei 
in SUA. Aceste experiente sunt traumatice $i afecteaza 
nivelul de incredere si de siguranta pe care individul le 
resimte in toate aspectele vietii, atat din punct de vedere 
psihologic, cat si fizic. Prejudecatile rasiale si bigotismul 
le starnesc membrilor populatiei nonalbe sentimente de 
alteritate. Alte traume $i evenimente psihice din vietile 
acestor indivizi sunt de asemenea complicate si accen- 
tuate de experienta inegalitatii rasiale. Individul nu doar 
ca are experienta provocarilor dureroase ale vietii, ci 
simte și durerea neputinței, a opresiunii, a inegalitatii și 
a nedreptatii sociale. Acest fapt are un impact monumen- 
tal asupra populaţiei care trăiește în SUA. 

În această cultură, a fi alb îi oferă, din punct de vedere 
istoric, individului o existență privilegiată în cadrul 
comunităţii și a structurii sociale de ansamblu. Acest 
privilegiu creează un nivel de confort la nivel social și 
cultural. Cu toate acestea, în cadrul acelei existente pri- 
vilegiate, există indivizi care, din varii motive personale, 
se pot resimti pe ei înșiși ca intruși. Deci care ar putea fi 
alteritatea resimţită de un membru al culturii majoritar 
albe? Se poate ca acesta să fi avut experiențe de marginali- 
zare psihică sau evenimente traumatice în alte paliere ale 
vieţii sale. Addison și Thomas (2009) afirmă că „este posi- 
bil să fii în mod simultan privilegiat în unele dimensiuni 
si oprimat în altele“ (p. 21). Poate să fie vorba despre fap- 
tul de a te fi simţit ca un străin în propria familie, școală 
sau comunitate. Sau poate că te-ai simţit ca neapartinand 
grupului de egali. Uneori, individul a avut experiența 
unui abuz sexual, fizic sau emoțional; a bullying-ului, a 
dependenţei de droguri sau a alcoolismului; a bolii psi- 
hice a unui părinte sau frate; a persecuției religioase (de 
ex., islamofobia) în comunitate. Acest fapt poate să îi cau- 
zeze sentimentul de a fi un străin din punct de vedere 
psihic. Alteritatea din interiorul acestei persoane nu este 

neapărat vizibilă. Poate rămâne ascunsă, întrucât multe 
dintre aceste aspecte îi stârnesc individului sentimente de 
rușine. Experienţa de alteritate trăită de cineva din cadrul 
culturii majoritare și privilegiate nu poate fi comparată 
cu rasismul din cadrul unei societăți fundamentate pe o 
istorie de sclavie a africanilor și de genocid al amerindi- 
enilor. Și totuși, într-un cuplu MII, există un sentiment 
împărtășit. Deși aspectele rasiale constituie o diferență 
monumentală în viata fiecărei persoane, sentimentul de 
a fi străin din perspectivă psihică sau de alteritate este un 
sentiment intrapsihic împărtășit. Cu alte cuvinte, elemen- 
tul comun dintre acești doi indivizi este acest sentiment 
de alteritate trăită psihic. Experiențele de alteritate, care 
pot fi disociate sau nu, îl atrage pe fiecare către celălalt. 
Sentimentul de neintegrare într-un mediu are un mare 
impact asupra psihicului unei persoane. Acesta devine 
adesea un determinant al alegerii de obiect. Am desco- 
perit la cuplurile MII că o temă majoră care se dezvăluie 
în travaliul cuplului este conflictul dintre apartenenţă și 
alteritate. Persoana care este în mod evident marginali- 
zată nu este singurul străin din relație. Se poate ca, atunci 
când se găsesc unul pe celălalt, amândoi să pornească de 
la propriul lor sentiment de a fi „străini“. Ei isi oferă unul 
altuia un sentiment de apartenenţă, însă, atunci când se 
produce o ruptură în relaţie, revin la o stare de alteritate, 
care le provoacă atât singurătate, cât și izolare. Cum se 
întâmplă acest lucru? 

În cadrul cărţii Loving: Interracial Intimacy in America 
and the Threat to White Supremacy (Cazul Loving: intimita- 
tea interrasiald in America și ameninţarea faţă de supremaţia 
albilor), Cashin (2017) descrie experiența omului alb de 
a avea o relaţie de intimitate cu o persoană de culoare, 
în special de rasă neagră pură. Autoarea scrie că o per- 
soană albă „poate să piardă luxul cecitatii rasiale. [...] 
Își pot pierde cecitatea, dobândind în schimb ceva tragic, 

dar real: abilitatea de a vedea rasismul cu claritate și de a 
plânge pentru o persoană iubită și pentru o tara întreagă 
care suferă din acest motiv“ (p. 5). Deși o persoană de 
culoare este într-adevăr percepută ca un „celălalt“, din 
cauza marginalizării sociale și a rasismului, partene- 
rul alb intră într-o identificare cu această alteritate din 
cauza propriilor sentimente de singurătate, izolare sau 
vinovăţie. În travaliul cuplului, partenerul alb se poate 
disocia de la propriile sentimente și concentra asupra 
alteritatii partenerului său de culoare. Atunci când are 
loc o turbulență în cadrul relaţiei, ceea ce se întâmplă 
frecvent atunci când terapeutul este alb, se poate ajunge 
la situaţia în care terapeutul cuplului și partenerul care 
aparține de cultura majoritară intră într-o relație de com- 
plicitate, concentrându-se asupra alteritatii persoanei de 
culoare. Pe de o parte, este necesar să luăm în considerare 
rasismul împotriva persoanei nonalbe. Pe de altă parte, 
alteritatea resimţită de acea persoană a fost internalizată 
de partenerul alb, alături de propriile-i sentimente de izolare. 
Această experienţă internalizată, dar disociată de alteritate 
(a partenerului privilegiat/apartinand de majoritate) este 
adesea trecută cu vederea de către terapeut. Consecința 
acestei dinamici este că ambii indivizi se simt izolați și 
devin intruși (unul fata de celălalt) în propria lor relaţie. 
Cu alte cuvinte, fiecare persoană își adoptă propria poziție 
defensivă și astfel se văd ca străini. Tocmai ceea ce i-a adus 
împreună este acum ceea ce îi desparte. Sentimentul de a 
fi străin, care invadează acum câmpul relational, este inca 
o dată confirmat și întărit de familie, societate și cultură. 
Relaţia care a început ca fiind un antidot la acest senti- 
ment de a fi străin (la nivel psihic) întăreşte acum senti- 
mentele individuale de izolare și singurătate ale fiecărui 
partener. Experienţa de alteritate care fusese internalizată 
empatic de partenerul privilegiat/apartinand majorității 
este acum expulzată, proiectată în afară, externalizată 

în câmpul relational, unde rămâne asemenea unui zid 
care obstructioneaza intimitatea și este posibil chiar sa 
genereze îndoială de sine. Odată ce cuplul este deturnat 
în această manieră, partenerii sunt lipsiți de un punct 
de sprijin, fiecare plutind în derivă, în barca vieţii sale, 
printre valurile zbuciumate ale izolării lor ce-i separă. lar 
terapeutul poate contribui la aceasta ignorând alteritatea 
psihică împărtășită a ambilor indivizi. Rasa/cultura/etnia 
terapeutului poate juca un rol semnificativ în lipsa selec- 
tivă de atenţie a terapeutului. 


43 


Vinietă clinică: 1 

Un cuplu interrasial mi s-a adresat din motiv că se 
certau „din nimicuri“, iar de-a lungul timpului înce- 
puseră să se simtă „din ce în ce mai străini“ unul față 
de celălalt. Jane avea 36 de ani, fiind o femeie albă, 
scotian-americana și creștină. Era profesoară și crescuse 
într-o suburbie prosperă a New York City. Jamal avea 38 
de ani și era un bărbat afroamerican creştin. Lucra ca 
fizioterapeut și crescuse într-o suburbie muncitorească a 
NYC. Cei doi se cunoscuseră într-o facultate Ivy League43 
cu 17 ani în urmă și aveau două fiice, în vârstă de cinci și, 
respectiv, șapte ani. Împărtășeau aceleași viziuni politice 
și idei cu privire la lume și amândoi lucrau ca voluntari 
pentru aceleași cauze de dreptate socială. De asemenea, 
ambii se simțeau diferiți de semenii lor. Când erau copii, 
amândoi avuseseră interese „academice înalte“ și visa- 
seră să ajungă studenți în Ivy League. Jane avea o soră 
care suferea de grave dizabilități de învățare și de tulbu- 
rare obsesiv-compulsivă. Din cauza vinovatiei provocate 

de faptul ca era un copil de succes, Jane isi mentinuse 
intotdeauna reusitele intelectuale ascunse fata de fami- 
lie. Parintii ei erau permanent concentrati asupra suro- 
rii, iar Jane trebuia să se descurce singură. In familia lui 
Jamal, el fusese primul care mersese la facultate. Pentru 
acestia, insemnase foarte mult, de vreme ce se trageau 
dintr-un mediu muncitoresc. La a doua întâlnire, cand 
am adus în discuţie posibilele sentimente de alteritate ale 
lui Jamal (atât în cadrul familiei sale de origine, cât și în 
general în societate), precum și ale lui Jane (în familia sa 
de origine), amândoi au confirmat existența lor. Ambii 
s-au descris ca nereușind niciodată să se simtă complet 
integrați, fiecare în mediul lui. Initial Jamal a fost sur- 
prins să audă cât de mult se simtise Jane ca un străin, din 
cauza faptului că fusese tot timpul conștientă că avusese 
parte de o creștere privilegiată și într-un mediu pros- 
per. Cu toate acestea, ea avusese mereu sentimentul de 
neapartenenta în cadrul familiei sale de origine. Crescuse 
apăsată de singurătate și de vinovăția de a fi avut succes, 
în comparaţie cu sora ei. Jamal, ca bărbat de culoare, se 
lovise de toate formele de rasism. Spre exemplu, deși 
fusese un elev de 10 pe linie, un bun sportiv și partici- 
pase la conducerea studențească, mulți oameni presupu- 
neau că intrase la facultate doar pe baza activismului său. 
Acest lucru, precum și alte agresiuni la nivel micro sau 
macro îl înfuriaseră și îndureraseră pe Jamal. Pentru el, 
era mult mai greu să aibă reușite în societate. În același 
timp, se invinovatea pentru faptul că era mai de succes 
decât unele dintre rudele sale, care fuseseră traumati- 
zate ani la rând de rasism și sărăcie. Jane și Jamal erau 
în mod conștient atrași de independenţa și unicitatea pe 
care o vedeau în celălalt, dar în mod inconștient atracția 
se baza pe alteritatea lor psihică. Cu toate acestea, pro- 
blemele din relaţia lor începuseră atunci când apăruseră 

copiii. Avand servicii cu norma intreaga, le ramasese mai 
putin timp pentru ei doi, începând sa se concentreze pe 
nevoile copiilor. Erau de asemenea de părere că membrii 
familiei nu le erau de ajutor, pentru că aveau mai puține 
„în comun“ cu familia partenerului. Atunci când fiica lor 
mai mică a început să aibă probleme de dezvoltare, au 
descoperit că adoptau moduri diferite de abordare a pro- 
blemelor. Jamal considera că atât el, cât și Jane trebuiau 
să-și sacrifice putinul timp personal și să-și ajute ei înșiși 
copilul. Jane își dorea ca școala fiicei să preia întreaga 
responsabilitate. Acest lucru a creat o stare de conflict 
între cei doi. Opinia lui Jamal era că, fiind un bărbat afro- 
american, nu putea niciodată să conteze pe ajutorul unei 
organizații guvernamentale, fie ea și o școală. De aseme- 
nea, resimtise ostilitate din partea unuia dintre profesorii 
albi, care se purta cu tatăl de parcă acesta din urmă ar fi 
cerut un tratament preferențial pentru fiica sa. Familia de 
origine a lui Jane avea acces la avocaţi și dăduse in jude- 
cată inspectoratul școlar, câștigând procesul, decizie prin 
care sora ei a fost înscrisă într-o școală privată axată pe 
elevii cu dizabilități de dezvoltare. Așadar, perspectiva lui 
Jane cu privire la ce posibilități existau era foarte diferită 
de cea a lui Jamal. Jane își amintea că trebuia întotdeauna 
să „treacă neobservată“ în familia sa, problemele surorii 
ei fiind cu mult mai mari. Îi era teamă că fiica sa începea 
să devină asemenea surorii ei. Lui Jamal îi era teamă că, 
dacă nu își vor ajuta fiica, ea va ajunge să fie lăsată în 
urmă, precum cei din familia sa care nu avuseseră suc- 
ces. Astfel, pentru amândoi, dar din motive psihologice 
diferite, miza cu privire la dificultățile fiicei era foarte 
înaltă. Cei doi nu se puteau pune de acord în legătură 
cu drumul de urinat pentru a-și ajuta fata. Fiica lor înce- 
puse să întruchipeze clivajul lor rasial. Jamal, un bărbat 
de culoare care trecuse prin trauma intergenerationala a 

rasismului, nu avea încredere în societate; Jane, în ciuda 
poziţiei sale privilegiate, era în contact cu alteritatea pe 
care o resimtise de copil în cadrul familiei de origine. În 
plus, copilul lor birasial era marcat de „istoricul întipărit 
în inconștient al ilegitimitatii amestecului rasial“ (Bono- 
vitz, 2009, p. 430). Problemele sistemice întâmpinate 
cu fiica lor îl făcuse pe fiecare dintre ei să intre în con- 
tact cu propriile-i sentimente de alteritate și să se simtă 
izolat și singur în cadrul tensiunilor maritale. Jane se 
simţea copleșită de problemele fetiţei, de propriul trecut 
marcat de sentimentul de neapartenenta și de rasismul 
instituțional la care era suspus Jamal, iar acum și fiica 
lor. Jamal era copleșit de problemele fetiţei, de tristețea 
și furia sa cu privire la rasismul instituțional și la alteri- 
tate, precum și de sentimentul că Jane, soția sa albă, nu 
înțelegea aceste lucruri. 

Travaliul cuplului s-a concentrat pe examinarea senti- 
mentelor de înstrăinare și singurătate, pe rasism, paren- 
taj, aspecte legate de familiile de origine și pe tiparele de 
comunicare. O temă majoră în munca noastră a fost abor- 
darea sentimentelor lor reciproce și proiectate de alte- 
ritate. De asemenea, m-am concentrat pe a-i sprijini să 
descopere cum să-și ajute copiii cu școala și cu problema- 
tica asociată dezvoltării unei identități birasiale. Atunci 
când factorii stresori au avut impact asupra sistemului 
familial, indivizii au revenit la modul de funcționare 
independent, care se manifesta prin sentimente de sin- 
gurătate, izolare și alteritate. Este important să căutăm 
aspectele care se referă la alteritate și stările clivate ale 
sinelui la ambii membri ai cuplului. Acestlucru ar putea 
aduce în prim-plan sentimente de conexiune care s-au 
pierdut de-a lungul timpului. Bodnar (2004) afirmă că 
„stările disociate ale sinelui stau la pândă în categoriile 
sociale asemenea unui virus gata să erupă la cea mai mică 

dezechilibrare a sistemelor noastre“ (p. 601). Experienta 
mea de lucru cu cuplurile interrasiale mi-a demonstrat 
că fiecare persoană a trăit sentimentul de a fi un străin si, 
întrucât aceasta constituie o temă majoră în viata indivi- 
dului, relația care la un moment dat a vindecat sentimen- 
tul de izolare poate începe să prolifereze durerea. Acest 
lucru s-ar putea întâmpla cu mai mare ușurință odată cu 
trecerea timpului, alte elemente decât relația romantică, 
precum profesia și copiii, preluând un rol central în viața 
individului. Cashin (2017) scrie că „tranziţia de la cecitate 
la vedere, de la anxietate la familiaritate, care însoțește 
contactul interrasial intim este un proces de dobândire 
a dexteritatii relationale. Iar dacă o persoană alege să se 
supună acestui efort, procesul este nesfârșit“ (p. 5). 
Acest aspect poate fi ilustrat și de cuplurile MII în care 
unul sau amândoi partenerii sunt imigranți. Experiența 
imigrării determină propriul set de dificultăți psihologice. 
Grinberg și Grinberg (1989) au descris preponderența 
doliului pentru imigranții care își părăsesc tara de ori- 
gine. Aceștia duc dolii cauzate de pierderea membrilor 
de familie, a prietenilor, a căminelor, a comunităţilor, a 
sunetelor și mirosurilor, a sentimentului de realitate cul- 
turală. Există maniere complexe prin care psihicul uman 
se adaptează la pierdere. Akhtar (1999, 2011) definește 
imigrarea ca o a treia individuatie. Autorul afirmă că 
„stadiul de separare-individuare conţine elemente de 
doliu, deoarece conduce la diferențierea dintre sine și 
obiect. Prin fiecare mișcare progresivă înspre autonomie 
şi consolidarea identităţii, are loc o pierdere treptată a 
omnipotentei infantile, a maximei fericiri simbiotice si 
a simplificării Eului prin clivaj și proiecție“ (1999, p. 89). 
Apropierea constituie o parte integrantă din procesul de 
diferenţiere. În relațiile multiculturale, toate aceste pro- 
cese psihologice au loc alături de o altă persoană. Unii 

indivizi isi lasă tara in urmă și hotărăsc să se integreze 
prin a se căsători cu cineva care face parte din cultura- 
gazdă. Aceasta poate constitui un mijloc inconștient de 
a simţi că suntem parte integrantă din acea cultură în 
care ne vine greu să ne descurcăm. De asemenea, poate 
reprezenta o manieră de deconectare de la suferința de 
a fi un străin, un mod de adaptare, globalizare și inte- 
grare. Dar conflictul dintre tara de origine și tara-gazda 
poate fi proiectat asupra alegerii de obiect a individului 
(Akhtar, 1999). Iar aceia care se căsătoresc în afara cul- 
turii proprii ar putea trăi un sentiment de deziluzie în 
raport cu familia lor de origine, afilierea religioasă sau 
comunitatea lor. Poate sparg granițele convențiilor soci- 
ale și trăiesc o viață nedefinită de status quo-ul precedent. 
Ambii parteneri au sentimentul lui „acasă“ plasându-se 
în afara curentului dominant. Alteritatea este ceea ce îi 
aduce împreună. 


Vinietă clinică: 2 

Catherine și Dinesh, membrii unui cuplu MII, s-au 
cunoscut datorită faptului că lucrau amândoi în conta- 
bilitate, pe când aveau în jur de 25 de ani. Catherine era 
o femeie albă, evreică, în vârstă de 29 de ani, care cres- 
cuse într-o familie de religie iudaică modern-ortodoxă 
într-o suburbie a Westchester County. Fusese la o școală 
evreiască modernă, dar nu se simtise niciodată integrată 
în sistem. Punea la îndoială existența lui Dumnezeu, iar 
când trebuia să meargă la sinagogă, sâmbăta, se ducea 
în schimb la mall cu prietenii ei nereligioși din vecină- 
tate. Toți fraţii ei erau mai religioși decât ea. Părinții erau 
frustrati în privința faptului că ea întrerupsese o lungă 
tradiție religioasă. Se simtise întotdeauna judecată și tre- 
cuse prin viata simțindu-se ca un străin. Dinesh, un bărbat 
indian american de 30 de ani, se mutase în SUA la vârsta 

de 15 ani. Tatal sau, care in India fusese medic, devenise 
sofer de taxi in vreme ce se pregatea pentru examenul de 
atestare a studiilor medicale in cazul imigrantilor. Mama 
sa lucrase intr-un magazin. Familia intampinase mari 
greutati in urma unui accident de masina suferit de tata, 
care fusese spitalizat timp de o luna. Rămăsese cu un han- 
dicap și trebuise să renunţe la visul de a-și relua profesia 
de medic. La 16 ani, Dinesh fusese nevoit să înceapă să 
lucreze într-un birou de avocatură, pentru a-și susține 
financiar familia. Se simtise întotdeauna ca un străin în 
SUA. Nu se asemăna majorității membrilor comunității 
indiene, care veniseră în SUA având poziţii socioecono- 
mice înalte. Crescuse în religia hindusă și în India mer- 
sese la o școală privată, condusă de creștini. Initial, isi 
dorise cu ardoare să revină în India, unde avea prieteni, 
o casă și o viata înconjurată de familie. Odată cu trecerea 
timpului, Dinesh se adaptase prin ruperea legăturilor cu 
cultura sa indiană. Nu fusese câtuși de putin interesat de 
o căsătorie aranjată și nu dorea să se întâlnească decât 
cu femei americane. Astfel, atât el, cât și Catherine erau 
străini în cadrul familiilor lor de origine si se simtisera 
atrași unul de celălalt prin prisma acestor diferențe. 
Atunci când cei doi se întâlniseră la locul de muncă, avu- 
seseră sentimentul că „și-au găsit jumătatea“. Fuseseră 
prieteni apropiaţi vreme de aproximativ șase luni, înce- 
puseră apoi o relație și se căsătoriseră cu doi ani mai 
târziu. Catherine se îndrăgostise de cultura indiană și o 
întristau pierderile pe care Dinesh le suferise ca imigrant. 
În loc de a se concentra asupra propriei deconectări de 
familia sa, simţea o durere profundă pentru Dinesh, a 
cărui dezrădăcinare era mai evidentă și mai vizibilă. Înce- 
puse să gătească mâncăruri indiene și să asculte muzică 
indiană. Dinesh crezuse că, având o soţie americană, va 
putea în sfârșit să se integreze în cultura americană. În 

urma evenimentelor de pe 11 septembrie, cuplul se con- 
fruntase cu un rasism brutal. Dinesh, care avea pielea 
închisă la culoare, fusese numit terorist când mergeau 
pe o stradă din Manhattan. Într-o seară, un adolescent 
alb îl amenintase cu bătaia numindu-l „Osama“. Aceste 
episoade aveau loc frecvent în New York City și în toată 
tara. Catherine, care deținea privilegiul pielii albe, inter- 
nalizase tenul închis al lui Dinesh. Resimtea durerea pe 
care rasiștii i-o provocau soțului ei. Atât Catherine, cât și 
Dinesh se simțeau marginalizati, dar încă aveau un sen- 
timent de siguranţă în raport cu celălalt. Pe măsură ce 
anii au trecut, au început să aibă mare succes în viețile 
profesionale. Au început să vină acasă seara târziu și 
au pierdut contactul unul cu celălalt. Au încetat să mai 
facă sex. Catherine își dorea să aibă un copil, dar nu era 
sigură dacă Dinesh ar fi partenerul potrivit, căsnicia lor 
părându-i-se „moartă“. Văzându-se din ce în ce mai putin, 
le era dificil să mai găsească un teren comun. Dinesh 
începuse să se simtă și mai mult ca un străin în SUA. Desi 
cetățean american, era adesea tratat ca și cum nu îi era 
locul acolo. Catherine resimțea sentimentul lui de a fi un 
străin, propriul ei sentiment de a fi o străină, făcând parte 
dintr-un cuplu MII, precum și propriul sentiment de a fi 
o străină în raport cu familia ei de origine. Începuseră să 
se îndepărteze unul de celălalt și să-și pună la îndoială 
propriile identități. Ceea ce îi adusese inițial împreună 
devenise acum un obstacol în relaţia lor. Dinesh începu 
să-și idealizeze anii de copilărie petrecuți în India. Își pro- 
iecta dezamăgirea fata de poziția pe care o avea in SUA 
asupra lui Catherine. Deși el nu avea nicio intenţie de a 
pleca, Catherine începuse să devină obsedată de teama că 
ar putea-o părăsi pentru a se întoarce în India. Se iubeau 
profund, dar se simțeau singuri și rataciti în mijlocul con- 
fuziei identitare. Se tot certau din cauza sentimentelor 

de singurătate și veniseră la terapie pentru a se decide 
dacă să rămână împreună și să aibă copii. 

Atât Catherine, cât și Dinesh se simțeau străini. Senti- 
mentele de alienare ale lui Dinesh se intensificaseră din 
cauza bigotismului cu care se confrunta în SUA. Cathe- 
rine era disociată de propria-i alienare de familia de 
origine și își proiecta sentimentele de alteritate asupra 
lui Dinesh. La început, când își puteau împărtăși senti- 
mentele de alteritate, se simtisera mai putin singuri și 
mai coezivi. Acum, că apăruseră aceste dificultăți între 
ei, căzuseră din nou într-o stare de deconectare și diso- 
ciere. Acest lucru luase forma unei rupturi în relație, care 
îi îndreptase către terapia de cuplu. Pe parcursul lucru- 
lui nostru împreună, eu am pus accentul pe explorarea 
interacțiunii dintre prejudecățile rasiale și intolerante, 
proiecţiile și sentimentele individuale de alienare și alte- 
ritate. Catherine trebuia să-și separe propriile sentimente 
de neapartenenta de empatia fata de caracterul de străin 
mai pregnant și mai vizibil al lui Dinesh. Dinesh trebuia 
să-și separe nevoia ca soţia lui să fie albă și americană 
(reprezentându-l pe un celălalt, mânat de prejudecăți) 
de dorinţa lui ca ea să fie albă și americană (reprezen- 
tând propria-i separare de cultura indiană). Atasamentul 
putea fi restabilit numai odată ce ei ar fi reușit să revină 
la alteritatea pe care o împărtășeau mai degrabă decât 
alteritatea care îi despartea. 

Intimitatea este complicată, în mod deosebit pentru 
aceia care împărtășesc diferențe ce nu pot fi negate. Dez- 
amagirea și furia fata de tara-gazda a unui imigrant sau 
fata de tara de origine pot fi proiectate asupra parteneru- 
lui. Această furie face ca partenerul să intre în contact cu 
propriile-i sentimente de alienare și alteritate, care își au 
originile în primii ani de viata. Imigrantul devine repre- 
zentarea familiei care i-a creat partenerului sentimentul 

de alienare in copilarie. Acum, ambii membri ai cuplului 
se simt străini. Atașamentul este perturbat. Consecințele 
sunt alienarea și singurătatea, care cauzează conflictele 
maritale. 


Vinietă clinică: 3 

Membrele unui cuplu lesbian interreligios au solici- 
tat o consultatie pentru că întâmpinau dificultăți în a se 
decide dacă să-l circumcida pe fiul lor nou-născut. Vic- 
toria, o femeie catolică irlandeză de 34 de ani, și Lena, 
o femeie albă, evreică, de 33 de ani, erau împreună de 
șase ani. Victoria, care era ginecolog, si Lena, consilier in 
sănătatea mentală, se plângeau de un sentiment de mare 
furie pe care fiecare îl avea fata de cealaltă. Se hotărâseră 
să înceapă o terapie de cuplu după o ceartă în urma căreia 
Lena plecase de-acasă și rămăsese timp de două zile la o 
persoană apropiată. 

Victoria crescuse în sânul unei familii catolice irlan- 
deze din New Jersey. Avea trei frați și două surori. Cu toții 
fuseseră la școala catolică, fiind botezați și confirmaţi. 
Unul dintre frații ei devenise preot. Amintirile ei din copi- 
lărie erau impregnate de experiența și tradițiile catolice. 
Până să atingă adolescența, viata Victoriei păruse pozitivă 
si lipsită de complicaţii. La acel moment însă, odată cu 
trezirea sexualității și cu interesul său intens și persistent 
față de fete, realizase că este lesbiană. Temându-se că ar 
fi descoperită, Victoria a devenit retrasă, marginalizată, 
începând să-și caute noi prieteni și comunități care să-i 
acorde sprijin. Cu privire la religie, Victoria se considera 
spirituală, dar era extrem de critică la adresa Bisericii 
catolice, pe baza poziţiei acesteia față de avort și homo- 
sexualitate. Se luptase cu sentimente de alienare până 
când devenise mai implicată în comunitatea gay. Victoria 
o cunoscuse pe Lena pe când lucrau amândouă în camera 
de gardă a unui spital local. 

Lena crescuse într-o familie evreiască. Mama ei lucrase 
cu jumătate de normă ca asistent administrativ, iar tatăl 
ei era avocat. Avea un frate și o soră. Părinţii Lenei făceau 
parte dintr-o comunitate evreiască conservatoare și con- 
siderau că era esenţial ca și copiii lor să fie credincioși 
si implicați. Atunci când Lena era în clasa a cincea, înce- 
puse să resimtă atracția fata de fete. De-a lungul urmato- 
rilor șapte ani, confuzia cu privire la orientarea ei sexuală 
se transformase într-o certitudine. Până în ultimul an 
de liceu, realizase că era lesbiană. Lena se simtise stră- 
ină atât în cadrul familiei, cât și a comunităţii evreiești 
conservatoare, care promova valori heterosexuale. Lena 
şi-a găsit alinarea alături de alte femei lesbiene după ce 
a plecat de acasă la facultate și apoi a urmat alte studii 
postuniversitare. 

Atunci când Victoria și Lena s-au îndrăgostit una de 
cealaltă, au trăit sentimente de familiaritate și de cone- 
xiune pe care nu le mai simtisera niciodată. Ca lesbiene, 
fuseseră marginalizate și se simtisera străine în raport 
cu mediul conservator în care crescuseră. Amândouă se 
considerau spirituale, dar nu religioase. Fiecare fusese 
fascinată de rădăcinile culturale și religioase ale celeilalte: 
Victoria ca irlandezo-americancă, iar Lena ca americancă 
evreică. Considerau că aveau multe puncte în comun, 
incluzând împărtășirea acelui sentiment de alteritate în 
cadrul familiilor și comunităților lor religioase. Deși se 
trăgeau din medii religioase foarte diferite, simtisera că 
pot vorbi cu mai mare ușurință una cu cealaltă decât o 
puteau face cu membrii propriilor comunități religioase. 

După ce petrecuseră șase ani împreună, cu „multă 
distracție și fericire“, se hotărâseră că își doreau să aibă 
un copil. Victoria alesese un donator de spermă anonim 
şi rămăsese însărcinată repede. După primul trimestru, 
aflase că aștepta un băiețel. Cuplul fusese în extaz, dar se 
crease un conflict în relație când începuseră să vorbească 

despre a-si circumcide sau nu copilul. Victoria considera 
că ritualul era barbar. Nu i se părea că există nicio dovadă 
care s-o convingă că ar fi fost mai bine în vreun fel pentru 
copil. Lena își dorea ca fiul lor să fie circumcis, așa cum 
erau fratele și tatăl ei. Se gândea că toți străbunii ei evrei 
fuseseră circumciși și nu o lăsa inima să „schimbe cursul 
istoriei“. Victoria era de părere că Lena era împovărată 
de o tradiție care nu mai avea semnificație în prezent. 
Încercaseră să discute despre acestea, dar ajungeau de 
fiecare dată sa tipe una la cealaltă și să se simtă neintelese. 
Discutia cu privire la circumcizie a deschis calea către 
chestiuni precum botezul, confirmatia, bar mitzvah și 
bradul de Crăciun. Au devenit extrem de conștiente de 
diferențele dintre ele. Cum urmau să gestioneze aceste 
probleme în privința copiilor lor? Doar avuseseră discuţii 
profunde și luaseră hotărâri în complet acord cu privire 
la creșterea fiului sau fiicei lor. Religia nu păruse nicio- 
dată importantă. Iar acum tensiunea le făcuse să se inde- 
părteze una de cealaltă și să revină la un sentiment de 
alienare si de alteritate pe care fiecare deja îl trăise mai 
timpuriu în viata. 

Walsh (2008) afirmă că orice clinician trebuie să 
dezvolte ceea ce autoarea numește „pluralism spiritual“ 
(p. 73), i.e. un respect fata de diferitele practici și credințe 
spirituale. Pentru a le oferi acestor femei cel mai potri- 
vit ajutor în luarea unor decizii dificile, era important să 
fie explorate propriile călătorii spirituale și ce anume le 
făcuse să se simtă deconectate de credința lor. Presupu- 
nând că o mare parte ținea de conservatorismul religios 
în raport cu orientarea lor sexuală, ce altceva provo- 
case deconectarea fiecăreia de identitatea religioasă și 
ce întreținea sentimentul de conexiune? Cât de conec- 
tate se simțeau de familiile de origine? Și care erau ori- 
ginile sentimentelor de alteritate? Toate acestea implică 

o explorare lentă a credinței fiecărei persoane, ajutand-o 
să înțeleagă de ce s-a simțit detașată de anumite ritualuri 
şi de ce a ajuns să le și respingă. O explorare reciprocă a 
experienței de a fi străină, de a fi altfel, le-a ajutat pe cele 
două paciente să se reconecteze și să ia deciziile corecte 
în viitor. Deși Lena considera că circumcizia constituia o 
legătură importantă cu cultura evreiască pe care-și dorea 
să o ducă mai departe, au discutat despre alte căi prin 
care ar putea crea o moștenire religioasă și culturală com- 
binată. În cele din urmă, bebelușul nu a fost circumcis. 


Atunci când lucrez cu un cuplu, combin gândirea psih- 
analitică și teoria sistemică. 

Mă bazez pe istoria opresiunii rasiale și a privilegi- 
erii albilor în SUA, a migrației religioase, precum și pe 
teoria interpersonală, teoria relațiilor de obiect, teoria 
atașamentului și teoria sistemică. Atunci când este vorba 
de un individ, pun cel mai mare accent pe înțelegerea 
aspectelor specifice ale dezvoltării și vieții relationale a 
respectivei persoane, incluzând aspectele transferentiale. 
Atunci când lucrez cu un cuplu, mă concentrez pe cum 
este fiecare persoană afectată de așteptările, proiecţiile 
și anxietatile celeilalte (Rubalcava & Waldman, 2004). 
Cu un cuplu MII, îmi directionez atenţia către proble- 
maticile sistemice care i-ar putea afecta pe cei doi. Care 
este impactul traumei intergenerationale care rezultă din 
variate aspecte de rasism asupra familiei de origine? Care 
este impactul clasei sociale asupra acestui cuplu? Consti- 
tuie membrii familiei un sprijin sau nu? Care este nivelul 
de pierdere valabil pentru fiecare individ? Pentru imi- 
grant, este vorba de pierderea unui cămin sau de pierde- 
rea statutului de membru al culturii majoritare? Killian 
(2002) discută despre cum un cuplu simte că și-a pierdut 
moștenirea culturală odată ce-a fost respins de familia 

de origine. Întrebarea care s-ar pune, în cazul în care au 
pierdut această moștenire, ar fi: Când s-a întâmplat acest 
lucru cu adevărat și de ce este sentimentul de pierdere atât 
de acut în prezent? La fel, putem întreba: În ce context s-a 
simţit fiecare dintre parteneri un străin? Ce fel de apărări 
se folosesc pentru a gestiona această experiență? Și unde 
sunt fericirea și durerea în cadrul relației? 

În acest capitol, am descris o dinamică particulară 
care se poate regăsi la cuplurile MII. Este important de 
menţionat că terapeutul de cuplu trebuie să se concen- 
treze și pe aspectele globale care afectează cuplurile 
obișnuite, precum dinamica puterii, incompatibilitatea 
sexuală, secretele, problemele de parentaj, problemati- 
cile din familia de origine, întreruperea comunicării și 
dificultăţile financiare. Însă cuplurile MII sunt adesea 
supuse prejudecatilor rasiale, bigotismului, opresiunii $i 
sentimentelor de pierdere și de izolare. Se pot înstrăina de 
membrii familiei. Ca terapeut alb aflat într-o relație MII, 
mi se întâmplă frecvent să uit că trebuie să acord atenţie 
propriului meu privilegiu — și asta din cauza propriilor 
procese disociative. Experienţa uitării este o funcție a 
încorporării privilegiului albilor. Această dinamică poate 
să-mi stârnească vinovăţie atunci când lucrez cu cupluri 
MII. În același timp, conştientizarea privilegiului îmi 
poate cu ușurință eclipsa propriile experiențe de margi- 
nalizare și de bigotism, trăite ca fetiță evreică, ce a crescut 
în mijlocul unei comunități albe, majoritar neevreiești. 
Este important să privim atât asupra vinovatiei și durerii 
prezente în cabinet în interiorul terapeutului, cât și între 
membrii cuplului. Cuplurile MII pot fi disociate de pro- 
pria vinovăţie și durere. Dar, ca terapeuti, este crucial să 
înțelegem care dintre noi poartă vinovăția și durerea in 
orice moment. Atunci când un membru al unui cuplu des- 
coperă problematicile interne cu care se luptă partenerul, 
poate fi împărtășit un profund sentiment de empatie. Care 

sunt aspectele pe care le proiectează unul asupra celuilalt? 
Şi care sunt punerile în scenă care se repetă între ei și cu 
mine? Sentimentul de a fi un străin se naște de timpuriu 
in viata și este extrem de dureros. Poate deveni baza vieții 
individului și cu atât mai mult o bază a relaţiilor intime 
ale acestuia. Dacă indivizii pot discuta despre aceste senti- 
mente și își pot împărtăși durerea, proiecţiile și singurăta- 
tea, partenerii pot vindeca împreună rănile din existentele 
lor separate și pot deveni un cămin sigur unul pentru celă- 
lalt, unul care să-i protejeze atât de o lume dezbinătoare, 
cât și de un psihic disociat. 

Capitolul 6 


Patruzeci de nuanţe de gri*4 
în intimitatea iranienilor 


Siamak Movahedi 


Căutarea intimitatii în relaţiile interpersonale pare sa 
constituie o preocupare globală.45 Această căutare inter- 
personală este una paradoxală în era digitală, acum când 
computerele, telefoanele inteligente și alte dispozitive 
digitale concurează la a ne capta atenţia și observăm cum, 
în public sau în privat, multe cupluri preferă să-și acce- 
seze telefoanele sau iPod-urile decât să fie în contactunul 
cu celălalt. Intimitatea este un concept ambiguu și deru- 
tant, cu precădere când discuţia este una interculturală, 
întrucât aceasta ia forme diferite în cadrul diferitelor cul- 
turi. În Vest, termenul de „intimitate“ implică o idee de 
deschidere și de autodezvăluire în spațiul interpersonal, 
o împărtășire autentică a sentimentelor și experiențelor 
cu un partener care ascultă și răspunde într-o manieră 


44 Aluzie la titlul cărții Fifty Shades of Grey (2011) — tradus in 
română ca Cincizeci de umbre ale lui Grey —, roman erotic al autoa- 
rei britanice E.L. James. (N.t.) 

Doresc să le mulțumesc lui Gurmeet Kanwal și Salman Akhtar 
pentru invitaţia de a contribui la această valoroasă colecție de 
lucrări. Doresc de asemenea să îi mulțumesc în mod deosebit lui 
Nahaleh Moshtagh, care mi-a împărtășit cu generozitate gându- 
rile ei cu privire la această temă și a adus multe sugestii și comen- 
tarii pline de importanță asupra versiunilor inițiale ale lucrării 
de fata. 


45 

empatica. Cu toate acestea, Schaefer si Olson (1981) au 
propus o perspectivă mai exhaustivă asupra intimitatii. 
Aceștia prezintă intimitatea drept un concept interper- 
sonal complex, alcătuit din multiple dimensiuni, precum 
intimitatea emoțională (apropierea de celălalt, capacitatea 
de a împărtăși sentimente și de a primi sprijin în absența 
unei atitudini defensive); intimitatea socială (a avea prie- 
teni comuni și rețele sociale); intimitatea sexuală (a oferi 
și primi afecțiune, atingere, apropiere fizică și sexuală); 
intimitatea intelectuală (împărtășirea de idei și experiențe 
cu privire la viata si munca); și intimitatea recreationald 
(împărtășirea de experiențe, maniere comune de divertis- 
ment și de implicare în activități). 

Așadar, intimitatea pare să caracterizeze calitatea rela- 
tiei interpersonale. Se referă la tiparul de interacțiune și/ 
sau la capacitatea individului de a intra într-o formă de 
contact social pe care am considera-o intimă. În măsura 
în care intimitatea constituie un mod de relationare, 
influenţa culturii în care aceasta se produce este extrem 
de mare. Chiar și dacă încercăm să definim intimitatea ca o 
expresie simbolică a sentimentelor inconștiente profunde, 
a proiectiilor sau a tiparului de relaţii de obiect, natura 
dificultăților din cadrul relaţiilor interpersonale și modu- 
rile în care acestea sunt exprimate sunt dictate de reper- 
toriile culturale disponibile ale acelor timpuri. Așadar, în 
cadrul oricărei discuţii cu privire la intimitate, trebuie să 
rămânem conștienți de problematicile culturale și structu- 
rale care ar putea îmbogăţi sau limita relaţiile interperso- 
nale intime și influența formele de contact interpersonal. 
De vreme ce deschiderea și autodezvaluirea par să consti- 
tuie o parte majoră a intimitatii, experiența sinelui și pre- 
zentarea sa cognitivă în vederea dezvaluirii fata de celălalt 
se circumscriu laturii culturale a intimitatii. 

Ca semnificaţie originară, „intimitatea“ se referea la cea 
mai personală și mai ascunsă stare a ființei cuiva. Termenul 

deriva din latinescul intimus, care inseamna ,,cel mai 
profund“, „cel mai adânc“ și „lăuntric“. Redirectionarea 
sa contemporană de la intimitatea psihică la relationarea 
intersubiectivă, de la personal la interpersonal și de la 
sinele privat la sinele public reflectă o schimbare fun- 
damentală în structura societăţii și a relaţiilor sociale, 
precum și în conceptualizarea noastră cu privire la indi- 
vid, sine și interpersonal (Levenson, 1974; McKnight 
& Movahedi, 2017). Aşadar, a vorbi despre intimitate 
ca despre un fenomen intrapsihic — mai degrabă decât 
interpersonal — care operează în afara mediului cultural, 
așa cum au încadrat unii analiști acest concept în cadrul 
Congresului IPA asupra Intimitatii (2017), reprezintă o 
reminiscență a vechiului concept psihanalitic de subiect 
drept o monadă închisă în sine. 

Experienţa profunzimii sentimentului conștient și 
inconștient al sinelui în relaţie cu celălalt poate diferenția 
intimitatea de apropiere. Pentru Burch (2004), apropi- 
erea se situează la nivelul conștient, în timp ce intimi- 
tatea derivă din inconștient. Așadar, intimitatea joacă 
un rol mult mai important în procesul terapeutic decât 
apropierea.4€ 

Deși conceptul contemporan de intimitate face parte 
din cultura terapeutică influențată de accentul pus de 
psihanaliză asupra deschiderii din cadrul relației anali- 
tice, acesta surprinde o nevoie fundamentală umană de 
a fi văzut, luat în considerare și înțeles de către celălalt.47 


46 Burch (2004) observă că unii oameni percep relațiile marcate de 
furie ca un semn al intimitatii. Cu toate acestea, consideră că in 
astfel de relații poate exista pur și simplu o implicare intensă, 
fără ca acestea să fie apropiate sau intime. 

47 În sfaturile frecvente oferite Marthei (1961), Freud sublinia fap- 
tul că elementul-cheie al intimitatii emoționale din relaţia lor 
era „sinceritatea și deschiderea absolută în comunicare, fără 
rețineri“ (p. 266). 

Exista, fireste, o diferenta intre nevoile individului si tipa- 
rul cultural al prezentării acestora, a recunoașterii sau 
chiar și a construcţiei lor. 

Unii cercetători au susținut că există o diferenţă între 
culturile în care rolurile de gen sunt distinse în mod 
tradițional, culturile individualiste și culturile colecti- 
viste, în termenii nevoii de intimitate sau ai tiparului de 
exprimare a acesteia. Se spune că intimitatea este mai 
pronunţată în cadrul culturilor individualiste, având un 
nivel mai înalt de egalitate între genuri, decât în cultu- 
rile colectiviste sau tradiționale, care aderă la o ideologie 
rigidă cu privire la rolurile de gen (Adams, Anderson & 
Adonu, 2004; Chen, 1995; Hsu, 1985; Gao, 1991; Goodwin 
& Lee, 1994; Marshall, 2008; Wheeler, Reis & Bond, 1989). 

Marshall (2008) a examinat relația dintre intimitate 
și ideologia rolurilor de gen, precum și dintre intimi- 
tate și tendinţele individualiste și colectiviste regăsite la 
canadienii europeni și canadienii chinezi. Datele autoa- 
rei demonstrează că, în cazul canadienilor chinezi, apar 
niveluri mai scăzute de intimitate, în comparaţie cu auto- 
dezvaluirea relationala caracteristică în cazul canadienilor 
europeni. De precizat că această diferență între gradele 
de intimitate dintre cele două grupuri a corelat cu nivelul 
de traditionalism cu privire la rolurile de gen mai degrabă 
decât cu individualismul sau colectivismul.48 

În lumina acestei perspective, voi încerca să plasez con- 
ceptul de intimitate în contextul culturii iraniene, care 
este extrem de complexă și stratificată, cu multe nuanțe 


48 Ar trebui să adăugăm aici faptul că distincția culturală între „indi- 


vidualist“ și „colectivist“ este destul de problematică și superfi- 
cială; ambele concepte sunt mai degrabă multidimensionale 
decât liniare. Cu toate acestea, conform descoperirilorunui stu- 
diu global, cultura iraniană se caracterizează printr-un amestec 
de conexiuni și legături familiale strânse și un grad înalt de indi- 
vidualism (Javidan & Dastmalchian, 2003). 

de gri. Pentru a evita aici o falsă dihotomie între narativele 
individuale și publice ale intimitatii, iubirii și relaţiilor 
emoționale, ar trebui să notăm faptul că orice cultura 
furnizează o matrita pentru construirea poveștilor indi- 
viduale; aceasta oferă limbajul pentru organizarea idei- 
lor, dorințelor, sentimentelor și amintirilor individului 
(Levi-Strauss, 1951). Cu alte cuvinte, cultura pune la 
dispoziţie sintaxa pentru un „discurs“ al cărui „vocabular“ 
derivă din biografia subiectului. În același timp, textele 
literare, romanele, basmele și expresiile artistice care sunt 
centrate în jurul intimitatii pot reprezenta soluţii simbo- 
lice la problemele sociale și culturale reale, dar resimtite 
inconștient. Astfel, naratiunile culturale ale intimitatii 
tind să abordeze experiențele, conflictele și dificultățile 
oamenilor în cadrul relațiilor interpersonale determinate 
de gen. 

În cadrul unei cercetări recente, Movahedi și Mosh- 
tagh (2018) au desfășurat un studiu psihanalitic al unei 
selecții de basme iraniene tradiționale, unele care con- 
tinuă să bântuie conștientul indivizilor și să le structu- 
reze fantasmele cu privire la intimitate și la relaţiile de 
obiect determinate de gen.49 Perspectiva universală aflată 
la baza basmelor persane exprimă dimensiunile culturale 
ale intimitatii dintre bărbați și femei. Cele O mie și una de 
nopți ale Şeherezadei (cunoscute publicului american drept 
Nopțile arabe) sunt un exemplu excelent al fricii de inti- 
mitate a bărbatului. Contrar interpretării literale sau isto- 
rice a O mie și una de nopți la un nivel manifest, Movahedi 
și Moshtagh susțin că este vorba despre aceeași poveste 
spusă de o mie de ori. lar intriga acelei unice povești este 


c 


49 Astfel de indivizi au tratat basmele ca pe un cimitir cultural în 
care locuiesc multe dintre acele creaturi invizibile. În acest sens, 
fiecare basm este privit ca fiind întruchipat de fantomele 
morților, care continuă să invadeze prezentul și să intervină 
împotriva oricărei schimbări în viitor. 

vindecarea/domesticirea unui barbat nesigur, paranoid si 
narcisic, care nu poate rămâne într-o relaţie cu o femeie 
pentru mai mult de o noapte și o va elimina — metaforic, 
ucigând-o — în ziua următoare, în căutarea unei noi idile. 

Conform analizei autorilor, un gen literar principal în 
cadrul basmelor iraniene tradiționale are ca punct cen- 
tral femeia care conspiră împotriva soțului ei, trădarea 
acesteia și relaţiile ei extramaritale. Femeile sunt portre- 
tizate ca fiind periculoase, de neîncredere și viclene — și 
niciodată ca fiind oneste, pioase și devotate. În contrast, 
bărbații sunt zugrăviți ca naivi și supuși unei manipulări 
facile. Multe dintre nevestele din aceste povești au amanți 
și își trimit bărbații creduli la vânători de fantome pentru 
a se bucura de intimitate cu amantii lor în absenţa soțului. 
Ca încă un mijloc folcloric de exprimare culturală, filmele 
au devenit un context major al reprezentării schimbărilor 
din cadrul intimitatii și al relației maritale dintre bărbați 
şi femei in Iran. 

În studii recente, McKnight (2016) si McKnight si 
Movahedi (2017) au analizat un esantion longitudinal din 
materialele publicate sub rubrica „Ask Ann Landers“5* de-a 
lungul unei perioade de aproape cincizeci de ani, pentru a 
identifica maniera în care povestirile cu privire la căsătorie, 
iubire și intimitate ale clasei de mijloc din America par- 
curseseră o transformare din anii '5o până în prezent. Nu 
avem la dispoziţie niciun fel de resurse similare pentru a 
urmări cum au evoluat conceptele de iubire și de intimitate 
in Iran, dar, din ce putem presupune bazându-ne pe câteva 
cercetări izolate, pe varii rubrici din presă și pe ce auzim 
de pe divan sau în supervizări, a avut o loc o schimbare 


50 Ann Landers a fost un pseudonim creat de editorialista Chicago 
Sun-Times Ruth Crowley în 1943 și preluat de Esther Pauline 
Lederer în 1955. Timp de 56 de ani, această rubrică de tipul „Răs- 
pundem cititorilor“ (Ask Ann Landers — Intrebati-o pe Ann Lan- 
ders) a devenit extrem de populară în presa din SUA. (N.t.) 

foarte importantă în ce privește nevoia conștientă a oame- 
nilor de intimitate. În cadrul acestei lucrări, voi încerca să 
detaliez și să examinez tiparele contactelor interpersonale 
care s-ar putea califica drept o formă de intimitate. 

Ar trebui să mentionez încă de la început că observaţiile 
mele ar putea să fie subiective, în termenii educaţiei, sta- 
tutului socioeconomic, inclinatiei psihice și a fluentei 
celor de la care am adunat informatii in cadrul discursu- 
lui terapeutic referitor la intimitate. Aceasta ultima preci- 
zare este absolut esentiala, dat fiind faptul ca, atunci cand 
ne referim la noțiuni asociate intimitatii, cultura iraniană 
este extrem de stratificată. Spre exemplu, în cazul orică- 
rei discuții asupra intimitatii, este posibil să observăm 
diferențe semnificative între generațiile mai în vârstă și 
cele mai tinere, precum și între clasa muncitoare, clasa 
mijlocie urbană tradițională și clasa medie-superioară 
urbană, educată și modernă. 

Voi începe prin a preciza că termenul „intimitate“ nu 
are un echivalent direct în farsi, limba persană, iar con- 
ceptul de intimitate de acum un secol din Statele Unite 
este diferit de conceptul nostru de astăzi. Conceptele au 
vieţile și evoluția lor, de asemenea, se caracterizează prin 
multe dimensiuni afective și cognitive complexe. Simpla 
traducere dintr-o limbă în alta tinde să piardă unele din- 
tre nuanțele mai subtile; in mod tipic, se traduce doar 
semnificaţia denotativă. Desigur, aceasta nu implică faptul 
că oamenii din Iran nu caută sau nu se angajează într-o 
comunicare interpersonală apropiată emoţional unul cu 
celălalt. Din contră, în Iran granița dintre relațiile formale 
și informale este destul de permeabilă, iar interacțiunile 
impersonale tind cu ușurință să devină intime și personale. 

În cadrul unui sondaj informal recent adresat unui grup 
de psihologi și psihiatri cu scopul identificării unui cuvânt 
în farsi echivalent cu conceptul de intimitate, cel mai des 
amintit a fost samimiat (sinceritate). Au fost sugerate și 

cuvinte conexe, precum nazdiky (apropiere), doosty (pri- 
etenie), hamrazy (confident) și khodemani (familiar). 

Nu sunt de părere că samimiat (sinceritate) surprinde 
esența semantică și dimensiunile afective ale cuvântului 
englez „intimacy“, asa cum este utilizat astăzi; în schimb, 
acest concept multidimensional ar putea fi întru câtva 
descris printr-o combinaţie a tuturor cuvintelor sugerate. 
Experienţa interpersonală a intimitatii sau căutarea unei 
astfel de experienţe există însă în Iran, deși este posi- 
bil să nu găsim un cuvânt unic care să exprime bogăţia 
emoțională a conceptului. Poate că niciun cuvânt singular 
nu poate face acest lucru în nicio limbă. 


Intimitatea emoţională 


Definiţia intimitatii ca apropiere emoțională și un tipar 
reciproc de autodezvăluire se referă în primul rând la inti- 
mitatea emoţională. În mod ideal, intimitatea emoţională 
constituie împărtășirea reciprocă a sinelui intern al indivi- 
dului, a gândurilor, sentimentelor și fanteziilor sale. Inti- 
mitatea și apropierea nu sunt neapărat legate de iubire sau 
sex, deși cei îndrăgostiți se pot simţi foarte apropiaţi și 
intimi fără a-și dezvălui neapărat profunzimile sufletești 
unul altuia. lată cum vorbește această femeie iraniană des- 
pre partenerul ei: 


Îl iubesc, este un bărbat bun, nu este rău, dar nu am niciun sen- 
timent față de el. Este neinteresant, cam retardat; astăzi am 
încercat să-l fac bucăți, m-am luat de toate slăbiciunile lui și 
am încercat să-l distrug. 


Un alt caz mai extrem este acela al unui bărbat iranian 
educat și de carieră care pretinde că-și iubește soția, dar 

nu are incredere in ea in ce priveste deciziile importante. 
A dezvaluit faptul ca, atunci cand a trebuit sa aleaga un 
imputernicit in chestiuni de sanatate, a numit un prie- 
ten responsabil de deciziile de viata și de moarte, si nu 
pe sotia sa. A spus ca, daca ar fi pe patul de moarte, nu 
ar avea incredere in ea sa participe la luarea unor decizii 
care l-ar pune in situatia fie de a primi, fie de a refuza tra- 
tamente care să-l tina în viata. 

Nemulțumirea principală pe care o auzim în prezent 
în lucrul clinic cu femeile iraniene din clasa de mijloc este 
cu privire la lipsa de intimitate din relația lor maritală.5! 
Soţul nu îndeplinește nevoile emoționale ale soţiei: este 
prea ocupat cu serviciul, prea implicat în propria sa fami- 
lie și prea absorbit de propriile-i preocupări ca să-i asculte 
ei nemulțumirile. De obicei, există un personaj îndepăr- 
tat din trecutul lor fata de care au resimţit puternice sen- 
timente romantice, dar relația reală sau fantasmată nu a 
ajuns nicăieri din cauza diferenţei de statut social dintre 
familiile lor — familia acelui bărbat nu era îndeajuns de 
bună, nu avea studii îndeajuns de înalte, nu avea un ser- 
viciu suficient de bun, prestigiu, poziţie sau bani. 

Cu toate acestea, unele femei iraniene care s-au căsă- 
torit cu bărbatul de care s-au îndrăgostit se plâng că, în 
urma căsătoriei, au pierdut sentimentul de intimitate 
emoțională cu soțul lor, deși au continuat să se cunoască 
din ce în ce mai bine. Ceva se întâmplă la scurtă vreme 
după căsătorie care cauzează diminuarea intimitatii 
emoţionale cu soţii lor, deși cuplul poate continua să 
se deţină un anumit nivel de intimitate socială, sexuală, 


51 Recent, un terapeut care lucrează în două clinici diferite din 


Teheran — una aflată în zona prosperă a orașului, iar cealaltă 
într-o zonă săracă — a semnalat faptul că, în vreme ce principa- 
lul motiv de nemulțumire al femeilor din zona înstărită a 
orașului este legat de soții lor, în zona săracă a orașului, femeile 
nu vin cu nicio plângere referitoare la conflictele maritale. 

intelectuală si recreationald. Există ceva in cadrul ideolo- 
giei rolurilor de gen al relatiilor maritale care constituie 
un pericol pentru intimitate. Structura institutionala a 
casatoriei, care favorizeaza dominanta masculina, impune 
un nou set de limite, care redefinesc natura relatiei care 
i-a adus impreuna. 

O observatoare perspicace a comentat recent in cadrul 
unui grup de studiu condus de Moshtagh (2017): 


În această cultură, nu suntem posesoarele corpurilor noastre, 
în special ale organelor noastre genitale. [...] Nu posesia minţii 
noastre este problema [...] ci a vaginului nostru, [care] este o 
proprietate comună înainte de căsătorie, [dar] devine proprie- 
tatea bărbatului după căsătorie. Acest fapt este suficient pentru 
a-ți ucide dorința, sentimentul de control și orice sentimente de 
intimitate în relație. 


Această afirmație este extrem de însemnată pentru 
discuția noastră referitoare la intimitate. Dacă în cadrul 
căsătoriei o femeie nu se află în posesia celor mai private 
și intime parti ale corpului ei, nu va fi posibilă nicio inti- 
mitate fizică sau sexuală cu proprietarul lor legal: nu poți 
împărtăși cu celălalt ceva ce nu-ți aparține. Acesta ar putea 
constitui unul dintre motivele evadării în relații extrama- 
ritale în căutarea intimitatii. 

Ar trebui să menţionăm aici faptul că egalitatea și 
reciprocitatea în relații reprezintă premisele cele mai 
importante ale intimitatii. Inegalitatea instituțională 
de gen în cadrul căsătoriei face ca potenţialul de inti- 
mitate și menținerea acesteia să fie problematice. Ideo- 
logia tradițională iraniană a rolurilor de gen complică 
tiparul de intimitate emoțională, în termenii egalității și 
reciprocitatii autodezvaluirii. Autodezvăluirea este perce- 
puta ca feminină și ca un semn de slăbiciune, iar bărbatul — 
presupus a fi partenerul dominant și mai puternic — nu 

ar trebui să-și dezvăluie sinele fata de femeie, cu atât mai 
mult cu cât se presupune că ea nu este capabilă să păs- 
treze un secret.5? 

În cazul cuplurilor educate care fie s-au ales unul pe 
celălalt, fie li s-a permis să parcurgă un soi de curtare, 
chiar dacă una scurtă, este posibil ca experiența „relaţiei 
pure“, așa cum a fost postulată de Giddens (2002), să se 
aplice doar acelui scurt interval. Căsătoria formală pare 
să transforme relația pură în simple roluri de gen. Unele 
femei cu o gândire psihanalitică îmi spun că natura senti- 
mentelor transferentiale și contratransferentiale — într-un 
sens general — pare să parcurgă o metamorfoză în urma 
căsătoriei. O femeie mi-a spus: 


Înainte să ne căsătorim, imaginea mea cu privire la mine însămi 
și imaginea mea din privirea lui erau similare. După căsătorie, 
am devenit mama sa dispretuitoare. Descrierea și caracteriza- 
rea pe care mi le făcea nu aveau nicio legătură cu ceea ce știu eu 
despre mine însămi. 


Realitatea obiectivă a căsătoriei modificase interpretă- 
rile subiective legate de identitatea cuplului și de raportul 
acesteia cu partenerul: cei doi nu se mai puteau recunoaște 
în narativul marital al celuilalt. 

Astăzi, putem observa în Iran o schimbare profundă 
care are loc în natura relațiilor interpersonale dintre 
bărbaţi și femei în interiorul și în afara căsătoriei. Această 
schimbare dramatică a creat ceea ce Durkheim (1893, 
1897) numise o stare de anomie, care a creat, la rându-i, 
un spațiu cultural în care poate emerge o nouă formă de 


52 Existăo credinţă culturală, ce se reflectă în proverbele persane, 
conform căreia un bărbat nu ar trebui să-i incredinteze unei 
femei niciun secret. „O femeie nu lasă bobul de mazăre să se ude 
în gura ei“ (Zolfaghari, 2010, p. 1143); adică: „O femeie ascunde 
doar ceea ce nu știe“ (Ardakani, Harehdasht & Hajjari, 2015). 


196 Intimitatea 


intimitate intre barbati si femei. Din cauza acestei incer- 
titudini in relatia rolurilor de gen, femeile se afla intr-o 
constantă negociere cu privire la drepturile si privilegiile 
lor în cadrul căsătoriei, în vreme ce bărbaţii continuă să 
apeleze la tradiţie pentru a-și menţine prerogativele ante- 
rioare în cadrul structurii familiale. Cu toate acestea, mulți 
bărbați se plâng că femeile îi castrează și se întreabă cum 
să gestioneze această pierdere a statutului. Aceștia rapor- 
tează un sentiment de emasculare prezent atât acasă, cât 
și la locul de muncă. 

Acest lucru a creat o criză în familia iraniană și în 
relaţiile heterosexuale, întrucât implicarea într-o comu- 
nicare emoțională profundă și reciprocă necesită o relație 
bazată pe egalitate și respect reciproc. 

În centrul oricărui discurs referitor la intimitate se află 
ideea conform căreia indivizii au nevoi emoționale care 
trebuie satisfăcute, iar partenerii romantici ar trebui, în 
mod ideal, să furnizeze acea satisfacție emoţională. Idea- 
lul căsătoriei nu mai este unul în care soții doar își inde- 
plinesc rolurile de gen, ci și unul în care doi indivizi își 
satisfac reciproc nevoile emoționale, într-un context de 
înţelegere reciprocă și egalitate a atenţiei (McKnight & 
Movahedi, 2017). 

Nu există nicio intimitate într-o relaţie de tip stăpân- 
sclav. Acesta este motivul pentru care un număr din ce 
în ce mai mare de tinere femei iraniene educate fie nu se 
căsătoresc, fie intentează divorțul la scurtă vreme în urma 
căsătoriei. Presa iraniană chiar scrie despre „petrecerile de 
divorţ“, ca reprezentând o modă în creștere în unele cer- 
curi din Teheran (Bengali & Mostaghim, 2016). Conform 
statisticilor oficiale, mai mult de trei milioane de femei 
iraniene cu studii superioare și în vârstă de peste 30 de ani 
sunt necăsătorite. Așa cum a fost descrisă situaţia de către 
un sociolog iranian, „se obișnuia ca o femeie să se căsăto- 
rească, apoi pur și simplu să trebuiască să se înțeleagă cu 

sotul. Acum, daca nu este fericita, se va separa de el. Nu 
mai este un tabu“ (Dehghanpisheh, 2014). 

Femeile i-au depășit pe bărbaţi în termenii realizărilor 
psihologice, sociale, culturale și educaționale. Ele sunt 
mult mai libere, mai progresiste și mai independente 
decât bărbaţii; o nemulțumire constant exprimată este 
că bărbaţii nu sunt îndeajuns de educați, îndeajuns de 
liberi cultural sau îndeajuns de sofisticati social încât să 
tolereze traiul cu o femeie liberă. Astăzi, mai mult de 60% 
din studenții universitari sunt femei și, dispunând de cer- 
tificări, multe dintre acestea își găsesc locuri de muncă 
bune. Atunci, problema lor devine să găsească un bărbat 
dispus să se căsătorească cu o femeie mai educată și mai 
de succes decât el; aceasta constituie una dintre cauzele 
unui declin abrupt al ratei căsătoriilor și a unei creșteri 
bruște aferente a ratei divorturilor. 

Femeile iraniene se plâng că, deși bărbații lor au un 
aspect elegant și o vestimentaţie rafinată, din punct de 
vedere mental sunt demodati. Chiar și bărbaţii iranieni 
înalt educați, care deţin certificări postuniversitare avan- 
sate sau doctorale, susțin acestea, tind să menţină o ideo- 
logie regresivă în privinţa rolurilor de gen și nu știu cum 
să se comporte cu femeile (Bengali & Mostaghim, 2016). 

Am lucrat în cadrul practicii clinice din Boston cu multe 
cupluri iraniene înalt educate. Unii tineri bărbați tind să 
manifeste un comportament deschis și liberal în timp ce 
ies cu o femeie, dar, în urma căsătoriei, devin destul de 
tradiționali și încearcă să-i controleze soției viata profe- 
sională, vestimentația și rețeaua profesională de prieteni 
sau colegi. Ca rezultat, multe dintre aceste căsătorii se 
destramă în scurt timp. Așa cum explică o femeie, „nu te 
poţi căsători cu un bărbat iranian normal care să nu te 
restrictioneze spunandu-ti «nu munci; nu ieși». În zilele 
noastre, este greu să găsești un bărbat iranian cu adevărat 
deschis la minte. Au rămas cu mult în urma noastră“. Două 

femei psihiatru au mărturisit că, la începutul căsniciei, 
s-au confruntat cu foarte mari dificultăți când bărbaţii lor 
le-au cerut să nu primească pacienți bărbaţi. Unul dintre 
soți, el însuși medic, a protestat motivând că nu voia ca 
soția sa să asculte fanteziile sexuale ale pacienţilor bărbaţi. 

Ar trebui să mentionez aici că, în ciuda imaginii ves- 
tice distorsionate a relațiilor între sexe din Iran, feme- 
ile iraniene nu pierd nicidecum teren în lupta de putere 
cu bărbații și nici măcar cu teocratia patriarhală. Acestea 
nu joacă un rol submisiv și dependent în căsnicie sau în 
societate. Ba chiar mai mult, femeile s-au aflat în fruntea 
rezistenţei politice și au fost responsabile de o mare parte 
din schimbarea politică, culturală și socială. Ele contro- 
lează o parte extrem de însemnată a discursului contem- 
poran social și politic. 

În cadrul călătoriilor sale recente în Iran, fotograful 
stabilit în Amsterdam, Marinka Masséus, a facut o serie 
de fotografii in care femei iraniene isi arunca sfidator valu- 
rile traditionale in aer. Aceste femei iraniene moderne 
independente, care provocau sistemul patriarhal opresiv, 
au impresionat-o enorm pe artista. Femeile pe care le-a 
cunoscuti-au spus că aveau două fete: „Una pentru lumea 
exterioară, ca să se mențină în siguranţă, și una pentru 
cea interioară“ (Elston, 2018). Fireşte, chipul interior este 
cel care se află într-o căutare a unei împărtășiri autentice 
a sentimentelor și a experienţelor cu un partener care 
ascultă și răspunde empatic. 

Recent, dr. S., oanalizandă de-ale mele, care este profe- 
sor de chirurgie în cadrul unei facultăţi locale de medicină, 
a fost informată că niște hackeri au pătruns în baza de date 
de resurse umane a universităţii și au obținut date perso- 
nale vitale. Ea a trebuit să contacteze bănci, companii de 
credit, poliția și alte instituții, pentru a-i informa despre 
spargere si a modifica nenumărate conturi, ca să se pro- 
tejeze de un furt de identitate. În ciuda pasilor plictisitori, 

birocratici $i laboriosi necesari pentru a o proteja de utili- 
zarea abuziva a identitatii ei, mi-a marturisit ca intreaga 
experienţă îi făcea plăcere. Incepuse să se întrebe cine era 
ea și care identitate fusese furată. Cine doar se prefăcuse 
a fi ea și cine era adevărata S.? Cine era cea adevărată și 
cine era cea falsă si cum putea fi sigură de acestea? Une- 
ori, preocuparea sa părea bizară, ca și cum s-ar fi lup- 
tat cu o pierdere a identităţii, dar sentimentul era unul 
mai degrabă profund decât patologic. Mi-a spus că senti- 
mentul era similar cu a fi o persoană care a fost încarce- 
rata într-o fermă mare, cu multe camere și înconjurată de 
mulți copaci. Apoi, deodată, descoperise o ușă spre exte- 
rior, prin a cărei deschizătură putea vedea o vastă pano- 
ramă de noi experienţe bogate și plăcute. Mi-a spus că își 
pusese la îndoială propria identitate: Cine este această S. 
și a cui identitate a fost furată? Să fie ea o ființă umană 
sau o pasăre? În cuvintele ei: 


Nu conta dacă aș fi fost o pasăre care să zboare de colo colo. 
Eram profesor și chirurg? Din nou, nu conta. Am muncit toată 
viata la studiile mele, făcând cercetare, scriind și lucrând ca să 
ajung la această poziţie, dar acum simţeam că de fapt nu conta 
dacă renuntam la ea. Deci care era lucrul care făcea diferenţa 
și care nu-mi putea fi furat? Am simțit că iubirea era cea care 
făcea diferența; nu m-aș putea descurca fără relaţia cu sora mea, 
cu copiii mei, cu părinții și cu pacienţii din ATI. 


Mă aşteptam să enumere multe alte relații despre care 
vorbise în analiza ei, când a spus: „Mă simt confortabil 
să-i numesc pe oamenii cu care pot să fiu liberă; cu care 
nu trebuie să mă prefac sau să joc un rol. [...] cu care mă 
simt în siguranţă să fiu vulnerabilă“. 

Este interesant de menţionat că rețeaua de relaţii 
intime in care dr. S. se poate simţi confortabil, în care se 
poate simți atât în siguranţă, cât și vulnerabilă — anume, 

relaţiile in care poate fi ea însăși și în care nu trebuie să se 
prefacă sau să joace un rol — îi include pe pacienții ei din 
ATI, dar nu și pe soțul ei. Menţinând linia observaţiilor 
din cadrul altor culturi tradiționale (Dion & Dion, 1993; 
Hsu, 1985; Ting-Toomey, 1991), partenerii maritali din 
Iran au parte de mai puțină intimitate, pentru ca multe 
dintre nevoile lor de intimitate sunt satisfăcute prin inter- 
mediul relaţiilor familiale apropiate. 

În ciuda acestui fapt, multe cupluri trebuie să se con- 
troleze și să se tina strâns unul pe celălalt pe măsură ce 
încearcă să se schimbe unul pe altul. Clișeul persan utilizat 
pentru a defini iubirea ca „suflet în două corpuri“ provoacă 
dezastre; nu este decât o reţetă a unei lupte de putere cu 
privire la care suflet va ajunge să ocupe cele două corpuri. 
Acesta este și calvarul cuplurilor care împărtășesc o pato- 
logie similară și rămân împreună în chipul unei soluții 
disperate pentru tulburările de atașament și dificultăţile 
lor de separare.53 


Intimitatea sexuală 


Intimitatea emoțională nu este neapărat aceeași cu inti- 
mitatea sexuală; cele două pot chiar să nu fie legate una 
de cealaltă. Desi Giddens (1992) susține că transforma- 
rea intimitatii în societățile moderne invită la explorarea 
corpului și a plăcerii sexuale, este posibilă deținerea unor 
relații intime emoţionale fără ca acestea să fie sexuale, 
precum și a unor relații sexuale fără a fi intime (Jamieson, 


53 Fuziunea și fuzionarea nu creează intimitate, ci o iluzie a aces- 


teia“; pentru ca intimitatea să se creeze, trebuie ca individul să 
aibă un sentiment al sinelui; trebuie să își știe limitele, pentru 
că a fi captiv într-o relație nu înseamnă intimitate“ (Purser, 2007, 


p. 296). 

1998). Acesta este, in special, cazul in ce priveste cultura 
iraniană tradițională, în care multi bărbaţi și femei au 
încercat să menţină sexul la distanță de relațiile intime 
emoţionale sau care considerau că iubirea se situa deasu- 
pra și dincolo de experiența trupească a sexului. Femeia 
din fanteziile unui bărbat iranian tradițional era virgi- 
nală și asexuală, caracterizată fiind de aceeași puritate 
ca și mama lui. 

În mod interesant, un număr de studii desfășurate de 
cercetătoare iraniene asupra Satisfactiei sexuale a femeilor 
iraniene încearcă să prezinte o imagine asexuală a feme- 
ilor iraniene. Respondentele din cadrul studiilor subes- 
timează sistematic importanţa sexului în relaţiile lor și 
afirmă că sexul este ceva privat si că este posibil chiar sa 
nu știi dacă ești satisfăcută de acesta. Se raportează că 
multe femei caută mai degrabă „serenitate și sprijin“ decât 
sexualitate în relațiile lor maritale. Unele femei afirmă 
că sexul cu partenerii lor nu le face plăcere, iar pentru 
ele sexul reprezintă un mijloc de conectare emoțională. 
Aceste afirmaţii sunt tipice pentru răspunsurile femeilor: 


Nu mai sunt tânără, iar hormonii corpului meu funcționează 
diferit. Atunci când liniștea și sprijinul îmi sunt oferite de soțul 
meu, nu resimt niciun conflict și acest lucru nu mă deranjează 
niciodată. Aceasta este condiţia care definește satisfacția pen- 
tru mine. 

Într-o căsnicie, nu este vorba doar de relaţia sexuală, ci și de a 
trăi cu o altă persoană, care este acolo cu tine în fiecare noapte 
și în fiecare zi; ai o astfel de relaţie [sex] numai o oră. 

Cred că 10 % dintr-o relaţie maritală este sexul, dar acest 10 % ar 
putea rivaliza cu restul de go %. Într-o viaţă obișnuită, lucrurile 
cotidiene ne ocupă go % din creier, iar 10 % din el este preocu- 
pat de sex. Dacă ai parte de sex satisfăcător, numai acest 10 % 
ar putea rezolva multe probleme, iar alte dificultăți ar putea fi 
gestionate. 

Satisfactia sexuală înseamnă ca persoana să simtă desfătare în 
toate și să creadă că nimic nu este mai bun decât această relație. 
Atunci va putea duce toate necazurile. Va exista un sentiment 
de serenitate și de intimitate cu soţul ei. 

Satisfactia sexuală înseamnă doar sentimentul că mintea mea 
se eliberează de probleme, odată cu plăcerea fizică. Dacă sexul 
se bazează pe principii, plăcerea dată de acesta este dincolo de 
orice altă plăcere; așadar, satisfacția sexuală poate fi definită 
ca o plăcere derivată din tendinţele sexuale, care se adaugă la 
serenitatea mentală, iar asemenea sex este extrem de rar. 


În cadrul unui studiu calitativ cu privire la sexuali- 
tatea femeilor în Iran, Farnam, Raisi, Janghorbani și 
Merghati-Khoei (2016) au raportat că toate femeile din 
eșantionul lor se angajau în relații sexuale cu partenerii 
în primul rând pentru a atinge intimitatea emoțională mai 
degrabă decât pentru plăcerea fizică. Nu le făcea plăcere 
partea fizică a actelor sexuale, deși mărturiseau că activi- 
tatea sexuală le face plăcere în condiţii de solitudine, prin 
intermediul fanteziilor sexuale și al masturbării. Nicio 
participantă la studiu nu considera sexul oral sau anal ca 
fiind dezirabil, desi unele dintre acestea l-ar fi practicat cu 
ocazii foarte rare numai pentru a-și satisface soții. 

Este demn de menţionat faptul că majoritatea studii- 
lor desfășurate în Iran — și, în mod paradoxal, de către 
femei — pare să se afle în linie cu ideologia tradițională a 
rolurilor de gen și să localizeze rădăcina conflictelor mari- 
tale si a insatisfactiei sexuale în cadrul factorilor economici 
(Darooneh, Ozgoly, Sheikhan & Nasiri, 2017; Syasar & 
Bakhshani, 2014; Nasehi et al., 2017; Yekta, Raisi, Ebadi & 
Shahvari, 2015).54 Condiţiile economice, și nu o ideologie 


54 jn cadrul unui studiu care a inclus 532 de tinere femei căsătorite 
din Tabris, cercetătorii raportează că 66 % dintre femei sufereau 
de o formă sau alta de disfuncţii sexuale (Mohammad-Alizadeh 

regresivă a rolurilor sexuale sunt cele învinuite pentru pro- 
blemele de intimitate și pentru insatisfactia sexuală. Fac- 
torii demografici și economici, și nu cei culturali sunt cei 
care explică nemulțumirea sexuală. Studiile raportează 
că satisfacția sexuală a femeilor este corelată negativ cu 
educaţia acestora — anume, cu cât este mai educată o 
femeie, cu atât este ea mai putin satisfăcută în relaţia ei 
sexuală cu bărbaţii. Cu toate acestea, corelatia este inversă 
când vorbim despre educaţia soțului: cu cât este acesta mai 
educat, cu atât este mai mare satisfacția sexuală a soţiei. 
În mod curios, acest tipar este atribuit mai degrabă veni- 
turilor decât unor așteptări diferite, mediate de educaţie. 
Descoperirile cercetărilor semnalează și corelatia negativă 
dintre satisfacția sexuală și ocuparea unui loc de muncă de 
către femei. Anume, prezența profesională a femeilor în 
cadrul economiei este invers proporțională cu satisfacția 
sexuală a acestora în căsnicie. Această descoperire intri- 
gantă este de asemenea explicată în termenii stresului la 
care sunt supuse femeile care lucrează în afara gospodă- 
riei. Nu se face nicio referire la educaţie și ocupaţie ca fac- 
tori care modifică balanţa puterii într-o relație maritală și 
contribuie la conflictele interpersonale. Mai degrabă decât 
a se referi la vocea socială și economică din ce în ce mai 
sonoră a femeilor — și la reticenta acestora de a capitula 
în fata unor așteptări de gen represive —, studiile numesc 
stresul de la locul de muncă drept factor al insatisfactiei 
sexuale și al conflictelor maritale. 

Ar trebui, firește, să fim conștienți de faptul că aceste 
femei cercetători sunt obligate să ia în considerare ideolo- 
gia cu privire la rolurile de gen a redactorilor publicaţiilor 
care le publică lucrările, precum și ideologia colegilor care 
le evaluează contribuţiile și oportunitățile de promovare. 


Charandabi, Mirghafourvan, Asghari-Jafarabadi, Tavananezhad 
& Karkhaneh, 2014). 

În acest sens, ele trebuie să înceapă orice discuţie pe 

această temă omagiind rolul constructiv al tradiţiei reli- 
gioase în susţinerea vieţii de familie. Din această per- 
spectivă, sexualitatea reprezintă calea către maternitate, 
iar femeia este lipsită de orice identitate în afara acelei 

poziţii. Am putea chiar să considerăm că o funcție majoră 

a menţinerii femeii ascunse sau în afara vederii este ca 

bărbatul să-și poată menţine iluzia de separare de mamă, 
cel puţin într-o fantasmă vizuală. Într-un anumit mod, cea 

mai bună strategie pentru bărbați (dar și pentru femei) 

ca să se apăre de sentimentele sexuale oedipiene față de 

mamă este de a nega sexualitatea femeilor „bune“ (mama) 

și de a restricționa, pedepsi sau condamna orice contact 

„nonmatern“ cu vreo femeie, care i-ar putea stârni unui 

individ dorinţe sexuale. Justificarea pentru neutralizarea 

sexualității femeii este de a se tine departe, chipurile, de 

abisul păcatului și al depravării. Speranța ascunsă este 

însă de a transforma căsnicia într-o simplă relație asexu- 
ală de schimburi și comunicare formale, astfel împiedicând 

impulsurile sau progresele sexuale ale femeii. Aceasta con- 
stituie o nemulțumire majoră care ni se comunică în cadrul 
muncii clinice cu femeile (Movahedi & Moshtagh, 2018). 

Conform descoperirilor acestor cercetători, partea cea 

mai mare din satisfacția sexuală în cadrul unei relații mari- 
tale din Iran tine de îndeplinirea datoriei unei soţii sau 
a unui sot. Multumirea femeilor cu privire la faptul că 
reușesc să-și îndeplinească rolul si datoria de soție repre- 
zintă caracteristica definitorie a vieţii lor sexuale. Yekta 
et al. (2015) relatează: 


Obţinerea efectivă a iubirii soţului și a satisfactiei sale sexuale le 
furnizează femeilor un sentiment de putere și este considerată a fi 
o valoare de către acestea. Un număr mic de femei au afirmat că 
reacţionează pozitiv la cererea soțului doar în numele Domnului. 
Aceste femei se considerau religioase și erau dispuse să se supună 

discursului marilor figuri islamice cu privire la responsabilitatile 
bărbaților și femeilor într-o căsnicie. De asemenea, se încredeau 
întru totul în ideea de a-ți îndeplini datoria în cuplu (tamkin), 
fapt pe care se pune un mare accent in islamism. 

(p. 350) 


Un alt studiu, întreprins de Khoei si Richters (2008), 
sugerează că un simbol idealizat al feminitatii pentru 
unele femei iraniene musulmane stabilite în Australia 
este noțiunea de tamkin sau obedienta sexuală în căsni- 
cie, care implică faptul că modestia și respectul de sine 
ale femeii sunt obţinute prin obedienta fata de cerințele 
sexuale ale soțului: 


Limitând sexualitatea la perioada reproductivă a vieții, femeile 
iraniene nu se concentrau pe starea sexuală de bine în sensul mai 
larg al acesteia, așa cum ar fi înțeleasă de femeile australiene; 
în schimb, se considerau sănătoase din punct de vedere sexual 
atâta vreme cât nu se confruntau cu probleme ginecologice. 


(p. 191) 


Khoei si Richters (2008) si Khoei et al. (2008) sustin 
că motivul pentru care femeile iraniene din Australia sunt 
reticente la a vorbi despre sex cu medicii lor, precum și cu 
alți specialiști din domeniul sănătăţii este că limba farsi 
este lipsită de termeni inofensivi pentru numirea organelor 
genitale. Khoei și Richters raportează că, în conversațiile cu 
copiii lor, părinţii își inventează propriile cuvinte pentru 
a face referire la organele sexuale. Ar trebui să mentionez 
aici că există multe cuvinte în farsi care denumesc organele 
genitale, iar caracterul „ofensator“ al acestora nu este o pro- 
prietate a cuvintelor propriu-zise, ci mai degrabă o reflexie 
a atitudinii socioculturale fata de sexualitate (Movahedi, 
1996). Cu toate acestea, dimensiunile conotative ale cuvin- 
telor farsi pentru organele sexuale umane conțin o cantitate 

considerabila de agresivitate si dispret, iar atat barbatii, 
cat si femeile utilizeaza aceste cuvinte ca termeni vulgari, 
atunci cand isi adreseaza injuraturi. 


Intimitatea sociala 


In comparatie cu modelul caracteristic Statelor Unite, in 
care Goldberg (1976) afirma ca, asa cum spune si cliseul, 
bărbaţii americani pot avea „multe cunoștințe, dar nici 
măcar un singur prieten adevărat“, bărbaţii iranieni for- 
mează multe legături apropiate de prietenie cu tovarășii 
lor bărbaţi. Aceste prietenii nu se bazează neapărat pe 
activități comune, ci mai degrabă pe un înalt nivel de auto- 
dezvăluire. Prieteniile intime formate în tinerețe se mențin 
de-a lungul întregii vieți și servesc, pentru bărbaţi, drept 
stâlp de susținere al relațiilor emoţionale în afara familiei. 

Examinând literatura persană, Kia (2016) afirmă că, 
deși sinele colectiv al iranienilor, care se bazează pe un 
sentiment reciproc exclusiv al diferenței, se definește 
printr-un sentiment caracteristic iluminismului de 
diferenţiere între sine și celălalt, sinele iranian modern 
s-a construit din punct de vedere istoric prin intermediul 
prieteniilor intime bazate pe puncte comune și similitu- 
dine. Bărbații și femeile din Iran tind să-și formeze propri- 
ile subculturi, în cadrul cărora își satisfac o parte majoră 
din nevoia de intimitate.55 Deși este posibil să discute 
despre detaliile cotidiene ale vieţii în cadrul relațiilor lor 


55 Sociologii susțin de foarte multă vreme că subculturile se dez- 
voltă ca reacție la problemele de adaptare ale grupurilor, astfel 
încât membrii acestora să poată face fata la problemele de adap- 
tare cu care se confruntă în mod colectiv. Downes (1966) afirmă 
că subculturile se nasc „acolo unde există o interacțiune inefici- 
entă între indivizi, în cazul unui număr de membri cu probleme 

maritale, acestia tind sa-si deschida sufletul si sa-si dez- 
valuie secretele prietenilor si membrilor de acelasi sex 
ai familiei.5€ Cu alte cuvinte, femeile si bărbaţii tind sa 
fie mai intimi cu prietenii de acelasi sex decat cu parte- 
nerii lor maritali. În vreme ce femeile sunt reticente la 
a-și dezvălui experienţele sexuale analiștilor lor — bărbați 
sau femei — ele tind să le ofere descrieri detaliate ale 
relaţiilor heterosexuale prietenelor lor apropiate. Își 
împărtășesc experienţele private prietenelor, deși se află și 
în competiţie cu acestea. Într-o serie de grupuri de studiu 
pe care Moshtagh (2017) le-a condus în cadrul Institutului 
de Psihoterapie HamAva de la Teheran, tinerele femei s-au 
plâns că se simt mult mai mult puse sub lupă și judecate 
negativ de către femei decât de către bărbați. Acest lucru 
era valabil în mod deosebit în cazul mamelor și tatilor 
acestora: „Persoana care te va numi frivolă, superficială, 
lenesa, depravata [kharaab], ba chiartârfă [jendeh] este de 
obicei o alta femeie“. Femeile intervievate erau de parere 
ca o anumita forma a competitiei primitive dintre mama 
și fiică este extrapolata la relaţiile dintre femei. Un număr 
de tinere femei a raportat că era necesar să-și ascundă rea- 
lizările fata de mamele lor, dar nu și fata de taţi. Mamelor 
le puteau în primul rând împărtăși suferințele și eșecurile; 
altfel, dinamica relationala ar fi putut deveni instabilă. 
Ele considerau că această experiență caracteriza și natura 
relaţiilor apropiate cu prietenele lor, în sensul că puteau 


de adaptare similare, pentru care nu există încă o soluție 
eficientă la o problemă comună“ (p. 7). 

Aici, distincţia făcută de Burch (2004) între intimitate și apro- 
piere constituie o provocare în privința manierei în care utilizăm 
termenul „intimitate“, în sensul în care multe femei au raportat 
că se simt apropiate de prietenele lor fără a resimti inconștient 
un sentiment profund de contact pozitiv. Cu alte cuvinte, senti- 
mentul lor de contact pozitiv, existent la nivel conștient, nu este 
neapărat dublat de un sentiment similar la un nivel mai profund. 

să le împărtășească acestora durerile și îngrijorările, dar 
nu și succesele.57 

În încheiere, explorarea mijloacelor culturale de cone- 
xiune emoțională ar fi incompletă în absența unei discuții 
cu privire la gestionarea ritualizată a esecurilor intimitatii. 
Acest lucru este relevant mai ales în cazul în care o per- 
soană nu dorește să încheie o relație, ci încearcă să nego- 
cieze o condiție pentru ameliorarea acesteia. Gestionarea 
interpersonală a sentimentului de a fi fost rănit de celă- 
lalt în cadrul unei relații emoţionale apropiate ia diferite 
forme pasive și active. Dar cea mai frecvent întâlnită formă 
a unei încercări de a restabili o stare emoţională intimă are 
loc prin ritualul de distantare și comunicare simbolică în 
care o persoană nu îi mai vorbește celeilalte. Acest mod de 
reparaţie, numit ghahr și ashti în farsi, constituie o parte 
integrantă din repertoriul fiecărui iranian de gestionare a 
esecurilor din cadrul relationarilor intime. Ghahr are loc în 
cadrul relaţiilor afective importante și este comunicat prin 
coduri nonverbale cu semnificaţia că o persoană nu are 
nicio dorinţă de a vorbi cu cealaltă. Este un ritual de retra- 
gere completă din orice interacțiune cu persoana respec- 
tivă, care se presupune că a încălcat codul de empatie și 
respect reciproc față de persoana lezată (Behzadi, 1994). 
Responsabil pentru acest ritual de dezangajare-reanga- 
jare este un nivel accentuat de sensibilitate interperso- 
nală din cadrul culturii iraniene, similar cu ceea ce Roland 
(1988) numește „sensibilitate de radar“ în contextul cultu- 
rii indiene; aici, rolul tertului este esenţial în restabilirea 
intimitatii eșuate. Ghahr reprezintă un act de comunicare 
ce se adresează părții vinovate partial pentru a-i provoca 


57 Un sociolog britanic, Winch (2013), a prezentat o argumentatie 


interesantă, conform căreia „privirea prietenei“ joacă un rol mult 
mai important în construirea standardului de feminitate con- 
temporană decât privirea masculină. Cultura prieteniei între 
femei constituie cea mai importantă sursă de identitate feminină. 

sentimente de vinovatie, rusine, regret, iubire $i compasi- 
une, dar și celorlalți, pentru ca aceștia să facă o intervenție 
de reparare a relaţiei și a determina un proces de reconci- 
liere denumit ashti. Așadar, ghahr este un ritual cultural 
de reparaţie și reconstrucție a intimitatii care a înregistrat 
un eșec. Există un poem persan popular care ar putea sur- 
prinde spiritul acestui ritual de dezangajare-reangajare: 


Rup acest fir dintre noi, 

Pentru a fi mai scurt când îl reînnodăm 

aducându-ne mai aproape decât înainte de-a se deșira. 
(traducerea autorului)58 


5 man reshteh y mohabbate tu pareh meekonam shayad gereh khorad, 


beto nazdeektar shavam (Zoghi Ardestani, Poetul) 

Capitolul 7 


Spatiul personal si intimitatea ca 
doi mediatori ai relationarii 


Suzanne Benser 


Bion (1962) şi Winnicott (2006) au introdus in psihana- 
liza conceptele de spatiu tranzitional, continere, pulsiune 
de cunoaștere și identificare proiectivă normală. Aceste 
concepte au permis psihanaliștilor recunoașterea mani- 
erei în care realitățile interne și externe se construiesc în 
cursul dezvoltării și se află la baza reprezentărilor interne 
ale sinelui și ale celorlalți. Acele reprezentări interne 
sunt însoţite de ,gradienti“ (Levy, 2017) ai relationarii 
intre sine si ceilalti, manifesti in relatiile interpersonale 
și in relația analitică. Raportul dintre spaţiul personal si 
relationarea intima mediază acei gradienti prin interme- 
diul sentimentului subiectiv al sinelui in relatie cu senti- 
mentul celorlalti. 

Capitolul de fata incepe prin redarea perspectivelor 
psihanalitice asupra spatiului personal, incluzand dez- 
voltarea capacităţii de a „păstra secrete“ și rolul comple- 
mentar al spațiului personal al analistului și al reveriei 
analitice. Urmează prezentarea perspectivelor psihanali- 
tice asupra intimitatii, cu o incursiune referitoare la tensi- 
unea din cadrul clinic dintre spaţiul personal al analistului 
și dezvăluirile acestuia. În continuare, este inclusă o ilus- 
trare clinică detaliată a unui pacient a cărui oscilație inter- 
personală între interacțiuni seductive și dezamăgitoare cu 

ceilalti s-a revelat in tratament ca reprezentand un com- 
promis între relaţiile interne sine-obiect, marcate de o 
fuziune narcisică, și tendinţa către un control mai mare 
al sinelui. Discutia și concluziile conceptualizeaza utiliza- 
rea fundamentală de către analist a spațiului personal și 
a intimitatii în lucrul cu pacienţi care prezintă dificultăţi 
de dezvoltare psihosexuală. 


Perspective teoretice 


Spațiul personal 


Capacitatea de a deține un spațiu personal (privacy) con- 
stituie o componentă a putintei de a-și recunoaște sinele 
ca separat de ceilalți. Această capacitate apare atunci când 
copiii realizează că știu lucruri despre ei înșiși de care 
ceilalți nu sunt conștienți și continuă să se dezvolte pe 
măsură ce copiii învață să păstreze secrete. Greenacre 
(1960) a semnalat faptul că secretele pot fi utilizate în 
maniere similare fetișurilor, acestea pot crea o punte dea- 
supra prăpastiei dintre sine și obiect, pot funcţiona ca apă- 
rari fata de angoasa de separare și pot asigura integritatea 
corporală. Margolis (1966) a descris modul în care păstra- 
rea secretelor se dezvoltă pe mai departe atunci când copiii 
resimt tensiunea credinței că părinţii le pot citi gândurile 
tulburătoare. Margolis a delimitat aspectele conștiente și 
inconștiente referitoare la păstrarea secretelor și mani- 
era în care rușinea și vinovăția trăite în cadrul relațiilor 
de obiect cu privire la sentimentele și fantasmele sexuale 
pot conduce la menţinerea de secrete fata de sine însuși 
și ceilalți. Așadar, secretele pot fi folosite drept pietre de 
hotar în dezvoltarea gândurilor independente pe drumul 
înspre dezvoltarea „capacităţii de a fi singur“ (Winnicott, 

1958). Gentile (2013) a scris despre moduri in care ,,pas- 
trarea de secrete“ este facilitată de jocuri precum De-a v-aţi 
ascunselea si Adevar sau provocare. 

Ogden (1991, 1996, 1997) a scris exhaustiv cu privire 
la nevoia analistului de spatiu personal si la contributia 
fundamentala a reveriei analitice pentru procesul ana- 
litic. Acesta defineste izolarea personala drept o reactie 
naturală, o „protecţie fata de tensiunea continuă care 
constituie o parte ineluctabilă a vieţii în cadrul matricei 
imprevizibile a relațiilor de obiect umane“ (1991, p. 385). 
Cooper (2008) se referă la spaţiul personal al analistului 
drept „un spaţiu pentru activitatea autoreflexivă a ana- 
listului“. În cadrul modelului contemporan al reveriei 
analitice, aceste perspective asupra spațiului personal ana- 
litic au fost îmbinate cu concepţia bioniană referitoare la 
„suspendarea memoriei și a dorinţei“ (1970) și la „reveria 
maternă“ (1962). Aceste perspective au integrat aspectele 
reflexive ale spaţiului personal și funcția de continere a 
reveriei, conducând la recunoașterea aspectelor terapeu- 
tice ale tertului analitic. 


Intimitatea 


Intimitatea are diferite conotatii, dar este cel mai adesea 
utilizata pentru a desemna un ,gradient de relationare“, 
care include o experienta emotionala transcendenta aso- 
ciata cu dezvăluirea și recunoașterea sinelui propriu. Levy 
(2017) a descris capacitatea analistului de a trăi intimi- 
tatea prin deschiderea față de comunicarea inconștientă 
si conexiunea cu experienţele corporale. În consonanta 
cu teoriile lui Bion și Ogden, acesta consideră capacita- 
tea de intimitate a analistului ca depinzând de rezilienta 
relațiilor de obiect ale acestuia: „Intimitatea poate fi defi- 
nită drept capacitatea de a tolera turbulenta care rezultă 
din prezența obiectului, fără a evita contactul într-o 

maniera autista sau a fuziona omnipotent prin identifi- 
cari proiective si intruzive“ (p. 8). Kantrowitz (2009) scrie 
despre tensiunea existentă în psihanaliză între spațiul per- 
sonal și autodezvaluirea analiștilor. Autoarea afirmă că „a 
existat întotdeauna în psihanaliză o tensiune între spațiul 
personal și autodezvăluire. Aceasta s-a manifestat diferit 
de-a lungul timpului, dar preocuparea cu privire la a dez- 
vălui prea mult sau prea putin există în fiecare reprezen- 
tare a spaţiului analitic“ (p. 790). 

Regula fundamentală a asocierii libere a constituit prac- 
tica standard în tradiţia clasică psihanalitică. Cu scopul 
de împiedicare a analistului de la a-și influenţa în mod 
necorespunzător pacientul, acestuia din urmă i se soli- 
cita să renunţe la spațiul personal, atribuindu-i analistului 
sarcina de a dezvălui cât mai puţine posibil. Această per- 
spectivă, având la bază conceptualizarea limitată a transfe- 
rului/contratransferului drept fundamental intrapsihice 
și lipsite de contribuții interpersonale, este acum con- 
siderată ca excluzând aspecte importante ale relaţiei 
terapeutice cu beneficii la nivel de tratament. În teori- 
ile contemporane, elemente conștiente și inconștiente ce 
pornesc atât de la pacient, cât și de la analist contribuie la 
unicitatea relaţiei care îi permite pacientului să dezvolte 
o mai mare conexiune cu subiectivitatea sa. 

Modelul relational consideră că abstinenta analis- 
tului este lipsită de autenticitate, de vreme ce aspecte 
nonverbale sau inconștiente ale contribuţiei analistu- 
lui pot fi „citite“ de către pacient. Așadar, Cooper (2014) 
admite imposibilitatea „ascunderii“ de către analist a 
propriei subiectivitati; autorul se referă la o asemenea 
abstinenta drept o „iluzie a spațiului personal“. Contri- 
butiile lui Winnicott (1958) dezvoltă natura paradoxală 
a spaţiului personal și a intimitatii, care se află la baza 
dificultății de definire a unei poziţii analitice „ideale“: 
„Fundamentul putintei de a fi singur este un paradox, 

deoarece reprezinta experienta de a fi singur in timp ce 
altcineva este prezent“ (p. 34). 

Scriitorii postbionieni se referă la totalitatea interacti- 
unilor dintre pacient și analist ca desemnând câmpul ana- 
litic și consideră scopul terapeutic ca fiind recunoașterea 
reciprocă. 


Ipoteza pe care o propunem este că acest câmp (analitic) con- 
stituie un instrument conceptual care ne permite să modulăm 
într-o manieră extrem de fină și sigură distanța dintre pacient 
și analist și să realizăm și să extindem armonia emoțională — 
în perspectiva noastră, factorul terapeutic central. 

(Civitarese & Ferro, 2015, p. 69, s.n.) 


Elaborarea conceptelor legate de capacitatea analistului 
de intimitate și de spațiu personal a pus bazele multora 
dintre dezvoltările teoriilor psihanalitice. Relația dintre 
spaţiul personal și intimitate, necesară pentru producerea 
reveriei analitice, se poziţionează în prim-plan atunci când 
dorința sexuală este manifestă. Așa cum descrie și Davies 
(2013) în cadrul continuării de mai târziu a lucrării sale 
de-acum clasice asupra contratransferului erotic, „Love in 
the Afternoon“ („Iubirea după-amiază“): „Știm din propri- 
ile experienţe personale că a vorbi despre sex poate fi la fel 
de excitant sau chiar mai excitant decât a face sex“ (p. 171). 

Conceptualizarea lui Fonagy (2008) cu privire la exci- 
tatia sexuală, văzută ca o experienţă care ne pune la îndo- 
ială sentimentul subiectiv de continere de sine, explică 
modul în care materialul sexualizat al pacientului poate 
deveni o povară pentru analist atunci când „ocolește pla- 
nul conștient“ $i se prezintă sub forma unei excitatii cor- 
porale indezirabile: 


Mereu va fi o povară forțată [...] dacă nu găsim pe cineva cu 
care s-o împărtășim. Ceea ce Freud (1905) numea o stare lipsită 

de obiect, iar Laplanche (1995) și Stein (2019) denumeau „enig- 
maticul celălalt“, noi descriem în termenii unei parti străine 
sinelui, internalizată de părțile instrdinante ale mamei-obiect 
oglinditoare. [...] Acest fapt conduce la dimensiunile parado- 
xale și oscilante ale rușinii și excitatiei în sexualitatea normală. 
Rusinea asociată cu respingerea din partea părintelui oedipian, 
alternând cu experienţele erotice enigmatice necontinute alimen- 
tează fantasmele sexuale ale acelui adult și alegerea parteneri- 
lor de cuplu. Experiențele curente care activează trăirile erotice 
necontinute ocolesc uneori planul conștient și „împovărează “ 
sinele cu o excitație corporală indezirabilă. 


(p. 23) 


Așadar, sentimentele sexuale în relația analitică poartă 
asupra lor oscilatiile excitatiei și rușinii asociate dezvol- 
tării oedipiene obișnuite și pot fi utilizate ca ajutor pen- 
tru mentalizarea aspectelor necontinute sau străine ale 
psihosexualitatii. În cazul pacienţilor ale căror experiențe 
intersubiective nu le-au permis să „împărtășească“ povara 
impusă a sexualității în fantasme și în iubire, prea mul- 
tul sexualității este resimțit ca reprezentând o amenințare 
fata de atașament și trebuie să fie clivat și proiectat. Atunci 
când acest prea mult este proiectat asupra analistului, poate 
deveni o comunicare inconștientă care prezintă o povară în 
plus pentru analist, printr-o excitație corporală indezirabilă. 


O ilustrare clinică detaliată 


Domnul A. era student, avea în jur de 25 de ani și, atunci 
când a intrat la mine în terapie, tocmai începuse un 
program postuniversitar în studiul afacerilor. Pe când 
era copil, se luptase cu anxietatea, insomnia cronică si 
migrenele, toate acestea reducându-se oarecum în timpul 

facultăţii și revenind acum mai puternic ca niciodată. Avea 
și simptome fizice adiţionale, incluzând dureri de gât și ale 
articulaţiilor temporomandibulare, precum și un istoric 
care includea o fractură de coloană în clasa întâi, într-un 
accident grav de bicicletă, care fusese urmat de doi ani de 
convalescenta. Avea atitudinea unui om plictisit de viata, 
care se contrazicea cu autodescrierea ca anxios și ipohon- 
dru. De asemenea, plângerile cu care s-a prezentat mi s-au 
părut incongruente cu dezvăluirea faptului că era destul 
de atletic și participase la o varietate de sporturi indivi- 
duale încă din copilărie. 

Mi-a vorbit despre o foarte mare apropiere de mama 
sa, spunând: „Este fantastică, semănăm mult și suntem 
sinceri unul cu celălalt“. De-a lungul primului an de tra- 
tament, îi cerea opinia cu privire la lucruri care îl surprin- 
deau și îi urma sugestiile fără să se îndoiască, relatând 
aceste evenimente doar retrospectiv. Avea multe iubite 
prin toată tara și vorbea deschis cu mama sa despre toate 
acele relaţii, aparent neavând secrete fata de ea. Una din- 
tre iubitele cu care avea „o relaţie cu întreruperi“ locuia 
în orașul său natal din apropiere și era „prietenă bună“ cu 
mama sa. Atât el, cât și iubita lui îi împărtășeau mamei 
detalii cu privire la relația lor sexuală. 

Reacţia mea internă era una de îngrijorare cu privire 
la lipsa de spațiu personal fata de mama sa. Spunea că 
aceasta îl putea „citi ca pe o carte“, dar că alţii îl conside- 
rau complicat. Mă întrebam dacă aparenta fuziune nar- 
cisică cu mama sa fusese una de durată și în ce măsură 
îl împiedicase să-și gândească propriile gânduri și să-și 
dezvolte un sentiment definit cu privire la sine și ceilalți. 

O altă problemă cu care se prezentase era că „era 
sătul să mai fie supărat pe tatăl său“. DI A. își descria 
tatăl ca absent și alcoolic, fiind profund dezamăgit când 
descoperise că tatăl avusese o relație extraconjugală de 
lungă durată cu o persoană din cercul familial. În urma 

„descoperirii“, părinții se separaseră timp de noua luni, 
iar dl A. își exprimase dorința ca mama lui sa divorțeze. 
Aspectul cel mai dureros era cel al descrierii propriei nazu- 
inte de a primi recunoaștere din partea tatălui. Povestea 
cum „îl implora pe tatăl lui să se joace de-a prinselea cu el“ 
când era mic și cum renuntase la a mai încerca să se apro- 
pie de acesta atunci când a aflat de legătura extramaritală. 

Am început lucrul împreună cu trei ședințe pe săptă- 
mână, iar, după câteva săptămâni, s-a mutat pe divan. Dl 
A. a adus frecvent vise încă de la începutul travaliului de 
trei ani. Încă din copilărie, avusese vise recurente care 
implicau accidente de mașină, în care de obicei tatăl său 
derapa căzând într-o prăpastie, în timp ce dl A. observa, 
împietrit de șoc. Avea un vis recurent similar în care el era 
la volan, mama sa fiind pe locul pasagerului, și, de aseme- 
nea, mașina cădea de pe o creastă. O altă temă recurentă 
era că se afla într-o luptă, adesea implicând arme de foc, 
în toate acestea nereușind să se apere. 

Travaliul nostru a început cu explorarea experiențelor 
de pericol și de soc din visele sale. Situatiile de cădere de 
pe creastă evocau, fără îndoială, trauma accidentului care 
îl lăsase imobilizat la pat, acasă, timp de aproape doi ani, 
cu coloana ruptă. Am început să percep frica de moarte 
amestecată cu dorința pe care o trăise pe parcursul ace- 
lei perioade de izolare într-un spaţiu restrâns cu mama 
și surorile sale. Șocul de a-l vedea pe tatăl său „căzând 
în prăpastie“ părea să exprime teama-dorinta presupusă 
de sentimentele sale ambivalente, periculoase: își dorea 
mai multă apropiere, dar își și ura tatăl pentru absența 
lui, în același timp dorind-o pe mamă pentru el însuși. Mă 
întrebam dacă visul de cădere de pe creastă cu mama sa 
reprezenta o revizuire impregnată de dorință a acciden- 
tului său, în care nu era singur, așa cum fusese în cadrul 
accidentului propriu-zis, și în care nu voia să se separe de 
mamă nici măcar dacă ar fi pierit împreună. 

Alte exemple de cădere se regăseau în amintiri timpu- 
rii, în care faptul că sora sa mai mare îl scăpase în cap se 
amestecase cu o amintire în care el o trăsese pe sora mai 
mică de pe televizor, pe când aceasta era bebeluș, împiedi- 
când-o să cada. Am înţeles în timp că se simtise extrem de 
singur în copilărie, în ciuda sentimentelor sale conștiente 
curente de apropiere de mama sa și de unele dintre surori. 
Avea cinci surori și un frate și, uneori, se simtise ca un 
străin fata de grupul foarte strâns al surorilor și mamei. 
Mă întrebam dacă nașterea surorii sale, cu doi ani mai 
mică, îi crease sentimente de abandon, nesiguranţă și 
absență a reglării afective. Tatăl său nu doar că îi refuzase 
cererile de recunoaștere, ci îl și favorizase pe unicul său 
frate, cu trei ani mai mic, pe care pacientul il dispretuia. 

Autoreprezentările paradoxale ale dlui A., ca atletic si 
ipohondru, deschiseseră drumul pentru a se prezenta frec- 
vent ca „tupeist“ și încrezător în sine, ceea ce era în acord 
cu obiceiul său de a purta haine mulate, care îi dezvălu- 
iau corpul tonifiat. Văzându-se ca un veșnic burlac, era 
în mod evident încrezător în capacitatea sa de a atrage 
sexual bărbați și femei, dar nu reușise să dețină un senti- 
ment susținut de siguranță, conexiune sau satisfacție în 
relațiile sexuale. Suspectam că visele cu lupte și arme de 
foc se refereau la un sentiment intern de pericol cu privire 
la sexualitate, natura acestui pericol nerevelându-se încă 
în acest punct al tratamentului. 

Am început să explorăm istoricul său de promiscuitate, 
care începuse de la o vârstă fragedă. Făcuse adesea sex în 
timpul liceului în casa părintească, descriind experiențele 
pe un ton plat, gol. Am conchis împreună că nu fusese 
conștient de vreo teamă sau de emoţii de a nu fi descoperit. 
De atunci, avusese relaţii cu câteva iubite cu care repetase 
cicluri de dorințe puternice, dezamăgiri si despartiri, in 
același timp angajându-se în raporturi sexuale cu parte- 
nere aproape anonime. Făcuse sex cu câțiva bărbaţi, unii 

prieteni, altii anonimi, iar aceste experiente ii parusera 
chiar mai nesatisfacatoare. Se rusina profund atunci cand 
prietenii îl vedeau cu „femei anonime“ și simțea rușinea 
de a fi cunoscut drept „crai“. 

Domnul A. părea să aibă o capacitate limitată de a 
susţine și a procesa excesele de dorinţă prin intermediul 
unor acțiuni mentale și fizice. Îi consideram activitatea 
sexuală compulsivă ca reprezentând încercări disociate 
de a evacua suprastimularea, rușinea și invidia pe care 
le trăise în cadrul amestecului de neglijare emoțională și 
suprastimulare care îi caracterizase relațiile de obiect tim- 
purii. Mă întrebam dacă nu cumva dorinţele îndreptate 
către tatăl său conduseseră la o identificare cu acesta ca 
afemeiat, însoţită de proiecția invidiei fata de fraţii săi și 
fata de amanta tatălui asupra iubitelor sale tradate. Ele- 
mentele de nesiguranţă cu privire la sinele său fizic erau 
cel mai probabil legate de aceste dificultăți de atașament 
si amplificate de accident. Într-o posibilă condensare a 
penisului său și a spatelui rupt, este posibil să-și fi cău- 
tat reasigurarea integrității corporale prin intermediul 
activităţii sexuale. Am creat ipoteza că lipsa de integrare 
a sentimentelor corporale cu experienţele sale de relații 
de obiect și cu utilizarea obiectelor pentru evacuarea tră- 
irilor presante l-au lăsat oscilând între dorința arzătoare 
de o conexiune semnificativă și sentimentele de vid inte- 
rior și anxietate. 

Capacitatea din ce în ce mai mare a dlui A. de a verba- 
liza un spectru larg de stări subiective de rușine și frică, 
incluzându-le pe cele asociate cu sexualitatea sa, m-au 
condus la a crede că reușeam să am un impact asupra 
lui. Recunoașterea din partea mea și faptul că îi dezvă- 
luiam legăturile dintre afectele sale și experiențele sale 
relationale păreau să rezoneze cu autorecunoasterea sa, 
care incepea sa infloreasca. Visele sale au trecut de la cade- 
rea de pe varfuri muntoase la munti care ar putea erupe, 

iar in visele cu lupte putea acum să se apere cu arme „de 
cauciuc“. Era ușurat de faptul că avea un mai mare senti- 
ment de control în vise și resimțea o scădere a anxietatii 
în timpul zilei. Un alt semn că dl A. dezvolta o din ce 
în ce mai mare conștientizare a stării sale interne era 
recunoașterea faptului că sentimentele de rușine asociate 
activităţii sale sexuale compulsive contribuiau la oscilatiile 
de la aroganță la vid interior din experienţele sale. Era de 
părere că ar putea fi capabil să „oprească ciclul“ dacă „s-ar 
îndrăgosti nebunește“. 

O modificare fata de descrierile generice anterioare pe 
care dl A. le făcea iubitelor sale a avut loc atunci când a 
făcut o aluzie la lipsa de încredere pe care i-o inspirau 
câteva dintre iubite, pe care le-a descris acum ca „părând 
dragute, dar întorcându-se împotriva“ sa. Relatandu-mi o 
conversație în cadrul căreia discutase despre acest lucru 
cu mama sa, a descris-o pe aceasta pentru prima oară ca 
având defecte. Mi-a spus că mama sa nu-i sprijinea ale- 
gerile în materie de femei și își dorea ca el „să aleagă o 
persoană mai adultă, mai asemănătoare cu ea“. În ședința 
din ziua următoare, mi-a povestit despre o profesoară mai 
în vârstă care îi preda un curs, care, își putea da seama, 
„voia să fie regulată“. Pe un ton insinuant, mieros, mi-a 
spus că „îi plăceau femeile mai în vârstă“ și ele „îl plăceau 
pe el“, încă de când era în clasa a cincea. Am devenit pen- 
tru prima oară pe deplin conștientă de evacuarea senti- 
mentelor sale de „prea mult“ asupra mea, în momentul în 
care am devenit simultan excitată și rușinată — am devenit 
femeia mai în vârstă ale cărei secrete le știa. 

Sentimentul sexual indezirabil a fost o intruziune în 
spațiul meu personal analitic și a fost însoțit de conști- 
entizarea faptului că reprimasem până atunci un curent 
subteran erotic/rusinos aflat în creștere. Dl A. conden- 
sase diferența generationala dintre noi, transformând pro- 
fesoara/analista/mama în persoana aflată în nevoie. Nu 

avusesem capacitatea „de a tolera turbulenta care rezultă 
din prezența obiectului“ (Levy, 2017) fără să proiectez 
amestecul de „prea mult“ (Benjamin, 2015) și de rușine 
înapoi asupra lui dintr-o poziție de judecată, in care fie 
eu, fie el am fi putut fi acuzaţi de seducţie — în care fiecare 
putea juca pe rând rolurile „celui ce inițiază acțiunea ori 
ale celui ce o suportă“ (Benjamin, 2004). Acest lucru m-a 
condus la a întreba dacă părinții săi stiusera că el avusese 
experienţe sexuale cu femei mai în vârstă, realizând că de 
fapt căutam pe cineva care să conțină experiența noastră, 
precum și realizarea mea preconștientă că „femeile mai 
în vârstă care îl plăcuseră încă din clasa a cincea“ fuseseră 
probabil profesoare care făcuseră transgresiuni sexuale 
în ce-l privea. Înainte de a încerca să discut în mod direct 
experiența transferentiala/contratransferentiala cu dl A., 
trebuia să-mi restabilesc capacitatea de autoreflectie. De-a 
lungul următoarelor câteva luni, i-am solicitat consultaţii 
unui coleg pentru a primi un sprijin în plus în procesarea 
internă a materialului pacientului. În timpul acestei peri- 
oade, visele dlui A. au continuat pe tematica înălțimilor, 
dar au trecut de la munți care ar putea erupe la clădiri 
înalte care chiar explodau, incluzând aici și clădirea de 
birouri în care era cabinetul meu. Am realizat că își pro- 
iectase narcisismul falic asupra mea si că, deocamdată, 
câmpul nostru analitic nu putea să-i conţină sexualitatea 
explozivă, rușinea, furia și invidia. 

Pe parcursul celui de-al doilea an de tratament, am 
renegociat relaţia dintre spaţiul personal și intimitatea 
dintre noi și am ajuns la o distanță mai buna și mai sigură 
de la care să ne continuăm travaliul. El a continuat ciclul 
de acting out-uri sexuale, urmate de perioade de vid inte- 
rior si dezolare. Vorbea despre faptul că știa că putea „să 
intre sub pielea oamenilor“ și „să manipuleze femeile“, 
în vreme ce „femeile apăreau ca furnicile“, chiar dacă el 
„încerca să se elibereze de vechile tipare“. Experiențele 

mele de contratransfer indicau probabilitatea ca mama 
sa sa-si fi proiectat sentimentele sexuale omnipotente $i 
de rusine asupra lui, la fel cum o facuse el in privinta 
mea și poate cum o făcuse și cu profesoarele care îi trans- 
gresaseră limitele. Mi-am menţinut tăcerea pe parcursul 
derulării celei mai mari parti a materialului, simțind că 
acel curent subteran de seducţie dintre noi se retragea 
încet-încet. 

DI A. a început să lipsească ocazional de la ședințe și, 
vorbind despre acele absente, a început să-mi povestească 
despre dificultăţile sale cu privire la timp. Simtea că tim- 
pul îi curgea printre degete și că era „același“ de când avea 
paisprezece ani. Mă întrebam dacă aceasta era o retrăire 
traumatică a convalescentei sale, alături de o manifestare 
a dificultăților lui de a se angaja mai complet în realitatea 
externa a relației noastre (Bach, 2006). Părea de aseme- 
nea că adusese la suprafață goliciunea pe care o resimțea 
în urma activității sale sexuale compulsive, proiectând 
acum asupra mea mai degrabă experiența de neglijare 
decât suprastimularea și rușinea anterioare. 

În această perioadă, dl A. a făcut, într-o ședință, un 
comentariu necaracteristic. Se întreba dacă îmi aminteam 
încheierea unei ședințe anterioare. În timp ce îi relatam 
ce-mi aminteam din ședința respectivă și discutam des- 
pre posibila semnificaţie a acelei experiențe pentru el, am 
conștientizat faptul că își atribuia sieși ceva ce spusesem eu. 
În cadrul acelei interacțiuni, am recunoscut încercarea sa 
de a menţine în minte ambele noastre subiectivitati, faptul 
că eu îmi aminteam ceva ce el nu-și amintea, dar și invitația 
sa la o fuziune narcisică în care să preia ceva din mintea 
mea. M-am întrebat dacă începea să devină mai capabil să 
tolereze ,,turbulenta alteritatii mele“ și apoi am încercat 
să-l fac să conştientizeze faptul că preluase vorbele mele. 

Am reușit să facem legături între sentimentul său că 
femeile „pot părea dragute, dar se întorc împotriva ta“ si 


223 


sentimentul că mama sa il folosise ca substitut pentru tatăl 
absent, la fel ca și femeile mai în vârstă care „se întorse- 
seră împotriva sa“ și îl folosiseră în mod sexual la o vârstă 
fragedă. Am înțeles mai în profunzime rușinea pe care o 
resimțea atunci când prietenii îl vedeau cu o altă cuce- 
rire de scurtă durată; el simțea că acest lucru dezvăluia 
„secretul“ de a fi fost folosit de către mama sa și alte femei 
mai în vârstă. A reușit să menţină restructurarea (Cola- 
russo, 2009) acelei realități în care femeile anonime erau 
nerusinate, „apăreau ca furnicile“ și „voiau să fie regulate“, 
dar nu putea să menţină acea apărare dezadaptativă atunci 
când se afla într-o poziţie triadică, alături de prietenii săi. 
Se vedea prin ochii acestora, cel care se făcea de rușine 
făcând sex cu orice persoană, care era la fel de goală intern. 
Mă întrebam dacă atunci când își vedea propria trădare cu 
privire la iubitele sale prin ochii prietenilor nu-i veneau 
în minte și sentimentele clivate de invidie și sentimentul 
de trădare din partea tatălui. 

DI A. a avut un vis cu o navă spaţială în zbor, în care 
locuia cu familia sa, o soţie și un fiu. Urmau să „cucerească 
lumea“, au aterizat lângă casa copilăriei sale și „au ars 
dracului totul din temelii“. Am discutat despre cum, în 
clasa a treia, mama sa îi tinuse „discursul despre baietei 
și fetițe și despre cum se fac copiii“, precum și despre 
cât de deziluzionat s-a simţit prima oară când a avut un 
contact sexual: „A fost așa de simplu, și se presupunea că 
e ceva special“. L-a bucurat faptul că a putut redobândi 
credința puternică că „ar putea fi special“ odată cu visul 
de a fi creat o familie. 

Aproape de sfârșitul celui de-a doilea an de tratament, 
dl A. a lipsit de la câteva ședințe în urma unei vizite in 
orașul natal. A avut o atitudine foarte apologetică referitor 
la ședințele absentate și mi-a spus: „Urăsc ca alții să fie ires- 
ponsabili fata de mine, apoi o fac eu fata de ei“. Mi-a poves- 
tit că se simtise foarte demoralizat de nerecunoasterea din 

partea tatălui în timpul vizitei și că era furios că totul tre- 
buia „întotdeauna să urmeze condiţiile tatălui său“. De-a 
lungul travaliului nostru, făcuse referiri destul de frec- 
vente la literatură, menţionând că citise foarte mult pe 
perioada lungii sale convalescente. În timpul ședinței in 
care se scuza pentru absente, a spus: „Mă simt precum 
Colin, băieţelul din Grădina secretă (Burnet, 1911/2017), 
cel în scaunul cu rotile din grădină“. 

Grădina secretă spune povestea unor adolescenți în 
apropierea atingerii maturității. Mary, o fetiță neglijată, 
dar răsfăţată, parcurge o transformare provocată de des- 
coperirea miracolului vieţii și a relaţiilor. Începutul trans- 
formării ei este asociat cu prima ei prietenie adevărată, cu 
un băiat pe nume Dickon, care are o legătură profundă cu 
animalele și cu toate lucrurile vii, iar cei doi descoperă o 
grădină magică, pe care o tin secretă. Mary simte apoi pen- 
tru prima oară compasiune, fata de un alt personaj neglijat, 
dar rasfatat, Colin, care are o problema psihosomatică a 
spatelui și se folosește de un scaun cu rotile. Tatăl lui Colin 
l-a respins, pentru că îi amintea de mama acestuia din urmă, 
care murise într-un accident tragic pe vremea când Colin 
era foarte mic. fl „răsfață“ pe Colin în maniere care urmează 
întotdeauna „condiţiile lui“, oferindu-i numai lucruri care 
îi perpetuează boala și dependența. Mary îi dezvăluie lui 
Colin existența grădinii lor secrete și face repetate încercări 
de a-l convinge pe Colin că grădina îl va vindeca. Afectiunile 
sale fizice sunt într-adevăr vindecate în grădină, iar cei trei 
împărtășesc în cele din urmă experiențe magice și transfor- 
matoare care îi conectează profund cu spiritul de viata din 
ei înșiși și din grădină. l-am semnalat dlui A. că, asemenea 
lui Mary, eu îl priveam ca pe un tânăr potential sănătos, al 
cărui tată nu i-a putut arăta iubire și nu l-a putut valida din 
cauza propriilor sale dificultăți. 

Câteva luni mai târziu, cu ocazia unei alte vizite în 
orașul său natal, dl A. a avut o conversaţie cu tatăl său, în 

cadrul căreia a simţit că s-a deschis pentru prima oară fata 
de el. A conștientizat faptul că resentimentele față de tatăl 
său îl împiedicaseră să admită și să-și exprime admiraţia 
ascunsă fata de acesta. I-a spus tatălui că îl considera „un 
om bun“ și a observat că acum se simţea ușurat si, de ase- 
menea, mai putin furios fata de fratele său. 

În timpul unei ședințe în care părea extrem de gol 
intern, mi-a relatat o „glumă“ pe care o făcuse spunându-i 
iubitei sale că e o curvă, apoi a menționat ironia pe care o 
vedea în gluma respectivă, dat fiind faptul că el era „mama 
tuturor indiscretiilor sexuale“. Părea că punea acum în 
scenă o fantasmă mai elaborată care părea să vină în con- 
tinuarea continerii sexualităţii sale degradate. Reprezen- 
tarea iubitei „curve“ era mai diferențiată în comparație 
cu reprezentarea referitoare la analistă/mamă/profesoară, 
iar el avea capacitatea să oscileze între reprezentările 
de sine și de obiect. Numindu-se pe sine însuși „mama 
tuturor indiscreţiilor“, își asuma o poziție parentală; el 
era „mama“, care era indiscretă, dar capabilă să utilizeze 
discretia/reglarea afectivă, în contrast cu curva făcută de 
rușine în mod deschis, expusă și nereglată afectiv. Așadar, 
nu putea încă să renunţe întru totul la fuziunea narcisică 
omnipotentă, pentru a regla rușinea pe care o asocia cu 
faptul de a fi stimulat excesiv. 

Aproximativ în această perioadă, a avut loc o altă modi- 
ficare, odată cu momentul în care mi-a relatat pentru prima 
oară că mama sa se înfuriase pe el, spunând că mama lui 

„s-a «ofuscab» că n-am venit acasă la o cină de familie impor- 
tantă“. A continuat prin a vorbi despre conștientizarea 
faptului că își putea răni părinţii prin a se muta departe. 
Aceasta a fost prima dată când și-a recunoscut mama ca 
fiind afectată de el, drept o persoană separată. Dezvoltarea 
capacităţii sale de a-i recunoaște pe ceilalți și de a empa- 
tiza cu aceştia ca obiecte pe care se putea înfuria și pe 
care le putea înfuria a fost vestitorul începutului remisiei 


226 Intimitatea 


anxietatii și vidului său intern. Ciclurile s-au remis pe par- 
cursul ultimului an de tratament; părea mai viu și nu mai 
simţea că timpul „îi curge printre degete“. 

A început să vorbească despre mutarea sa din zonă 
după absolvire și a încheiat tratamentul după ce a hotă- 
Tât să se mute destul de departe pentru o poziţie profesi- 
onală promițătoare. Voia să „se includă în ceva mai mare“ 
și era „curios să vadă cum [îi] va fi pe cont propriu“. Mi-a 
spus că nu reușise niciodată să fie „el însuși, cel autentic“ 
cu dr. M. — psihiatrul său anterior, care era și terapeutul 
de cuplu al părinţilor săi —, dar că reușise cu mine. „O să 
fiu OK pe cont propriu și o să am ocazia să văd cât de mult 
a făcut tratamentul.“ Și eu știam că va fi OK pe cont pro- 
priu; era acum capabil să mă lase în urmă ca o persoană 
separată, mult mai în vârstă decât el, pentru a se îndrepta 
spre o lume a celor la fel de tineri ca el, cu care putea să 
trăiască vivacitatea propriei lor grădini secrete. 


Discuţie 


Domnul A. găsise un mod de a-și utiliza dorințele sexu- 
ale puternice pentru a-i atrage pe ceilalți, dar nu avu- 
sese capacitatea de a merge mai departe în satisfacerea 
dorințelor arzătoare prin intermediul unor relații sexuale 
mature. Nu avea nicio metodă de „utilizare“ a relaţiilor 
cu părinţii săi, pentru a-și regla sentimentele sexuale și 
afectele asociate acestora și să se ridice la nivelul cerin- 
telor sexualului (Benjamin, 2015). Încă de la primele 
sale contacte sexuale din liceu, acestea erau disociate de 
conţinutul semnificativ din punct de vedere psihic, adică 
de fantasmele „secrete“, iar tiparul de femei care cădeau 
pradă seducţiei sale îi provoca sentimente de vid interior, 
dezamăgire și rușine. 

Urmasii timpurii ai lui Freud au elaborat conceptul de 
narcisism falic (Reich, 1933), drept fixatia la stadiul falic 
al dezvoltării psihosexuale și incapacitatea asociată de 
a progresa înspre iubirea obiectuală. De atunci, Davies, 
Benjamin, Stein, Fonagy și alții au înglobat în teoriile freu- 
diene ale dezvoltării psihosexuale și narcisismului perspec- 
tive intersubiective și ale relaţiilor de obiect mai elaborate. 
Aceștia consideră că eșecurile de dezvoltare cu privire la 
recunoașterea intersubiectivă și reglarea afectivă împovă- 
rează sarcina dezvoltationala de control al excesivului sau 
al aspectelor „de sine străin“ din cadrul dezvoltării sexuale. 
Spre exemplu, Benjamin (2015) afirmă: „Incapacitatea de a 
tolera alteritatea sexualului și nivelul de excitație inevitabil 
ridicat al acestuia se manifestă ca frică de «prea mult» atât 
în cadrul relațiilor intime, cât și al transferului“ (p. 42). 

Problemele de atașament timpuriu și dificultăţile 
conexe în dezvoltarea sinelui și a obiectelor sunt astfel 
încorporate în dezvoltarea psihosexualitatii și se mani- 
festă ca frică de a fi copleșit de toate formele de intimitate, 
incluzând experiența sexuală. DI A. nu avusese capaci- 
tatea de a-și mentaliza propriile reacții erotice la mesa- 
jele enigmatice ale mamei sale, pentru că dificultățile din 
cadrul diadei împiedicaseră existența unor gânduri și sen- 
timente separate. O altă dificultate majoră în dezvoltarea 
sa timpurie fusese lipsa unei prezențe paterne mai impli- 
cate cu care să fi putut să stabilească granite sigure între 
sentimentul său internalizat de sine și celălalt. Fusese 
profund tulburat de aflarea faptului că tatăl său avusese 
o lungă relație extraconjugală, ceea ce i-a diminuat și mai 
mult capacitatea de a se îndrepta către tatăl său fără să 
pericliteze atașamentul său nesigur fata de mamă. 


Un sentiment coeziv de control asupra propriei persoane poate 


eșua în a se dezvolta sau poate fi strivit în multe maniere, spre 
exemplu, printr-o traumă sexuală. [...] Dar sentimentul de 

control mai poate fi si distorsionat, sufocat si distrus pe o cale 
mai insidioasd, prin eșecul părinților de a fi capabili să-l vadă 
și să-l recunoască pe copil ca individ de sine stătător, separat de 
schema mentală proprie a părinţilor cu privire la cine este sau 
cine ar trebui să fie copilul. 

(Slavin, 2010, p. 13) 


Așadar, percepţia lui A. cu privire la sine și la celălalt nu 
era bine stabilită, făcându-l incapabil de a utiliza proiecția 
cu reintroiectie pentru a trăi pierderea granițelor in tim- 
pul sexului, care ar fi permis satisfacerea dorințelor sale 
sexuale și de ataşament (Fonagy, 2008). Evacuarea în 
ceilalți a fantasmelor și dorințelor excesive nereglate afec- 
tiv îi lăsa sentimentul de a fi fals și inadecvat ca bărbat. La 
începutul tratamentului, descria cum se simțea „pe pilot 
automat“, iar eu am înţeles în timp că incapacitatea de a 
simţi reciprocitate în relații îl lăsa cu sentimente de vid 
interior și lipsă de viata. De asemenea, aceste dificultăți 
îl împiedicau pe dl A. să mă resimtă pe mine ca o per- 
soană separată, ceea ce a condus la trăirea relației noastre 
drept „contractuală“ până târziu în tratament. Procesând 
fracturarea reveriei mele analitice, am ajuns să înțeleg că 
supraestimasem nivelul nostru de implicare afectivă din 
cauza unor pete oarbe suprapuse în cadrul câmpului ana- 
litic și deoarece confundasem faptul de a „avea parte de 
înţelegere“ cu experiența transformatoare de a fi înțeles 
(Joseph, 1989). 

Prezența enigmatică a mamei dlui A. îmi activase pro- 
priile fantasme omnipotente erotizate inconștiente. El 
descria o foarte mare apropiere de mama sa, dar prezența 
acesteia era iluzorie; nu o descrisese într-o manieră care 
să o aducă la viaţă în travaliul nostru. „Umplusem spaţiul“ 
în absenţa unei reprezentări materne mai complet formate, 
percepând-o drept o mamă care se poate să-și fi permis o 
plăcere competitivă, indirectă, știind că fiul ei nu fusese 


229 


„fericit în dragoste“ de multi ani. În ciuda fuziunii conti- 
nuate a dlui A. cu mama sa, în acel punct de cotitură al 
tratamentului, părea că nu-i împărtășise detalii cu privire 
la travaliul nostru, iar acest lucru se poate să fi alimentat 
identificarea și competiția mea cu ea, de vreme ce prelu- 
asem o poziţie paralelă de ascultare a amestecului provo- 
cator de dorinţe erotizate și dezamăgiri în dragoste. 

În ședința anterioară momentului de fracturare, dl A. 
mi-a dezvăluit că era furios pe mama sa pentru criticile 
aduse alegerilor sale în materie de iubite și pentru a nu 
fi ales o persoană „mai asemănătoare ei“. Din nou „am 
umplut spațiul“ din această interacțiune dintre noi, cre- 
zând că era vorba despre faptul că pacientul recunoștea, 
în mod independent, motivațiile narcisice erotizate ale 
mamei sale din spatele criticilor aduse iubitelor. Acest 
lucru m-a făcut să simt că reușisem să „i-l fur“ acesteia și 
să repar omnipotent stricăciunile pe care le percepeam ca 
provocate de fuziunea lor narcisică. Am început să cred 
că eram complici în a menţine aceste curente subterane 
(aducătoare de plăcere, dar și de rușine) sub forma unor 
„pete oarbe“ disociate în câmpul analitic, care, foarte pro- 
babil, constituiau o repetiţie a sexualității enigmatice și 
nereglate afectiv a mamei sale. Poate că evoluţia aces- 
tor pete oarbe dintre noi era o replicare a petelor oarbe 
ale părinţilor în timpul relației extramaritale a soțului, 
momentul de fracturare din următoarea ședință oglindind 
poate „descoperirea“ acelei relaţii existente de mai mult 
de douăzeci de ani, alături de impactul asupra familiei. 

„Cuvintele murdare“ ale dlui A. erau rostite pe un ton 
seductiv care exprima, pe lângă semnificaţia literală a 
cuvintelor, și experiența fizică pe care o descriau. Tonul 
său mi-a „invadat“ urechile si a fost însoțit de o excitație 
sexuală nedorită (Sharpe, 1940). Invadarea spațiului meu 
personal a modificat radical gradientul de intimitate din- 
tre noi și a condus la prăbușirea capacităţii mele de a 

mentine distinctia dintre realitatea psihica si realitatea 
externa. Sentimentele coplesitoare erau greu de indurat; 
cu toate acestea, odată ce „am devenit“ ceea ce nu putea 
el mentaliza, am reușit să recunosc trauma transgresivă 
care îi blocase capacitatea de a procesa fantasme și senti- 
mente sexuale. Brown (2011) aduce o revizuire a teoriilor 
psihanalitice cu privire la maniera în care are loc trans- 
formarea prin identificare proiectivă: 


La nivelul fantasmelor inconștiente, identificarea analistului 
cu proiecția creează posibilitatea ca analizandul să-l resimtă 
pe acesta ca „devenind ceea ce alţii cred că este [pacientul] “. 
Această recunoaștere inconștientă din partea pacientului, că 
analistul a devenit proiecția și că poate tolera experienţa, este 
cea care creează pentru analizand un sentiment de a fi auten- 
tic înţeles. 


(p. 58) 


Odată ce am început să reflectez asupra participării 
mele la fantasmele inconștiente care fuseseră clivate din 
câmpul analitic, am dobândit capacitatea de a-i asculta 
materialul, reușind în același timp să am un acces neîn- 
grădit la reveria mea. Am recunoscut faptul că ceea ce 
era excesiv în materialul său mă condusese la a fi mai 
putin prezentă afectiv si la a „umple spaţiul“ din zonele 
de disconfort cu propriile mele experienţe inconștiente. 
Precum în descrierea lui Akhtar (2013), am început să 
„refuz să ascult“ materialul pe care îl utiliza pacientul în 
scop de descărcare pulsională și stabilizare narcisică, fără 
a mă disocia de procesul nostru analitic evolutiv. 

Sunt de părere că, având capacitatea de a „deveni“ pro- 
iectia copleșită și rușinată a sinelui său și de a lega pro- 
priile-mi contribuţii de fantasma noastră inconștientă, 
aceasta i-a permis să vorbească mai deschis despre pro- 
blemele sale cu timpul și despre absentele de la ședințe și 

sa ma intrebe daca imiaminteam incheierea sedintei ante- 
rioare. Preluarea cuvintelor mele după ce i-am relatat ce-mi 
aminteam din respectiva ședință a părut să constituie o 
repunere în scenă a unui scenariu pervers ce o includea pe 
mama sa, în care trebuia ca ei doi să-și împărtășească toate 
gândurile conștiente pentru a-și menţine atașamentul în 
cadrul identificărilor narcisice fuzionale ale amândurora. 


Pentru a-și menţine atașamentul plin de iubire faţă de părintele 
abuziv, copilul trebuie să-și disocieze propria realitate și propriile 
capacităţi de testare a realității și, pentru a-și susține integrita- 
tea propriei minți, trebuie să se lipsească de iubirea după care 
tânjește atât, renunțare urmată de perioade de dezolare. 
(Davies, 2013, p. 6) 


Domnul A. a perpetuat scenariul pervers prin conti- 
nuarea oscilatiilor in mentinerea fuziunii cu mama sa 
(atât interpersonala, cât si intrapsihica), însoţită de cli- 
varea necesară a propriei realități separate (manifestată 
sub forma activităţii sexuale compulsive), urmată de 
cicluri de renunțare la nazuintele sale de iubire pentru 
a se separa și a-și gândi propriile gânduri (perioadele de 
dezamăgiri în iubire și sentimentul lipsei de vitalitate). 
Recunoașterea de către acesta a „alterității“ mele a fost 
adusă în câmpul analitic atunci când m-a întrebat dacă 
îmi aminteam încheierea ședinței anterioare și, odată ce 
m-am „supus“ cererii sale, și-a continuat ciclul prin dez- 
amăgirea de a nu fi obținut recunoaștere și iubire. Prin 
creșterea rezultantă a sentimentului său de singurătate și 
vid interior, a încercat să-și restabilească fuziunea narci- 
sică omnipotentă cu mine prin preluarea cuvintelor mele 
dintr-un alt schimb care avusese loc în ședința anterioară. 
Acest lucru m-a pus în fața unor alegeri complementare 
din cadrul scenariului pervers: fie mă supuneam lui încă 
o data — printr-o negare a propriei mele subiectivitati/ 

realitati pentru a mentine atasamentul nostru (poate prin 
minimizarea experientei mele de a fi transformata in com- 
plice) —, fie riscam ,,pierderea iubirii sale“ prin a insista 
asupra propriei mele versiuni legate de ce se intamplase in 
ședința anterioară. Ceea ce-mi amintesc din acea ședință 
acum, la momentul scrierii acestei lucrări, este faptul că 
eram conștientă de aspectele referitoare la ambiguitatea 
de roluri — „cel ce inițiază acțiunea și cel care o suportă“ 
(Benjamin, 2004) — din interacțiunea noastră pe măsură 
ce continuam să insist să-l fac să conștientizeze „versiu- 
nea“ mea cu privire la ședința anterioară, fiind în același 
timp conștientă de „a treia poziţie“, anume că nimeni nu 
putea ști cu totală certitudine cine ce spusese în respectiva 
ședință. Așa se face că am ajuns să ne expunem amândoi 
la „incognoscibilul interiorului mamei“ (Meltzer, 1971), 
conflictul estetic fundamental al vieţii, ce constă în faptul 
că, indiferent cât de intimi putem deveni, nu ne putem 
niciodată cunoaște întru totul unul pe celălalt. 

Domnul A. părea să utilizeze câmpul analitic ca pe o 
„primă posesiune“, lucrând la a stabili un „loc de odihnă“ 
(Winnicott, 2006) unde să se poată juca cu iluziile sale. 
Simteam că mă „folosea“ (Winnicott, 1969) ca pe un obiect 
care putea să-i accepte și să-i conțină proiecţiile prin a-l 
lăsa „să-mi intre sub piele“ fără a-mi pierde în totalitate 
granițele sinelui ori a le încălca pe ale sale, așa cum le 
resimțea el pe femeile anonime care „apăreau ca furni- 
cile“ sau pe mama seductivă care isi dorea ca el să fie cu 
„O persoană asemănătoare ei“. 


[...] a treia parte a vieții unei ființe umane, o parte pe care nu 
putem s-o ignorăm, este reprezentată de aria intermediară a 
experimentării, la care contribuie atât realitatea interioară, cât 
și viața externa. Este o arie a cărei existență nu este pusă la îndo- 
ială, deoarece nu se reclamă nimic în numele ei, ci doar trebuie să 
existe ca un loc de odihnă pentru individul angajat în perpetua 

sarcină umană de a păstra realitățile interioară și exterioară 
separate și totuși interrelationate. 
(Winnicott, 2006, p. 17) 


Identificarea narcisică a pacientului cu mama sa și 
adânca ambivalenta fata de tată au evoluat înspre o sepa- 
rare mai bine definită între sinele său și reprezentările de 
obiect, separare care putea fi observată în îndepărtarea de 
groaza profundă manifestată în visele repetitive cu acci- 
dente de mașină și lupte cu arme de foc. Visul cu propria 
familie într-o navă spaţială exprima începutul dezvoltării 
unei capacități de a-și utiliza visele pentru a face legături 
între trecutul său și dorinţele sale libidinale: 


Ne-am putea gândi, în termenii lui Bion (1962), la elemente 
beta erotice, nemetabolizate și la tipul de travaliu alfa al visului 
care trebuie să transforme aceste senzaţii disparate într-un fir 
narativ mai coerent, unul care să includă dorință, tânjire, flirt, 
iubire romantică, sexualitate propriu-zisă, triumf, dezamăgire, 
înfrângere și supravieţuire. 

(Davies, 2013, p. 2) 


În timpul reflectării dlui A. cu privire la propria-i pro- 
miscuitate, cu ocazia relatării „glumei“ pe care o făcuse 
numindu-și o iubită „curvă“, referindu-se apoi la el însuși 
ca fiind „mama tuturor indiscreţiilor“, am observat ca 
reprezentarea sa de sine, suprastimulată și clivată, a fost 
proiectată asupra iubitei, ceea ce însemna o mai bună 
mentalizare decât evacuarea mai timpurie în reprezenta- 
rea analistului/profesoarei mai în vârstă. Cum pacientul 
avea acum o toleranță crescută la separare și cum exis- 
tau mai puține pete oarbe în câmpul analitic, intimitatea 
care a început să se dezvolte între noi era evidentă, iar eu 
m-am alăturat lui cu empatie, privindu-l ca pe „mama tutu- 
ror indiscreţiilor“. Am observat proiecția rușinii asupra 

femeilor, manifestată prin alegerea termenului de „curvă“, 
dar am resimțit acest lucru in special prin reverie. De 
această dată, proiecția nu a încălcat granițele sinelui meu, 
așa cum se întâmplase în cazul proiecției mai timpurii asu- 
pra reprezentării femeii mai în vârstă, astfel că acum am 
putut să rămân disponibilă afectiv. Era încă partial fuzio- 
nat cu reprezentarea sa maternă, ca „mamă“ omnipotentă, 
dar ne-a permis să reflectăm împreună la umilirea iubitei 
sale prin faptul că o numise „curvă“, cauzată de propria 
experiență de sine plină de rușine, alături de ineficienta 
(„ironia“) acelei strategii interpersonale. S-a împotrivit 
recunoașterii mele/a lui/a noastră a „curvăsăriei“ lui. Am 
resimţit toate acestea ca pe atingerea împreună a unui sta- 
diu de „schimb interpsihic“, definit de Bolognini (2016) 
ca „un proces natural, care poate fi împărtășit, în condiţii 
de înțelegere reciprocă și interacțiune între două ființe 
umane“ (p.1). 

În ultimul an de tratament, am remarcat o evoluţie a 
fantasmelor dlui A. Să ne amintim aici că Fonagy (2008) si 
alții descriu rolul crucial al fantasmelor bisexuale în reci- 
procitatea aducătoare de plăcere din dezvoltarea sexuală 
normală. Devreme în tratament, dl A. a descris fantasme 
de ,omnipotenta bisexuală“ în care era prezent sentimen- 
tul de a fi o femeie în corpul unui bărbat, iar eu am simţit 
că acea fantasmă se afla la baza „invadării“ sale psihice a 
corpului meu. Această punere în scenă i-a permis dlui A. 
să simtă excitatia „prin“ mine fără a-și ameninţa repre- 
zentarea sinelui fuzionat narcisic cu celălalt. Se poate 
ca fantasma omnipotentă să fi constituit și o cale de a-și 
menţine psihic mama și tatăl împreună si de a tine la 
distanță invidia cu privire la surorile sale și la amanta 
tatălui. Înspre sfârșitul tratamentului, vorbea despre „ale- 
gerea de a călca pe urmele mamei“ în domeniul său de stu- 
diu, văzându-se ca separat, dar încă similar cu mama sa. 
Dobândise capacitatea de a tolera „alteritatea“ mamei și de 

a ,,indura vinovăția paricidului“, văzându-se acum capabil 
de a-si lasa parintii in urma (Loewald, 1979). Ajunsese la 
a putea elabora doliul provocat de absenţa tatălui și la a 
putea renunţa la identificarea melancolică cu tatăl său ca 
afemeiat, ca un „bărbat decăzut“ (Butler, 1995). Acum se 
recunoștea atât pe sine, cât și pe tatăl său ca fiind bărbaţi 
imperfecti dar esențialmente buni. 

Aceste arii de creștere din ultimul an de tratament s-au 
reflectat în relația noastră sub forma unei augmentări a 
capacităţii dlui A. de a tolera separarea și de a-și conține 
sentimentele psihosexuale. Îmi împărtășea mult mai putin 
despre activitatea sa sexuală, pe măsură ce părea din ce 
în ce mai capabil să mă „folosească“ drept un obiect pe 
care putea să-l plaseze în afara subiectivitatii sale sepa- 
ratoare. Am observat amândoi aspectul din ce în ce mai 
mare de diferenţiere al sentimentului său de sine în cadrul 
viselor sale, pe care le putea acum utiliza drept surse de 
semnificaţie care legau trecutul de un viitor dorit. Repre- 
zentările sale de sine si de obiect nu mai erau fuzionate 
sub forma unei femei în corpul unui bărbat. Părea ca dl A. 
„găsise semnificaţie în spaţiul creat de absenţa tolerabilă 
a obiectului“ (Civitarese & Ferro, 2015). Nazuinta mea 
în ce-l privea era să-și poată împărtăși din nou acele fan- 
tasme bisexuale aducătoare de plăcere cu o femeie aseme- 
nea celei pe care o visase fiindu-i alături în nava spaţială, 
gasindu-si împreună locul într-o grădină renăscută din 
pământul pârjolit din jurul casei părintești. 


Concluzii 


Experiențele intersubiective insuficiente la nivelul inti- 
mitatii din viata timpurie pot conduce la dificultăți de 
tolerare a separării si a alteritatii inerente sexualității. În 

lipsa unei contineri adecvate, sentimentele sexuale pot 
fi resimtite ca ameninţări la adresa unui atașament nesi- 
gur și pot ajunge a fi „prea mult“ de îndurat. Fantasmele 
și relaţiile interpersonale care facilitează mentalizarea 
experienţelor corporale sexuale din dezvoltarea sexuală 
normală pot fi utilizate numai în măsura în care acele sen- 
timente sexuale pot fi resimtite fără a fi clivate și disociate. 

Acceptarea și procesarea de către analist a „prea mul- 
tului“ clivat și proiectat poate deschide posibilitatea unei 
conectări și recunoașteri empatice. Prin intermediul unor 
varii utilizări ale spaţiului personal și ale intimitatii, 
această conectare și recunoaștere empatică poate conduce 
la mentalizarea traumelor relationale, a transgresiunilor 
sexuale și a rușinii copleșitoare. Experiența intimă de a 
fi recunoscut ca un individ unic ale cărui experienţe into- 
lerabile sunt acceptate și înțelese de către analist poate 
apoi susține dezvoltarea controlului de sine și a empatiei. 

Sporirea intimitatii în relația analitică este de aseme- 
nea însoțită de sporirea recunoașterii limitelor empatiei. 
Niciun gradient al intimitatii sau al recunoașterii reciproce 
nu poate depăși „incognoscibilul“ corpului matern. Accep- 
tarea acestui paradox existenţial este mediată și prin diver- 
sele experienţe ale spațiului personal și ale intimitatii, pe 
măsură ce acestea conduc spre alte puncte de cotitură în 
călătoria către atingerea unei intimitati dublate de o sepa- 
rare sănătoasă. 


237 


Capitolul 8 


Tehnologia, intimitatea și 
simularea intimitatii 


Todd Essig, Danielle Magaldi și Leora Trub 


Numeroase tehnologii permit existența relaţiilor sociale 
la distanţă. În funcţie de perspectiva fiecăruia, aceste 
instrumente fie au separat, fie au eliberat intimitatea de 
necesitatea prezenţei fizice în contexte de toate felurile, 
de la viata de familie, prietenii, relații sexuale, idile și 
întâlniri romantice până la psihoterapie și psihanaliză, 
pedagogie și chiar îngrijirea copiilor și a vârstnicilor. 
Imperativele evoluționiste pentru atașament, gratificare 
sexuală și tovărășie, mediate de practicile culturale și de 
înzestrările neurobiologice (organizate pentru a satis- 
face aceste nevoi), nu mai necesită existența corporală 
împreună. De la mesajele-text și până la FaceTime, plat- 
formele de realitate virtuală (VR) aflându-se la orizont, 
nu constituie o exagerare să spunem că relațiile digi- 
tale, adică simulările mediate tehnologic ale relațiilor 
tradiționale ce implică o prezență comună fizică, sunt 
omniprezente. 

Relaţiile digitale (screen relations) se referă în mod 
specific la ariile interpersonale în care interdependenta 
funcţională a proceselor individuale inconștiente și con- 


logiilor utilizate (Brahnam, 2017; de Wit, de Vries, van der 

Kamp & Withagen, 2017; Gibson, 1979).59 Dar cu ce finali- 
tate? De vreme ce stim ca aceste consecinte functionale ale 
relatiilor digitale nu sunt aceleasi cu ale prezentei fizice 
comune, chiar si cand resimtim experientele ca fiind simi- 
lare (Chavooshi, Mohammadkhani & Dolatshahee, 2017; 
Essig, 2015a; Russell, 2015), este important sa ne intre- 
bam ce se câștigă si ce se pierde prin relaţiile digitale, i.e. 
care sunt consecintele medierii experientei intime de catre 
tehnologie. Capitolul de fata va încerca să răspundă la 
această întrebare. Pentru a îndeplini sarcina, în urma unui 
scurt comentariu introductiv cu privire la semnificația 
conceptuală a termenului de „intimitate“, vom discuta 
despre trecutul, prezentul și posibilele căi de viitor ale 
intimitatii, asa cum este aceasta trăită prin intermediul 
relațiilor digitale. 

„Intimitatea“ (intimacy) este un termen polisemantic 
care necesită o serie de specificații. În general, se referă 
nu numai la calitatea relaţiei, ci și la spaţiile personale, 
private ale persoanei, atât din punct de vedere psihic, cât 
și fizic (Rothe, 2018). Poate însemna „doaral meu“, dar și 
„doar al nostru“. Conceptualizarea noastră include ambele 
semnificații. Deși fiecare face parte dintr-un domeniu de 
investigație diferit, amândouă includ în mod implicit și 
celelalte aspecte. În fapt, psihanaliza contemporană pune 


59 Permisivitatea (affordance) constituie un concept circumscris 
studiului percepției, relevant în înțelegerea utilizării tehnologiei, 
formulat pentru prima oară de J.J. Gibson (1979), carea afirmat 
că ,permisivitatile mediului se referă la ceea ce îi oferă acesta 
animalului, ce îi furnizează sau îi pune la dispoziție, fie de bine, 
fie de rău“ (p. 56). Ideea de bază este că ființele umane nu percep 
lumea integrând informaţii imateriale care să fie apoi conectate 
cu o structură reprezentationala preexistentă. În schimb, oame- 
nii percep potentialele de acțiune în cadrul și asupra lumii 
înconjurătoare. Cu alte cuvinte, integrăm lumea bazându-ne pe 
oportunităţile de împlinire a dorințelor și de manifestare a inten- 
tiilor. 

accent asupra faptului ca dezvoltarea de tipare interper- 
sonale $i experienta privata constituie, fiecare, transfor- 
mari izomorfice ale celeilalte (Levenson, 1996). Asadar, 
o semnificatie cuprinzatoare va fi de cel mai mare folos 
în cadrul unei discuţii despre ce se câștigă și ce se pierde 
atunci când tehnologiile mediază experiența intimă împăr- 
tășită. 

Mai precis, în cadrul unei alocuţiuni plenare la Congre- 
sul Anual al Asociaţiei Internaționale de Psihanaliză (IPA), 
Levy (2017) a descris „o experienţă cu adevărat intimă“ 
definindu-se ca aceea in care există „doi subiecți separați, 
fiecare menținându-și sentimentul de alteritate, fiecare 
fiind el însuși, dar împărtășind o experiență emoţională 
prezentă în câmpul analitic“ (p. 98). Pentru Levy, apogeul 
intimitatii constă în împărtășirea deschisă a întregului 
spectru de emoții umane, incluzându-le pe cele intolera- 
bile, în relația individului cu el însuși sau cu celălalt mai 
degrabă decât „evacuarea [acelor experiențe] din minte 
prin intermediul acțiunii, a identificării proiective defen- 
sive sau a halucinatiilor“. Astfel, pentru Levy, momentele 
de intimitate există într-un continuum, în care la un pol se 
află „izolarea autistă“, iar la celălalt „fuziunea narcisică“. 
Autorul ilustrează continuumul astfel: izolare autistă < — 
> intimitate < — > fuziune narcisică. 

Abordarea noastră pornește de la formularea lui Levy, 
făcând două modificări asociate. În primul rând, mai 
degrabă decât a limita intimitatea la centrul continuu- 
mului, reprezentăm centrul ca reciprocitate și acordaj 
emotional, acele momente în care există „o experiență 
împărtăşită de deschidere și receptivitate“ (Levenson, 
1974). Acest punct de mijloc este ceea ce Ehrenberg (1992) 
a numit „vârf de intimitate“: „Acel punct de contact maxim 
și recunoscut la orice moment dat al unei relații lipsite de 
fuziune si de încălcare a separării si caracterizat prin inte- 
gritatea fiecărui participant“ (1992, p. 424). În al doilea 

rand, adoptăm o înțelegere mai cuprinzătoare și mai dina- 
mică a intimitatii, în care aceasta se referă la capacitatea 
de mișcare a relaţiei de-a lungul întregului continuum. 
Așadar, o relaţie intimă este una care conține un spectru 
larg de nevoi și experiențe emoţionale, incluzandu-le pe 
cele asimetrice și pe cele defensive. Cu cât este mai flexi- 
bilă mișcarea de-a lungul întregului continuum, cu atât 
estevorba de mai multă intimitate. Ca ilustrare, să ne folo- 
sim de o analogie cu muzica. Muzica poate îngloba atât 
tăcere și atonalitate, cât și linii melodice și armonii. În 
mod similar, spectrul și profunzimea experienţei necesare 
pentru ca o relaţie să fie considerată intimă ar trebui de 
asemenea să includă posibilităţi la ambii poli ai continu- 
umului. Intimitatea este mai mult decât o relaţie de linii 
melodice și armonii. Astfel, cu cât două sau mai multe 
persoane se pot mișca mai mult de-a lungul acestui con- 
tinuum, cu atât este mai intimă relația. Așadar, exemplele 
de varii experienţe intime pot include situaţiile în care o 
mamă se îngrijește de un bebeluș pierdut în izolare autistă, 
în care amantii împărtășesc omnipotent momente de 
fuziune narcisica și în care diadele analitice împărtășesc 
experienţe regresive sau de ostilitate și furie (Pizer, 2014). 
În cele ce urmează, vom descrie schimbări ale intimi- 
tatii provocate de larga acceptare a relaţiilor digitale ca 
metodă de comunicare și conectare între oameni. Cerce- 
tând trecutul, prezentul și viitorul relațiilor digitale, ne 
vom întreba dacă noile forme de intimitate, mediate tehno- 
logic, constituie câștiguri sau pierderi. Explorând câștigul 
sau pierderea de intimitate, sperăm să contribuim atât la 
înțelegerea psihanalitică a tehnoculturii ce a început să se 
dezvolte, cât și la miza mai vastă de a ajuta la construirea 
inevitabilului viitor tehnologic al relaţiilor intime. 

În trecut: o foarte scurtă istorie 
a relaţiilor digitale 


Istoria referitoare la momentul în care relaţiile digitale 
au fostpentru prima oară introduse în experiența umană 
arată ce se întâmplă atunci când o tehnologie mediatoare 
este introdusă într-un câmp interpersonal. Demonstrează 
că există o capacitate semnificativă de a resimti prezența 
altor oameni pornind chiar de la informații minime, atâta 
vreme cât acestea sunt de încredere și simulează tempo- 
ralitatea interactivă a schimburilor existente în contextul 
prezenţei fizice comune. Astfel de informații au ca rezul- 
tat ,,teleprezenta“, o iluzie a nemedierii, în cazul căreia 
experiența de a fi cu cineva este percepută ca și cum ar fi 
imediată, si nu mediată de vreun fel de tehnologie (Lom- 
bard & Jones, 2013). Iar istoria ne arată ca teleprezenta 
este determinată mai mult de o puternică nevoie umană 
de conectare decât de minunile tehnologiei, chiar și în 
mijlocul surlelor și tobelor care însoțesc astăzi tehnomi- 
racolele. De fapt, așa cum ne amintim din melodia de pe 
fundalul vechilor reclame AT&T la telefonia interurbană, 
nu este atât de dificil să utilizăm tehnologia interactivă 
pentru a întinde mâna și a atinge pe cineva.60 

Ziua debutului acceptării pe scară largă a relaţiilor 
digitale s-ar putea considera a fi 24 mai 1844, deși exis- 
taseră câteva decenii anterioare de experimentări și 
competiţii între abordările rivale. Dar, în acea zi, Samuel 
Morse, înconjurat de demnitari de stat în clădirea Curţii 


60 Aluzie la o campanie publicitară a companiei americane de tele- 


fonie AT&T (American Telephone & Telegraph Company), 
desfășurată între 1978 și 1992, care promova convorbirile tele- 
fonice interstatale, pe teritoriul SUA, prin intermediul unor spo- 
turi publicitare care includeau sloganul „Reach out and Touch 
Someone“ („Întinde mâna și atinge pe cineva“). (N.t.) 

Supreme din SUA, stătea în fata unui telegraf electro- 
nic nou-inventat, pregatindu-se sa trimita din Capitol 
un mesaj prin prima conexiune prin telegraf. A tastat in 
codul morse fraza profetica: ,,Ce lucruri maria facut Dum- 
nezeu!“ Aproape imediat, intocmai ca intr-o conversatie 
tradițională, interlocutorul sau din Baltimore, MD, i-a ras- 
puns cu același mesaj. Și prin acest exemplu timpuriu de 
oglindire conversationala, și-a luat zborul fascinația seco- 
lului al XIX-lea cu ceea ce a fost numit „Internetul victorian“ 
(Standage, 1998). Pentru prima oară în istoria umanităţii, 
oamenii puteau comunica instantaneu de la distanță. 

Informaţiile au început să circule libere. Dezvoltarea 
unor aplicaţii extrem de utile în comerț și politică a fost 
rapidă, ajutând la transformarea Americii într-o națiune 
care-și „împlinește destinul“ (Howe, 2007). Dar lucru- 
rile nu s-au oprit la comerț și politică. Și relaţiile au înce- 
put să se desfășoare „prin telegraf“. Cununii pline de 
speranţă și de bucurie, precum și obligații contractuale 
se încheiau pe loc prin telegraf. Până în 1879, experiențe 
intime anterior posibile numai prin prezență comună 
fizică, dar care aveau loc acum prin intermediul simulă- 
rilor de conversație mediate tehnologic pătrunseseră în 
imaginația publicului cu suficientă forță încât să permită 
în 1879 publicarea cărții Wired Love (Iubire prin telegraf), 
de Ella Cheever Thayer. Acest roman spunea povestea lui 
Nattie și Clem, doi operatori de telegraf care s-au îndră- 
gostit trimitandu-si puncte și linii, fără a se fi întâlnit vre- 
odată în persoană. Iar când cei doi în final se întâlnesc, in 
urma unor întorsături de situație melodramatice, Nattie 
inițial spune: „Când comunicam prin telegraf, erai parcă 
mai aproape de mine“. Epoca intimitatii simulate era deja 
pe drum. 

Telegraful, în comparaţie cu scrisorile, avea capacita- 
tea de a reda într-un același ritm temporal ce se întâmpla 
atunci când oamenii erau apropiaţi fizic. Operatorii care 

aveau experienţa acelei configurări interactive au ajuns 
să poată simţi prezenţa celorlalți, deși se aflau la distanță, 
ceea ce nu este foarte diferit de ce se întâmplă astăzi pe 
Skype sau FaceTime. Chiar numai trimiterea și primi- 
rea interactivă de coduri morse permitea o experiență 
de teleprezenta, un sentiment de a fi cu cineva, fiind de 
fapt singur. Începutul celui de-al doilea capitol din Wired 
Love reprezintă un excelent exemplu: „Domnișoara Nattie 
Rogers, operatoare de telegraf, trăia, cum ar fi, în două 
lumi. Una era biroul ei, învechit, micut și îngrămădit, dar 
de unde putea să-și ia zborul, pe calea acelui subțire fir 
de telegraf, pe un soi de aripi electrice, ajungând în orașe 
mari și mici din depărtare“. Nattie ne învaţă ca sunt nece- 
sare foarte puține informații pentru a genera o experiență 
de teleprezenta, atâta vreme cât aceasta este configurata 
adecvat. În plus și în mod evident, medierea tehnologică 
prin telegraf ne mai arată și cum teleprezenta limitează 
bogăţia experienţei, implică procese relationale dife- 
rite de cele utilizate în persoană și elimină riscurile și 
consecinţele de a fi fizic împreună. lar ceea ce era valabil 
pentru telegraful de ieri este astăzi valabil pentru mesa- 
jele-text, apelurile audio și video și chiar și platformele de 
realitate virtuală. Deși acest lucru nu mai e așa de evident 
în ce privește magicele dispozitive de astăzi, medierea 
tehnologică întotdeauna limitează spectrul de posibilități 
intime, în același timp permițând experiența intimă în 
cadrul acelor limite — altfel aceste intimitati nu ar fi deloc 
posibile. 

In prezent: relatiile digitale 
astăzi (cu aproximaţie) 


Reconfigurarea tehnologică a intimitatii care a început cu 
telegraful accelerează, multi spun, exponential (Kurzweil, 
2001): a durat 50 de ani ca telefonul să ajungă la cinci- 
zeci de milioane de utilizatori; 22 de ani pentru televi- 
zor; 12 ani pentru telefoanele mobile; si doi ani pentru 
Twitter. Jocul de geolocatie Pokémon Go a atins cincizeci 
de milioane de utilizatori în 19 zile. O consecință proble- 
matică a ritmului de accelerare exponențială a dezvoltării 
și adoptării tehnologice este că tehnologiile sunt imple- 
mentate mult mai repede decât ritmul cercetării științifice. 
În consecinţă, cercetările disponibile sunt implicit limi- 
tate la afirmaţii cu privire la ce obișnuiau oamenii să facă 
în trecutul foarte recent și nu la ce fac astăzi, rezultatul 
fiind povești, bazate pe cercetări, cu privire la utilizarea 
tehnologiei, frecvent lipsite de nuanţe (Essig, 2013; Neri, 
2018). Așadar, pentru a spune ceva util, sunt necesare 
atât o descriere cât mai apropiată de prezent a ceea ce 
fac oamenii, precum și o disponibilitate de a generaliza, 
pornind de la niște experiențe prezente încă de la înce- 
puturile revoluției tehnologice. 

Cu această precizare în minte, știm că relaţiile digi- 
tale sunt atât captivante, cât și duplicitare. Acestea vin 
în întâmpinarea cererii omenești persistente de conec- 
tare, în mod simultan urmând dorința opusă de a se pro- 
teja prin intermediul izolării sau al fuziunii. Pe partea 
câștigurilor, indivizii isi pot permite multe dintre plă- 
cerile și aspectele de confort ale conexiunii constante 
și instantanee. Spre exemplu, cei cărora li se permite 
să își trimită mesaje-text cu persoanele intime pe par- 
cursul intervențiilor chirurgicale cu anestezie locală se 
dovedesc a apela la semnificativ mai puţine analgezice 


245 


decât atât cei care nu au acces la telefoane, cât și decât 
cei care s-ar putea distrage printr-un joc video (Guillory, 
Hancock, Woodruff & Keilman, 2015). Dar există și pier- 
deri. Relaţiile digitale se bucură de magia lor relationala, 
în lipsa consecinţelor și riscurilor obișnuite. Miza este 
mai mică. Aceste relații permit experiența de a fi singuri 
împreună, așa cum afirmă Turkle (2011, 2015). În plus, 
așa cum vedem frecvent în cadrul practicii clinice, relațiile 
digitale le creează adesea indivizilor un sentiment de vagă 
insatisfactie, astfel încât, atunci când se încheie comuni- 
carea digitală, rămâne în urmă o dorință negratificată de 
mai mult. Nu ne surprinde, deci, că relaţiile digitale des- 
chid calea pentru alte relaţii digitale, un fapt exploatat în 
general de social-media și de companiile de tehnologie 
(Alter, 2017) și semnalat de raportarea senzationalului din 
media (de ex., Twenge, 20173). In extremis, disponibili- 
tatea constantă a experienţelor interactive, care le susțin 
oamenilor dorința de mai mult și mai mult, conduce la 
o suprautilizare problematică, pe care cei care suferă de 
pe urma acesteia o descriu ca „dependență“, exprimând 
maniera în care relaţiile digitale le provoacă în cele din 
urmă suferința compulsiv/impulsivă, autodistructivă și 
izolatoare a unui dependent de substanţe (Essig, 2012b). 


Familia și relaţiile de prietenie 


Chiar și în privinţa prieteniilor și familiilor, gestionarea 
nevoilor de apropiere și intimitate presupune o capaci- 
tate de a tolera singurătatea, de a atinge autonomia și de 
a împărtăși sentimente complicate. Dispozitivele oferă 
alternative tentante. Acestea permit experienţe de conec- 
tare cu prietenii și familia, oarecum în absența necesității 
de confruntare cu sentimentele mai complicate care apar 

in relatiile apropiate. Aceste conexiuni mediate tehnologic 
atenuează intimitatea, făcând ca izolarea să apară drept 
reciprocitate și acordaj. Turkle (2004) afirmă că, „dacă un 
individ se teme de intimitate, dar se teme și de a fi singur, 
un computer oferă o aparentă soluție: iluzia tovărășiei, 
lipsită de cerinţele prieteniei. În oglinda dispozitivului, 
individul poate fi un singuratic, fără a fi de fapt niciodată 
singur“ (p. 21). 

Impactul tehnologiei asupra familiilor este enorm, 
dar complex, îndepărtând și creând simultan obstacole 
relationale. Natura constantă și instantanee a contactului 
prin smartphone-uri pune la dispoziție plăcerile conexiu- 
nilor de durată, în același timp estompând graniţele din- 
tre oameni, lăsând mai puţin spațiu pentru independenţă. 
Majoritatea adulților și copiilor își verifică telefoanele în 
mod repetitiv, simțindu-se obligați să răspundă imediat 
la mesajele-text adresate în privat (Common Sense Media, 
2016). Prietenii și partenerii romantici își scriu unii altora 
pe „chat“ pe tot parcursul zilei (Ohadi, Brown, Trub & 
Rosenthal, 2017; Pettigrew, 2009), venind adesea seara 
acasă la partenerii sau prietenii de care nu au fost cu ade- 
vărat separați. Conversatiile de tipul „cum ţi-a fost ziua“ 
nemaifiind necesare, oamenii își întorc privirea în ecra- 
nele lor, pentru a diminua disconfortul conversational 
aferent. 

Pentru adulții tineri, care trec prin tranziția intrării 
la facultate, contactul sporit cu părinții și prietenii poate 
fi util (Ranney & Troop-Gordon, 2012). Cu toate acestea, 
deși poate fi gratificator pe termen scurt, contactul con- 
stant nu se traduce neapărat printr-un sentiment de apro- 
piere și conexiune, ba poate chiar stârni opusul (Turkle, 
2015; Twenge, 2017b). Spre exemplu, chiar dacă frecvența 
contactului dintre studenți și părinţii lor este în creștere 
(Hofer & Moore, 2010), comunicarea prin mesaje-text 
face foarte puţine în privinţa diminuării sentimentelor 

de singurătate sau a susținerii unei mai bune adaptări pe 
parcursul acestei tranzitii deseori dificile (Gentzler, Ober- 
hauser, Westerman & Nadorff, 2011). Între timp, estom- 
parea granițelor pune în dificultate dreptul la viață privată 
și singurătate (Geser, 2006), punând la dispoziție putin 
spaţiu pentru ca indivizii să evolueze de unii singuri, fără 
contribuţia altora, care în mod constant adaugă comen- 
tarii, dau „like“-uri și influențează dezvoltarea gânduri- 
lor și sentimentelor unui individ, ba chiar și a identității 
propriu-zise a acestuia. 

Alături de estomparea granițelor relationale și de spori- 
rea frecvenţei conexiunilor, apar tot mai multe bariere ale 
comunicării și intimitatii. Intimitatea din timpul cinelor 
în familie a scăzut, de vreme ce spaţiile care erau în trecut 
rezervate pentru conversaţie au fost înlocuite de trimi- 
terea de mesaje pe sub masă, în același timp menținând 
deasupra ei iluzia că suntem împreună (Turkle, 2015). În 
timpul meselor în familie, al drumului dintre școală și 
casă, al evenimentelor sportive și al statului în parc, copiii 
consideră că se află în competiție cu telefoanele părinților 
pentru atenţia acestora. În ciuda faptului că se simt prost 
în legătură cu acest lucru, părinții admit cu ușurință că 
își verifică e-mailurile în loc să stea de vorbă cu copiii 
pe durata băiței, a timpului de joacă sau a cinei (Turkle, 
2015). O cercetare națională condusă de Highlights, o 
populară revistă pentru copii, a descoperit că „telefoa- 
nele mobile“ a fost cel mai comun răspuns atunci când 
copiii au fost întrebaţi ce îi distrage pe părinţii lor. Între- 
bată ce s-ar întâmpla dacă părinții ei și-ar pierde telefonul, 
o fetiță de nouă ani a răspuns: „Aș primi și eu mai multă 
atenţie“ (Joyce, 2014). 

Deși doar simpla prezenţă a dispozitivelor tehnolo- 
gice nu este cea care cauzează un parentaj defavorabil 
sau neglijent (Plowman, McPake & Stephen, 2010), uti- 
lizarea tehnologiei inevitabil împarte atenția părintelui 

și lasă mai putin spațiu psihic pentru interacțiunea cu 
copilul. În vreme ce telefonul ar putea teoretic să ofere o 
cale tentantă și facilă de a menţine contactul cu alti adulți 
în timpul angajării în îngrijirea copiilor, pur și simplu nu 
este posibil să fii în același timp întru totul și cu copilul, 
și cu prietenii sau colegii de muncă. Capacitatea noas- 
tră de atenţie este limitată. Persoanele îngrijitoare care 
sunt foarte absorbite de telefoanele lor răspund cu o mai 
mare asprime la comportamentele obraznice ale copii- 
lor (Radesky et al., 2014). Mai mult decât atât, faptul că 
părinții dedică mult timp tehnologiei de comunicare este 
o cauză favorizantă pentru nivelul crescut al comporta- 
mentelor obraznice ale copiilor (McDaniel & Radesky, 
2018). Un asemenea comportament obraznic ar putea sa 
se nasca dintr-o 


[...] dorință de [...] aavea parte de plăcerea atenției totale, lucru 
dorit intens, dar care se întâmplă rar. Acești adolescenţi au cres- 
cut cu părinți care vorbeau la telefon și își verificau mesajele în 
timp ce se îndreptau spre locul de joacă. Părinţii trimiteau un 
mesaj cu o mână, iar cu cealaltă împingeau leagănul. [...] Îna- 
inte, copiii trebuiau să se confrunte cu faptul că părinţii erau 
plecați la muncă, erau cu prietenii sau împreună. Astăzi, copiii 
se confruntă cu părinţi care sunt aproape din punct de vedere 
fizic chinuitor de aproape, dar care, din punct de vedere psihic, 
sunt în altă parte. 

(Turkle, 2011, p. 266) 


De cand am facut trecerea la un mod de functionare 
în care a fi ocupat și conectat echivalează cu a fi viu și a 
conta, existăm într-o stare de „continuă atenţie parțială“, 
participând la cât se poate de multe, dedicându-ne în 
același timp cât mai multor oameni sau lucruri posibile. 
Crescând în acest mediu, copiii se poate să-și urmeze 
părinţii în a învăţa să rămână doar partial atenţi, pentru 

a evita dezamăgirea (Stone, 2009). În termenii intimitatii, 
atenţia parțială continuă a părinţilor îi impinge fie către 
izolare autistă, fie către un sentiment de indreptatire nar- 
cisică (atunci când copilul tanjeste după reciprocitate și 
acordaj). Astfel, atașamentul fata de dispozitive diminu- 
ează intimitatea, făcând imposibilă curgerea lină către 
reciprocitate și acordaj. În plus, dispozitivul furnizează 
apoi consolare pentru dezamăgirile care n-ar fi prezente 
dacă n-ar fi existat respectivul dispozitiv. 

Ca rezultat, copiii care s-au simțit ignorati sau neglijati 
din cauza incapacității părinților de a lăsa deoparte tele- 
fonul nu vor putea, nici ei, să-l lase deoparte. Jumătate 
dintre adolescenți se descriu în mod deschis ca fiind 
dependenți de dispozitivele pe care le utilizează (Common 
Sense Media, 2016). Tinerii se folosesc din ce în ce mai 
mult de mesajele-text pentru a-și exprima gândurile și 
sentimentele mai degrabă decât a le exprima în persoană 
sau la telefon (Trub & Barbot, 2020), rezultatul fiind pro- 
ducerea unor comunicări importante în absența indiciilor 
nonverbale și a corporalitatii necesare pentru construi- 
rea empatiei și a intimitatii (Turkle, 2011). Într-un studiu, 
67 % dintre persoane au raportat verificarea telefonului 
personal fără ca acesta să fi vibrat, iar 44 % au raportat 
faptul că dorm cu el la îndemână sau în apropierea patu- 
lui, pentru a nu pierde primirea vreunui nou mesaj sau 
apel (Smith, 2012). Intensitatea conexiunii noastre cu 
telefoanele permite evitarea unor circumstanţe interne 
sau externe neplăcute, întrucât absorbirea într-un dis- 
pozitiv poate menține anxietatea, tristeţea sau singură- 
tatea în afara planului conștient (Cullen, 2011; Trub & 
Starks, 2017). Negarea poate de asemenea împiedica o 
conștientizare a manierei în care telefoanele au impact 
asupra potenţialului de intimitate. Spre exemplu, într-un 
studiu, deși atât adolescenţii (41%), cât și părinții aces- 
tora (77%) au descris sentimentul că celălalt este distras 

de dispozitive și incapabil să-i acorde atenţie atunci cand 
petrec timp împreună, mai mult de 85 % dintre aceiași 
părinți și adolescenţi au indicat că utilizarea dispozitive- 
lor „nu a adus nicio diferenţă sau chiar a ajutat în relația 
lor“ (Common Sense Media, 2016). Tehnologia poate deci 
să păcălească destul de bine. 

Pentru unii, noul statu-quo care permite tehnologiei să 
mențină oamenii conectaţi, dar mai putin intimi a depășit 
un prag acceptabil. În cartea sa din 2016, Revenge of the 
Analog (Răzbunarea semnalului analog), Sax susține ca 
urmează o retrezire, o reîntoarcere la moduri distinctiv 
umane de creaţie și de relationare cu semenii, pe măsură 
ce începem să conștientizăm limitările dispozitivelor 
noastre. Luptând împotriva puternicei tentaţii de a veri- 
fica dacă au primit vreun mesaj pe telefon atunci când ies 
cu prietenii și persoanele iubite, tinerii adulți au început 
să inventeze tot felul de metode de impunere a abtinerii, 
spre exemplu „jocul teancului de telefoane“, în care un 
grup de prieteni care ies împreună la un restaurant își pun 
telefoanele în mijlocul mesei de când se așază, iar cel care 
se uită la telefonul lui înainte de sfârșitul mesei trebuie să 
plătească toată consumatia (Tell, 2013). Tinerii de astăzi 
găsesc metode de a se împotrivi atracției telefonului și 
a așteptărilor de reacție imediată și conștientizează fap- 
tul că, pentru a-și schimba comportamentul, ar putea să 
fie necesar un control extern. Este posibil ca intimitatea 
între prieteni și membrii familiei să aibă nevoie de putin 
ajutor pentru a triumfa asupra farmecului seducător al 
conexiunii facile. 

Relatiile romantice si sexualitatea 


Relatiile romantice si sexuale exista acum nu doar in dor- 
mitoarele, ci și în buzunarele noastre. Smartphone-urile 
sunt parti integrale ale modurilor în care relationam și 
ne simțim apropiaţi de ceilalți, în care ne comunicăm 
dorințele și interesul sexual, precum și în care facem sex. 
Dorinţa și intimitatea nu mai pot fi înțelese separat de teh- 
nologia pe care o utilizăm pentru a le trăi și a le exprima; 
tehnologiile mediatoare sunt la fel de importante pentru 
scenariul sexual precum actele sexuale ce ar putea urma 
sau nu. Invitatiile sexuale au loc prin aplicatii, dezvalu- 
irile emotionale se produc pe Snapchat, Instagram sau 
Facebook si, daca se intampla sa ne dorim o doza de expe- 
rimentare sexuala lipsita de riscuri de la distanta, putem 
sa-i trimitem mesaje-text sexuale (sexting) unui partener 
interesat, in timpul pauzei de pranz. Fie ca ne avantam cu 
elan in viitorul nostru sexual, fie ca ne pastram precautia 
in timp ce suntem impinsi de la spate, tehnologia este 
acum suveica prin care trece firul urzelii noastre erotice, 
parte a insesi tesaturii intimitatii. 

Deși dorința sexuală pare o nevoie umană atât de 
bazală încât să fie imună la impactul tehnologiei, se 
pare că aceasta din urmă a schimbat, de fapt, maniera 
în care negociem dorința sexuală și intimitatea (Smith 
& Anderson, 2016). Avem acum acces instantaneu la o 
extraordinară cantitate de informaţii sexuale online, 
unde pornografia digitală permite căutarea cam oricărei 
înclinații sau curiozitati sexuale, care conduce la găsirea 
unei abundente de clipuri video, imagini, camere de chat 
sau site-uri dedicate acelor interese. Gratificarea instanta- 
nee a unor dorinţe pe care se poate să nu fi știut niciodată 
că le aveam este chiar acolo, în vârfurile degetelor noas- 
tre. lar dacă acestea nu provoacă o senzaţie îndeajuns de 

puternica de realitate, putem sa ne punem pe cap castile 
de realitate virtuala, pentru a avea o experienta sexuala 
multisenzorială cu o alta persoană. Gratificarea și expe- 
rimentarea sexuală pot avea loc chiar oricând. Pe scena 
găsirii de parteneri, aplicaţiile de pe telefonul inteligent 
pentru întâlniri amoroase (mobile dating) au produs o 
explozie a dimensiunii eșantionului de potențiali parte- 
neri sexuali, pornind de la geolocatie, care promovează 
filosofia lui „a-l iubi pe cel din apropiere“, într-o piață 
liberă a sexului și a întâlnirilor amoroase (Quiroz, 2013). 
Intimitatile sexuale tradiționale se confruntă acum cu 
relaţiile care încep bazându-se pe coordonatele spatiale 
ale mobilului sau care se desfășoară exclusiv în fata unui 
ecran. 

Efectele asupra intimitatii sunt dificil de estimat atunci 
când mobile dating-ul este descris ca fiind la fel precum 
„comandarea de mâncare de pe net“ (Sales, 2015). Accesul 
facil la o multitudine de potenţiali parteneri prin interme- 
diul aplicaţiilor mobile, proliferarea pornografiei digitale 
pentru satisfacerea oricăror gusturi și realitatea virtuală 
alături de experienţele de simulare sexuală au schimbat 
sexul și viaţa de cuplu. Încercarea de a seduce pe cineva 
nu mai implică depășirea vreunei anxietati sociale și de 
performanţă pentru a începe o conversaţie fata în fata. În 
schimb, „apeși pe iconita de DM*“,® astfel încât, în loc de 
replica „Ce-ai zice să mergem la mine?“, cel interesat poate 
muta conversațiile dintr-un spaţiu online public în spaţiul 
dedicat mesajelor directe, pentru a obţine o amprentă mai 
personală și mai privată în comunicare. În campusurile 
universitare, cândva tradiționalul „telefon fierbinte“, care 


însemna că o persoană trebuia să o sune pe o alta acasă 

6l Pe platformele de social-media, DM se referă la „direct message“. 
Acesta constituie o comunicare privată între două sau mai multe 
persoane care au interactionat până la acel moment în spaţiul 
online public. 

pentru a vedea dacă vrea să se întâlnească și să facă sex, a 
fost înlocuit de mesaje-text sau mesaje directe, căci parte- 
nerii virtuali sunt imediat accesibili prin smartphone-uri 
(Goluboff, 2015). Un posibil beneficiu al acestor schim- 
bări în ce privește modalitățile de căutare a unor parteneri 
heterosexuali este că femeile simt acum că au la dispoziție 
mult mai multe opțiuni de stabilire a unui contact lipsit de 
riscuri cu cineva dacă își doresc să facă sex fără obligaţii 
(Goluboff, 2015). Chiar și așa, aceste „conversații“ digitale 
urmează încă scenariile heteronormative de gen, în care 
bărbații inițiază avansurile sexuale, selectând o femeie 
sau alta de pe lista afișată pe aplicația de mobile dating 
in loc să se străduiască să-i atragă atenţia (ca în curtările 
clasice). Toţi bărbaţii se află acum în căutarea următoarei 
„Tinderella“*2 (Hjorth & Lim, 2012; Casado & Lasen, 2014). 
Așadar, în vreme ce telefonul a tulburat modul în care sunt 
inițiate întâlnirile sexuale și contactul intim, multe norme 
tradiționale privind rolurile de gen rămân netulburate în 
cadrul noului păienjeniș sexual mediat de tehnologie. 

În vreme ce unii sunt îngrijoraţi că intimitatea este 
diminuată de noua accesibilitate la sex și de găsirea instan- 
tanee de parteneri furnizată de tehnologie — de ce ne-am 
mai bate capul cu complicaţii relationale când atât de 
multe opțiuni sunt la îndemână printr-o singură tastare a 
unui buton? —, alții sunt de părere că aplicaţiile de dating 
permit o „intimitate de tip rețea“ (Hobbs, Owen & Gerber, 
2017). „Avem prieteni comuni, așa că adaugă-mă“ repre- 
zinta pecetea acestei propagări a intimitatii retelistice, 
in care ne conectam cu prietenii prietenilor prin diverse 
aplicaţii de social-media și formam un tip de superretea 
intima, crescându-ne capitalul social și dezvoltând legături 


62 Joc de cuvinte între „Tinder“, aplicația de mobile dating cu cei 


mai mulți utilizatori din prezent, și „Cinderella“ („Cenușăreasa“). 
(N.t.) 

facile cu tot mai multi oameni. Acele legaturi pot furniza 
un sentiment puternic de comunitate, siguranţă și conexi- 
une, oferindu-ne senzaţia de intimitate și ajutându-ne să 
avem un sentiment de apartenență — toate acestea fiind 
importante pentru o stare de bine. Totuși, intimitatea 
derivă din spectrul mai larg de experienţă care însoțește 
autodezvăluirile autentice fata in fata și experiențele afec- 
tive asociate vulnerabilitatii neprevăzute a interacțiunilor 
noastre sociale. Se poate ca social-media să ofere o compo- 
nentă puternică ori un substitut convingător al intimitatii 
prin volumul de interacțiuni și autodezvăluiri, dar lipsesc 
profunzimea și calitatea apropierii, care emerg din expre- 
sia de sine autentică, netrucată, reciprocă (Demir, 2015). 
Se poate să ne simțim conectaţi, dar tot ne simțim singuri 
sau nemangaiati. 

Partenerii romantici se folosesc de mesaje-text, de sex- 
ting si de „Like“-uri pentru a se conecta unul cu celălalt, 
iar unii judecă intimitatea relationala prin lentila tehno- 
logiei. Un partener atent, receptiv, implicat poate fi unul 
care răspunde repede la mesaje sau care dă „Like“ constant 
postărilor noastre de pe Instagram. Punerea la dispoziția 
celorlalți a unei actualizări a stării utilizatorului constituie 
acum o manieră importantă de dezvăluire emoțională și 
este considerată a fi o componentă a intimitatii (Manago, 
Taylor & Greenfield, 2012). Iar în viata de cuplu, în care 
s-ar putea să nu fie neobișnuit ca partenerii să nu se vadă 
sau să-și vorbească cu zilele, unul s-ar putea simţi res- 
pins sau abandonat dacă partenerul nu-i răspunde zilnic 
pe Snapchat. Pe cât de chinuitor poate să fie să eliminăm 
separarea și să diluăm graniţele în cadrul relațiilor sexuale 
și romantice, a face acest lucru ar putea pune în pericol 
experiența intimitatii. În vreme ce a ne simţi aproape de 
la distanță nu a fost niciodată mai ușor, a te simți aproape 
la apropiere a devenit mai dificil. 

Maturizarea si trezirea sexualitatii 


iGen este prima generatie care a atins varsta maturizarii 
in epoca smartphone-ului (Twenge, 2017b). În comparaţie 
cu generatiile mai vechi, care au integrat tehnologia in 
vietile intime construite anterior, care abundau in pro- 
ceduri „analogice“ de relationare, apropiere și dorință 
sexuală, generaţia iGen învaţă intimitatea pe cale digitală, 
privind într-un ecran (Magaldi, Appel & Berler, în curs 
de publicare). Consolele lor de jocuri video îi conectează 
la jucători care sunt prieteni, găsirea de parteneri are loc 
prin utilizarea telefonului, iar rețelele lor de prieteni se 
întind pe varii platforme de social-media. În mod obișnuit, 
acestea estompează diferențele dintre relaţiile bazate pe 
prezenţa fizică și cele care se desfășoară doar în spaţiul 
online (Mihailidis, 2014). Un astfel de atașament poate 
chiar să se transforme în dependenţă. Uneori, telefonul 
însuși devine un obiect de iubire (Ahuvia, 2005; Trub & 
Barbot, 2016). Nu este surprinzător că tinerii descriu 
absenţa telefonului drept ceva similar cu „a fi în public 
cu corzile vocale extirpate“ (Goluboff, 2015). 

Aceștia trec prin vârtejul schimbărilor adolescentine 
fiind cu totul expuși online unii fata de ceilalți. De exem- 
plu, în cazul autodezvăluirii orientării homosexuale 
(„coming out“), aceasta se întâmplă mai întâi fata de pri- 
etenii online și abia apoi în viata reală. La fel se întâmplă 
și în cazul etichetării cuiva ca fiind „complet transformat“, 
ca răspuns la fotografiile care înfățișează succesul persoa- 
nei în cauză de a se fi maturizat. În vreme ce așa-numita 
„viață de pe ecran“ le-a furnizat întotdeauna tinerilor opti- 
unea de a încerca diverse forme de sine (Turkle, 1995), 
pentru membrii generației iGen, acest lucru este ubicuu și 
socialmente obligatoriu, adolescenților permitandu-li-se 
spaţiul de a explora diferite fațete ale sinelui și de a-și 

forma structurile de personalitate, primind un feedback 
aproape constant din partea prietenilor. Dar exista si dez- 
avantaje, întrucât adolescenții din ziua de astăzi încă dețin 
aceleași sensibilitati cu privire la cum sunt percepuți. 

Comparatiile sociale, atât în termenii inferioritatii, cât și 
ai superiorității, sunt esențiale pentru dezvoltarea identității 
adolescentine (Krayer et al., 2008), iar social-media creează 
spațiu pentru oportunități de comparaţie insistente și apa- 
rent nesfârșite. Nu este surprinzător faptul că adolescenții 
care sunt utilizatori semnificativi de social-media sunt 
mai înclinați să creadă că alții au vieți mai fericite și mai 
bune (Chou & Edge, 2012; Lup, Trub & Rosenthal, 2015). 
Comparatiile care se poate să fi avut loc într-o clasă de trei- 
zeci de elevi în urmă cu numai un deceniu au loc în social- 
media față de sute, dacă nu chiar mii de fotografii, postări și 
profiluri bine puse la punct. Avem de-a face cu eroarea fun- 
damentală de atribuire, care acum e complet scăpată de sub 
control. Adolescentii consideră postările din social-media 
ale celorlalți ca fiind portretizări cu adevărat reprezenta- 
tive mai degrabă decât frânturi imbogatite și distorsionante. 
Atunci când adolescenţii se percep negativ în comparație cu 
ceilalți în timpul navigării pe mediile sociale, efectele depre- 
sive se pot menţine și după încheierea navigării, sugerând 
dificultăți de durată ale reglarii dispozitionale în timpul 
si în urma utilizării de social-media (Frison & Eggermont, 
2016). Cu toate acestea, este necesară o perspectivă preca- 
uta. Deși tehnologia complică reglarea dispozitionala ado- 
lescentină și dezvoltarea concepției de sine, adolescența 
presupune în mod natural o perioadă în care are loc o con- 
fuzie identitară și o îndepărtare de la autoperceptii pozitive, 
însoțită de o creștere a autoaprecierii negative (Harter, 2015; 
Magaldi-Dopman & Park-Taylor, 2010). 

Prestaţia online omniprezentă poate crea și presiune 
asupra unora de a-și dezvolta un sine fals — fabricarea sau 
exagerarea acelor fațete ale sinelui întărite de aprecierea 

spectatorilor —, ceea ce conduce la confuzie identitara si 
izolare, alaturi de o pierdere semnificativa a posibilitatii 
de intimitate. Desi social-media promite beneficiile parti- 
ciparii de grup, se intampla mult prea des sa aduca mai 
curând „o supraincarcare de feedback“ (Roback, 200), 
găsirea de tapi ispășitori, transformarea unor participanţi 
în țintă a atacurilor și un sentiment de copleșire, ceea ce 
intensifică experiențele emoţionale ale adolescenților și 
le poate crește acestora sentimentele de alienare și izolare. 
Pentru acei adolescenți care suferă de anxietate socială și 
dețin o nevoie semnificativă de asigurare socială, riscu- 
rile pot fi chiar mai mari, conducând la probleme grave 
(Lee-won, Herzog & Park, 2015). 

Un sine fals cultivat online poate sărăci prieteniile și 
relaţiile de cuplu. În loc de reciprocitate și acordaj, regăsim 
adesea o izolare care derivă dintr-un sentiment de lipsă de 
autenticitate ori, alteori, din senzaţia de copleșire sau de 
fuziune narcisică (pornind de la a fi cine vor sau se așteaptă 
alții să fii). Mișcarea lină printre diferitele configurații 
relationale pe care o necesită intimitatea este blocată. 

Utilizarea telefonului pentru a fi în permanenţă conec- 
tat cu alţii, graniţele derutante dintre sinele online bine 
pus la punct și sinele real, precum și atașamentul fata de 
telefonul propriu-zis creează condiții emoționale intense 
în timpul unei perioade de dezvoltare care este oricum des- 
tul de instabilă. Acordajul emoțional în aceste condiții și 
în absența indicatorilor contextuali sociali, faciali și vocali 
prezenți „în viata reală“ este dificil, dacă nu imposibil. Chiar 
dacă adolescenţii pot socializa și se pot conecta cu alții 
prin social-media într-o manieră sănătoasă, ei se confruntă 
cu posibilitatea unor atacuri de anxietate intruzive atunci 
când nu sunt în contact prin social-media, cu o dispoziţie 
depresivă atunci când se compară cu alții și cu confuzie și 
o pierdere a controlului de sine cauzate de spectrul îngust 
de experienţe intime pe care îl permite tehnologia. 

Intimitati clinice in timpul 
tratamentelor psihanalitice 


Relatiile digitale, mediate de dispozitive audio sau video, 
fac posibile tratamente si sedinte care nu ar fi fost altfel 
posibile, introducând in același timp și in mod inevitabil 
anumite limite ale spectrului de posibile intimitati (Russell, 
2015; Turkle, Essig & Russell, 2017). Deși uneori dificilă 
din punct de vedere personal, imposibilă geografic sau 
complicat de organizat, prezența comună fizică permite 
o prezență terapeutică intimă (Geller & Greenberg, 2012) 
imposibil de realizat prin intermediul teleprezentei. Între- 
barea cu privire la cazurile individuale, dar și la domeniu 
în general este dacă pierderile de intimitate pot fi compen- 
sate de câștigurile practice. În mod evident, întrebarea nu 
poate fi pusă într-o manieră rezonabilă fără a discuta des- 
pre modul in care intimitatile se pierd atunci când proce- 
sele psihanalitice sunt mediate tehnologic. 

Timp de multi ani, începând cu telefonul (Saul, 1951; 
Zalusky, 1998; Aronson, 2000) si continuând cu uti- 
lizarea din ce în ce mai răspândită a dispozitivelor de 
videoconferinte (Carlino, 2011; Lemma, 2017; Scharff, 
2013, 2015), simulările mediate tehnologic ale relationarii 
în persoană au fost utilizate pentru a oferi îngrijire în 
cazul în care o persoană este bolnavă, călătorește în inte- 
res profesional, este în vacanţă sau nu a reușit să găsească 
un terapeut local. La fel, comunicarea mediată tehnologic 
a fost utilizată și ca metodă de extindere internaţională 
a practicii terapeutice. A fost o soluție de tipul „mai bine 
decât nimic“ în acele situaţii în care un pacient sau un 
analist își schimba locaţia, iar diada își dorea să mențină 
continuitatea. Însă această practică devine una din ce 
în ce mai obișnuită, astfel încât relațiile digitale au tre- 
cut de la a fi considerate o soluţie creativă de tipul „mai 

bună decât nimic“ pentru situaţiile clinice excepționale 
la a fi o nouă normalitate, în care relaţiile digitale sunt 
tratate ca o practică cotidiană îndeajuns de bună. Unii 
chiar consideră că tratamentele bazate pe relaţii digitale 
sunt substitute echivalente ca funcționalitate, precum 
în cazul în care sunt utilizate cu scopul unei analize de 
formare (Essig, 2015b; Essig & Russell, 2017). Această 
largă adoptare a digitalului are loc în ciuda acordării unei 
atentii relativ reduse manierei în care relațiile digitale 
influențează și diminuează spectrul intimitatilor medi- 
ate tehnologic. 

Cercetarea disponibilă evită să abordeze direct pro- 
blema intimitatilor pierdute din cauza limitărilor de pro- 
În schimb, a fost elaborată o argumentare în favoarea tra- 
tamentelor bazate pe relații digitale constante, pornind 
de la ilustrări ale procesului psihanalitic redat prin înre- 
gistrări, transcrieri sau notițe luate în urma procesului 
(Scharff, 2013, 2015). Se caută dovezi ale existenţei unui 
proces psihanalitic în cadrul acestor cazuri. Atunci când 
se descoperă un astfel de proces, tratamentele bazate pe 
relaţii digitale sunt declarate îndeajuns de bune. Uneori, 
sunt comparate transcrieri ale unor ședințe în persoană 
și ale unora digitale, pentru a se testa dacă se poate con- 
stata diferența. Din nou, atunci când nu se descoperă nicio 
diferență, se susține faptul că procesul este îndeajuns de 
bun (de Setton, 2015). Dar se acordă insuficientă atenţie 
limitărilor, întrebării cu privire la ce ar fi trebuit să se 
întâmple, dar nu s-a putut întâmpla.63 


63 Pentru a vedea limitările acestei cercetări, să ne gândim la cum 
ar fi ca un individ să facă psihanaliză în spaţiul pentru restau- 
rante dintr-un mall local, un exemplu evident absurd, dar totuși 
ilustrativ. Să spunem că acele „tratamente“ ar fi studiate și s-ar 
descoperi dovezi ale unui proces psihanalitic. S-ar putea apoi 
susține concluzia că „analiza la mall“ este îndeajuns de bună? 

Mai mult decat atat, demonstratiile cu privire la proce- 
sul psihanalitic mediat tehnologic nu ar trebui nici sa sur- 
prinda, dar nici sa li se confere mai multa greutate decat 
merita $i cu siguranta sa nu fie folosite pentru a deturna 
atenţia de la înțelegerea intimitatilor pierdute. Adevărul 
este că nevoia umană fundamentală de a ne conecta cu 
alții a cauzat întotdeauna ușurința cu care tehnologia ne 
câștigă inimile, chiar și tehnologiile primitive din vremea 
în care Nattie și Clem, operatorii noștri de telegraf fictivi, 
s-au îndrăgostit prin intermediul telegrafului. Prin urmare, 
nu mai este util din punct de vedere clinic să demonstrăm 
că tehnologia poate să susțină o oarecare intimitate clinică. 
Ar fi surprinzător, chiar șocant, dacă nu ar exista aseme- 
nea demonstraţii cu privire la procesul psihanalitic mediat. 
Întrebările importante sunt în alt palier, anume acela al 
înţelegerii experiențelor și interacțiunilor semnificative 
clinic pe care medierea tehnologică nu le permite. Spre 
exemplu, asa cum afirma Russell (2015), „fantasmele de 
iubire, precum și cele distructive... nu au niciun potenţial 
de a fi puse în scenă“ (p. 39). Continuând prin a cita un 
pacient, „atunci când imparti un spaţiu fizic, chiar daca 
nu treci la act, există întotdeauna potenţialul unei atingeri, 
fie că aceasta ar însemna o palmă sau un sărut“ (p. 39). 
Aceste diferenţe cu privire la ce permit contextele sunt 
importante. Ceea ce nu se poate întâmpla sau ceea ce se 
poate întâmpla în același fel este semnificativ. 

Mai există un argument frecvent invocat în susținerea 
normalizării relațiilor digitale: relatări la persoana întâi 
din partea unor participanţi, care atestă valoarea, cre- 
dibilitatea sau intensitatea experienţei. Întrucât intimi- 
tatea este resimţită ca atât de puternică, unii spun că 
tratamentul este îndeajuns de bun. Desigur, experiențele 
participanţilor sunt importante. Cu toate acestea, acele 
experienţe sunt doarvag legate de consecinţele funcționale 
propriu-zise ale tratamentelor bazate pe relaţii digitale. În 


plus, tehnologia este in sine dezvoltata in asa fel incat 
să facă simularile să fie resimtite la fel ca realitatea, desi 
consecintele sunt complet diferite, la fel cum se intam- 
pla în cazul unui simulator de luptă sofisticat. Utilizarea 
relatărilor la persoana întâi constituie argumente extrem 
de problematice pentru luarea de decizii clinice, întrucât 
intimitatile intermediate de un ecran fracturează conexiu- 
nea obișnuită dintre consecinţele ulterioare și sentimentul 
din prezent. Reprezentările de proveniență digitală tind să 
se reducă la secțiuni transversale temporare ale momentu- 
lui curent, lipsite de o structură narativă care să-și extindă 
semnificația de-a lungul timpului (Hartman, 2017). Spre 
exemplu, Russell (2015) a remarcat că mulți participanți 
consideră că ședințele bazate pe relații digitale sunt mai 
putin memorabile pentru clinicienii care se folosesc de 
luarea de notițe decât în cadrul tratamentelor în persoană. 
Sentimentele, chiar și când sunt aceleași sau similare, nu 
au aceleași consecinţe în contexte diferite. Un alt exemplu 
constă într-un studiu controlat randomizat, care compară 
o variantă prin conexiune video si una în persoană a unei 
psihoterapii dinamice intensive de scurtă durată pentru 
tratamentul durerii nediagnosticate medical (Chavooshi 
et al., 2017). Ambele grupuri au raportat că tratamentele 
au fost la fel de credibile și satisfăcătoare. Cu toate aces- 
tea, membrii grupului de terapie în persoană sufereau de 
semnificativ mai puţină durere. În plus, aceștia manifes- 
tau „scăderi semnificative ale depresiei, anxietatii și stre- 
sului, precum și o mai mare creștere a funcționării reglării 
afective, a nivelului de conștientizare și a calității vieții“ 
(p. 133). Consecințele funcționale ale celor două trata- 
mente erau esențialmente destul de diferite, deși relată- 
rile experiențelor participanţilor erau similare. 
Intimitatile pierdute pot fi descoperite prin observa- 
rea manierei în care varii procese psihanalitice sunt alte- 
rate sau blocate în cadrul relaţiilor digitale. Vom lua în 

considerare trei exemple, dar pot fi gasite cu usurinta si 
altele dacă le căutăm. Să ne amintim de clasica observaţie 
a lui Winnicott că rolul unui psihanalist include furni- 
zarea unui „mediu facilitator“ în care să poată avea loc 
maturizarea și vindecarea. Acest lucru nu se întâmplă 
în același mod în tratamentele bazate pe relaţii digitale. 
Pacienţii aflați la distanță trebuie într-o mare măsură să-și 
furnizeze propriul mediu facilitator, în loc ca acesta să 
le fie furnizat de către terapeut (Russell, 2015). Aceștia 
sunt așezați pe propriul fotoliu sau divan, nu pe al nos- 
tru. Uneori, este vorba de patul sau de mașina lor ori de 
un hotel oarecare. Atunci când le curge o lacrimă, o sterg 
cu servetelul lor. Apasă pe o iconita pentru a deschide 
o imagine, o experienţă destul de diferită de aceea de a 
veni și a pleca din spaţiul special al unei alte persoane, 
una îngrijitoare, care susține și facilitează creșterea. Deși 
acestea ar putea să nu diminueze momentele de intimi- 
tate atunci când relaţia se află într-o perioadă de recipro- 
citate și acordaj, i.e. când se află la centrul continuumului 
intimitatii, posibilitățile sunt trunchiate, iar intimitatile se 
pierd atunci când dăm de greu. În timpul acelor momente 
regresive de izolare sau fuziune, pacienţii din terapia în 
persoană beneficiază de susținere din partea mediului fur- 
nizat de analist, chiar dacă e creat de pacient — ceva ce 
s-ar putea ca medierea tehnologică să nu permită. 

Spre exemplu, o pacientă aflată sub imperiul unui puter- 
nic transfer negativ și-a petrecut câteva ședințe fierbând 
de furie, în cea mai mare parte însă în tăcere. La sfârșitul 
sedintelor, înșfăca o grămadă de servetele din cutia de pe 
masuta de lângă canapea. Le strângea tare în pumn în timp 
ce se îndrepta către metrou, ca apoi să le îndese în poșetă. 
Mai târziu, a relatat că ținerea servetelelor în mâini o ajuta 
să-și amintească faptul că ostilitatea sa nu-l va ucide pe 
analist, că nu voia cu adevărat ca acesta să moară și că 
amândoi vor supraviețui furiei ei. Ghemotocul de servetele 

pe care il strângea in mână îi amintea că fantasmele sale 
de ucidere erau interne și nu o parte a realității externe. 
Sinele și celălalt erau diferiți. Mediul facilitator își făcuse 
datoria. Graţie acestui lucru, furia și izolarea defensivă 
deveniseră o parte a intimitatii pe care doi oameni separați 
o impartaseau în cadrul acestui tratament. Dar dacă nu ar 
fi existat o realitate externă comună, ar fi fost improbabil, 
din două motive, ca diferențierea necesară să fi avut loc. În 
primul rând, nu ar fi existat o realitate exterioară comună, 
care să contrasteze cu prezenţa realității interioare și, ast- 
fel, s-o aducă la lumină. În al doilea rând, furia regresivă ar 
fi fost de la bun început prea înspăimântătoare pentru a fi 
trăită. Medierea tehnologică nu permite posibilitatea unui 
spectru complet al intimitatii, partial pentru că relaţiile 
digitale adesea includ un efort comun, un soi de compli- 
citate în a împinge tratamentul înspre acordaj și recipro- 
citate (Essig, 2013). Diadele trunchiază experiența în așa 
fel încât să menţină relația viabilă, întrucât tratamentele 
de la distanţă, lipsite de o tendinţă înspre centrul conti- 
nuumului intimitatii, conduc deseori înspre a-i provoca 
fiecăruia dintre participanţi un sentiment de singurătate 
în absența celuilalt. Aceștia rămân singuri, cu o tehnolo- 
gie care nu mai poate permite experiența teleprezentei, 
de vreme ce niciunul dintre participanți nu mai lucrează 
la a construi acea experiență. 

Un alt aspect al terapiei în care putem regăsi intimi- 
tatile pierdute se referă la diferențele cu privire la cum 
este mobilizată atenţia în cadrul relațiilor digitale, în 
comparaţie cu relațiile în persoană. Aceste diferențe de 
atenţie au drept consecinţă diferențe în termenii ascultării 
analitice și ai posibilităților de reverie. Relațiile digitale 
necesită o atenţie concentrată asupra dispozitivului utili- 
zat, fie că acesta este un ecran, un microfon sau o pereche 
de căști, și obligă la o atenţie parțială permanentă, pre- 
zentând în mod inevitabil artefacte de mediere derutante. 

Faptul ca putem resimti prezenta unui altul, mediat teh- 
nologic, necesita eforturi de atentie nesolicitate in cazul 
prezentei comune fizice, care este insotita de un camp 
interpersonal atat de bogat, incat poate fi evitat doar cu 
ajutorul unor eforturi uriase. 

Mai exact, resimtirea prezentei altuia aflat la distanta 
necesita filtrarea și eliminarea elementelor de distra- 
gere externe prezente în mediile separate. Un analist 
i-a dezvăluit lui Russell (2015) în cadrul interviurilor 
etnografice pe care aceasta le-a luat unor participanţi 
la tratamente de la distanță că „unul dintre modurile 
în care a trebuit să mă adaptez a fost să nu fiu curioasă 
cu privire la spaţiul diferit al pacientului, pentru a mă 
putea concentra doar asupra lucrurilor pe care mi le spu- 
nea“ (p. 18). În plus, dispozitivele propriu-zise ne soli- 
cită atenţie, care trebuie de asemenea gestionată. Chiar 
și atunci când e-mailul și programele de mesaje-text și 
social media sunt închise, ele stau acolo la pândă, în 
cadrul aceluiași dispozitiv, creând o umbră interper- 
sonală care trebuie evitată, în termenii atenţiei. Un alt 
terapeut intervievat de Russell spunea: „Mă surprindeam 
întrebându-mă tot timpul ce e-mail primisem. Cred că 
natura dispozitivului ne încurajează să ne gândim la a 
face mai multe lucruri în același timp“. Un altul a măr- 
turisit: „Recunosc cu rușine că mi-am verificat pe furiș 
e-mailul în timpul unei ședințe“ (Russell, 2015, p. 131). 
În același timp, sunt frecvente problemele, precum între- 
ruperea conexiunii de internet sau distorsiuni de tipul 
desincronizării imaginii de sunet sau al calității video 
proaste. Russell relatează un exemplu deosebit de grăitor, 
în care conexiunea s-a întrerupt în mijlocul împărtășirii 
unor sentimente intense de către un pacient: „Perturba- 
rea cursului interacțiunii noastre și tulburarea cauzată 
de pierderea abruptă a conexiunii au fost resimtite cu o 
teribilă intensitate și violență de amândoi. A durat câteva 

minute sa ne reconectam, iar pana sa reusim, sedinta 
nu mai putea fi reluată de unde rămăseserăm. Fisura 
din țesătura ședinței era imposibil de reparat“ (2015, 
p. 128). Mai mult decât atât, chiar și atunci când dispo- 
zitivele funcţionează cum ar trebui, așa cum a afirmat 
cu claritate Brahnam (2017), sunt „inevitabil introduse 
prin procesul de comunicare“ o serie de artefacte ale 
medierii, care „au tendinţa de a perturba și de a înlătura 
expresiile inconștiente ale subiecților umani, producând 
impresii vizuale care nu au nimic de-a face cu subiectul, 
dar sunt totuși adesea confundate inconștient cu acesta“ 
(p. 139). 

Să facem comparaţie între acestea și atenţia analitică 
receptivă, deschisă. Spre exemplu, Ogden (2004) scria 
că „sarcina analistului este de a genera condiţii care să-i 
permită analizandului — cu participarea analistului — să 
viseze visele anterior de nevisat și întrerupte ale pacien- 
tului. O parte semnificativă a participării analistului în 
visarea pacientului ia forma experienţei de reverie a ana- 
listului“ (p. 857). Intimitati de toate tipurile se dezvoltă 
în astfel de reverii, ancorate într-un spațiu relational și 
fizic împărtășit. Dar receptivitatea deschisă fata de sine 
și celălalt, necesitată de reverie, este în mod inevitabil 
înăbușită de cerinţele de atenţie necesitate de relaţiile 
digitale. Din nefericire și spre deosebire de concep- 
tele care pot fi supuse paradoxului dialectic (Hoffman, 
1998; Stern, 2009), atenția umană este finită și singulară. 
Atenţia nu permite soluţii de tipul „și/și“. Fie adoptăm o 
poziţie de atenţie concentrată solicitată de relaţiile digi- 
tale — luptându-ne totodată cu atenţia parțială continuă 
pe care o cere tehnologia —, fie menţinem atenţia recep- 
tivă deschisă pe care o merită ascultarea psihanalitică. 
În consecință, încercările de atingere a reveriei comune 
în cadrul relațiilor digitale nu ar face decât să-i lase pe 
participanţi, din nou, singuri, în absenţa celuilalt. 


266 Intimitatea 


Un ultim exemplu demn de menţionat de intimitati 
pierdute — și există încă multe altele, doar că trebuie să 
fim dispuși să le căutăm — se referă la relaţia dintre proce- 
sele implicite care implică o cunoaștere relationala corpo- 
rala și bazată pe emoţii cu privire la cum să fim cu cineva 
si procesele de interpretare simbolică (Stern et al., 1998). 
Atunci când oamenii sunt corporal împreună, memoria 
procedurală și cea episodică se suprapun ori, cu alte 
cuvinte, stările de a fi înglobează stările psihice (Russell). 
Dar în cadrul relaţiilor digitale are loc o disjunctie între 
ceea ce face un individ pentru a rămâne angajat în pro- 
ces prin intermediul tehnologiei mediatoare și narațiunea 
(alimentată de teleprezenta) referitoare la o relație empa- 
tică, de îngrijire, care trebuie să reziste la testul timpului 
și al distanţei. O naraţiune intimă se află în conflict cu 
experiența resimţită, trăită, de a fi un corp izolat. 

Vinieta care urmează ilustrează intimitatile relationale 
implicite, pierdute atunci când relaţiile se desfășoară digi- 
tal. Pacientul este un „războinic al şoselelor“, patologic 
de afabil și de un extrem de mare succes, de vârstă mijlo- 
cie, tată a patru copii. Călătorește în interes profesional 
cel puţin trei săptămâni din fiecare lună. În consecinţă, 
majoritatea sedintelor se desfășoară prin intermediul unei 
tehnologii mediatoare. În timpul acestei ședințe, spune 
că simte că ratează multe lucruri și că nu-i place să fie un 
tată virtual, dar este prizonier în acest tip de viata. Spune 
că este mulțumit totuși de faptul că poate să le spună 
noapte bună copiilor pe FaceTime, dar că nu e același 
lucru. Sedinta continuă pe linia explorării acestor sen- 
timente, iar el face deodată o pauză și apoi spune: „Este 
ciudat că vorbesc cu dumneavoastră în fata aceluiași ecran 
pe care îl am în fata și cu ei... la naiba, tot aici lucrez... ma 
uit la filme..., chiar și la porno... toate de-aici... in fata 
aceluiași nenorocit de ecran, dacă-mi dau voie să mă rela- 
xez, toate se diluează în același lucru“. Ceva era gata-gata 

să iasă la suprafață. Diada trece de la ceea ce Grupul de la 
Boston (Stern et al., 1998) numea „un stadiu de sarcină“ 
la „un stadiu straniu“, atunci când pacientul întreabă cu 
o surprinzătoare putere afectivă: „Dar dumneavoastră?“ 
Terapeutul, care utilizează la rândul său un dispozitiv 
multifunctional, face o pauză, simțind energia afectivă a 
ceea ce tocmai a devenit „un moment de prezenţă intensă“. 
Răspunde: „Simt că aveţi nevoie să fiu la fel ca dumnea- 
voastră, să fac eforturi să vă păstrez în minte în ciuda 
tuturor celorlalte feluri în care mă folosesc de acest ecran“. 
„Hmmm“, răspunde el, „ca și cu copiii mei, ne prefacem... 
dar e ca naiba că nu suntem împreună“. Terapeutul răs- 
punde prin spargerea iluziei pe care o necesită relația 
lor: „Uneori amândoi ne prefacem că relația noastră e 
îndeajuns de bună, dar adesea este doar mai bună decât 
nimic, cel putin în terapie nu este nevoie să ne prefacem, 
putem simți pierderea... amândoi“. La care pacientul răs- 
punde: „Dar trebuie să mă prefac... altfel pur și simplu 
mă simt prea singur“ și începe să plângă. Ceea ce face ca 
acesta să fie un „moment de prezență intensă“ al relației 
intersubiective este spargerea acelei iluzii a teleprezentei, 
prin recunoașterea faptului că nu erau de fapt împreună, 
că pacientul nu-și punea de fapt copiii la culcare când 
era plecat. Acest moment centrat pe „acum“ arată cum 
relațiile digitale includ pierderea și iluzia, ceva ce ambii 
participanţi simt, dar ignoră adesea într-un mod complice. 
Dacă acest moment de prezență intensă, acest „acum“, 
ar fi fost ratat, cum se întâmplă frecvent, ar fi putut reîn- 
tări acceptarea iluziei pe care o necesită relațiile digitale. 
Diada ar fi ales complicitatea de a evita conștientizarea 
pierderii și a limitelor. 

Așadar, sunt multe motive pentru care este crucial să 
fim conștienți de intimitatile pierdute atunci când decidem 
dacă să oferim sau nu tratament de la distanță. Unul este 
că relaţiile sunt construite pe baza unor procese diferite 


c 

atunci cand relationarea are loc prin intermediul teh- 
nologiei decat atunci cand oamenii sunt angajati intr-o 
interacțiune directă cu o persoană prezentă fizic. Aceste 
procese relationale diferite deriva din inevitabilul fapt ca 
promisiunea tehnologiei — poți fi oriunde, oricând, cu 
oricine, fără nicio pierdere — este o iluzie. Ca rezultat, 
pierderea și limitele sunt inevitabile și nu ne putem per- 
mite să le ignorăm. În al doilea rând, a fi corporal împre- 
ună permite riscuri și consecinţe unice. În cele din urmă, 
daca nu poți fi fizic scăpat din braţe, nu te poţi niciodată 
simți cu adevărat îmbrățișat și susținut, ceea ce este o 
experiență diferită decât a fi în mod constant cvasian- 
xios cu privire la întreruperea conexiunii de internet. În 
al treilea rând, În al treilea rând, în cazul teleprezentei, 
nu putem detecta acele elemente relevante clinic ce s-ar fi 
văzut foarte bine în cadrul mediului mult mai bogat în sti- 
muli al coprezentei corporale. În consecinţă, a fi conștient 
de intimitatile pierdute și a le aduce în relația clinică s-ar 
putea de fapt să fie cea mai bună cale de a furniza îngrijire 
de la distanţă, atunci când devine necesar să facem acest 
lucru. Iar printr-o asemenea conștientizare, ar fi totuși 
posibil ca tratamentele bazate pe relații digitale să poată 
rămâne o soluție mai bună decât nimic în circumstanțe 
clinice urgente — căci pentru aceste situaţii au fost menite 
de la bun început terapiile de la distanță. 


În viitor: pregătiţi sau nu, 
iată că vine și este deja aici 


Acum, că Şocul viitorului (Toffler, 2000) a făcut loc pentru 
Şocul prezentului (Present Shock — Rushkoff, 2013), când 
trăim cu adevărat în viitorul expansiunii exponentiale a 
alternativelor tehnologice, nicio întrebare nu este mai 


269 


importantă decât „Cum facem alegerile de astăzi astfel încât 
să avem ca rezultat o lume in care vrem să trăim?“ (O’Reilly, 
2017, p. X). Nimeni (sperăm) nu-și dorește să pierdem 
intimitatea în fata dezvoltării tehnologice dezlantuite în 
domeniile de care ne ocupăm. Dată fiind inteligenţa arti- 
ficială (IA), incluzând inteligența emoţională și socială, 
combinată cu realitatea virtuală (VR) și robotica, viitorul 
va abunda în oportunități de intimitate artificială (cealaltă 
IA), precum roboţi sexuali complet funcționali și roboți 
terapeutici digitali. În fapt, versiuni timpurii ale acestor 
două alternative sunt deja disponibile, însoţite de promi- 
siunea goală a tot ce iti dorești, oricând ţi-l dorești (Essig, 
2017). Dar viitorul intimitatii nu este încă scris. Încă mai 
avem un cuvânt de spus cu privire la întrebarea centrală, 
dacă relationarea mediată digital va deveni un scop în sine 
sau dacă va facilita intimitatea în spaţii nontehnologice. 
Mai este încă timp să pledăm în favoarea proceselor „ana- 
logice“; să recunoaștem puterea clasicei intimitati neme- 
diate și să insistăm asupra menţinerii posibilităților de a 
o deţine. 

Într-un viitor distopic de evitat, mașinile vor furniza 
îngrijirea copiilor și a vârstnicilor, cel putin pentru cei 
privilegiați economic. Bonele vor deveni la fel de desu- 
ete ca și șoferii de taximetre. Cu o mai mare parte din 
viata (sau chiar cu toată viata?) înregistrată si distribu- 
ita pe site-uri de social-media din ce in ce mai sofisticate, 
plăcerile apropierii, asociate împărtășirii de amintiri, se 
vor pierde într-o arhivă digitală copleșitoare a ceea ce s-a 
întâmplat „cu adevărat“. Datorită progreselor tehnologiei 
VR și a vibratoarelor digitale, oamenii vor avea experienţe 
sexuale interactive conectându-se numai la tehnologie, 
nu la alte corpuri. Și, date fiind dezvoltările ulterioare 
din cadrul roboticii, roboții sexuali vor face astfel încât 
corpurile cu care ne vom conecta să fie făcute din silicon 
și programate să satisfacă atât dorinţele fizice, cât și pe 

cele emoționale. Desigur, atunci când oricare dintre aceste 

„relații“ va cauza probleme, tot ce va trebui să faci va fi să 
te așezi in fata unui ecran, pentru o ședință cu un robot 
creat într-o manieră fotorealistă, 3D, care își va aminti tot 
ce spui, va fi programat să fie optim „empatic“ și, dacă vrei, 
să arate exact ca învăţătoarea ta din clasa întâi, care era 
întotdeauna neobișnuit de bună cu tine. Tehnologia va 
îndeplini toate nevoile de intimitate. Viaţa va fi perfectă, 
cel puțin din perspectiva acelora care vor vinde aceste dis- 
pozitive uluitoare. 

Dar un asemenea viitor de intimitate artificială, unul 
în care a fi corporal și biologic împreună va înceta să aibă 
valoare relationala, nu se va naște doar pe baza progre- 
selor tehnologice. Până la urmă, aceleași tehnologii ar 
putea fi utilizate în mod constructiv pentru a-i ajuta pe 
cei suprasolicitati la muncă, pentru a-i alina pe cei singuri 
și chiar pentru a ajuta cuplurile să-și crească nivelul de 
intimitate prin rezolvarea problemelor sexuale cu parte- 
neri sau educatori sexuali virtuali, într-o manieră care nu 
implică nicio ameninţare. Diferenţa din viitor va fi făcută 
de noi. Povestea se va scrie prin ceea ce ne așteptăm unul 
de la altul, relativ la ceea ce vom ceda mașinilor. Din nefe- 
ricire, pericole distopice pândesc în cadrul tendințelor 
aparent inocente în care oamenii preferă să relationeze 
cu sau prin aparate (fără să reflecteze la asta), în loc să o 
facă pe cale directă, de la om la om. 

Spre exemplu, multe familii au găsit deja moduri de 
a le încorpora cu afecțiune pe Alexa și Siri în viețile lor, 
inițial spunându-le pe nume atunci când le cersă le ofere o 
listă de melodii sau să umple golurile din conversaţia de la 
cină, apoi spunându-i în glumă — sau nu — unei persoane 
iubite: „Alexa nu mi-ar vorbi niciodată așa!“ Copiii care 
aud astfel de lucruri vor creşte așteptându-se ca dispozi- 
tivele să medieze relațiile dintre oameni. Vor fi pregătiți 
să dezvolte ataşamente emoţionale chiar mai profunde 

fata de dispozitive si nu unul fata de altul, iar tehnologi- 
ile vor fi dezvoltate astfel încât să ofere acele ataşamente. 
În ce privește sexualitatea, să ne gândim la camerele 
video web, o industrie de multe miliarde de dolari, care 
implică zilnic mii de lucrători /lucrătoare în fata camere- 
lor web și sute de mii de spectatori. Nenumărate practici 
sexuale sunt vizionate în direct, incluzând conversații și 
schimburi în timp real cu modelele. Prin jucăriile sexuale 
conectate la Bluetooth și prin feedbackul tactil sincroni- 
zat, modelele dezvoltă capacitatea tehnologică de a întinde 
mâna și a-și atinge privitorii, precum și de a fi atinse la rân- 
dul lor. În vreme ce modelele nu încearcă decât să-și câștige 
traiul de pe urma utilizatorilor care caută plăcere și compa- 
nie, acestea deschid în același timp calea înspre o lume în 
care alinarea singurătăţii și gratificarea dorințelor sexuale 
vor avea loc în mod obișnuit prin intermediul mașinilor. 
Iar în colțul nostru psihanalitic din lume, terapeutii 
care furnizează în mod obișnuit tratamente digitale des- 
chid și aceștia involuntar calea pentru acceptarea atât 
a programelor de psihoterapie oferită prin intermediul 
inteligenţei artificiale — așa-numiții roboți terapeutici —, 
cât si a intimitatii artificiale în general. Îi învăţăm pe 
oameni că poate fi găsită suficientă empatie și intimitate 
pe un ecran, pentru transformările personale cele mai 
profunde pe care ne străduim să le realizăm în munca 
noastră. Tratamentele normalizate, bazate pe relații digi- 
tale, comunică involuntar puternicul mesaj că a fi corporal 
împreună nu este chiar atât de important și că o creștere 
personală poate fi realizată în fața unui ecran. Dacă acest 
lucru s-ar întâmpla, nu ar fi decât o chestiune de timp 
până când specialiștii în tehnologie să simuleze ce facem 
noi sau cel puţin să o facă aproape suficient cât să se cali- 
fice ca normalitate, o practică îndeajuns de bună, astfel 
încât „intimitatea terapeutică“ să poată fi rezultatul unor 
interacțiuni om-mașină, în absența unui terapeut uman. 

Capitolul 9 


Intimitatea psihanalitica 


Christie Platt 


Atunci cand Hagai Levy a creat serialul de televiziune In 
Treatment in 2005 pentru publicul israelian, nu a avut 
idee ca acesta va deveni un succes de proportii. Timp de 
nouă săptămâni, publicului i s-a oferit plăcerea voaiorista 
de a urmări aceiași patru pacienţi, unul în fiecare episod, 
în ședințele de terapie cu psihologul lor, Paul Weston. 
În a cincea zi a fiecărei săptămâni, Paul Weston avea o 
consultatie/sedinta de cvasiterapie, în care discuta des- 
pre acești pacienţi cu propriul supervizor. Întrucât avea 
cabinetul în casa în care locuia, publicul era martor și la 
dificultăţile cu care se confrunta in viata personală. Seria- 
lul a fost initial adaptat pentru publicul american și, ulte- 
rior, în ţări cât se poate de diverse, precum Serbia, Brazilia, 
Rusia, Japonia și Macedonia. De la prima adaptare și până 
în prezent, serialul a fost difuzat sub o formă sau alta în 
peste șaptezeci de tari din întreaga lume.64 Întrebat cum i-a 
venit ideea conceptului, Levy (citat în Gilbert, 2010) a spus: 


Am fost eu însumi pacient aproape toată viaţa, mergând la 
diverse tipuri de psihoterapie, și chiar am terminat studii de 
psihologie înainte să studiez cinematografia — prima mea 


64 Serialul a fost adaptat și de HBO România, sub titlul În derivă, 
premiera având loc în decembrie 2010, iar rolul personajului 
principal, doctorul Andrei Poenaru, fiind interpretat de actorul 
Marcel lures. (N.t.) 

specializare este psihoterapia. Iar ca regizor, am fost intotdeauna 
mai interesat de situaţiile intime mai degrabă decât de marile 
producţii. Așa că mă gândeam, „care ar fi cel mai intim lucru din 
lume?“ Pentru mine, acesta s-a întâmplat să fie terapia. 


(p. ii) 


Asadar, ce face ca psihoterapia sau psihanaliza sa fie 
atat de intima? Este oare la fel de intim pentru analist cum 
este pentru pacient, dat fiind că numai acesta din urmă 
își dezvăluie detaliile lumii interne și ale vieţii cotidiene? 
Cu siguranţă că pacientul și analistul creează împreună 
o lume privată și confidențială, pentru a discuta despre 
chestiuni care îi vor oferi pacientului posibilitatea de a 
trăi o viata mai liberă, mai satisfăcătoare. Pe parcursul 
terapiei, cei doi vor discuta nu numai despre aspectele 
vieţii unui pacient care au o semnificație evidentă, ci și 
despre cele mai mărunte evenimente, care ar putea cumva 
să permită emergenta vreunei credințe inconștiente, care 
să aducă la lumină mecanismele interne de funcționare 
ale pacientului. 

Dar cum definim intimitatea? Și este aceasta măcar 
dezirabilă într-o lume care abundă în încălcări ale limite- 
lor? De-a lungul istoriei psihanalizei, conceptul de intimi- 
tate psihanalitică a stârnit autoreflectii anxioase și opoziții 
reflexive fata de dezirabilitatea acesteia. Dacă intimitatea 
autentică poate sau nu exista cu adevărat, continuă să fie 
o temă de dezbatere. Acest capitol încearcă să abordeze 
aceste întrebări, precum și multitudinea de căi prin care 
s-ar putea manifesta intimitatea psihanalitică. 

Interpretarile de dictionar ale intimitatii 


New Oxford American Dictionary ofera patru semnificatii 
posibile ale cuvântului „intimacy“. Prima se referă la „o 
atmosferă privată plăcută“, precum în: „camera degaja o 
senzaţie liniștitoare de intimitate“. Majoritatea cabine- 
telor încearcă să se caracterizeze printr-o astfel de atmo- 
sferă. Cabinetul lui Freud, cu covoarele, artefactele și chiar 
câinii săi, a creat prototipul spaţiului analitic. Cabinetul 
său era adiacent casei în care locuia și era ticsit cu obiecte 
iubite; nu făcea niciun efort de a fi neutru sau abstinent 
când era vorba de cabinetul în care-și petrecea zilele. Deco- 
rul cabinetului constituie una dintre cele mai personale 
expresii cu privire la analist pe care le va vedea pacientul 
și totuși este remarcabil cât de putin vede de fapt pacientul. 
Nu este neobișnuit ca un pacient să întrebe după câţiva 
ani de tratament: „Aţi avut întotdeauna tabloul acela?“ 
Ceva s-a schimbat în pacient sau în relaţie atunci când 
acel tablou sau obiect devine deodată vizibil. 

Atmosfera plăcută a cabinetului poate să contribuie 
la capacitatea pacientului de a realiza a doua parte a 
definiţiei: „o remarcă intimă“, precum în: „stătea acolo, 
schimbând intimitati cu un străin“. Aceasta este intr-ade- 
văr natura analizei, cu o mențiune importantă: analistul 
nu-și comunică propriile poveşti in fata pacienţilor. Numai 
pacientul încearcă să se dezvăluie, în timp ce vorbește cât 
poate de liber despre gândurile, sentimentele și evenimen- 
tele din viata sa. Între timp, detaliile vieţii analistului nu 
sunt (în general) dezvăluite. 

Să privim situaţia analitică mai îndeaproape. O per- 
soană intră în cabinet, se întinde pe divan și începe să-și 
dezvăluie cele mai delicate sentimente, cele mai adânc 
ascunse secrete și povești de viață, multe dintre care nu 
au fost niciodată puse în cuvinte. Între timp, analistul stă 

exact in spatele pacientului, ascultând și comentând sau 
interpretând ocazional spusele acestuia. Într-un fel, aso- 
cierea liberă se aseamănă unei meditații cu voce tare, in 
prezenţa unui martor. Împreună, diada analitică încearcă 
să ia zgura „profană“ a vieţii de zi cu zi și să o transforme 
în aurul „sacru“ al înțelegerii. Pentru a face acest lucru, 
analistul trebuie să mențină un sentiment de separare, 
păstrând în minte faptul că aceste întâlniri sunt în bene- 
ficiul analizandului, care își asumă o poziţie vulnerabilă, 
atât din punct de vedere fizic, cât și psihic. 

Deși pacientului s-ar putea să nu îi pară așa, analistul se 
pregătește și el pentru o întâlnire emoţională solicitantă, 
al cărei rezultat este incert. Asa cum afirmă Poland (2017): 


Oricât de mult mi-aș dori să-mi fac meseria, oricâtă plăcere îmi 
face aceasta, oricât de mult cred că posibilitatea reușitei justi- 
fică suferinţa care urmează, tot mai există un lucru pe care îl 
știu. Iar acesta este că, orice s-ar întâmpla, această nouă ana- 
liza va pătrunde în zone în care nu vreau să intru, în frici pe 
care aș prefera să le tin ascunse. Şi știu că, oricare ar fi acestea, 
nu vor fi ceea ce aș fi putut prezice sau bănui la început. Ceea 
ce mă va face să-mi doresc să mă fi aflat altundeva se va ivi pe 
neașteptate, de după colt. 

(p. 84) 


Indiferent care ar fi rezultatul analizei, atât analistul, 
cât și pacientul vor fi inevitabil transformați de relația lor 
în maniere neprevizibile. 

Întorcându-ne la a treia definiţie oferită de Oxford Ame- 
rican Dictionary, intimitatea mai este definită și ca o „apro- 
piere în observaţie sau în cunoaștere“. Și această explicaţie 
se aseamănă naturii psihanalizei, de vreme ce atât analis- 
tul, cât și analizandul dezvoltă o înțelegere din ce în ce mai 
nuanțată și mai profundă a lumii interioare a pacientului. 
În vreme ce este clar că analistul va ajunge să cunoască 

foarte multe cu privire la pacientul sau, este posibil ca si 
pacientul sa cunoasca mult mai multe despre analist decat 
presupunem de obicei. Data fiind frecventa sedintelor, 
perechea analitică chiar învaţă să „trăiască împreună“ de-a 
lungul trecerii anotimpurilor, pe parcursul unei perioade 
de câteva luni sau ani (Edward Kushner, comunicare per- 
sonală, 17 martie 1994). Sunt zile bune, zile proaste, zile 
revelatoare și zile sterile. Unicitatea acestei intimitati coti- 
diene este specifică analizei. Mai ales astăzi, majoritatea 
oamenilor vor petrece un timp de calitate cu analistul, care 
nu se regăsește niciunde altundeva în vieţile lor. 

Ultima definiție oferită de dicționar sugerează că inti- 
mitatea este un eufemism pentru „un act intim, în special 
raportul sexual“. lată aici intimitatea analitică scăpată de 
sub control, în care condițiile descrise mai sus au copleșit 
capacitatea unuia dintre participanţi ori pe a amândurora 
de a menţine o relație terapeutică, în serviciul rezultate- 
lor terapeutice de succes ale pacientului. Parametrii de 
protecţie, atât a analistului, cât si a pacientului, fata de 
dorințele de apropiere care se nasc într-o asemenea atmo- 
sferă nu au fost niciodată perfecţi. Cu toate acestea, in 
cazul în care conversațiile dintre analist și pacient sunt 
prea formale și restrictionate, există oare posibilitatea de 
a avea loc ceva viu sau autentic semnificativ într-o ședință? 

Pe măsură ce se derulau episoadele din In Treatment, 
conversațiile intime care aveau loc în cabinet între dr. 
Paul Weston și pacienţii săi au devenit, în cele din urmă, 
mult prea „intime“, încălcând parametrii delimitati de 
Eissler în 1953, elaborati cu intenţia de a crea un mediu 
de susținere sigur atât pentru analist, cât și pentru paci- 
ent. Atunci când, în timpul primului sezon, viata docto- 
rului Weston începe să se destrame, Paul (cum îi spuneau 
pacienţii săi) își pierde capacitatea de a rămâne dedicat 
ajutorului acordat pacienților pentru a se înțelege pe ei 
înșiși. În schimb, vrea să-i ajute implicându-se în viețile 

lor, impregnând ședințele cu propriile-i nevoi și dorinţe 
inconștiente. Deosebita empatie pe care o avea fata de 
pacienții săi, initial o forță a binelui, se deteriorează pe 
măsură ce începe să se folosească de accesul său privilegiat 
la vieţile lor interne pentru a-și satisface propriile nevoi. 
Acestea sunt pericolele care îi însoțesc pe analist și paci- 
ent în timp ce se angajează în conversații personale, ce 
au ca scop alinarea pacientului. 


Perspective istorice și teoretice 


Pe măsură ce teoria psihanalitică a evoluat, la fel s-a 
întâmplat și cu rolul intimitatii, deși acesta este rar pus 
în discuţie ca atare. Articolele cu privire la rolul intimitatii 
au devenit din ce în ce mai numeroase la începutul ani- 
lor '70, într-o perioadă în care revoluţia socială și politică 
patrunsese în întreaga cultură, ca reacție la Războiul din 
Vietnam. Timothy Leary a surprins spiritul american al 
vremii atunci când a rostit pentru prima oară îndemnul 
de „a pune la îndoială autoritatea“. Mișcarea umanistă a 
luat naștere ca antidot la abordarea elitistă a „analistului 
omniscient“, care dominase psihologia în anii '50. ,,Tera- 
pia centrată pe client“ a lui Carl Rogers (1942) a devenit 
populară. Terapeutul nu mai era deținătorul răspunsurilor. 
În schimb, acesta îi reflecta înapoi „clientului“ (care acum 
nu se mai numea „pacient“, ci „client“) ceea ce tocmai 
spusese acesta, conform opiniei că înțelepciunea putea 
fi atinsă de clientul însuși. Empatia lui Kohut (1977) fata 
de vulnerabilitatile narcisice ale pacientului a deschis 
porţile unei epoci în care pacienţi consideraţi „neanali- 
zabili“ anterior erau acum considerați tratabili. 

În cadrul unui articol de pionierat, Levenson (1974) 
a reexaminat conceptul de intimitate. Potrivit autorului, 


278 Intimitatea 


in primele sale utilizari conceptuale, intimitatea apare 
ca o experienţă privată care rezidă în interior, reprezen- 
tând „cele mai private și nedezvaluite parti ale persoanei“ 
(p. 360). În perioada de început a anilor ’70, intimita- 
tea evolua într-un concept interpersonal care descria 
„ambianța de implicare sau apropiere dintre terapeut și 
pacient care caracterizează «alianța terapeutică pozitivă» — 
acea stare de bună intenţie fără de care terapeutul nu ar 
putea face nimic, indiferent de gradul său de virtuozitate 
sau de profunzime“ (p. 359). Anterior acestei perioade, atât 
pacienții, cât si analiștii împărtășeau mitul perfectibilitatii. 
Prin îndeajuns de multă muncă, nevrozele puteau fi 
soluționate, iar distorsiunile transferului și contratran- 
sferului puteau și acestea să fie clarificate. Noţiunea de 
analist drept un ecran alb sau tabula rasa a început să pară 
din ce în ce mai arhaică, precum și irealizabilă. În lumea 
postmodernă, devenea din ce în ce mai evident că analis- 
tul nu este și nici nu a fost vreodată o entitate total neutră. 

Modelele interpersonal, intersubiectiv și relational au 
furnizat maniere alternative de privire a relațiilor terapeu- 
tice. Așa cum a evidenţiat Levenson, odată ce a fost demiti- 
zată ideea că analistul și pacientul ar avea capacitatea de a-și 
elimina complet nevrozele și distorsiunile transferential/ 
contratransferentiale, în prim-plan au trecut spontane- 
itatea și autenticitatea, cu toate posibilităţile implicate de 
complicații, dar și de creștere. Am putea spune că a avut 
loc o recunoaștere graduală a faptului că o cunoaștere inte- 
grală a proceselor inconștiente ale unui individ de către 
oricare dintre părți este imposibilă. În schimb, acceptarea 
idiosincraziilor ambelor părți părea nu numai mai realistă, 
ci $i mai terapeutică. „Mai degrabă decât să decontami- 
neze relația, efortul analitic va viza o trăire a acestei relații 
în lipsa mistificărilor, ideea este de a vedea relația așa cum 
este, fără a încerca să o schimbăm sau să o îmbunătăţim“ 
(p. 363). Levenson susținea cu fermitate că analistul „nu 


279 


trebuie sa se utilizeze pe el însuși ca pârghie pentru a-l 
împinge pe pacient înspre schimbare“ (p. 365). Autorul 
a mers chiar mai departe: 


„Toate interpretările psihodinamice, la fel ca toate metapsiho- 
logiile, devin în cele din urmă acte de contratransfer. “ Pacienţii 
nu se schimbă pentru că au primit informaţii noi despre ei înșiși 
grație unor interpretări inteligente, ci se schimbă prin interme- 
diul experienţei rezonantei interpersonale care permite o creare 
de tipare noi pentru informațiile înmagazinate. 


(p. 367) 


Aș adăuga că această rezonanţă are loc și in interio- 
rul analistului, iar pentru mine constituie un exemplu 
al momentelor de intimitate incluse în parcursul unei 
ședințe. 

Shane și Shane (1977) sugerează că limitele și posibi- 
litatile de intimitate cu un pacient depind în foarte mare 
măsură de diagnosticul pacientului, în mod deosebit de 
maniera în care pacientul îi percepe pe ceilalți — ca obiecte 
ale sinelui sau ca obiecte clar separate. Atunci când o per- 
soană îi privește pe ceilalți ca obiecte ale sinelui, aceștia 
sunt apreciați pentru capacitatea lor de a sprijini și de a 
menține sinele subiectului și de a realiza autoreglarea și 
autoredresarea. Autorii pun această variantă în opoziție 
cu relationarea intersubiectivă, „în cazul căreia celălalt 
este resimţit de către subiect nu doar ca separat și dis- 
tinct din punct de vedere psihic, ci și ca persoană de sine 
stătătoare, cu propriile-i țeluri și aspirații, precum și cu o 
lume internă pe care subiectul dorește s-o împărtășească 
în cadrul unei apropieri intersubiective“ (p. 74). În cazul 
pacienților care-și folosesc analistul în principal ca pe un 
Eu cvasiauxiliar și un furnizor de resurse emoționale, este 
nevoie să se stabilească limite ferme. În această situaţie, 
este posibil ca analistul să se simtă frustrat și furios că 

este folosit într-o asemenea manieră utilitaristă. Se poate 
dezvolta o puternică tentatie contratransferentiala de a-l 
face pe pacient conștient de analist drept persoană de sine 
stătătoare. Sentimentul de a fi folosit ca obiect al sinelui 
îl poate face pe analist să se simtă minimizat, ranchiunos 
sau chiar sadic. 

Pe de altă parte, pacienţii care manifestă îngrijorare și 
înţelegere fata de analist pot de asemenea să-l stimuleze 
pe acesta în a-și dori o relație mai profundă, mai reci- 
procă. De-a lungul continuumului analizelor mai inter- 
personale sau mai relationale, limitele sunt mai fluide, 
granițele nu mai sunt atât de bine marcate. În cazul în 
care căutăm ceea ce Guntrip a numit un „moment de reală 
întâlnire“ (citat in Ehrenberg, 1974, p. 427), un moment 
în care distorsiunile transferului și contratransferului s-au 
dizolvat, iar analistul și analizandul se pot întâlni fata în 
fata drept două ființe umane, ce s-a întâmplat pentru ca 
acel moment să fie posibil? Yerushalmi (2013) echivalează 
intimitatea cu momentele de întâlnire și spune că aceste 
momente au loc atunci când „doi oameni stabilesc un 
contact spontan, activ și nonverbal, astfel extinzându-și 
și aprofundându-și relaţia și înţelegerea cu privire la 
aceasta. Este vorba despre o oportunitate deosebită, în 
care o întâlnire autentică, tangentiala, are loc între cei doi 
într-o manieră neintentionata și neprevăzută“ (p. 682). 
Dar autorul avertizează că aceste momente ar putea de 
asemenea să accentueze dorința de a fi „înţeles și atins 
emotional“ a terapeutului și nu doar a pacientului, ceea ce 
adesea nu se discută printre analiști, în detrimentul aces- 
tora. Există momente, mai ales în ce-i privește pe anumiţi 
pacienţi (Schaffer, 1995), în care analiștii pot trăi o pro- 
fundă singurătate în munca lor. Deseori, acestlucru poate 
produce evitarea inconștientă a pacientului, manifestată 
sub forma unei plictiseli disociative, a somnolentei și a 
sentimentului de neajutorare. În absenţa unui doliu cu 

privire la ce nu putem si nu ar trebui sa ne asteptam sa 
primim din relatia cu pacientii nostri, ne asumam riscul 
tuturor tipurilor de puneri inconștiente in scenă, care pot 
fi destul de periculoase, mai ales dacă nu ajung niciodată 
la un nivel conștient, pentru a fi analizate. 

Când mi-am început formarea psihanalitică în cadrul 
unui institut clasic, bazat pe psihologia Eului, am avutun 
seminar în care am fost întrebaţi dacă eram de părere că am 
fi avut parte de aceeași analiză dacă am fi avut un analist 
diferit. M-am gândit că ideea era absurdă, „bineînțeles că 
nu!“ Personalitatea și reacțiile analistului fata de mine ar fi 
fost atât de specifice, încât, chiar dacă aș fi avut de explorat 
aceleași conflicte, maniera în care ar fi fost acestea explo- 
rate și modul în care m-aș fi simţit eu făcând acest lucru 
ar fi fost și ele complet specifice. M-am întrebat atunci, 
la fel cum o fac și acum, dacă acea întrebare nu se datora 
mai degrabă faptului că pe atunci încă se considera că neu- 
tralitatea și abstinenta analitică sunt posibile. Pe vremea 
când mi-am început formarea, la mijlocul anilor '9o, mi 
s-a spus de către un supervizor că ar trebui să mă abtin de 
la a face atâtea interpretări (care, oricum, în acel punct 
al carierei mele, nu erau niște adevărate interpretări). Mi 
s-a recomandat ca numărul ideal să fie de una sau două pe 
ședință. Citindu-i notițele din ședință unui alt supervizor, 
aceasta nu făcea decât să-mi răspundă, din nou și din nou, 

„eu nu ti-as fi spus asta“. În propriul meu mod, încercam să 
descopăr cum să fiu analist, dar să fiu și eu însămi. Dacă 
nu puteam să fiu cel putin în parte autentică pe parcursul 
ședinței, as fi fost incapabilă să gândesc, aparatul meu de 
gândire ar fi fost paralizat de „eu nu aș fi făcut asta“. 

Dar urmasem și cursurile unui program de psihologie 
umanistă, unde fusesem încurajați să ne „împărtășim“ ide- 
ile și sentimentele oricând consideram de cuviință. Acest 
lucru ar fi putut degenera într-un haos egalitar de oferire 
de sfaturi. În acea perioadă, am intrat pentru prima oară 

intr-o terapie individuala. Era la scurta vreme dupa moartea 
tatalui meu si primisem doua recomandari; ambii terapeuti 
aveau un foarte bun renume. Prima analista cu care m-am 
întâlnit avea cabinetul într-o clădire dărăpănată dintr-o 
zonă industrială a orașului. Încăperea în care ne-am întâl- 
nit era zugrăvită cu un fel de verde marin, care-mi amintea 
de birourile administrative dintr-o școală generală ponosită. 
Cu toate acestea, m-a ascultat o vreme îndelungată și a con- 
statat simplu că părea să fie o perioadă derutantă pentru 
mine, iar eu păream să mă aflu oarecum în derivă. Am ple- 
cat de la acea întâlnire simtindu-ma jalnic, dar având si sen- 
timentul că fusesem înțeleasă cu acuratețe. Acest lucru îmi 
dădea un puternic sentiment de ușurare. Întâlnirea fusese 
intimă, prin faptul că mă simtisem liberă să spun lucruri 
pe care nu le exprimasem fata de nimeni altcineva, lucruri 
pe care nici măcar eu nu știusem că le simțeam încă. 
Cealaltă terapeută ar fi putut să fi venit direct de pe 
un platou de filmare, cu părul ei alb, ochii de un albastru 
intens și șalul ei tradițional, cu o frumoasă broderie. Mi-a 
spus: „Îmi amintesc cât de greu mi-a fost când mi-a murit 
tatăl“. I-am simțit empatia și dorința de a-mi ușura durerea, 
dar am simțit și că nu-mi doream să mă gândesc la tatăl ei; 
nu ne cunoșteam, așa că m-am întrebat: Cum ar fi putut ea 
să-și imagineze cum să se raporteze la mine cu privire la 
tatăl meu? Aveam nevoie de spatialitatea tăcerilor, de sen- 
timentul tăcut că durerea mea era susținută, dar nu inva- 
dată, și de interpretările care-mi permiteau să-mi accesez 
inconştientul și să descopăr lucruri despre mine pe care nu 
le știusem înainte. Simteam că travaliul trebuie să fie lipsit 
de dogmă și de intruzivitatea unui celălalt supraimplicat. 
În 1974, Ehrenberg a aplicat teoria „interumanului“ 
(Buber, 1958) a lui Martin Buber la psihanaliză. Buber 
afirmase că acest sentiment de a fi umani împreună există 
doar în dialogul pe care doi oameni îl au unul cu celălalt și 
nu separat, în fiecare dintre cei doi indivizi, și nici măcar 

in diada de sine statatoare. Autoarea il citeaza de aseme- 
nea pe Winnicott (1960b), a cărui opinie era ca o creare 
a unui mediu de „susținere“ sigur i-ar permite pacientu- 
lui să-și dezvăluie „sinele adevărat“. Ehrenberg a intro- 
dus conceptul de „vârf de intimitate“, adică „acel punct de 
contact maxim și recunoscut la orice moment dat al unei 
relaţii lipsite de fuziune, precum și de încălcarea separării și 
integrității fiecărui participant“ (Ehrenberg, 1992, p. 424). 
Menţinându-și atenţia asupra calității acordajului dintre 
membrii perechii analitice, amândoi pot identifica defen- 
sele pe măsură ce acestea apar, precum și diferitele niveluri 
de implicare în ce privește disponibilitatea de a se conecta. 
Conţinutul producţiilor unui pacient și nivelul de impli- 
care dintre membrii perechii analitice se mișcă înainte și 
înapoi între figură și fond. În cadrul formulării conceptu- 
lui de „vârf de intimitate“, Ehrenberg subliniază faptul că 
„intimitatea este ceva care trebuie creat în mod activ“ și că 
„atenţia reciprocă acordată dificultăților implicate în acest 
efort de colaborare devine suportul procesului terapeu- 
tic“ (p. 435). Mai degrabă decât să fie ceva de la care să ne 
abtinem, intimitatea psihanalitică devine balsamul tama- 
duitor al procesului terapeutic. Mai mult decât atât, această 
intimitate poate contribui și la creșterea terapeutului, iar 
dacă pacientul știe acest lucru, o astfel de conștientizare 
poate constitui un catalizator al unui număr chiar mai mare 
de schimbări ale pacientului. Autoarea nu se întreabă dacă 
o parte a motivatiei analistului în alegerea acestei profesii 
nu e cumva legată de posibilitatea vindecării analistului. 

Această oportunitate de existenţă a unui „vârf de inti- 
mitate“ creat prin reciprocitate poate, de asemenea, să 
prezinte o pantă alunecoasă înspre un soi de „proastă 
implicare“ terapeutică. Bollas (2006) isi exprima ingri- 
jorarea cu privire la faptul că, dată fiind această tendință 
mai nouă către implicare, analiștii au uitat importanța 
ascultării atente a pacienţilor. Bollas spune: 

În ultimii ani, m-a îngrijorat o răspândire surprinzătoare a lip- 
sei de interes din partea terapeutilor și a analiștilor faţă de ce 

spune de fapt analizandul. Cuvintele esenţiale de la începutul 

unei ședințe, selecţia inconștientă a temelor, tiparul de idei care 

se revelează (în cele din urmă) prin mișcarea de la o temă la alta, 
tonalitatea anumitor friaze, efectul evocator și cu multe posibile 

ramificații ale unui singur cuvânt și conținutul bogat al aluziei 

făcute printr-o metaforă prezintă atât de puţin interes pentru 

mulți clinicieni, încât aceste aspecte fie nu sunt păstrate în amin- 
tire, fie sunt trecute cu vederea. 


(p. 714) 


Bollas propune conceptul de „identificare perceptivă“, 
care se bazează pe capacitatea sinelui de a percepe obiectul 
ca pe un lucru de sine stătător. Dacă sinele poate face acest 
lucru, atunci se poate bucura de calitățile obiectului și se 
poate sprijini de integritatea obiectului. Cu cât mai mult 
poate acesta să perceapă obiectul drept ceva de sine stă- 
tător, cu atât mai mult acest obiect va putea fi perceput ca 
diferit de sine. Acest model presupune juisanta diferenței 
(nu a similitudinii) și valorizează implicit caracterul sepa- 
rat al obiectului. Formularea autorului constituie un ecou 
al opiniei lui Winnicott (1960b), că este foarte important 
ca analistul să nu știe răspunsurile decât în aceeași măsură 
în care pacientul oferă indicii, fapt valabil doar cu excepția 
situaţiilor în care pacientul este regresat până la un stadiu 
de copilărie timpurie sau la o stare de fuziune. 

Există o permanentă dezbatere cu privire la întreba- 
rea dacă analistul trebuie să fi avut aceleași experienţe cu 
ale pacienților săi pentru a-i putea înțelege cu adevărat. 
Această chestiune este adesea adusă în discuţie în dome- 
niul dependentelor, în care unele voci spun că trebuie să fi 
fost alcoolic pentru a trata unul. În realitate, este desigur 
imposibil să fi avut fiecare experiență din lume, deși ana- 
listul își utilizează experiențele în fiecare zi, în efortul de 

a patrunde in lumea pacientului. Cand imi ascult un paci- 
ent, descopar ca incepe sa mi se formeze in minte imagi- 
nea variatelor personaje/obiecte interne care sunt descrise. 
Vizualizez case, după-amiezi de vară, profesori de liceu 
și multe altele, în vreme ce încerc să pătrund în lumea 
pacientului. Acestea mă conduc invariabil la propriile-mi 
asociaţii cu ciripitul păsărilor și mirosul de iarbă proaspăt 
tunsă din propriile-mi după-amiezi de vară. Pe măsură ce 
pacientul continuă, încep să-mi imaginez cum s-a simţit 
pacientul în aceste circumstanţe și se creează un joc între 
asociaţiile libere ale pacientului și asociaţiile mele. Efor- 
turile pe care le fac sunt stimulate de gândurile și amin- 
tirile pacientului, dar eu îmi revizitez invariabil diferite 
parti din viata, adesea rămase în adormire de ani buni. 
Inevitabil, circumstanțele amintirilor pacientului se înde- 
părtează de ale mele și, pe măsură ce le urmez în minte, 
emerg de asemenea noi insight-uri cu privire la propria-mi 
viata. Mai târziu, reflectând la ședință, voi procesa ceea ce 
mi-a spus pacientul și ceea ce au scos la suprafață propri- 
ile-mi asociaţii. Contemplarea asupra ambelor seturi de 
asociații constituie un proces sintetic care permite crearea 
de noi tipare, descrisă anterior ca parte a experienţei de 
rezonanță. Joseph (1993) scrie următoarele: 


De obicei, atunci când îi oferim o interpretare unui pacient, ne 
așteptăm la o reacție. Aceasta poate fi o reflecţie conștientă, 
reflecţie cu privire la ce s-a spus, dar este totuși mai mult o pro- 
cesare inconștientă sau stabilirea inconștientă a unei conexiuni 
pe care am descrie-o în psihanaliză ca rezonanţă. 


(p. 1001) 


Pentru mine, această afirmaţie se aseamănă cu ce 
sugerează Poland (2017) atunci când spune că „procesul 
de contopire și cel de separare reprezintă atât esența lec- 
turii, cât și a analizei“ (p. 122). Continuă prin a parafraza 

observatia lui Proust ca, desi cititorul este angajat intr-o 
conversație cu autorul, fiecare dintre noi citește inconju- 
rat fiind de propria-i solitudine. Poland susține că ceea 
ce se asimilează în cele din urmă într-o analiză are loc în 
interiorul spaţiului personal al sinelui. 


Momente clinice de intimitate 


În cadrul acestei secțiuni, aș dori să prezint varii situaţii 
clinice care, pentru mine, reprezintă manifestări a ceea 
ce am resimțit ca fiind momente intime ce au avut loc în 
cabinetul meu. Experienţa a ceea ce este „intim“ este spe- 
cifică și unică pentru fiecare, așa că vor exista dezapro- 
bări cu privire la alegerile mele. Vinietele care urmează 
reprezintă momente din analize diferite. Uneori, spusele 
pacientului mă făceau să văd într-o nouă lumină un lucru 
cu privire la mine însămi sau la lume. Alteori, este vorba 
despre privilegiul de a fi auzit ceva dezvăluit pentru prima 
oară, atât de sincer și de pur în adevărul său, încât mi-a 
creat un sentiment de smerenie. Iar alteori, poate exista 
un sentiment de acordaj atât de deosebit, care este pre- 
cum o notă muzicală perfectă. Uneori, se întâmplă pur si 
simplu în spaţiul dintre noi, spațiul potential, dacă doriţi, 
si nu sunt cuvinte care ar putea-o exprima. În mod inevi- 
tabil, voi omite să mentionez un mare număr de exemple 
excelente, dar există speranța că cele oferite mai jos vor 
genera discuţii ulterioare. 


Rezonanta 


Îmi amintesc în mod distinct dimineaţa când dna A., o 
pacientă pe care o aveam de mult timp, s-a așezat pen- 
tru prima oară pe divanul meu. La scurtă vreme după ce 

începuserăm o psihoterapie bisăptămânală, ea și-a dorit 
să trecem la o analiză clasică, pe divan. Ea venea dintr-o 
familie haotică și disfunctionala, marcată de divorturi, 
droguri și transgresări constante ale limitelor. Chiar dacă 
istoricul său nu sugera că ar fi fost un candidat potrivit 
pentru analiza clasică, motivaţia, inteligența și deschide- 
rea ei fata de propriile sentimente o recomandau pentru 
acest format. Din varii motive (incluzând un supervizor 
care conchisese, pe baza istoricului ei, că era neanaliza- 
bilă și, în consecință, nepotrivită pentru a reprezenta un 
caz de formare), amânasem acest moment ani la rând. În 
sfârșit, îmi terminasem formarea și mă simțeam încreză- 
toare că pacienta era intactă și profund motivată. Atunci 
când într-o zi a spus: „Nu sunt sigură că mai putem face 
multe aici rămânând pe fotoliu; mi-aș dori atât de mult 
să fi putut face o analiză“, am putut să-i răspund că eram 
de fapt întru totul liberă să începem analiza, pentru că-mi 
terminasem formarea și puteam să iau această decizie pe 
cont propriu. Aș spune că această dezvăluire din partea 
mea, atât a faptului că-mi finalizasem formarea, cât și că 
aveam încredere în ea, a fost un moment intim care a avut 
consecințe de durată pentru noi. Stipularea faptului că 
un potential analizand trebuie să semneze un acord prin 
care își asumă luarea la cunoștință a faptului că analistul 
său se află în formare constituie o intervenţie extrem de 
intruzivă într-o analiză. Este interesant faptul că nu există 
nicio procedură pentru ca analistul proaspăt certificat să 
anunţe că și-a finalizat cu succes formarea, așa că aceasta 
dezvăluire a fost una neobișnuită. A semnalat faptul că 
eu atinsesem un anumit nivel de expertiză și că aveam 
încredere și în „expertiza“ ei adecvată pentru urmarea 
unei analize de succes. 

Așadar, în clipa în care dna A. s-a întins, am avut un 
sentiment de tandrete, cum am aproape de fiecare dată 
când cineva se întinde pentru prima oară. A răsuflat adânc, 

descriindu-mi apoi ce vedea cu un sentiment de uluire, 
„este ca și cum sunt înăuntru, uitandu-ma împrejur, iar 
acolo este un râu, și păduri, și flori. Este ca și cum sunt 
atât de multe înăuntrul meu“. Am simţit o plăcere deo- 
sebită auzindu-i cuvintele, care au prefigurat experiența 
ei ulterioară în analiză. În ciuda unei copilării extrem de 
dificile, cu multi pași gresiti, rămăsese dedicată dorinței 
de a-și crea o viata mai bună. În primele ei momente de pe 
divan, mi-a amintit de propriul meu sentiment de bucurie 
și nerăbdare de când mi-am început analiza, precum și de 
recenta mea absolvire. Am avut un sentiment de înțelegere 
intimă ori poate un cuvânt mai bun ar fi de rezonanţă cu 
experienţa ei. N-a fost nevoie de cuvinte, deși se poate 
să-i fi răspuns printr-un „mmhm“ blând, de incuviintare. 
Acestea ar putea fi descrise și ca un soi de experienţă de 
vârf, un moment pe care m-am simţit privilegiată să-l 
împărtășesc cu ea. 


Familiaritate 


În cadrul acestei viniete, dl W. m-a făcut să constientizez 
diferenţa dintre intimitate și familiaritate, diferență care, 
în mintea sa, limita spectrul a orice am fi putut eticheta 
drept intim cu privire la ceea ce el numește „relația noas- 
tră“. Acesta a fost pentru mine un moment de revelaţie, 
care mi-a confirmat sentimentul că, deși avem momente 
intime cu pacienţii, momente care nu ar avea loc în niciun 
alt context, ele se circumscriu (așa cum și trebuie) sarcinii 
analitice. Analiza nu poate constitui un substitut de lungă 
durată pentru a-ți trăi viata reală. 

DI W. fusese în analiză timp de câţiva ani. Îi fusesem 
recomandată de terapeutul unui văr din alt oraș. În ciuda 
faptului că avea dificultăți de menţinere a relațiilor, atât 
in viata profesională, cât și în cea personală, găsea conso- 
lare în ideea că era o persoană specială. Parte din această 

perspectiva asupra lui insusi se sprijinea pe ideea ca se 
afla in cea mai provocatoare forma de tratament disponi- 
bila, din punct de vedere intelectual, psihanaliza, $i nu 
într-o forma de tratament mai de rând, precum terapia 
cognitiv-comportamentală. Era important pentru el să-și 
mențină această perspectivă că analistul era un „profe- 
sor“, aproape în tradiția unor guru, și, în consecință, 
o persoană superioară de asemenea. Uneori în timpul 
sedintelor, tipam în capul meu „Nu sunt profesoara ta! 
N-am spus niciodată asta!“ În realitate însă rămâneam 
în tăcere de-alungul multor ședințe, intrebandu-ma cum 
ar putea fi vreodată deconstruit acest fals edificiu. Într-o 
zi, a venit cu un vis care părea să-i provoace un foarte 
mare sentiment de liniște. În acesta, fusese în cabinetul 
meu, unde mă folosisem de forme geometrice ca să-i vor- 
besc despre complexitatile psihanalizei. Acest lucru era 
extrem de gratificator pentru el, simțind că îl introduceam 
în complexitatile mai subtile ale procesului. În același 
timp, simţea că-l ajuta să-și înțeleagă sentimentele. I-am 
spus că urma să mă văd cu un prieten și că trebuia să plec. 
M-a rugat să-l las și pe el undeva, dar am fost inițial reti- 
centă în a-l lua cu mine, deși în cele din urmă am accep- 
tat. Am mers cu mașina până la un local fast-food unde 
se serveau burgeri, în mașina mea americană de dimen- 
siuni medii. Acolo m-am întâlnit cu un prieten care părea 
în mod evident mai putin sofisticat decât modul în care 
mă privea pacientul pe mine în acea perioadă. I-am părut 
mai „obișnuită“. Cu toate acestea, simțea că acum vedea 
mai mult din mine, iar acest lucru a disipat tensiunea pe 
care o simtise ca văzându-mă la alt nivel decât el. Si eu 
am resimțit o nouă libertate de a-mi gândi propriile gân- 
duri în ședință, dată fiind această nouă dezidealizare a 
mea. În plus, dl W. simţea acum că avea un context pen- 
tru relația noastră care nu există în viata reală. Pentru el, 
relația noastră se normalizase, întrucât avusesem o serie 

de interacțiuni obișnuite unul cu celălalt, de exemplu mer- 
sul cu mașina mea neinteresantă până la un restaurant de 
duzină, unde mă întâlnisem cu un prieten neimpresio- 
nant. Găsise că visul său era „personal“ în banalitatea sa. 
În vreme ce prietenii vorbesc despre activități obișnuite 
ale vieţii cotidiene precum liste de cumpărături sau ce 
să comande într-un restaurant, analiștii și analizanzii nu 
schimbă astfel de complezente familiare, asemenea celor 
care alcătuiesc țesătura vieţii de zi cu zi. Pacientul a obser- 
vat că transformarea inconştientului în conștient chiar 
este un eveniment dramatic care iti schimbă viata, dar 
plimbatul câinelui si vorbitul cu vecinii, i.e. impartasirea 
de lucruri simple, au un fel de intimitate proprie, una 
care nu este posibilă în cadrul mai formal al cabinetului. 
Acest pacient a semnalat că, deși se poate să avem unul 
cu celălalt conversații intense despre cele mai profunde 
parti ale psihicului său, conversații pe care nu le-ar avea 
cu nimeni altcineva și pe care nimeni altcineva nu le-ar 
înțelege, încă simte o anumită tensiune în privința mea, 
care crede că s-ar diminua dacă ar ști mai multe despre 
aspectele cotidiene ale vieții mele private. 

Imersati cum suntem în lumea psihanalizei, uităm că 
oamenii care vin la noi nu sunt prinși în același univers. 
Aceștia ni se adresează pe calea unei recomandări pozitive 
sau chiar a unei căutări pe internet. Pentru majoritatea 
oamenilor, întâlnirea analitică este o situaţie stranie, care 
nu seamănă cu nicio alta. Ca practicieni, am auzit despre 
analiștii nostri de la alții din școlile noastre de formare 
și, chiar dacă există un efort de a menţine anonimitatea 
analistului, știm destul de multe unul despre altul doar 
fiind parte a aceleiași profesii și, uneori, a aceleiași școli 
de formare. Ca analiști, am fost indoctrinati cu normele 
domeniului nostru, pe care le știm deja foarte bine atunci 
când ne începem analizele de formare. Vorbim cu cole- 
gii noștri despre experienţele noastre; pentru noi, acest 

lucru este la fel de „familiar“ cum este pentru pacientul 
menționat mai sus să se întâlnească cu un vecin in timp 
ce își plimbă câinele. Visul său, în care eram dispusă să-l 
învăţ despre mecanismele interne de funcționare ale psih- 
analizei prin intermediul acestor forme geometrice și să-l 
iau apoi cu mine în mașină a fost atât de puternic, încât 
s-a simțit mai confortabil cu mine după aceea. De fapt, în 
visele ulterioare din acea săptămână, s-a simțit capabil de 
a face lucruri pe care nu le-ar fi putut face în mod obișnuit 
și a atribuit acest fapt visului despre interacțiunea noas- 
tră. A avut o experienţă de intimitate sau familiaritate în 
vis pe care nu o trăise cu mine în persoană și pe care eu 
nu o simt în general cu el. Asemenea pacienţilor descriși 
de către Shane și Shane (1997), îl resimt drept un pacient 
care mă folosește pentru a-i susține stima de sine și nu ca 
pe o entitate autonomă. Este adesea dificil să accept rolu- 
rile în care sunt poziționată. În mod paradoxal, el este sin- 
gurul pacient pe care l-am avut vreodată care îmi oferă cu 
regularitate un cadou de Crăciun. Aproape întotdeauna, 
este o carte care mă interesează și adesea este o carte pe 
care tocmai m-am gândit s-o cumpăr. La un anumit nivel, 
intuiește foarte multe lucruri corecte despre mine, mult 
mai multe decât îmi dau eu seama. 


Reverie 


Cu mulți ani în urmă, am avut un pacient, dl Y., a cărui 
poveste de viata nici ca mi-aș fi putut imagina să fi fost 
mai diferită decât a mea. În timp ce familia mea era per- 
manent implicată în ce mă privea, familia lui îl lăsa sin- 
gur în casă veri întregi, în vreme ce ei călătoreau. Părinții 
mei aveau interese tradiționale, iar conversațiile lor erau 
adesea centrate în jurul sportului, în timp ce părinții lui 
aveau preocupări intelectuale și o sofisticare multicul- 
turală care îi conferise lui statutul de cetățean al lumii. 

Crescusem in parti diferite ale tarii, experientele noas- 
tre educaționale fuseseră total diferite, dar era un lucru 
pe care îl împărtășeam. Vieţile noastre fantasmate aveau 
o incredibilă asemănare (deși, desigur, numai eu știam 
acest lucru). Când dl Y. descria modul în care își dorea 
să arate apartamentul său — un fotoliu Morris, covorașe 
din iută și rafturi de cărți care să acopere pereţii de la 
podea până la tavan —, descrierea sa era făcută cu atâta 
drag, încât aproape că puteam să miros pielea fotoliu- 
lui. Ideea sa pentru ce-ar însemna o zi perfectă era de a 
o petrece ghemuit în fața unui foc, citind un roman de 
Edith Wharton, ceea ce suna minunat, dar și puțin exage- 
rat sau studiat. N-am avut niciodată ocazia să spun nimic 
din toate acestea, dar, din când în când, spuneam ceva 
care rezona cu el și dezvăluia că eram pe aceeași frecvenţă. 
Într-o dimineaţă, mi-a descris dorinţa sa de a-și fi trăit 
viata pe deplin, și nu cu precauţie, atât de deplin încât 
ar fi fost plin de semne și cicatrici, mărci ale curajoasei 
sale implicări în lume. Acesta era celălalt pol al fantasmei 
sale cu privire la o viață contemplativă, îmbogăţită de o 
imersiune în literatură și biblioteci. M-am surprins gân- 
dindu-mă la cartea pentru copii a lui Marjorie Williams 
(2018), numită Iepurasul de catifea. Toate personajele din 
aceasta sunt animalute de pluș, iar in acest pasaj, Calutul 
de Piele îi explică unui iepuras de plus cum să devină Ade- 
vărat, nu doar un animalut de pluș. 


„A fi Adevărat nu are nimic de-a face cu felul în care ești făcut“, 
zise Cdlutul de Piele. „E ceva ce ti se întâmplă. [...] Nu se întâm- 
pla dintr-odată. [...] E nevoie de timp — de mult timp — ca să 
devii Adevărat. De aceea nu prea li se întâmplă celor care se 
strică ușor, care au muchii ascuţite sau celor care trebuie tratați 
cu mănuși. De obicei, pe când devii Adevărat, cea mai mare 
parte a părului ţi-a căzut de cât de mult ai fost iubit, ochii ti-au 
ieșit din orbite, articulațiile abia te mai tin si ești tare ponosit. 

Dar toate acestea contează prea putin, pentru că, odată ce esti 
Adevărat, nu mai poți fi urât decât în ochii celor care nu înţeleg. “ 


(p. 15) 


Spre surprinderea mea, dl Y. a început să plângă. Așa 
cum se întâmplă uneori, încăperea a devenit tăcută și 
nemișcată, auzindu-se numai sunetul lacrimilor sale. 
Sunetul mașinilor de afară părea la fel de liniștitor ca 
bazaitul albinelor într-o zi de vară. Am așteptat. „Tocmai 
mă gândeam la cartea aceea“, a spus. „Și mă întrebam 
unde era exemplarul meu din copilărie, pentru că voiam 
să v-o dau dumneavoastră când plec.“ Atunci când a și ple- 
cat, câteva zile mai târziu, mi-a dat o versiune cu coperte 
necartonate a cărții, spunându-mi că n-a găsit-o pe a lui, 
cea din copilărie. Era un facsimil al versiunii „adevărate“, 
care avusese loc în acea după-amiază rece de primăvară. 

Sensibilitatea estetică ce exista în fantasmele noastre 
constituia spaţiul în care eu și dl Y. ne conectam. Sunt 
sigură că fuseseră și alte episoade de rezonanţă cu el pe 
care nu mi le amintesc atât de viu; nu am întrebat nicio- 
dată explicit, iar el nu a spus-o niciodată, așa că nu știu 
dacă și el resimțea aceeași întâlnire a mintilor noastre. 
De-a lungul travaliului nostru împreună, viețile ne-au 
rămas diferite în aparenţa lor exterioară. 


Reparaţii 


Sentimentul de a fi înțeles greșit poate fi destul de devas- 
tator pentru orice relație. Atunci când un pacient este 
foarte sensibil și fragil, prezentarea politicii de anulare a 
sedintelor, a cresterilor de tarif și a interpretărilor, toate 
acestea pot fi foarte dureroase. La momentul la care au 
avut loc evenimentele pe care urmează să le relatez, o 
vedeam pe dna C., o femeie de succes, dar profund nesi- 
gură pe ea, de câteva luni. A fost nevoită să anuleze o 

programare în ultimul moment. Când i-am dat factura la 
sfârșitul lunii, s-a înfuriat și s-a simțit rănită că o taxasem 
pentru acea ședință, ea respectând în totalitate cadrul în 
general. Chipul i s-a întunecat, bărbia a început să-i tre- 
mure și mi-a spus că va achita ședința, dar nu era mul- 
tumita în această privință. La următoarea ședință, mi-a 
spus că aflase că asigurarea ei nu acoperea atât de mult 
din costurile sedintelor cum se așteptase și că se gândea 
că ar trebui să întrerupem tratamentul la sfârșitul anului; 
ne aflam în apropierea vacanței de iarnă. Pe parcursul 
ședinței, a reușit să-mi spună cât de tare o înfuriase faptul 
că o taxasem pentru ședința absentată. Atunci când am 
ascultat cu bunăvoință nemulțumirile ei, s-a simţit sur- 
prinsă și gratificată. Părinţii ei îi ceruseră întotdeauna să 
examineze ce făcuse greșit în orice situație care îi provo- 
case o supărare. Explorând antecedentele stării ei curente 
de supărare, a devenit din ce în ce mai încântată de capaci- 
tatea sa de a se exprima fără a părea să-mi facă vreun rău. 
Situaţia a trecut de la una în care se simţea tratată nedrept 
la una în care dna C. avea un sentiment de eliberare. A 
început să râdă, am râs apoi împreună, iar ea a recunoscut 
faptul că nu-și dorea de fapt să întrerupă tratamentul, ci 
doar să-și exprime furia. În săptămânile următoare, a adă- 
ugat că menţinerea politicii mele privind plata sedintelor 
îi permisese să se comporte similar și la serviciu. 


Mărturie 


Unul dintre lucrurile pe care le facem pentru pacienții 
nostri este de a fi martorii poveștilor lor de viata. Aceasta 
este o sarcină pe care o desfășurăm de-a lungul unui 
număr de multe luni și uneori de ani. Deși aceste povești 
pot începe prin a fi niște mici naratiuni curatele, atunci 
când au existat traume puternice, nu vom auzi povestea 
într-o manieră directă. Privilegiul ascultării „celor mai 

private si nedezvaluite parti ale persoanei“ este cel care 
leagă analistul și analizandul într-o relaţie unica, una dife- 
rită de orice ar auzi vreodată altcineva. Această relatare 
dureroasă a istoricului de viata constituie o parte a relației 
intime pe care o avem cu pacientul. 

Dna N., o tânără femeie inteligentă, a venit la mine când 
avea putin peste treizeci de ani. Fusese într-o analiză de 
zece ani la cineva dintr-un alt oraș, dar se îndoia cu privire 
la profesia pe care și-o alesese și nu reușea să stabilească 
o relaţie de iubire stabilă. Își dorea cu ardoare să aibă o 
familie. Mi-a spus că îi fusesem recomandată de fratele ei 
vitreg mai mare. „Am avut o relaţie incestuoasă când eram 
mici, dar acum e cel mai bun prieten al meu“, mi-a spus 
destul de nonșalant. Am avut un scurt moment în care 
mi-a trecut prin minte, „cât de modern“, amintindu-mi de 
două surori pe care le cunosteam, care locuiau împreună cu 
mama și tatăl lor vitreg într-o casă frumoasă, cu o cămară 
spațioasă folosită în vechime de majordom, plină de dula- 
puri de mahon, cu vitrine de sticlă, în spatele cărora cupe 
de cristal și pahare cu picior se aflau în așteptarea petre- 
cerilor de societate. Aveau găletușe de gheaţă de argint cu 
monogramă și tabachere de modă veche. Părinţii lor nu 
erau niciodată acasă, iar atitudinea nonșalantă pe care cele 
două o aveau cu privire la adulți mi se păruse întotdeauna 
cât se poate de rafinată. În retrospectivă, cred că erau des- 
tul de neglijate. Erau precoce, fără să fie mature. Toate 
acestea mi-au trecut prin minte în timpul acelei prime 
ședințe. M-am întrebat de asemenea dacă această ignorare 
a gravitatii abuzului era rezultatul unei analize mai sofisti- 
cate decât i-aș fi putut eu oferi, aflându-mă la începuturile 
carierei. Îi fusese dat atât numele meu, cât și cel al unui 
analist senior, intimidant ca nivel, din cadrul institutului 
meu. Analistul ei anterior avea, și el, mai multă experiență 
decât mine. Însă dna N. mă alesese pe mine, așa că urma 
să continuăm pe cat de bine puteam. Părinţii sai trecuseră 

printr-un divort dur cand ea era destul de mica. Atunci 
cand tatăl sau se recăsătorise, fusese recunoscatoare pen- 
tru atentia cu care o inconjura fratele ei vitreg, mult mai 
mare decât ea. De-a lungul timpului, am aflat că o instru- 
ise pentru mai mult decât prin câteva experiențe sexuale. 
Devenise un fel de guru pentru ea; îi modelase gândirea cu 
privire la toate, de la politică la literatură, la sex. Îi pusese 
la dispoziție materiale sexuale și avusese incredibila abi- 
litate de a o face să creadă că ea le solicitase. Tot ceea ce 
făcea el, îi spusese, era să-i ofere ei ce-și dorea, inclusiv 
sex. Gândurile lui pătrunseseră în fiecare coltisor al minții 
ei, lăsând-o cu sentimentul că el fusese singura persoană 
din familie căreia chiar îi păsa de ea și care acorda atenţie 
nevoilor ei. Nu-i de mirare că eu mă gândisem la frumoa- 
sele surori neglijate din conacul cel pustiu! Abia pe par- 
cursul travaliului nostru, dna N. a început într-un sfârșit 
întreprinderea laborioasă de a și-l dezrădăcina pe acesta 
din minte. Deși abuzul sexual propriu-zis nu durase decât 
câteva luni, sentimentul că mintea îi era controlată de el 
se mentinuse. Aproape că nu exista niciun palier al vieții 
ei care să nu fi fost contaminat de observaţiile lui cinice. Îi 
crease sentimentul că ei doi erau superiori restului familiei, 
iar prin acest fapt o separase sistematic de oricine căruia ea 
i s-ar fi putut confesa. A durat ani de zile ca povestea să iasă 
la suprafață și ca relaţia pe care o avea cu fratele ei vitreg 
să înceapă să-i devină suspectă. Atunci când a început să 
vadă modurile prin care acesta îi exploatase inocenta plină 
de nevoi, pierderea pe care a resimtit-o a fost devastatoare. 
El fusese ghidul ei în viata, cel mai drag prieten și cel mai 
mare trădător, deși ea nu putea și nici nu voia să accepte 
acest lucru în totalitate. De asemenea, îi oferise mai multă 
atenție decât oricine altcineva, o condusese constant la eve- 
nimente școlare, ocazii cu care vorbeau despre experiențele 
ei cotidiene și sentimentele pe care le avea fata de prieteni. 
Îi dăduse sfaturi în toate domeniile. Începu să se întrebe 

cum de toate acestea avuseseră loc în văzul mamei si al 
tatălui său. Nu se întrebase oare nimeni de ce acest frate 
mai mare petrecea o cantitate neobișnuită de timp cu sora 
lui mai mică, chicotind și jucând jocuri de luptă corp la 
corp în pivnita casei? Pe măsură ce a început să-și ree- 
xamineze rolul în viata, a început să-și pună întrebări cu 
privire la relaţia ei cu părinţii. Cine erau aceștia de fapt? 
Situaţia o lăsase lipsită de orice persoană de încredere, cu 
excepția mea, persoana căreia îi spusese povestea. Viaţa ei 
s-a îmbunătățit, a cunoscut pe cineva, s-a căsătorit și a făcut 
copii, dar nimeni nu cunoștea evoluţia poveștii ei asa cum 
o cunoșteam eu. Când se apropia de încheiere, nu se simțea 
dispusă să renunţe la cunoașterea mea intimă a călătoriei 
sale înspre eliberarea de fratele ei vitreg. Nimeni din viața 
sa nu ar fi putut sau vrut vreodată să împărtășească acea 
călătorie cu ea în maniera în care o făcusem eu, nici măcar 
soţul ei. Le spusese ambilor părinți despre ce se întâmplase 
cu fratele ei vitreg. Amândoi își exprimaseră regretul că 
se întâmplaseră toate acestea, dar niciunul nu a exprimat 
o adevărată suferinţă cu privire la orbirea lor fata de ce 
se întâmplase. Niciunul nu era dornic să se întoarcă asu- 
pra subiectului, așa că dna N. și cu mine susţinem această 
experiență împreună, o legătură intimă care, în unicitatea 
sa, oglindește ceva din mica lume privată pe care dna N. o 
impartasise cu fratele vitreg. Această lume este cea la care 
trebuie renunțat pentru ca ea să-și încheie tratamentul. 

Acest exemplu este oarecum diferit de celelalte momente. 
Este vorba despre o serie de momente care au avut drept 
rezultat o experiență împărtășită care, dată fiind durata 
acesteia, o face unică. Este adevărat faptul că pacienta nu 
putea merge pe acel drum în același fel alături de nimeni 
altcineva. În cele din urmă, va trebui să continue prin a se 
lupta și a digera toate acestea în urma încheierii analizei, 
pentru ca travaliul să se așeze în interiorul ei și să fie purtat 
pe tot restul vieții, trăite pe cont propriu. 

Concluzii 


Scriind acest capitol, m-am gandit la intimitatea care se 
dezvolta de-a lungul timpului versus intimitatea care se 
creează în interludii pasagere: tranzitorie, emoţionantă și 
plină de graţie. Cred că cea de-a doua variantă ar trebui să 
existe într-o relație de terapie. Dacă relația devine intimă 
într-o manieră permanentă, ceva terapeutic este sacrificat. 
Pentru a face progrese, pacienții au nevoie de solitudine 
în cadrul ședinței, în cadrul minţii lor și în cadrul relației 
terapeutice. Dacă se fac eforturi continue de întâlnire cu 
analistul, de a avea un sentiment de apropiere între cei 
doi, aceasta ar putea compromite capacitatea unuia sau a 
celuilalt de a gândi. Așa cum scrie Bollas (2006), cu atâta 
elocventa: „aspectul de separare și diferenţiere din cadrul 
iubirii, mai degrabă decât să conducă înspre o distanță 
emoţională — așa cum ar putea unii presupune —, cre- 
ează posibilitatea unui spectru mai larg și a unei mai mari 
profunzimi a intimitatii cu obiectul sau cu celălalt. Prin 
perceperea trăsăturilor obiectului, acesta este iubit pentru 
el însuși, și nu pentru sine“ (p. 714). 

Am început acest capitol prin aducerea în discuţie a 
manierei în care au evoluat ideile referitoare la intimitate, 
sub influența factorilor sociologici, culturali și psihologici. 
Ehrenberg (1974) susținea că atingerea intimitatii necesită 
muncă atât din partea pacientului, cât și a analistului, și că 
acest lucru este fundamental pentru un rezultat de succes 
al tratamentului. În absenţa schimbărilor culturale care au 
avut loc în anii '60, care au doborât supunerea noastră fata 
de ierarhie și autoritate, ar fi putut această idee să devină 
atât de convingătoare? Așa cum a afirmat atât de clar Leven- 
son (1974), la nivel de cultură, noi nu mai credeam acum 
că vreunul dintre noi, fie pacient, fie analist, ar putea să se 
elibereze total de nevroză. O acceptare autentică a acestui 

fapt a fost necesara pentru ca un lucru autentic, dar nu 
neaparat intim sa aiba loc in cadrul tratamentului. 

In ce priveste intrebarea daca sentimentul de intimitate 
este acelasi pentru analist si pentru analizand, eu cred ca 
este unul diferit. Analistii au multi pacienti cu care pot 
purta genul de conversații pe care analizandul îl poartă 
numai cu analistul. Asa cum admit multi autori, aceste 
conversații ne satisfac nevoia de schimburi profunde, 
bogate emotional, dar noi facem acest lucru cu multi 
oameni, de-a lungul multor ani. Avem un rol mai central in 
viețile pacienţilor noștri decât au ei în viețile noastre, indi- 
ferent cât de mult i-am investi. În varii momente ale drumu- 
lui cu suișuri și coborâșuri ale tratamentului, se poate să 
fim preocupaţi de dificultățile lor, se poate să petrecem ore 
întregi încercând să înțelegem dinamica transferentiala și 
contratransferentiala în derulare și se poate să empatizăm 
cu aceștia, dar, în cele din urmă, ei doar fac parte dintr-un 
grup de pacienţi care ne intră în cabinet. Însă toate aces- 
tea sunt lucruri bune. Dacă oricare dintre pacienţi devine 
prea important pentru analistul său, acesta este aproape cu 
siguranță un indiciu de existenţă a unor chestiuni de con- 
tratransfer care ar putea deveni periculoase pentru amân- 
doi. În trecut, exista o supozitie conform căreia, daca un 
analist este indeajuns de bine analizat, aceste probleme nu 
ar putea apărea. Dacă însă se întâmpla să apară, analistul 
revenea în tratament pentru a perlabora aceste chestiuni, 
atât de puternică era credinţa pe care o aveam în capacita- 
tea psihanalizei de a ne curăța de toate problemele interne. 
Deși consultarea cu colegii și analiza au o valoare inestima- 
bilă, aș adăuga că a avea o viață bogată constituie probabil 
cea mai bună profilaxie care să-i protejeze pe analiști de la 
a-și dori prea mult de la relaţiile cu pacienţii lor. 

EPILOG 


Capitolul 10 


Multiplele forme ale intimitatii 


Lori C. Bohm 


Forma apei, film care a castigat Oscarul in 2018 la categoria 
Cel mai bun film, este in acelasi timp o descriere tulbura- 
toare a singurătăţii și abuzurilor la care sunt supuși cei 
excluși din societate și o poveste a iubirii de basm dintre 
o tânără mută numită Elisa $i un om-amfibie cu puteri 
supranaturale. O mare parte a filmului are loc într-un 
spațiu închis, un laborator de cercetare militară din tim- 
pul epocii Războiului Rece, un loc cu o atmosferă stranie, 
rău-prevestitoare. Elisa lucrează acolo ca femeie de servi- 
ciu, în schimbul de noapte. Omul-amfibie este „captura“ 
deosebit de prețioasă a armatei, dar Colonelul Strickland, 
în a cărui responsabilitate se află acesta, îl tratează brutal 
și inuman, disciplinându-l cu un baston electric pentru 
vite. Elisa se identifică cu „captura“: niciunul dintre ei 
nu poate vorbi, amândoi se simt singuri și amândoi au 
fost supuși unor tratamente extrem de abuzive. Aceasta îi 
aduce pe furiș omului-amfibie ouă fierte, îi pune să asculte 
muzică jazz cu un casetofon portabil, îl învață o mică parte 
din limbajul semnelor — iar curând, cei doi se îndrăgos- 
tesc. Conexiunea dintre ei este puternică și incredibilă, 
atingând în cele din urmă o intimitate palpabilă. 
Într-adevăr, temele legate de intimitate, precum și de 
antiteza acesteia, alienarea, abundă în film, evocând multe 
dintre motivele evidenţiate în această carte. Ceea ce face ca 
o interacțiune interpersonală să devină intimă tine de o 

complexitate de factori, aflandu-se din punct de vedere isto- 
ric in competenta poetilor, si nu a psihanalistilor, asa cum 

afirma Salman Akhtar in sugestivul si exhaustivul capitol de 

inceput al cartii. Dar in aceasta lume din ce in ce mai axata 

pe tehnologia de ultima generatie, in care multe relatii 

încep cu apăsarea pe un ecran, in cadrul unei aplicaţii, 
psihanalistii sunt mai conștienți decât au fost vreodată de 

provocările existente în atingerea intimitatii. În fapt, con- 
gresul IPA din 2017 a fost dedicat acestei teme. În cadrul 

acelei conferințe, Birksted-Breen (Nemas, 2017) a remar- 
cat în cadrul introducerii prezentării sale, „Cum înțelegem 

intimitatea din perspectiva unui model intrapsihic?“, ca 

subiectul intimitatii nu este unul simplu, nici măcar la un 

nivel descriptiv. O serie de capitole din această carte încep 

cu definiţii ale intimitatii, într-un efort de delimitare a vas- 
tului teritoriu explorat. Ceea ce emerge din aceste multe 

definiții este că atingerea intimitatii implică atât nivelul 

intrapsihic, cât și cel interpersonal: o conștientizare și un 

sentiment de confort cu privire la ce este profund personal 
și intern, alături de experiența relationala de împărtășire 

a acestui sentiment personal al sinelui în fața unui celălalt 
care îl recunoaște și îl înțelege (Siamak Movahedi, Capi- 
tolul 6). Așa cum descrie Gurmeet Kanwal (Capitolul 4), 


Intimitatea este o experiență circulară care poate fi văzută 
fie ca începând de la cel mai profund nivel al ființei noastre si 
îndreptându-se în exterior pentru a stabili relaţii, fie ca înce- 
pând dintr-un context relational care permite dezvoltarea si 
experientierea propriei subiectivitati. 


Capacitatea de intimitate este posibil să constituie cu 
adevărat o dezvoltare de tip „și/și“. Ne nastem cu nevoia 
de intimitate și cu posibilitatea înnăscută de a o trăi. Pen- 
tru cei norocoși, capacitatea de intimitate se sprijină pe 
interacțiunea dintre bebeluș și figura sa maternă. Pentru 

unii dintre pacientii nostri, capacitatea de intimitate evo- 
lueaza numai prin intermediul relatiei terapeutice. 

În limbajul comun, cuvântul „intimitate“ evocă sexuali- 
tatea. „A fi intim“ cu altcineva constituie o manieră eufemis- 
tică de a descrie o relație sexuală. Dar relațiile sexuale pot fi 
lipsite de intimitate. Forma apei înfățișează sugestiv câteva 
permutări ale relației între sexualitate și intimitate. Raportu- 
rile sexuale dintre Colonelul Strickland și soția sa sunt meca- 
nice, utilitariste, departe de a exprima iubire și intimitate, în 
timp ce relația sexuală dintre Elisa și omul-amfibie radiază 
de apropiere și intimitate. Gândindu-mă la divergenta dintre 
intimitate și sexualitate, îmi vine în minte un pacient care 
prefera ceea ce el numea „sex pe net“, experiențe sexuale cu 
partenere online, decât legăturile sexuale în persoană. Ceea 
ce îl atrăgea la sexul pe net era că-și putea imagina partenera 
oricum și-ar fi dorit-o: aceasta putea fi „perfectă“ — uluitor 
de frumoasă și bine proportionata, lipsită de cusururi, miro- 
sind și părând a fi femeia visurilor lui. Și ce era chiar mai 
bine era că nu-l va judeca și nici nu va avea vreo cerință de 
la el. Cu alte cuvinte, nu avea sub nicio formă vreun interes 
de a ajunge să cunoască și să aprecieze o ființă umană reală, 
cu propria ei experiență personală, ori de a-și împărtăși 
propriile-i experienţe interne cu aceasta. Capitolul 8, sem- 
nat de Todd Essig, Danielle Magaldi și Leora Trub, aduce în 
discuție problematici conexe, care s-ar putea ivi în relațiile 
sexuale mediate tehnologic. 

Forma apei ne deschide o poartă către o serie de teme 
prezente în explorarea din cadrul acestui volum a inti- 
mităţii, teme care nu au beneficiat anterior de o atenție 
psihanalitică adecvată. Una dintre acestea se referă la 
intimitatea posibilă prin intermediul prieteniei. Filmul 
înfățișează cele două prietenii intime de care se bucură 
Elisa, una cu partenera ei afro-americană în munca de 
curăţenie, Zelda, și cealaltă cu un vecin homosexual, Giles. 
În ciuda faptului de a fi mută, este evident că Elisa a reușit 

să-și exprime cele mai profunde sentimente si conflicte 
interne fata de acești doi prieteni, la fel cum și ei i le-au 
împărtășit acesteia pe ale lor. În cele din urmă, Zelda și 
Giles își riscă viețile și tot ce au mai drag pentru a-i proteja, 
ba chiar pentru a încerca să-i salveze pe Elisa și omul-amfi- 
bie. Subtextul filmului are un punct important în comun 
cu capitolul lui Kanwal asupra dispozitiei prietenoase, pri- 
eteniei si intimitatii: dispoziția prietenoasă și prietenia 
constituie antidoturile-cheie contra xenofobiei, de altfel 
prezentată sub multiple forme în povestea din acest film. 

De asemenea, devine clar, pe măsură ce filmul se deru- 
lează, că în căsnicia Zeldei nu există nicio urmă de intimi- 
tate. Nu există respect reciproc, un sentiment de siguranță, 
încredere între acești doi parteneri. Cu toate acestea, în 
viata Zeldei există sens, umor și profunzime, în primul 
rând datorită prieteniilor intime ale acesteia. Personajul 
în ansamblul său îmi aduce în minte câțiva pacienţi care 
au căsnicii nefericite, dar prietenii intime sănătoase. Una 
dintre aceștia, o femeie cu un istoric traumatic cauzat de 
violenţa tatălui ei, îmi descrie frecvent conversațiile intime 
cu prietenele sale. Împreună, discută despre multe chesti- 
uni personale, incluzând plângeri permanente cu privire 
la soții lor. Pacienta mea heterosexuală își exprimă dorința 
ca prietena ei cea mai apropiată să-i fi putut fi partener de 
lungă durată, în locul soțului ei. În mod similar, un pacient 
care se simte lipsit de o conexiune cu soția lui simte că este 
cel mai mult el însuși cu prietenii, cu „frații“ săi, alături de 
care călătorește si participă la triatlonuri (cf. Hirsch, 1997c). 

Forma apei atinge într-o mică măsură și o altă temă din 
cadrul acestei bogate cărți asupra intimitatii: inegalitatea 
patriarhală /de gen ca barieră în fata intimitatii. Una din- 
tre multele nedreptati sociale înfățișate în film este aceea 
a structurii maritale din anii ’50, în care bărbatul este 
șeful, iar de la femeie, fie că ar contribui sau nu financiar 
în cadrul gospodăriei, se așteaptă să se supună bărbatului. 

Tabloul caricatural al căsniciei Colonelului Strickland 
reflectă viu acest tipar. Mai mult decât atât, Strickland con- 
sideră că este îndreptățit să aibă orice femeie isi dorește 
și o hartuieste sexual, până la urmă încercând chiar să o 
violeze pe Elisa, care-i este inferioară social. 

În această carte, capitolul bazat pe o cercetare exha- 
ustivă a lui Movahedi cu privire la barierele în calea 
intimitatii din cadrul cuplurilor iraniene explică maniera 
în care ideologia tradițională a rolurilor de gen ucide orice 
intimitate emoţională care se poate să fi existat în relații 
înainte de căsătorie. Un procentaj mai mare de femei ira- 
niene decât cel al bărbaţilor iranieni obţine titluri univer- 
sitare și locuri de muncă înalte profesional, dar, cu toate 
acestea, așteptările patriarhale ale soților nu se modifică. 
Lectura analizei detaliate a acestei dinamici maritale 
evidențiază faptul că situaţia va avea consecinţe negative 
pe termen lung pentru Iran, întrucât femeile aleg să nu 
se căsătorească sau divorțează cu o mai mare frecvenţă. 

Nu în ultimul rând, relația dintre Elisa și „captură“ ar 
putea fi interpretată ca o relație „MII“ — multiculturală, 
interrasială (si posibil interreligioasă) — până la urmă, 
este totuși o relație romantică între o ființă umană și un 
amfibian acoperit de solzi! „Alteritatea“ care ar putea 
uneori caracteriza modurile în care Elisa și omul-amfi- 
bie se resimt unul pe celălalt nu constituie punctul cen- 
tral al acestui basm. Poate că provocările întâmpinate de 
cuplurile tratate de Bari Smelson-Kanwal și descrise în 
Capitolul 5 ar ieși la lumină odată ce relația ar depăși sta- 
diul lunii de miere. Pe măsură ce imigrarea, tehnologia 
și accesul la oportunităţile de călătorie ne-au transformat 
lumea într-una mai deschisă fata de intrepatrunderile rasi- 
ale, etnice și religioase, din ce în ce mai mulți oameni își 
găsesc parteneri care provin dintr-o cultură, rasă și/sau 
religie diferite de a lor. Deconstructia problemelor care 
interferează cu menţinerea intimitatii în cadrul acestor 

relaţii MII constituie o contribuţie unică și inestimabilă 
la literatura psihanalitică asupra intimitatii. 

Poate că unul dintre motivele pentru care Forma apei a 
câștigat Premiul Academiei pentru Cel mai bun film este 
că a vorbit într-o manieră artistică atât despre cele ale 
sufletului, cât și ale mediului social, ambele deosebit de 
semnificative pentru publicul de astăzi. Cu toate acestea, 
o altă nominalizare la categoria Cel mai bun film din 2018, 
Firul-fantomă, înfățișează un aspect al intimitatii care nu 
este prezentat în Forma apei. Firul-fantomă, un film pro- 
fund tulburător, induce în cele din urmă un sentiment 
de adânc disconfort, pe măsură ce se dezvoltă o formă 
perversă de intimitate. Filmul detaliază într-o manieră 
remarcabilă, în principal prin elegante cadre de prim-plan, 
viata și munca lui Reynolds Woodcock, un designer ves- 
timentar de lux din Londra anilor '50. Acesta are diverse 
amante, dar abia când o tânără femeie îi servește prânzul 
într-un han din apropierea moșiei sale, isi întâlnește sufle- 
tul-pereche. La prima lor întâlnire, îi ia măsurile Almei, 
femeia de vis a oricărui creator de modă, astfel încât să 
croiască o rochie unicat pentru ea. Alma îi devine model 
și muză în cadrul Casei Woodcock, lucrând la cultivarea 
unei relații cu Reynolds, în care ea să conteze cu adevărat. 
Nu vrea să fie înlăturată, asemenea modelelor anterioare, 
doar pentru că nu este îndeajuns de tăcută și invizibilă 
în timpul micului dejun. Comportamentul lui Reynolds 
este amprentat de nuanţe oedipiene: acesta este profund 
atașat de mama sa moartă și crede că ea veghează asupra 
lui din ceruri. Ea pare să fi fost foarte pretențioasă și rece, 
dar ea l-a învățat meșteșugul și importanţa exigentei în 
practicarea acestuia. Este sugerat, dar nu afirmat în mod 
explicit, că această mamă se aștepta de la copiii ei să fie 
complet independenți, cu excepţia cazului în care ar fi fost 
imobilizati din cauza unei boli. De altfel, fantoma mamei 
lui Reynolds îl vizitează când acesta cade la pat din cauza 

unei presupuse boli. Fiind intr-o asemenea stare, el devine 
întru totul dependent fizic și emotional de Alma, care îl 
îngrijește până la însănătoșire. Când începe să-și revină, îi 
face acesteia o cerere în căsătorie. Alma în sfârșit înțelege 
ce trebuie să facă pentru a crea intimitatea la care tânjește 
cu acest bărbat dificil, narcisic. Descoperind o metodă 
prin care îi poate cauza în mod previzibil o îmbolnăvire 
lui Reynolds, ea îi îndeplinește nevoia și, în consecință, 
îi asigură acestuia conexiunea intimă cu ea. Într-adevăr, 
intimitatea este destul de complexă și departe de a fi întot- 
deauna pozitivă. Așa cum remarcă Salerno (2014) într-o 
recenzie a unei cărți anterioare asupra unei teme conexe, 
Intimacies: A New World of Relational Life (Intimitati: o lume 
nouă a vieții relationale), „intimitatea nu este întotdeauna 
drăgălașă și nu se află întotdeauna în serviciul creșterii 
personale. Poate exista prea multă intimitate. Poate fi 
toxică $i opresiva si sunt momente când nu este nici de 
dorit, nici de ajutor“ (p. 317). Spre exemplu, capitolul lui 
Suzanne Benser asupra spaţiului personal și intimitatii 
din volumul de față oferă o prezentare de caz detaliată, în 
care intimitatea extremă dintre o mama și un fiu îl impie- 
dică pe acesta să atingă autonomia. În consecință, acesta 
este incapabil să dezvolte o relaţie intimă și sexuală sănă- 
toasă cu o parteneră romantică potrivită. Capitolul 2, dedi- 
cat atașamentului și intimitatii (April Fallon și Rama Rao 
Gogineni) de asemenea evidenţiază posibilele eșecuri în 
dezvoltare pe care le-a abordat în esenţă analiza pacien- 
tului lui Benser. 

În vreme ce volumul de fata furnizează cu certitudine 
exemple de intimitate nesănătoasă sau distructivă, prin- 
cipalele sale contribuţii sunt în alte paliere. În mod spe- 
cific, în plus fata de decelarea aspectelor care alcătuiesc 
intimitatea, această carte sondează trei teme referitoare 
la intimitate care au fost anterior neglijate sau necercetate 
suficient de către autorii psihanaliști. Acestea sunt: 

e Premisele intimitatii in termenii dezvoltarii 
e Consideratiile interculturale 
e Noile direcţii de explorare psihanalitică a intimitatii 


De asemenea, cartea constituie o contribuţie la lite- 
ratura de specialitate prin faptul că furnizează o explo- 
rare profundă a intimitatii în cadrul relației terapeutice, 
însoțită de exemple clinice detaliate. 


Premisele dezvoltationale ale intimitatii 


Atașamentele intime faţă de alte fiinţe umane constituie centrul 
în jurul căruia gravitează viața unei persoane, nu doar în vremea 
când aceasta este un bebeluș, un copil mic ori unul de școală, ci 
și pe parcursul adolescenţei și anilor săi de maturitate, precum 
și la bătrânețe. 

(Bowlby, 1980, p. 422) 


Dată fiind importanța calităţii atasamentului pentru 
atingerea intimitatii, trecerea în revistă făcută de Fallon și 
Gogineni a literaturii dedicate atașamentului din Capito- 
lul 2 oferă o bază pentru majoritatea celor ce urmează în 
acest volum. În mod deosebit, autorii descriu capacitățile 
fundamentale pentru intimitate care se dezvoltă pornind 
de la interacțiunea receptivă dintre persoana îngrijitoare 
și copilul în creştere și care îi caracterizează pe aceia care 
dețin un atașament sigur (Cassidy, 2001). 

Una dintre aceste capacităţi, cea de a se simţi confor- 
tabil cu un sine autonom, este abordată nu numai în pre- 
zentarea de caz a lui Benser, ci și în atent elaboratul capitol 
de deschidere al lui Akhtar. În perspectiva lui Akhtar, adevă- 
Tata intimitate implică o recunoaștere a caracterului separat 
al partenerului intim — a gândurilor și nevoilor separate ale 

acestuia —, in acelasi timp cu a se simti unul cu acel parte- 
ner. Această tensiune dintre intimitate și autonomie ori inti- 
mitate și spațiu personal este evidenţiată pe tot parcursul 
cărții. Fallon și Gogineni subliniază importanța capacităţii 
figurii materne de a permite și de a se bucura de eforturile 
de dobândire a autonomiei ale copilului, în același timp 
furnizându-i acestuia o bază de siguranță la care să poată 
reveni când și-a finalizat explorarea. Această capacitate, 
care este evidentă la oamenii ce dețin un atașament sigur, 
nu este diferită de „capacitatea de a fi singur“ conceptua- 
lizată de către Winnicott (1958). Aspectul la care se referă 
Winnicott este capacitatea copilului (și mai târziu, a adul- 
tului) de a fi confortabil pe cont propriu („singur“), atunci 
când se află în compania unei alte persoane (materne) și/ 
sau singur în compania unui obiect bun, internalizat. Sen- 
timentul de confort cu sinele autonom îi permite persoanei 
să fie intimă fără să se teamă că ar fi înghițită de celălalt 
(Fallon și Gogineni, Capitolul 2). 

Două capacități asociate care constituie precursorii dez- 
voltării intimitatii sunt capacitatea de a căuta îngrijire și 
cea de a oferi îngrijire altora. Pentru ca acestea să aibă loc, 
copilul trebuie să aibă sentimentul, bazat pe experiența 
cu îngrijitorii, că, dacă cere ajutor sau indică nonverbal o 
nevoie de ajutor, acesta îi va fi oferit. Fallon și Gogineni 
postulează că, în relațiile intime, partenerii se simt confor- 
tabil cu a-și cere unul altuia îngrijire și că sunt racordati la 
nevoile partenerilor, fiind dispuși să răspundă acelor nevoi 
într-o manieră adecvată și neintruzivă. Ceea ce ajută copi- 
lul să fie receptiv la nevoile celorlalți și să fie pregătit să 
le ofere îngrijire altora este să fi avut parte de îngrijire de 
la o persoană care a fost receptivă și atentă la nevoile sale. 

Cea din urmă capacitate necesară pentru intimitate, 
care se dezvoltă în interacțiunea dintre îngrijitor și 
copil pe parcursul stadiilor de mai târziu ale dezvoltă- 
rii atasamentului, este capacitatea de negociere. Este 

imposibil ca doi oameni, cu propriile lor minți, să se afle 
într-o relație intimă fără să existe dezacorduri, care pot 
fi cel mai bine soluționate prin negociere (excepţia ar fi 
că poate exista intimitate și într-o relație caracterizată 
de dominanta și supunere. În acest caz, partenerul domi- 
nant are întotdeauna ultimul cuvânt, iar celălalt partener 
se supune. Nu este necesară nicio negociere. Vezi, spre 
exemplu, Povestea lui O, de Pauline Rage, 2012.) 

În relaţiile intime sănătoase, este esenţial să se poată 
negocia. Dacă o persoană nu a reușit să dezvolte această 
capacitate pe parcursul copilăriei, în interacțiunea cu îngri- 
jitorii, este posibil ca intimitatea să fie greu de atins. Descri- 
ind cum lucrează analistul cu pacientul pentru a spori 
confortul persoanei fata de intimitate, Levenson afirmă: 


O relaţie de intimitate nu depinde de depășirea fricilor de intimi- 
tate, de acceptarea faptului că acestea sunt distorsiuni, reacții 
alergice din trecut. Ci este necesară capacitatea de a-l evalua pe 
celălalt, de a negocia, de a face compromisuri, chiar și de a intra 
într-un dezacord aprins. Intimitatea nu este o stare de grație; este 
o abilitate dezvoltată în timp, care solicită mentori și practică. 
(Levenson, 1991, p. 516) 


Daca oamenii care ni se adreseaza pentru terapie nu 
au avut relatii timpurii care sa incurajeze depasirea dife- 
rentelor prin negociere, punerile în scenă perlaborate ală- 
turi de analist oferă noi posibilități de dezvoltare a acestei 
capacităţi, care este esenţială pentru atingerea intimitatii. 

O lucrare semnată de Bourde asupra „Fricii de intimi- 
tate“, prezentată în cadrul Congresului IPA din 2017 
dedicat intimitatii, menționează anumite procese dezvol- 
tationale conexe, care fac posibilă intimitatea. Acestea 
sunt „diferențierea dintre sine și celălalt, precum și capa- 
citatea de accesare a propriului spațiu intern personal“ 
(Masina, 2017, p. 1774). Mulţi autori care au contribuit la 

volumul de fata fac și ei referire la aceste capacități, ca fiind 
fundamentale pentru intimitate. Se poate să existe și alte 
premise ale intimitatii în termenii dezvoltării care se vor 
evidenția de-a lungul timpului, dar acesta este un excelent 
început. Pacienţii intră adesea în tratament fiind lipsiţi de 
una sau mai multe dintre aceste capacități și reușesc să le 
dezvolte în cadrul psihoterapiei psihanalitice sau al psih- 
analizei. Realizând acest lucru, crește potenţialul acestora 
de a se implica în relații intime, sănătoase. 


Consideraţii interculturale 


Unul dintre punctele forte ale acestei cărți asupra intimitatii 
este includerea unui bogat material intercultural. Câţiva 
dintre autori fie au crescut in Asia de Sud, fie au un sot 
indian, iar dintre autori unul a crescut în Iran. Așadar, 
aceștia au capacitatea de a înfățișa într-o manieră vie pro- 
priile perspective culturale ori ale partenerilor, în ter- 
menii relației dintre cultură și intimitate. În plus fata de 
informațiile cu privire la relațiile maritale din Iran descrise 
mai sus (în Capitolul 6, al lui Movahedi), cititorul poate 
acum să înțeleagă unele diferențe de bază cu privire la ce 
așteptări au unii de la alții membrii familiilor și prietenii 
intimi indieni, în comparaţie cu cei americani. Capito- 
lul de deschidere al lui Akhtar aduce în discuţie nu doar 
diferențele dintre Est și Vest, ci și culturile mediterane- 
eană și latino-americană. Ceea ce se evidenţiază este că 
psihanaliza, o creaţie vestică, este profund înrădăcinată 
(la nivel de teorie) în tradiţiile culturale și familiale euro- 
pene și americane, neglijând, spre exemplu, variațiile cu 
privire la practicile de creștere a copiilor existente în alte 
regiuni. Culturile orientale (precum și cea mediteraneeană 
și cea latino-americană) tind să se aștepte la un mai mare 

devotament filial, asteptandu-se de asemenea la existenta 
unor legături puternice între membrii familiei extinse, și 
își structurează instituţiile conform acestor așteptări. Spre 
exemplu, mamelor din cadrul acestor culturi li se acordă 
concedii de maternitate de lungă durată, în comparaţie cu 
cele șase săptămâni care sunt acordate în mod obișnuit 
drept concediu de maternitate în SUA (Akhtar, Capito- 
lul 1). Așa cum semnalează David Pauley (Capitolul 3) în 
cadrul capitolului său dedicat adolescenţei, noțiunea con- 
form căreia ar exista o pulsiune biologică înspre separare 
în adolescenţă artrebuipusă la îndoială, date fiind tradițiile 
din India și din alte culturi orientale. În cadrul acestor cul- 
turi, mătușile și unchii au roluri specifice și importante în 
vieţile nepoatelor și nepoților, care continuă și pe parcur- 
sul începuturilor vieții adulte ale acestora din urmă. lar 
din partea adolescenților se așteaptă nu doar o implicare 
deplină în viețile membrilor familiilor lor de origine, ci și în 
viețile membrilor familiei extinse. Împărțirea paturilor (sau 
a spațiului de dormit de pe podea) cu membri ai familiei de 
toate vârstele este obișnuită și implicită. Kanwal (Capito- 
lul 4) remarcă faptul că, în India, prietenii bărbaţi se tin de 
mână și se ating în moduri care ar sugera o relație homo- 
sexuală în Vest. Pe scurt, această carte oferă o perspectivă 
mai vastă asupra temei căreia i se dedică, incluzând poziții 
$i așteptări culturale relevante cu privire la intimitate. 


Noi direcţii de explorare psihanalitică 

a intimitatii 

Investigarea psihanalitică a intimitatii s-a limitat în gene- 
ral la două paliere: relațiile romantice și munca terapeutică 


(Akhtar, Capitolul 1). Această carte extinde orizonturile 
de explorare prin includerea prieteniei și a dispozitiei 

prietenoase, a comparatiilor culturale si a impactului 
tehnologiei asupra intimitatii. Capitolul semnat de Essig, 
Magaldi si Trub, ,Tehnologia, intimitatea și simularea 
intimitatii“, este unul de mare actualitate, întrucât pune 
în discuție maniera în care tehnologia afectează posibili- 
tatea existenței intimitatii, atât în afara, cât și în cadrul 
cabinetului. Autorii ridică o întrebare importantă: „Ce se 
câștigă și ce se pierde în cazul relaţiilor digitale?“ Într-un 
mod superficial, ar părea că o conexiune constantă ar 
pune la dispoziție mai mari oportunități de dezvoltare și 
exprimare a intimitatii. Dar Essig și colegii săi susțin ca 
relaţiile digitale îi lasă pe utilizatori, odată ce s-a încheiat 
timpul petrecut în fata ecranului, cu un sentiment de „vagă 
insatisfactie“, precizând că „miza este mai mică“ decât în 
relațiile care implică o prezenţă fizică. Autorii oferă exem- 
ple care ilustrează maniera în care atenția acordată dispo- 
zitivelor digitale interferează cu relațiile familiale, în ciuda 
oportunităţilor pe care digitalizarea le furnizează în sensul 
contactului permanent. Lecturând acest capitol, mi-au venit 
în minte imagini ale bonelor și tinerelor mame, împingând 
cărucioarele în timp ce trimit mesaje sau vorbesc la tele- 
fon, imagini însoţite de tristețea pe care o simt în raport 
cu copiii transportaţi, care sunt receptivi, dar neglijati. Am 
început să mă întreb care vor fi efectele psihologice asupra 
copiilor mici care duc o viata marcată de o permanentă 
atenție parțială din partea îngrijitorilor. Ironia constă in 
faptul că aceiași copii, atunci când cresc și au propriile lor 
dispozitive digitale, vor fi, cel mai probabil, supuși la o 
supraveghere intruziva de către aceiași părinţi, care vor 
utiliza aplicaţii de localizare prin GPS și alte modalități 
de monitorizare digitală a destinatiilor fizice și site-urilor 
vizitate de copii. Este posibil ca tehnologia digitală să afec- 
teze într-un mod radical felul în care sunt crescuți copiii, 
incluzând atenția primită de aceștia și oportunităţile lor 
de a-și construi un spațiu personal, intim pentru ei înșiși. 

Intimitatea in relatia terapeutica 


Capitolul semnat de Essig, Magaldi și Trub oferă de ase- 
menea 0 trecere excelenta inspre o alta contributie impor- 
tanta la acest volum, privind literatura psihanalitica 
asupra intimitatii. Desi cartea furnizează o perspectivă 
exhaustivă asupra temei intimitatii în relația terapeutică, 
voi aduce initial în discuție un anumit aspect, acela al rolu- 
lui pe care tehnologia îl are din ce în ce mai mult în pune- 
rea la dispoziție a terapiei psihanalitice, a supervizării și 
a formării. Dată fiind disponibilitatea platformelor digi- 
tale video precum Zoom, FaceTime, Skype, Vsee și altele, 
a avut loc o încurajare a utilizării acestor mijloace pentru 
furnizarea de formare și terapie psihanalitică persoanelor 
aflate în regiuni ale lumii în care există puţini practicieni 
formați în psihanaliză. Un întreg program educaţional, 
Alianța Psihanalitică între China și America (CAPA), a fost 
dezvoltat cu succes, pentru formarea practicienilor chi- 
nezi, specialiști în sănătate mentală, în teoria și practica 
psihoterapiei psihanalitice. În vreme ce principalul tel al 
programului este de a forma îndeajuns de mulți practici- 
eni chinezi încât aceștia să aibă posibilitatea de a pune 
bazele propriilor școli de formare în China, în prezent, 
psihanaliștii americani sunt formatori, supervizori și 
terapeuti ai cursanților chinezi prin intermediul platfor- 
melor video. Mai mult decât atât, dat fiind numărul redus 
de psihoterapeuti psihanalitici din China care să aibă o 
formare adecvată, multi dintre cursantii din cadrul progra- 
mului CAPA au în tratament pacienţi din alte regiuni din 
China folosindu-se de aceleași platforme video. Educaţia 
online a devenit o practică universală comună, fiind din 
ce în ce mai des disponibile webinarii și cursuri online, 
în toate palierele vieții academice. Mentoratul și super- 
vizarea clinică, ce necesită un anumit nivel de intimitate 

intre cursant si mentor/supervizor, sunt totusi o forma 
de instruire educațională, ceea ce ar duce la o mai mică 
probabilitate de a fi supuse unei cercetări atente decât ar 
fi necesar în cazul impactului asupra intimitatii din relația 
psihanalitică. Prin urmare, atenţia noastră se va concentra 
asupra întrebării: „Care sunt acele intimitati ce se pierd?“ 
(Essig etal., Capitolul 8) atunci când coprezenta fizică nu 
face parte din cadrul terapeutic. 

Congresul IPA din 2017 asupra intimitatii a inclus o 
secțiune intitulată „Intimitatea și tehnologia: dezvoltarea 
unui dialog psihanalitic“. Unul dintre prezentatori, John 
Churcher, a întrebat care sunt „condiţiile necesare ale 
cadrului psihanalitic“. A ridicat două probleme cu privire 
la analiza virtuală și la condiţiile fundamentale ale cadrului 
psihanalitic: poate fi menținută confidentialitatea? Și poate 
prezenţa virtuală să substituie în totalitate prezența fizică? 
(Bodner, 2017). 

Dacă ședințele psihanalitice utilizează o platformă video 
care se supune regulilor HIPAA®5, confidentialitatea poate 
fi protejată. Cu toate acestea, întrebarea dacă prezența 
virtuală poate substitui în totalitate prezenţa fizică este 
una mai complicată. Essig et al. susțin că o varietate de 
posibilități ale intimitatii se pierd în cadrul analizelor 
desfășurate într-un spațiu virtual. În mod specific, posi- 
bilitatea de punere în scenă a unei serii de fantasme impor- 
tante din punct de vedere terapeutic este extrem de redusă 
atunci când analistul și pacientul nu împărtășesc același 
spațiu fizic. Sentimentul că terapeutul furnizează un spațiu 
de siguranţă, facilitator, este și acesta foarte diminuat, în 
condiţiile în care pacienţii trebuie să-și pună la dispoziție 
propriul cadru de desfășurare a ședinței, iar acel cadru 
85 HIPAA (Legea privind portabilitatea și responsabilitatea asigu- 

rarilor de sănătate din 1996) este o legislaţie în Statele Unite care 


prevede dispoziții privind confidentialitatea și securitatea datelor 
pentru manipularea și stocarea informațiilor medicale. (N.t.) 

se poate modifica in functie de circumstantele unei anu- 
mite zile. Lucruri aparent marunte, precum servetelele 

sau paharele de apa de unica folosinta, pe care terapeutii 

le pun la dispoziţie în cabinetele lor fizice, pot purta o 

anume semnificație pentru pacienţi. Essig et al. suge- 
rează că fantasmele distructive sunt cel mai dificil de pus 

în scenă atunci când pacientul îi vorbește terapeutului din 

fata unui ecran. Date fiind problemele de menţinere a unei 

conectivitati satisfăcătoare de-a lungul unei ședințe virtu- 
ale, „relațiile digitale adesea includ un efort comun, un soi 

de complicitate în a împinge tratamentul înspre acordaj și 

reciprocitate“ (Capitolul 8). Vorbitorii din cadrul prezentă- 
rii IPA cu privire la intimitate și tehnologie au fost cu toţii 

de acord că „prezenţa «reală», în opoziţie fata de prezența 

«virtuală» [...] permite posibilitatea punerii în scenă a unei 

fantasme“. Aceștia adaugă că un cadru real „conţine posibi- 
litatea acţiunii reale, ceea ce nu este valabil pentru cadrul 

virtual“ (Bodner, 2017, p. 1801). Prezenţa fizică permite 

posibilitatea de a avea o experiență resimțită prin toate 

cele cinci simţuri, incluzând potenţialul de a simți mirosul 

celuilalt și de a-l atinge. Atât Bodner (2017), cât și Essig et 

al. (Capitolul 8) conchid că este posibil ca acele pierderi 

existente atunci când pacientul și terapeutul nu sunt ,,cor- 
poral împreună“ să fie mai mari decât câștigurile date de 

comoditatea și accesibilitatea analizei virtuale. 

În ce privește psihanaliza care se desfășoară într-o mani- 
eră tradițională, în cabinetul analistului, Capitolul 9, al 
lui Christie Platt, asupra intimitatii psihanalitice, oferă o 
explorare foarte atentă a multiplelor fațete ale intimitatii 
dintre pacient și analist. Autoarea notează că, din perspec- 
tiva modelelor timpurii ale psihanalizei, în care neutralita- 
tea analitică se presupunea a fi fundamentală, la fel cum se 
vehicula și noțiunea că analistul pe deplin analizat putea 
aborda pacientul lipsit fiind de orice deficite nevrotice, inti- 
mitatea era considerată ca fiind ceva care nu ar trebui să se 

dezvolte in cadrul cuplului analitic. Odata cu aparitia mode- 
lelor de psihanaliza interpersonal si, mai tarziu, relational 
și intersubiectiv, intimitatea dintre analist și pacient a ince- 
put să fie considerată de către unii ca fiind esenţială pentru 
travaliul de vindecare. Conform unei prezentări a uneia din- 
tre secțiunile din cadrul Congresului IPA asupra intimitatii, 
intitulată „Ce înseamnă intimitatea în cadrul analitic?“, 
pare că unii analiști clasici încă se confruntă cu întrebări 
privind oportunitatea existenţei intimitatii în cadrul ana- 
litic sau maniera în care aceasta ar trebui conceptualizată 
teoretic (Chavis, 2017). Spre exemplu, conducătorul aces- 
tei secțiuni, Fred Busch, „admite existența unor analiști 
care consideră că intimitatea ar putea dăuna dezvoltării 
transferului“ (Chavis, 2017, p. 1775). Această conceptuali- 
zare se află într-o totală opoziţie cu studiile lui Ehrenberg 
(1992) asupra a ceea ce autoarea numește „vârful de inti- 
mitate“, care implică atenţia deosebită acordată de analist 
fiecărui aspect al traiectoriei experienţei interpersonale cu 
un pacient. Ehrenberg afirmă că „încercarea de a relationa 
în acestpunctnecesită o receptivitate permanentă la schim- 
bările interne din sine și din celălalt, precum și la schim- 
bările suferite de interfața interacțiunii“ (Ehrenberg, 1992, 
p. 33). Explorarea psihanalitică de acest fel este într-adevăr 
intimă. În cadrul lucrării A Meeting of Minds (O întâlnire a 
minților), dedicate explorării reciprocitatii din psihanaliză, 
Aron (1996) descrie ideile lui Ferenczi cu privire la psih- 
analiză: „căutarea lui Ferenczi de deschidere, schimburi 
emoţionale, apropiere și intimitate [...] a fost încorporată 
în perspectiva sa psihanalitică asupra lumii“ (pp. 162-163). 
Încă din 1920, o persoană ale cărei scrieri au prefigurat 
psihanaliza relationala înțelegea psihanaliza ca un demers 
care implică intimitatea între pacient și analist. 

Capitolul lui Platt reexaminează avantajele, dar și 
potentialele pericole presupuse de intimitatea dintre ana- 
list și pacient. Autoarea afirmă că intimitatea din relația 

analitică nu este resimţită in permanenţă, ci că are loc în 
momente speciale, intense, din cadrul travaliului, ade- 
sea atunci când analistul este deosebit de racordat la 
pacientul său. Vinietele clinice pe care le oferă autoarea 
ilustrează într-o frumoasă manieră ceea ce alții numesc 
„momente de întâlnire“ (Stern et. al., 1998; Yerushalmi, 
2013), momente în care intimitatea dintre analist și paci- 
ent este puternic resimţită și are un efect transformator 
pentru pacient și, deseori, si pentru analist. 

Thomas Ogden, un psihanalist de formație clasică, având 
un rol fundamental în descrierea intersubiectivitatii și 
omniprezentei acesteia în relația analitică, s-a exprimat 
cu privire la schimbul intim dintre analist și pacient după 
cum urmează: 


Dacă ar fi ca noi, analiștii, să răspundem la ce este unic în 
privinţa fiecăruia dintre pacienții noștri, ar trebui să creăm cu 
pacientul o conversație analitică pe care nu am putea-o avea cu 
nicio altă persoană din lume. Vorbim cu soţul sau partenerul 
nostru, [...] cu cel mai apropiat prieten, cu cea mai mare fiică — 
cu fiecare persoană cu care avem o relaţie intimă — într-un mod 
în care nu ne putem închipui că am putea vorbi cu altcineva. 
[...] Nu mă refer la ce spunem, ci la modul in care vorbim. [...] 
Crearea unei maniere unice de a vorbi cu un pacient nu consti- 
tuie o premisă a travaliului analitic, ci constituie chiar travaliul 
analitic în sine. 

(Ogden & DiDonna, 2013, p. 629) 


Plecând de la ideea conform căreia câmpul analitic 
(Ferro & Basile, 2009) sau, în termenii lui Ogden, tertul 
analitic (Ogden, 1994) este creat în mod unic de către 
fiecare cuplu analitic, demersul psihanalitic va fi întot- 
deauna unul intim. 

Ganduri de incheiere 


Am încercat, în cadrul acestei cărți, să examinam într-o 
manieră amplă și atentă complexa temă a intimitatii, 
dintr-o perspectivă psihanalitică. Intimitatea (intimacy) 
este un cuvânt care are drept sinonime în limba engleză 
atât „discreţia“ (secrecy), cât și „sociabilitatea“ (sociability) 
(Roget's International Thesaurus, 1962), reflectând natura 
sa duală, ce înglobează atât experienţa internă, privată, 
cât și o experiență care implică o împărtășire personală 
profundă în cadrul unei relații apropiate. Este dificil de 
imaginat un aspect al vieții de o mai mare importanţă pen- 
tru caracterul uman decât este intimitatea. În consecinţă, 
psihanaliza și psihoterapia psihanalitică sunt inevitabil 
preocupate cu chestiunile ce tin de intimitate, fie că relația 
terapeutică însăși este considerată a implica intimitatea, 
fie că nu. Extinzând explorarea intimitatii prin includerea 
unor consideraţii cu privire la diferențele interculturale, 
relațiile MII, prietenie, impactul tehnologiei și premi- 
sele dezvoltationale ale intimitatii, acest volum aduce o 
contribuţie unică și valoroasă la literatura psihanalitică 
dedicată intimitatii. 

ceilalți, precum și la ce nevoi psihologice și emoţionale subterane 
răspund acestea. Printre proiectele sale, se numără dezvoltarea și 
testarea unei aplicaţii de mindfulness care vizează creșterea nivelu- 
lui de conștientizare a oamenilor cu privire la ei înșiși și la ceilalți 
în timpul interacțiunilor prin mesaje-text, precum și o examinare 
în profunzime a manierei în care tehnologia alterează cadrul psi- 
hoterapiei și are impact asupra practicii clinice. Lucrează, de ase- 
menea, în practică privată în centrul Manhattanului, cu adolescenți, 
adulți și cupluri. 

In cartea de fata autorii aduc in centrul atentiei diferite 
fatete ale intimitatii ce apar in relatiile romantice, in prietenie, 
in relatiile digitale sau in relatia cu animalele de companie. 
Intimitatea este explorată si din perspectiva dezvoltării. 
Autorii pleacă de la intimitatea în copilărie, pentru a ajunge 
la cea din adolescenţă, viata de cuplu adultă si, în cele din 
urmă, la dimensiunile socioculturale și clinice. Propunând 
o perspectivă cuprinzătoare, vastă și profundă, această carte 
dedicată intimitatii încearcă să își aducă cititorii la zi în privința 
unei teme întotdeauna de actualitate, dar în permanenţă dificil 
de definit. 

